
După părerea mea, Sfântul Nicolae Velimirovici 
este ultimul mare proroc al Creştinătăţii şi dacă noi 
nu vom da ascultare sfaturilor şi avertismentelor 
sale, vom avea soarta pe care o are poporul Sârb, 
în această fărâmiţare în care se află acum. 

Pentru că ceea ce spune acest sfânt poporului 
Sârb este valabil pentru toate popoarele ortodoxe. 
Atunci când nu se mai mărturiseşte credinţa şi nu 
este cine să apere valorile credinţei, acea credinţă 
este moartă, după cum moartă va fi 

şi soarta acelui popor. 


Arhimandrit lustin Pârvu 
Mănăstirea Sfinţii Arhangheli 
Mihail şi Gavriil —- Petru Vodă 


SA ÎN LOC DE PREFAŢĂ 


ACESTE PAGINI AU FOST SCRISE DE VLĂDICA NICOLAE 
pe când era întemnițat în lagărul cu trist nume de la Dachau, lângă 
Miinchen, în Germania anului 1945. Pentru ca manuscrisul să nu fie 
găsit de paznici, l-a păzit cu grijă, şi nu a îndrăznit să scrie cuvintele 
German şi Germania întregi, ci numai cu inițiala G. 

„Oricine poate fi proroc,” spunea Vlădica Nicolae. „Spune-i celui 
ce lucrează răul că rău va petrece, iar celui ce lucrează binele că va 
fi răsplătit, şi nu vei greşi niciodată, deoarece aceasta este însăşi le- 
gea cea veşnică a firii. Niciodată în istorie răul nu a rămas nepedep- 
sit sau binele nerăsplătit.” 

Pentru că sa şcolit în Apus şi a străbătut aproape toate ţările Eu- 
ropene, Nicolae a cunoscut mai bine decât oricare alt Sârb sufletul 
omului Apusean şi a sesizat căile greşite pe care se grăbeşte vechiul 
continent. Plin de îngrijorare, şi-a dat seama că Europa, care a pur- 
tat de-a lungul veacurilor stindardul Creştinismului, a început să 
se îndepărteze de Hristos şi să se întoarcă către lumea aceasta, să se 
întoarcă dinspre Duh înspre materie, iar Evanghelia pe care au ju- 
rat şi după care au trăit întemeietorii culturii Europene a început să 
fie înlocuită de ştiinţă. În locul lui Dumnezeu sa înălţat ca ideal şi 
idol Omul. 

„Cei aleşi de Dumnezeu spre a fi sarea şi lumina lumii şi-au pierdut 
gustul şi s'au întunecat... Nici India, nici China, nici Africa nu-i mai 
socotesc pe oamenii albi drept sare şi lumină, ci, din păcate, fără de 
gust şi întunecaţi...” — plânge Nicolae, încă din anul 1921. Colonizările 
şi războaiele purtate sânt numai câteva dintre urmările acestei 
îndepărtări de Dumnezeu a omului European. În cartea „Războiul şi 
Biblia,” Vlădica ne întăreşte că acesta a fost pricina Primului Război 
Mondial, ce va aduce în curând noi curgeri de sânge. În chip proro- 
cesc, până în amănunt, el a prevăzut cel de-al Doilea Război Mondial 


şi a înfăţişat vizionar armele şi metodele folosite. 

A văzut şi a simţit pe pielea sa împlinirea acestor prorocii în mai 
multe temnițe nemţeşti, între 1941 şi 1945, unde, împreună cu 
Întâi-stătătorul Bisericii Sârbe, fericitul întru adormire Patriarh 
Gavriil, a fost închis de Gestapo. 

Maltratările zilnice ale întemniţaţilor, spânzurările, crema- 
toriile şi camerele de gazare de la Dachau erau urmările îns- 
păimântătoare ale culturii Europene, dovada până unde poate 
cădea omul atunci când se îndepărtează de Dumnezeu. Consta- 
tarea lui Voltaire, că omul ajunge cea mai cumplită fiară atunci 
când iese Dumnezeu dintr 'însul, s'a dovedit a fi prea blândă, căci 
în ultimul război unii oameni au fost mai răi decât fiarele. 

Vlădica povesteşte că în iadul Dachaului, într'o zi, „mă aflam, 
ca întotdeauna, în celula mea din închisoare. Dintr'odată intră 
un tânăr ofiţer German, paznic al lagărului, şi mă întrebă: «Oare 
dumneavoastră credeţi cu adevărat în Dumnezeu?» «Nu», i-am 
răspuns eu. «Sânt fericit să văd un om învăţat», se bucură acesta, 
şi continuă: «Când eram copil credeam, căci aşa am fost învăţat, 
dar acum nu mai cred deloc». Atunci i-am spus: «Cazul meu e 
diferit de al dumneavoastră. Când eram copil credeam, dar acum 
nu mai am nevoie să cred, căci ştiu că este Dumnezeu. Prin cer- 
care, credinţa mea a ajuns o certitudine. Ştiu acum că este Dum- 
nezeu». Foarte mânios, acesta trânti uşa şi plecă. În acea seară nu 
am primit cina, dar am simţit mulţumire în suflet.” 

Oamenii noştri şcoliţi în Apus sau molipsit de acest microb 
al atheismului, l-au adus şi pe meleagurile noastre, şi au otrăvit 
poporul nostru cu el. Prin acesta, sa dărâmat şi s'a nimicit tot ce 
era sfânt şi cinstit în poporul nostru. Sântem martori la ce au dus 


toate acestea. 

Paginile care urmează sânt plângerile acestui Proroc leremia al 
Sârbilor pe ruinele evlaviei şi cinstirii tradiţionale a poporului său, 
precum şi îndemnurile sale către copiii Sfântului Săvva de a se 
lecui şi a se mântui de „ciuma albă” — aşa cum numea el cultura 
Europeană contemporană fără de Dumnezeu. 


Himelstyr, Martie 1985 
Episcopul Lavrentie 

| Am păcătuit şi ne-am luat răsplata. 
() L-am defăimat pe Domnul Dumnezeu, 
şi ne-am primit pedeapsa. 


Ne-am întinat de toată fărădelegea, şi ne-am curăţit prin sânge 
şi lacrimi. 

Am călcat în picioare tot ce-a fost sfânt pentru străbunii noştri, şi 
din această pricină am fost la rându-ne călcaţi. 

Am avut şcoală fără credinţă, politică fără cinste, oaste fără dra- 
goste de ţară, stat fără binecuvântarea lui Dumnezeu. De acolo ni sa 
tras năruirea şcolii, a politicii, a oştirii şi a statului. 

Douăzeci de ani ne-am străduit să nu fim noi înşine, de aceea 
străinii ne-au învăluit cu întunericul lor. 

Douăzeci de ani ne-am batjocorit strămoşii pentru că se închinau 
Împărăției cereşti şi, de aceea, am pierdut şi împărăţia pământească 
cea leproasă. Cu ce măsură i-am măsurat pe Dumnezeu şi pe 
străbuni, cu aceea am fost măsuraţi. 

Şi, totuşi, am fost miluiţi. Pentru ocările aduse cu gândurile şi cu 
cuvintele şi cu faptele, pentru ocările nemaiîntâlnite şi nenumărate 
aduse Înălţimii Sale Împăratul împăraţilor, Domnul Dumnezeu, 
vreme de douăzeci de ani întregi, am fost osândiţi la moarte. Osân- 
da începu să fie dusă la îndeplinire, şi fiecare al optulea Sârb fu ucis. 
Apoi pedeapsa cu moartea se schimbă, şi am fost osândiţi la robie 
pe viaţă, la robie veşnică sub lanţurile Nemţilor. Dar când ţara Sârbi- 
lor începu să clocotească de sângele şi de lacrimile sărmanului no- 
rod, când lumânările de la Slavă! ale celor întemnițați erau aprinse 
de mâini vlăguite şi stinse de lacrimi, când rugăciunile pătimitorilor 
Sârbi mişcară îngerii şi sfinţii spre a cere mila Domnului, atunci, din 


nou, Atotmilostivul îmblânzi pedeapsa, şi micşoră osânda robiei 


| 1. Praznicul sfântului ocrotitor al familiei. (n.tr.) 

pe viaţă la doi ani de robie. Pentru cei douăzeci de ani de viaţă 
petrecuţi în fărădelegi, norodul Sârbesc a primit doar doi ani de ro- 
bie. Oare nu este aceasta dumnezeiască milă? Oare sar găsi pe faţa 
pământului vreun împărat care să rabde douăzeci de ani mustrările 
şi batjocorile, şi, totuşi, să-i ierte pe cei care l-au huiduit şi batjocorit? 
Niciodată şi nicăieri. Atâta milostenie doar la Domnul Dumnezeul 
nostru putem afla. 

Ce cale să urmăm acum? Nu pe aceea, oricare, doar nu pe aceea 
pe care am mers două decenii, nu! 

Ce să facem acum? Orice, numai nu ceea ce am făcut între cele 
două războaie mondiale. 

Să nu păcătuim, ca să nu pătimim din nou. 

Să nu-l batjocorim pe Împăratul Domnul Dumnezeu, ca să nu 
căpătăm o pedeapsă mai mare, şi poate, vai! fără de îndurare. 

Să nu ne întinăm de ticăloşie, ca să nu trebuiască iarăşi să ne 
curăţim prin sângele şi lacrimile noastre. 

Să nu călcăm cele sfinte ale străbunilor noştri, ca să nu fim din 
nou striviţi. 

Şcoala să fie cu credinţă, politica cu cinste, oastea cu dragoste de 
ţară, statul cu binecuvântarea lui Dumnezeu. 

Fiecare să se întoarcă către Dumnezeu şi către sine; nimeni să nu 
fie în afara lui Dumnezeu şi în afara sinelui, pentru a nu fi învăluit de 
înfricoşatul întuneric al străinului cu nume frumos şi îmbrăcăminte 
pestriță. 

Fiecare Sârb cu dragoste de ţară să se silească să câştige Împărăţia 
Cerurilor, căci numai în acest chip se poate păstra vreme îndelungată 
şi împărăţia pământească. 

Când poporul nostru zicea: „Dreptatea ţine ţara şi cetăţile ei,” e ca 
şi când ar fi zis: „Împărăţia Cerurilor ţine împărăţia pământească.” 


Căci dreptatea e una din multele puteri ale Împărăției Cerurilor. 

A doua putere este credinţa, a treia dragostea, a patra adevărul, a 
cincea milostenia, a şasea înţelepciunea, a şaptea curăţia, şi tot aşa — 
sânt aproape fără de număr şi de sfârşit. 

Gândiţi-vă pe care dintre aceste puteri o aveţi, şi pe care nu o 
aveţi. Grăbiţi-vă să le dobândiţi pe toate. Astfel, veţi fi desăvârşiţi, 
precum Iatăl vostru ceresc desăvârşit este. Astfel vă veţi împotri- 
vi întunecatelor puteri ale iadului ce au stăpânit asupra ţării noa- 
stre, care multă vreme ne vor chinui în amintire, precum un vis 
înspăimântător. Astfel, în cele din urmă, înarmaţi cu puterile 
cereşti, cel mai bine veţi întări şi dragostea de ţară, şi numele vostru 
de Creştini ortodocşi. Să vă fie în ajutor Domnul Hristos, împreună 


cu Tatăl şi Duhul Sfânt, în vecii vecilor. Amin. 


Ne-am adunat azi ca, împreună şi în faţa lumii, să adu- 

cem mulţumită deplină Celui ce pe toate le vede, pe 

toate le ştie şi tuturor după dreptate le judecă. 
De ce spun împreună şi în faţa lumii? Pentru că se poate aduce 
mulţumire lui Dumnezeu şi în singurătate şi în ascuns. Fiecare 
Creştin în singurătate şi în ascuns varsă din inima lui, precum fu- 
mul de tămâie, rugăciunea de mulţumire către Domnul său. Lucrând 
astfel, împlinim porunca lui Hristos care glăsuieşte: Iar tu, când te 
rogi, intră în cămara ta, şi încuind uşa ta, roagă-te Tatălui tău celui întru 
ascuns; şi Tatăl tău cel ce vede întru ascuns va răsplăti ție la arătare. /Mat. 


6:6/: Aşadar să ne rugăm şi în taină, să ne rugăm şi cu toţi de faţă. Ne 
2. Citatele scripturistice au fost date potrivit ediţiei Sfântului 


Sinod din 1914, cu unele îndreptări şi uniformizări tacite 


ale textului. (n.ed.) 

rugăm fiecare în parte, ne rugăm şi toţi împreună în Biserică. Astfel 
ne asemănăm cântăreților, ce cântă fiecare în casa lui, dar se arată şi 
în faţa lumii, pentru a cânta în cor; sau muzicanţilor ce cântă pen- 
tru sine în odăile lor, dar şi în marile orchestre, pentru lume. Deci 
în cel ce se roagă în sine şi pentru sine, dar nu vine la rugăciunea de 
obşte şi cu toţi de faţă, într'acela se află sămânţa mândriei şi a iubi- 
rii de sine. Acela se poartă ca şi cum nu ar fi citit cuvântul Mântui- 
torului: Unde sânt doi sau trei adunați întru numele meu, acolo sânt şi 
eu în mijlocul lor. /Mat. 18:20/ Iar pe cel ce vine la Biserică doar pen- 
tru rugăciunea de obşte şi cu toţi de faţă, şi niciodată nu se roagă lui 
Dumnezeu singur şi în taină, pe acela îl va judeca Dumnezeu ca pe 
unul ce caută să fie bineplăcut oamenilor şi ca pe un făţarnic. 

De aceea, cu dragoste neprefăcută faţă de voi şi cu frică pentru su- 
fletele voastre, vă îndemn să vă rugaţi lui Dumnezeu în amândouă 
chipurile, şi în ascuns şi cu toţi de faţă, şi singuri şi împreună. Căci 
aşa se propovăduieşte în Evanghelie şi s'a sfinţit de predania Biseri- 
cii, vreme de mii de ani. 

Am mai spus că ne-am adunat azi pentru a aduce mulţumită 
deplină Ziditorului şi Tatălui nostru. De ce zic mulţumită deplină? 
Pentru că unii sânt obişnuiţi să dea mulţumită lui Dumnezeu doar 
atunci când Dumnezeu dăruieşte, dar nu şi când Dumnezeu ia; şi 
încă, să-i dea mulţumită numai când miluieşte, nu şi când mustră; 
şi încă, să-i dea mulţumită numai când Dumnezeu, asemenea unui 
doctor, ne oblojeşte rănile, dar nu şi când taie, cu un cuţit ascuţit, 
carnea putrezită din trupul nostru. O astfel de mulţumită Îl mânie 
pe Dumnezeu. Căci totdeauna Dumnezeu are în vedere binele no- 
stru din urmă, mântuirea noastră cea veşnică — şi atunci când dă, 
şi atunci când ia; şi atunci când miluieşte, şi atunci când mustră; şi 
atunci când oblojeşte, şi atunci când taie. Prin urmare, noi, ca făpturi 


înţelegătoare, sântem datori să aducem mulţumită lui Dumnezeu 

întotdeauna şi pentru toate, după cum porunceşte cu înţelepciune 
Apostolul Pâvel: [Să fiţi] mulțămind pururea pentru toate lui Dumnezeu 
şi Tatăl, /Efes. 5:20/ şi încă înnoieşte într'o altă epistolă: Întru toate 
mulțămiți. /1 Thes. 5:18/ Şi marele stâlp al Bisericii Ortodoxe, Sfân- 
tul loân Gură de Aur, spune astfel despre acest lucru: Cine rabdă 
suferința mulțămind Domnului, primeşte cununa muceniciei. lar despre 
mucenicii ortodocşi ştim că dădeau slavă şi mulţumită lui Dumne- 
zeu când chinuitorii îi biciuiau şi junghiau, şi îi duceau la tăierea 
capului. Încă şi cuvântul acesta este al lui Gură de Aur: Nimic nu e 
mai sfânt decât gura ce în scârbe ridică mulțumire lui Dumnezeu. 

Aşadar, este drept şi după cuviinţă să aducem deplină mulţumită 
lui Dumnezeu. În starea noastră, o deplină mulțumită ar fi dacă Îi 
vom mulţumi lui Dumnezeu atât pentru căderea ţării noastre, cât 
şi pentru izbăvirea ei din nenorocire; atât pentru robie, cât şi pen- 
tru slobozire; atât pentru grozăviile pe care le-am trăit, cât şi pen- 
tru bucuria ce o trăim; atât pentru cele pierdute, cât şi pentru cele 
câştigate; atât pentru acea cumplită noapte însângerată, cât şi pen- 
tru această luminată şi senină dimineaţă a noii zile. 

Ţara noastră s'a destrămat — să zicem: slavă şi mărire Ţie, Dum- 
nezeule! Ţara a renăscut — să zicem: iarăşi, slavă şi mărire Ţie, Dum- 
nezeule! Căci de n'ar fi căzut ţara precum s'a rânduit, şi dacă ar mai 
fi dus-o încă douăzeci de ani, ar fi căzut poporul — şi aceea ar fi fost 
de fapt adevărata nenorocire. Aşa de repede a început poporul să 
se strice, încât se năpustea către o pierzanie de neocolit. Ori pier- 
derea statului, ori pierderea poporului. Dumnezeu a lovit la vremea 
potrivită ce este ieftin, pentru a păzi ce este mai de preţ. A căzut 
statul, a dăinuit poporul. Câtă vreme este familie, va fi şi casă — însă 
de nu vor mai fi familii, cine va reface casa năruită? 

lată din nou ţara noastră! lată din nou scumpa libertate! Slavă şi 


laudă ie, Doamne, pentru darul Tău, rugăciunea Ta şi negrăita Ta 

iubire de oameni. Lăsaţi-mă, însă, din locul acesta sfânt şi înfricoşat, 
să vă vestesc cu tărie un cuvânt cumplit: Dacă vom fi din nou ticăloşi 
şi ne vom lepăda de Dumnezeu, aşa cum am mai făcut, Dumnezeu 
va bate şi ţara şi neamul, şi se vor prăbuşi şi una şi alta pe veci. Şi 
vom fi spre râsul, pomenirea şi pilda altora. 

Ajută, Doamne, tuturor, şi Sârbilor, să se pocăiască, să se îndrepte 
şi să se curăţească de păcate, şi să Te proslăvească pe Tine, Dum- 
nezeu şi Tatăl, pe Care Îl slăvesc toate oştile cereşti ale îngerilor şi 
drepţilor. Amin. 


În Sfânta Scriptură se află înscrise şi aceste cuvinte ale 
(03 Domnului, pline de mustrări pentru poporul Israilitean: 

Două şi rele a făcut norodul meu: m-au părăsit pre mine, îz- 
vorul apei vieţii, şi şi-au săpat luişi fântâni surpate, carile nu vor putea 
ținea apă. /ler.2:13/ 

Sfânta Scriptură este fără de greşeală. Ea este rânduiala Cosmos- 
ului, lăsată de Dumnezeu. În Sfânta Scriptură se lămureşte rostul 
fiecărui om şi fiecărui neam. Tot cuvântul dumnezeiesc din această 
sfântă Carte a Cărţilor este şi descoperire a adevărului, şi dreptar în 
viaţă. Toată civilizaţia modernă nu a izbutit să clintească nici măcar 
un cuvânt al Sfintei Scripturi. Toată ştiinţa Europeană nu e în stare 
să înlocuiască nici măcar o poruncă a Domnului. 

Se vor scrie cărţi peste cărţi despre pricinile destrămării lugosla- 
viei, dar nu vor putea arăta limpede cele ce în Sfânta Scriptură se 
spun într'o singură propoziţie. 

Aşadar, de ce a căzut un stat de vârsta unui copil? În orice caz, 
nu din pricina bătrâneţii, veţi spune. Însă eu vă zic că din prici- 


na bătrâneţii şi prea-îmbătrânirii. lugoslavia a căzut din pricina 

bătrâneţii şi preaîmbătrânirii, o repet. Prin obârşia naşterii sau face- 
rii, ea a fost foarte tânără, iar asemuită cu statele vechi de o mie 
de ani din Răsărit şi din Apus, era cu adevărat la vârsta copilăriei. 
Dar, după păcatele ei, era bătrână. După păcatele şi fărădelegile sale, 
era bătrână şi prea-îmbătrânită. Din această pricină, moartea sa 
năpustit asupra ei şi a sugrumat-o. 

lată o pildă: doi tineri au făcut armata, apoi fiecare sa dus în ca- 
lea lui. Unul dintre ei a fost serios şi cu băgare de seamă, iar al doi- 
lea uşuratic şi destrăbălat. S'au întâlnit peste trei ani. Prietenul cel 
cu băgare de seamă, sănătos, puternic şi vesel, privi la prietenul lui 
nechibzuit şi rămase uimit. Vedea în faţa sa nu un tânăr de 25 de 
ani, ci un bătrânel de 25 de ani, încărunţit, gârbovit, ofticos. 

Cum eşti? Ce faci? îl întreabă cel sănătos pe cel bolnav. 

Iată, cum să fiu? Aştept cu frică luna lui Februarie. 

Şi de ce se temea, nu a scăpat. Căci şi acest lucru este scris în Sfân- 
ta Scriptură, ca şi cuvânt al lui Dumnezeu: Ie va găsi aceea de care tu 
te temi. Şi tânărul îmbătrânit nu a scăpat de ce se temea. Moartea l-a 
aflat plimbându-se agale în luna lui Februarie, l-a atins doar cu de- 
getul mic, şi el s'a stins. Păcatele, ca nişte viermi, rod şi fărâmiţează 
instituţiile tinere şi foarte tinere. Iugoslavia era îmbătrânită şi prea- 
îmbătrânită de păcate, de aceea a căzut şi sa prăbuşit. 

Două rele a făcut poporul în lugoslavia. Au lepădat pe Dumne- 
zeu, izvorul apei vieţii, acesta e întâiul păcat, întâiul rău — şi şi-au 
săpat fântâni surpate, care nu vor putea ţine apă — acesta e al doilea 
păcat, al doilea rău. Păstorii şi cârmuitorii poporului l-au părăsit pe 
Hristos Dumnezeu, Cel ce este întotdeauna izvor de apă proaspătă 
şi sănătoasă, şi au început, după pilda popoarelor eretice şi fără de 
Dumnezeu, să sape puțuri seci, să adune apă de ploaie. Acestea 
numeau puţurile seci „cultură şi civilizaţie,” sau „ştiinţă şi moder- 


nism,” sau „progres,” sau „modă, sau „sport” — şi tot aşa. 

Ne-am lepădat de Hristos, de aceea ne-a lepădat Hristos. 
Iugoslavia a însemnat îndărătnicie împotriva lui Hristos, îndărătnicie 
împotriva Sfântului Sâvva, îndărătnicie împotriva a tot ce e Sârbesc, 
îndărătnicie împotriva trecutului neamului Sârbesc, îndărătnicie 
împotriva cinstei şi înţelepciunii poporului, îndărătnicie împotriva 
tuturor celor sfinte ale neamului — îndărătnicie, doar îndărătnicie! 
Din această pricină am avut un stat fără binecuvântarea lui Hris- 
tos, libertate fără bucurie, război fără lupte, prăbuşire fără biruinţă, 
suferinţă fără de seamăn. 

Însă, de această dată, toată răutatea omenească sa întrecut pe 
sine, ba chiar şi înţelegerea omenească. Când a început să plângă 
toată inima Sârbească, Dumnezeu şi-a întins mâna către cel ce se 
îneca. Când tot poporul şi-a îndreptat privirea către Domnul cel 
Viu, şoptindu-i din inimă însângerată: Nu ne lăsa pre noi folosinţei 
omeneşti, ci ne miluieşte pre noi, că la tine este mântuirea, atunci Domnul 
ne-a izbăvit, şi a curăţat pământul nostru de Nemţi, ne-a dat înapoi 
libertatea şi ne-a dăruit ţara. Slavă şi laudă ie, milostive Doamne! 

Dar să ştiţi şi să spuneţi neîncetat copiilor voştri că Domnul s'a mi- 
lostivit de noi cu condiţia nerostită de a nu ne mai lepăda niciodată de 
EI, de izvorul dătător de viaţă al apei celei vii, şi de a nu mai săpa, în- 
torcându-i spatele lui Hristos, precum ereticii şi cei fără de Dumnezeu, 
puțuri seci în jurul cărora oamenii stau şi aşteaptă, şi mor de sete. Sa 
milostivit şi sub cuvânt ca nimeni să nu mai cuteze a se îndărătnici îm- 
potriva celor sfinte ale lui Dumnezeu şi ale neamului, iar poporul să 
stea sub flamura lui Hristos şi să proslăvească, mai puternic şi stăruitor, 
cu gândurile, cu cuvintele şi cu faptele, pe Dumnezeu cel Unul în 


Treime, Tatăl şi Fiul şi Sfântul Duh, în veacul veacului. Amin. 

Iată ziua Domnului vine nevindecată de iuțime şi de mânie, ca 
04 să facă lumea pustie şi pre păcătoşi să piarză dintr însa (...) Şi 

vor fi cei rămaşi cinstiţi mai vârtos decât aurul cel nelămurit, 
şi omul mai cinstit va fi decât piatra Sapfirului. /1sa.13:9,12/ 

Mulţi oameni nu simt existenţa văzduhului până ce nu începe 
să bată vântul. Alţii nu se gândesc la lumină până ce nu se lasă în- 
tunericul. 

Aşa şi mulţi Creştini, nici nu au simţit că este Dumnezeu, până ce 
nu s'a ridicat viforul acestui război; nici nu s'au gândit la Dumnezeu 
în vremea în care asupra lor lumina pacea şi zâmbea fericirea. Dar 
când sa pornit viforul războiului şi, împreună cu acesta, sa lăsat în- 
tunericul tuturor răutăţilor, atunci şi-au adus aminte de Dumnezeu; 
nu numai atât, ci nici la celelalte lucruri nu se puteau gândi afară de 
Dumnezeu. 

Ziua Domnului! Aşa se numeşte în Sfânta Scriptură, ziua Dom- 
nului, ceea ce este pentru oameni noapte, noapte cumplită, întune- 
ric cu fulgere, sânge şi fum, frică şi cutremur, sânge şi groază, foc 
şi măcel, geamăt şi horcăit — acestea se numesc în Sfânta Carte a 
lui Dumnezeu Ziua Domnului. Vă întrebaţi, oare, cum aşa? De ce 
acestea? Simplu, pentru că în astfel de împrejurări şi din pricina 
unor astfel de împrejurări, oamenii răsfăţaţi şi neobrăzaţi ajung să 
înţeleagă pe deplin că Dumnezeu este tot, iar omul nimic. Îngâmfaţii 
se acoperă cu ruşine, cei înfumuraţi îşi pleacă privirea spre pământ, 
bogătaşii merg cu buzunarele întoarse pe dinafară, cârmuitorii 
doresc ca măcar vreun jandarm străin să intre în vorbă cu ei, ofiţerii 
îşi alcătuiesc oaste din oameni sărmani, fără nici un subordonat, dar 
cu bătrâni fără de număr, preoţii odinioară nepăsători plâng în faţa 
bisericilor năruite, femeile odinioară mânioase, acum zdrenţăroase 
şi nespălate, gătesc coceni pentru prânz — şi toţi împreună cugetă la 


măreţia lui Dumnezeu şi la nimicnicia oamenilor. 

lată de ce acea înfricoşată noapte se cheamă Ziua Domnului. Pen- 
tru că a venit rândul lui Dumnezeu să se arate. Câtă vreme a du- 
rat liniştea omului de zi cu zi, el nu îşi amintea de Dumnezeu, ba 
chiar se înălța mai presus de Dumnezeu şi râdea de cei cucernici, 
îi batjocorea pe cei ce-l chemau să meargă în Biserică, la rugăciune. 
Dar când vine înfricoşata zi a Domnului, toţi oamenii se întorc la 
Dumnezeu, recunosc puterea lui Dumnezeu, se interesează de 
Biserică, îi cinstesc pe preoţi, caută să citească sfintele cărţi, suspină, 
se ruşinează de trecutul lor, se căiesc de păcatele lor, fac milostenie 
săracilor, cercetează bolnavii, postesc, se împărtăşesc — pentru că 
gândesc la apropierea morţii lor şi la acea lume unde altfel este Ziua 
Domnului, liniştită, luminoasă, plină de bucurie şi veşnică. 

Şi vor fi cei rămaşi, grăieşte Domnul prin Prorocul Isaia, cinstiți mai 
vârtos decât aurul cel nelămurit, (...) şi decât piatra Sapfirului — cel mai 
frumos şi mai de preţ aur. lată, fraţilor, pricina tuturor suferințelor 
pe care Dumnezeu le îngăduie în lume. Să facă pe om mai căutat şi 
mai prețuit decât aurul. 

Ştiţi voi, fraţilor, de ce Dumnezeul cel ceresc a îngăduit în zilele 
noastre, pentru a doua oară, în toată lumea, acele chinuri ale războiului 
care se pot asemui doar chinurilor iadului? Pentru că preţul oame- 
nilor a căzut sub preţul aurului. lar asta se împotriveşte celor rân- 
duite de Dumnezeu pentru om. lar tot ce se împotriveşte rânduielii 
dumnezeieşti trebuie să se destrame, să cadă, să moară, să piară. 

Şi în ţara noastră începuse aurul să preţuiască mai mult decât 
omul. De aceea şi ţara noastră e lovită de cumplitul bici al războiului, 
bici împletit din toate răutăţile şi nenorocirile, asemenea unor şerpi 
de foc. Pentru a ne învăţa să-l preţuim pe Dumnezeu mai mult decât 
pe om şi pe om mai mult decât pe aur. 

Când a fost întemeiată Serbia, oamenii mari locuiau în case mici. 


Când Serbia a fost înlocuită de lugoslavia, oamenii mici locuiau în 


020 sFÂNTUL NICOLAE VELIMIROVICI 


palate mari. Întreaga oaste a lui Karageorge, care a început Răscoala,? 
ar fi putut încăpea în palatul unui aristocrat lugoslav din Belgrad. 
Poporul s'a împotrivit, dar treptat a urmat şi el pilda boierilor săi, iu- 
bitori de aur şi dispreţuitori de oameni. Din pricina banilor, au fost 
ucişi oameni, sau ars case, s'au încheiat căsătorii pripite, sau desfăcut 
căsătorii, sau împărţit lucrurile comune, sau înfiinţat partide, s'au 
învrăjbit fraţi, sa întinat numele de Sârb, sa lepădat credinţa, sau 
trădat cele sfinte, s'a vândut ţara. Iată, fraţilor, de ce a trebuit să vină 
înfricoşata zi a Domnului şi asupra noastră, şi asupra voastră. 

lar acum, ferice de noi, dacă vom învăţa să preţuim omul mai 
mult decât aurul, mai mult decât bogăţia, mai mult decât slava, mai 
mult decât luna şi stelele, mai mult decât toată lumea văzută, pe care 
Ziditorul a încredinţat-o omului — atunci nu am suferit zadarnic. 
Atunci vom fi puternici, fericiţi şi vom trăi în pace şi linişte, în dra- 
goste şi cinstire unii faţă de alţii, slăvind pe Dumnezeu cel în Trei- 


me, Tatăl, Fiul şi Sfântul Duh, în vecii vecilor. 


Acestea a spus Domnul poporului Său, prin Prorocul 

leremiîa: Pentru că au părăsit ei legea mea, (...) şi n'au ascul- 

tat glasul meu, ci au mers dupre cele alese ale inimii lor celei 

rele, şi dupre idoli (...) — pentru aceea, iată, eu hrănesc pre ei cu nevoi şi 
voiu adăpa pre ei cu apă de fiere. /ler. 9:13,14/ 

Aţi cunoscut voi oare ce am cunoscut eu pe acest pământ? Am 


cunoscut un om ce săvârşea mai cu seamă aceste zece păcate: 1. Nu 
3. Karageorge Petrovici a fost conducătorul primei răscoale Sârbe 


împotriva Otomanilor, o revoluţie naţională care a durat peste 


nouă ani şi a pus bazele independenţei Serbiei. (n.ed.) 

a crezut în Dumnezeu, 2. S'a închinat la tot felul de plăsmuiri ca 
lui Dumnezeu, 3. A hulit şi ocărât numele Domnului, 4. Şi-a bătut 
părinţii, 5. A petrecut Duminica lucrând, ca într'o zi de Luni, 6. A 
omorât un om, 7. A făcut preacurvie, 8. A furat şi de la prieteni, şi 
de la neprieteni, şi de la tovarăşii săi, şi de la Biserică, şi de la stat, 9. 
A minţit şi a jurat strâmb la judecăţi, 10. l-a pizmuit pe vecinii lui şi 
şi-a dorit pentru sine lucrurile altora. După cum vedeţi, acest om a 
încălcat toată Legea Veche a lui Dumnezeu. A spart Tablele lui Moisi 
şi s'a închinat viţelului de aur al Evreilor. 

Vai, fraţii mei, de câte ori mam gândit la acest nelegiuit, de îndată 
mi-am amintit de încă unul asemenea, de încă zece şi de încă o sută 
asemenea. Cred că şi fiecare dintre voi veţi afla cel puţin zece aseme- 
nea nelegiuţi în jurul vostru. De ce e oare de mirare că Dumnezeu 
ne-a lăsat şi ne-a dat sabiei celui mai cumplit popor din lume? 

Zadarnic vom zice: dar nu era aşa tot poporul. Cu adevărat, nu 
era. Dar nici toţi Israilitenii nu păcătuiseră cu femeile Madianiţilor, 
şi cu toate acestea urgia a venit asupra întregului norod, şi au mu- 
rit 24.000 de oameni. /Num. 25/ Mai vreţi încă o pildă? Când lisus 
Navi a intrat în ţara făgăduinţei, un singur om a păcătuit lângă Leri- 
hon, ascunzând ceva din prăzi, dar din pricina fărădelegii sale au 
pierit într'o zi 3.000 de războinici. /Is. Nv.7/ Încă o pildă: când Filis- 
tenii au adus înapoi Israilitenilor Chivotul Legământului, toţi sau 
bucurat mult, iar cineva, din bucurie şi curiozitate, a deschis Chivo- 
tul şi a privit înăuntru. Pentru aceasta, au fost îndată loviți de mâna 
Domnului — dar nu numai aceia, ci şi mulţi alţii, 50.000 din norod. 
Ta! Împ. 6:19/ Oare nu aţi citit că puţin a trebuit unei corăbii să se scu- 
funde cu toţi călătorii, din pricina fărădelegii unui singur om, Pro- 
rocul lui Dumnezeu, lonâ? De ce e oare de mirare că corabia statului 
nostru s'a scufundat din pricina miilor de păcătoşi mai mari decât 


Prorocul lonâ? 


022 SFÂNTUL NICOLAE VELIMIROVICI 


Să nu-mi pomeniţi de Sodoma şi de cuvântul spus de Domnul 
către dreptul Avraăm — când Avraâm l-a întrebat pe Domnul dacă 
va nimici cetatea cea păcătoasă a Sodomei de se vor mai afla acolo 
zece drepţi, iar Domnul i-a răspuns că nu, ci va cruţa întreaga ce- 
tate a Sodomei pentru acei zece drepţi. Voi ziceţi: doar erau în no- 
rodul Sârbesc mai mult de zece drepţi, de ce oare Domnul nu ne-a 
cruțat? Acesta este cuvânt de ispitire. Ca şi cum nu aţi şti că Sodo- 
ma era o cetate păgână; că ei nu-l cunoşteau pe Unul Dumnezeu, 
ca neamul Israilitean; că nu erau botezați în numele Sfintei Treimi, 
nici împărtăşiţi cu Sângele lui Hristos, ca neamul Sârbilor. Deosebi- 
rea e ca de la pământ la cer. De aceea, Cel ce judecă după dreptate 
nu a vrut să cruţe Sodoma pentru zece mii, nici pe Sârbi pentru 
sute de mii de suflete drepte. Căci Sodomlenii nu au ştiut defel de- 
spre Unul Adevăratul Dumnezeu. Evreii ştiau de Unul Adevăratul 
Dumnezeu, prin proroci şi prin nenumărate minuni. lar Sârbii ştiau 
de Dumnezeu ce s'a arătat lumii în chipul Domnului lisus Hristos. 
Măsura cunoaşterii lui Dumnezeu este şi măsura pedepsei. 

Aşadar, să nu ne mai măsurăm cu Dumnezeu, ci cu adevărată 
mărturisire şi smerită pocăință să strigăm: Drept eşti Tu, Doamne, 
Dumnezeul nostru, şi cu dreptate ne-ai hrănit pe noi, Sârbii, cu ne- 
voi şi ne-ai dat să bem fiere. Căci mulţi dintre noi au călcat Sfânta 
Ta Lege, ca şi când ar fi fost vreo mâzgălitură parlamentară. Şi n'au 
călcat-o doar o dată, într'o zi, ci douăzeci de ani, în faţa cerului şi a 
pământului. Şi mulţi au uitat de Tine, Dumnezeul părinţilor noştri, 
Dumnezeul Sfinţilor noştri Împărați şi Patriarhi, al postitorilor şi al 
rugătorilor, al nevoitorilor şi al mucenicilor, şi au început să umble 
după cugetul şi vrerea inimii lor, împietrită de patimile trupeşti şi de 
ispitirile diavoleşti. De aceea, cu dreptate ne-ai hrănit cu întregul blid 
de nevoi şi cu paharul cel plin cu fiere, slăvite şi înfricoşate Doamne! 


lar acum, Doamne, cu zdrobire ne rugăm ie, izbăveşte rămăşiţa 

norodului Tău, pentru a nu ne mai batjocori ereticii şi păgânii, pe 
noi şi pe Tine, zicând la un pahar de vin: Unde este acel Dumnezeu 
al Sârbilor? De ce nu îi ajută acum? De ce nu îi izbăveşte din mâna 
noastră, daca este mai puternic decât noi? Şi unde este acel Sfânt 
Sâvva al Sârbilor? De ce nu îi păzeşte pe Sârbi, de vreme ce Sârbii îl 
iubesc şi îl preamăresc atâta? 

Din mâna Ia, Doamne Sfinte, vom primi din nou şi nevoi, şi fiere. 
Dar nu ne da pe noi în mâinile oamenilor. 

Ajută-ne, Doamne, ajută-ne să ne îndreptăm, ca să slujim fără de 
prihană. Dă-ne puterea Sfântului Tău Har ca, în fiecare zi, după Legea 
Ta, cu toată suflarea să slăvim şi să mărim pe Singurul Adevăratul 
Dumnezeul nostru, cel în Treimea dătătoare de viaţă, cea de-o-fiinţă 
şi nedespărţită, în vecii vecilor. Amin. 


Zis-a Domnul: Fericiți cei blânzi, că aceia vor moşteni 
() (ri /Mat. 5:5/ adică: cei ce nu se înghesuie în 
primele rânduri, cei dintâi vor ajunge; şi cei ce nu se în- 
trec pentru bogăţie, şi cei ce nu se lăcomesc pentru pământ, le vor 
dobândi. Fraţii mei, trebuie să punem în armonie gândirea noastră 
cu gândirea lui Dumnezeu. Altminteri ne vom amăgi în fiecare ceas 
şi la fiecare pas. Nu degeaba grăieşte marele Apostol al lui Hristos: 
Iar noi avem mintea lui Hristos. /1 Cor. 2:16/ De aceea apostolii au 
putut să cugete fără greşeală, să propovăduiască fără greşeală, să 
judece şi să lucreze fără greşeală. Pentru că au preschimbat mintea 
omenească în minte dumnezeiască, pentru că au cugetat nu precum 
oamenii, ci precum Dumnezeu. 
Oarecine dintre oameni ar fi zis că cei blânzi vor moşteni pământul? 


Cei blânzi, nu cei îngâmfaţi; cei blânzi, nu cei aspri; cei înfrânaţi, nu 

cei răpitori; mieii, nu lupii. Nimeni din cei ce cugetă pământeşte, şi 
toţi cei ce cugetă dumnezeieşte. Cei blânzi vor moşteni pământul 
pentru care se luptă şi îşi varsă sângele cei îngâmfaţi, cei lacomi şi cei 
mânioşi. Au murit marii cuceritori de pământuri străine, şi n'au luat 
cu ei pământurile cucerite, nici nu le-au putut lăsa urmaşilor. Ţările 
cucerite de Alexandru cel Mare, Cezar, Ginghis Han şi Napoleon nu 
le-au moştenit fiii lor, ci cu totul alţii, pe care ei nici nu-i cunoşteau, 
care nici măcar nu luptaseră alături de ei. 

Cum aşa, vă veţi întreba? Uite aşa. Şi pentru că, iată, gândirea 
omenească a oamenilor necredincioşi nu se potriveşte cu gândi- 
rea dumnezeiască. Priviţi ţara Rusească. Cea mai întinsă ţară dintre 
toate ţările lumii. Şi aceasta e ţara unui popor blând. Cea mai mare 
ţară din vremea noastră este stăpânită de cel mai blând popor din 
lume. lată, v'am arătat dovada neîndoielnică cum că este adevărat 
cuvântul lui Hristos: Fericiţi cei blânzi, că aceia vor moşteni pământul. 
Într'adevăr, nu aveţi nevoie de o dovadă mai limpede şi mai concretă 
decât pravoslavnica Rusie şi Ruşii ortodocşi. Nenumăraţi răpitori 
şi asupritori au cârmuit peste această ţară întinsă, pe care acum o 
moştenesc blânzii Ruşi. 

Asupritoriimor fără moştenitori, iar cei blânzi moştenescpământul 
lor. Răpitorii lasă urmaşilor cu limbă de moarte pământurile supuse, 
dar Dumnezeu îi pierde pe aceştia, iar pământurile sânt moştenite 
de cei blânzi şi neînsemnaţi. De aceea, bine a zis Sfânta Scriptură: 
Cel necredincios adună, dar nu ştie pentru cine adună. Ştie Dumnezeu, 
dacă nu ştie acela. lar Dumnezeu îi dă cui voieşte EI, nu cui i-a lăsat 
necredinciosul moştenire. 

Ce răpeşti, omule păcătos? Răpeşti ce nu este al tău. Pentru cine 
răpeşti? Pentru cel ce nu este al tău. Dacă ai minte, vino-ţi în fire. 
Dacă ai înţelegere, înţelepţeşte-te. Ale Domnului sânt cerurile şi al 


Domnului pământul. Şi dacă pământul este al lui Dumnezeu, poţi 

oare răpi cele ale lui Dumnezeu? Când te lupţi împotriva oameni- 
lor şi răpeşti pământuri, nu lupţi împotriva oamenilor, ci împotriva 
lui Dumnezeu, şi nu răpeşti pământul de la oameni, ci de la Dum- 
nezeu. Stăpânul cerului şi al pământului stă la hotarul ţarinii tale, 
şi te priveşte când ari. Stăpânul soarelui, al lunii şi-al stelelor te 
priveşte cum cotropeşti pământ străin, cum nimiceşti cetăţi, cum 
ucizi oameni, cum pârjoleşti totul, cu mândrie şi cu laudă de sine, o! 
trufaşă prostie. Stăpânul soarelui, al lunii şi-al stelelor este Stăpânul 
pământului cotropit de tine şi al cetăților nimicite, al oamenilor 
ucişi şi al caselor arse. Cum te vei înfăţişa înaintea Lui? Unde îţi 
este avocatul? Cum Îi vei plăti pagubele? Te va măcina ca secara la 
moară. Vino-ţi, dar, în fire! Înţelepțeşte-te, deci! Nicicând de la zidi- 
rea lumii, nimeni nu sa luptat împotriva unui popor binecredincios 
fără să lupte împotriva lui Dumnezeu. lar Dumnezeu a rămas nebi- 
ruit, iar năvălitorul a fost trecut ca sămânţa prin moară. 

Că Cel Preaînalt stăpâneşte preste împărăţia oamenilor, şi cui va vrea 
o va da pre ea. [Dan. 4:22/ lată lumina! lată descoperirea! lată neîn- 
doielnicul adevăr! Fiecare împărăție din această lume este avuţia 
lui Dumnezeu, şi Dumnezeu o dă cui voieşte EI, astăzi unuia, 
mâine altuia. Azi îngăduie ca nebunul şi îngâmfatul să şadă pe 
tron, iar mâine îl răstoarnă şi-l ridică în loc pe cel mai mic din- 
tre oameni. Sau cum a spus Maica Domnului despre Dumnezeu: 
Pogorât-au pre cei puternici de pre scaune, şi au înălțat pre cei smeriți. 
/Le. 1:52/ Acestea sânt toate, acesta e tot ce trebuie să ştiţi în această 
viaţă. Dacă ar fi ştiut Europenii botezați acestea, nu ar mai fi avut 
ultimele două războaie sângeroase, o pată pe istoria omenirii şi o 
ruşine a Creştinătăţii. Dar nu au ştiut. Când s'au gândit că le ştiu pe 
toate, de fapt nu ştiau nimic. Căci cu cât ştiau mai multe despre mi- 
crobi, cu atât ştiau mai puţin despre Dumnezeu. De aceea i-a lovit 


mâna grea a Domnului cerului şi al pământului. Dar voi, fraţilor, 

alegeţi: vreţi să mergeţi pe urma acestor barbari botezați ori pe cea 


a slăviţilor voştri strămoşi? Amin. 


Zis-a Domnul: Deci tot cela ce va mărturisi pre mine 
(07. oamenilor, mărturisi-voiu şi eu pre dânsul înaintea 

Tatălui meu carele este în ceruri. /Mat. 10:32/ şi înaintea 
îngerilor lui Dumnezeu. /Lc. 12:8/ 
Aşa zice Domnul lisus Hristos, Cel ce este mai puternic decât lumea 
şi mai puternic decât iadul. Fericit e bărbatul care-l mărturiseşte pe El 
înaintea oamenilor, slobod şi făţiş: cu adevărat, acela va avea putere 
nebiruită şi nimic nu îl va vătăma, nici lumea, nici moartea, nici 
iadul. Căci îi stă alăturea Cel ce este atotputernic. El slobod petrece 
într'această lume, precum un fiu în moştenirea părintească, şi nu ca 
un rob ori argat ce unelteşte în ascuns ce va fura, va răpi, va pârjo- 
li sau va nimici. lar când va muri, abia atunci va intra în adevărata 
viaţă şi în adevărata slavă. Dacă îşi vor aminti oamenii de el sau dacă 
nu îşi vor aminti, e lipsit de însemnătate. Nu va avea vreun folos din 
faptul că rudele îi vor săpa numele pe piatra de mormânt. Ci acolo, 
acolo este cu adevărat pomenirea lui, acolo unde este şi adevărata 
viaţă şi adevărata slavă; acolo unde cei fără de moarte îl vor pomeni 
după numele său. Însuşi Hristos cel fără de moarte şi Atotputernic 
îl va întâmpina în lumea cerească şi îl va înfăţişa după nume Tatălui 
Său şi sfinţilor săi îngeri, şi-l va lăuda. Pentru ce îl va lăuda? Pentru 
că acel om l-a mărturisit, fără frică, în faţa acestui neam pământesc 
preacurvar şi păcătos. | Mar. 8:38/ Preacurvarii au râs de el, dar lui nu 
i-a păsat. Păcătoşii l-au batjocorit, dar el nu i-a luat în seamă. Evreii 
l-au ameninţat, dar el nu s'a înspăimântat. Cu adevărat, fericit acel 


bărbat! Viaţa lui a avut rost; a avut pentru cine să le îndure pe toate. 

Dar vai de bărbatul ce se leapădă de Hristos înaintea oamenilor, 
înaintea acestor lăcuste preacurvare şi păcătoase. În această lume, 
Hristos nici nu îl va privi, nici nu îl va chema pe nume, ci îl va lăsa 
satanei să-l treacă în catastiful său şi să-l dea împărăției întuneri- 
cului, unde viermele lor nu moare şi focul nu se stinge. /Mat. 9:44/ 

O, fraţii mei, gândiţi-vă câţi dintre fiii Serbiei sau lepădat de Hris- 
tos! Aşa se lămureşte căderea noastră de mai-nainte. Din pricina 
acestora, întregul nostru norod e aruncat în adâncul întunericului, 
mâhnirii şi morţii, precum buzduganul lui Marko“ în mare. Şi ni- 
meni nu ne poate scoate din acele adâncuri, decât Cel căruia i-am 
greşit, lepădându-ne de El în faţa acestui neam pământesc prea- 
curvar şi păcătos. În numele a ce s'au lepădat fiii Sârbilor de Mân- 
tuitorul? În numele acelei nimicnicii care îşi zice „cultură.” Ca şi 
cum cultura ar fi altceva decât lauda oamenilor cu faptele lor. lar 
pe toate aceste, vremea le va risipi ca pe o pânză de păianjen, şi 
pământul le va acoperi laolaltă cu făuritorii lor cei lăudăroşi. Căci 
cultura Europeană va avea aceeaşi soartă pe care a avut-o orice 
cultură omenească. Acolo unde au ajuns cu adevărat marile culturi 
Egiptene, Fenikiene, Haldee, Persane, Elline şi Romane, acolo va 
ajunge şi va pieri fără răsunet şi cultura Europeană. Dar Cel ce este 
va dăinui, Cel ce a fost mai înainte de vremuri şi care va fi după 
vremuri, Veşnic, Fără-de-moarte, Atotputernic. Din dragoste pen- 
tru nefericitul neam omenesc, El sa întrupat din Fecioara Maria, 
sa făcut om, a trăit cu oamenii treizeci şi trei de ani, a fost omorât 
de Evrei, iar a treia zi a înviat din mormânt şi sa înălţat la ceruri. 


4. Craiul Marko este un erou naţional Sârb, preamărit în multe 
balade epice Sârbeşti, Bulgăreşti şi Macedonene; folclorul îl 
înfăţişează drept un mare apărător şi izbăvitor al populaţiei 


locale, în perioada jugului Turcesc. (n.ed.) 

El a descoperit omenirii adevărul la care oamenii nicicând nu ar fi 
putut ajunge singuri, i-a învăţat înţelepciunea, i-a adăpat cu dra- 
goste, le-a dat un dreptar de vieţuire într'această viaţă pentru a se 
învrednici de viaţa cea veşnică în Împărăţia cerurilor. Şi, iată, oame- 
nii cei păcătoşi şi întunecaţi s'au lepădat de EI, de Cel ce este viu în 
veac şi dătător de viaţă, şi au înălţat în locul Lui cultura. Au înălţat, 
bieţii de ei, ceva schimbător şi trecător, tărcat ca un şarpe veninos, 
stăruitor ca o desfrânată, necruţător ca porcul mistreţ, viclean ca 
vulpea, sângeros ca lupul. Toate popoarele lumii au simţit acestea 
pe spinarea lor. Toţi pot da mărturie. 

Oarecând, Apostolul Păvel se plângea Evreilor care nu vieţuiau 
după legea lui Dumnezeu, zicând: Că numele lui Dumnezeu pentru voi 
se huleşte între neamuri. /Rom. 2:24/ În zilele noastre, Sfântul Pâvel le-ar 
fi zis ereticilor şi atheilor Europeni: Numele lui Hristos din pricina 
voastră se huleşte între neamuri în toate părţile, şi în Africa, şi în In- 
dia, şi în China şi peste tot. Căci se întâmplă cele spuse Evreilor de 
către Domnul: Şi au umblat dupre neamurile la care au mers, şi au spur- 
cat numele cel sfânt al meu. /lez. 36:20/ Toate neamurile urăsc numele 
lui Hristos din pricina Creştinilor. Toţi ÎI alungă pentru că aud de 
la Creştini cum ei înşişi se leapădă de EI în numele culturii lor, iar 
pe Apusenii botezați şi cultivați îi numesc diavolii albi. Pe urmele 
acelor diavoli albi, al acelor închinători la cultură, noii închinători la 
idoli, au pornit şi mulţi din fiii Serbiei. Lepădându-se de Hristos, ei 
au adus mânia lui Hristos asupra acestui neam al Sfântului Sâvva. 
Din această pricină, am fost aruncaţi în adâncul unei prăpăstii în- 
tunecate, sângeroase şi înspăimântătoare. 

Sârbilor, dacă nu vreţi să fiţi aruncaţi din nou într'o prăpastie şi 
mai întunecată şi înfricoşătoare, atunci să ştiţi că singura cale este 
să vă întoarceţi la Hristos. Peste tot să ştergeţi cuvântul „cultură” 


din ţara voastră, şi să puneţi în loc cuvântul „Hristos.” Căci neamul 

Sârbesc are de şapte sute de ani un legământ cu Hristos, şi s'a ţinut 
de acest legământ până în vremile de acum. În vremea din urmă a 
început să calce legământul şi să se depărteze de Hristos. De aceea 
Dumnezeu îl bate, ca să nu se piardă; îl dă să fie chinuit de oameni, 
ca să nu se dea satanei în veac — pentru a se întoarce la Hristos, la 
mărgăritarul lui, la nestematul lui, cu a cărui strălucire vedem calea 
în mijlocul nopţii ca la amiază, în robie ca în libertate, în nefericire 
ca în fericire. De la Hristos, sănătate şi mântuire vouă, iar lui Hris- 
tos, de la voi, slavă în vecii vecilor. Amin. 


Binefacerile cele mari oamenii le aşteaptă de la marii 
() Q binefăcători. Bunătăţile cele mari le cer de la marii 

bogătaşi. Cine este cel mai mare binefăcător, şi cine e cel 
mai mare bogătaş? Fără îndoială, Dumnezeu. 
Ce am cerut noi, ca Creştini şi neam Creştinesc, de la Dumnezeul nos- 
tru? Să luăm mai întâi rugăciunea Domnească, Tatăl nostru. Ce cerem 
de la Dumnezeu în această rugăciune? Mai întâi, să se sfinţească nu- 
mele lui Dumnezeu - să se sfinţească, iar nu să se hulească. Al doi- 
lea lucru, să vină împărăţia lui Dumnezeu, împărăţia părintească 
— iar nu una tiranică şi sălbatică. Al treilea, să se facă voia Tatălui 
nostru pe pământ precum este şi în ceruri, între oameni precum 
este şi între îngeri. Al patrulea, ca Tatăl din ceruri să ne dea pâinea 
cea spre fiinţă şi să ne ferească de lux, lăcomie şi de iubirea de sine. 
Al cincilea, să ne ierte datoriile, precum şi noi iertăm altora. Al 
şaselea, să ne ferească de căderea în ispită, ce ne vine din poftele 
trupeşti şi din cursele diavoleşti. Şi al şaptelea, să ne izbăvească de 
vrăjmaşul nostru cel viclean, care vrea să ne otrăvească cu rele şi să 


ne ademenească în vizuina răutăţilor sale. 

După cum vedeţi, fraţii mei, nicăieri nu cerem, nici nu am cerut de 
la Dumnezeu să ne dea „cultură” sau „civilizaţie. 

Să luăm apoi o altă rugăciune de cerere, pe care preotul o rosteşte 
în Biserică, iar noi răspundem: Dă, Doamne! Ce să ne dea Domnul? 
lată ce! Mai întâi preotul se roagă aşa: Ziua toată desăvârşită, sfântă, 
în pace şi fără de păcat, la Domnul să cerem. La acestea, noi răspundem 
Dă, Doamne! Apoi: Înger al păcii, credincios îndreptător, păzitor sufletelor 
şi trupurilor noastre, la Domnul să cerem. lar noi răspundem: Dă, Do- 
amne! Apoi: Milă şi lăsare de păcate şi de greşalele noastre, la Domnul să 
cerem. lar noi ne rugăm lui Dumnezeu: Dă, Doamne! Apoi: Cele bune 
şi de folos sufletelor noastre, şi pace lumii, la Domnul să cerem. lar noi ne 
rugăm: Dă, Doamne! Apoi: Cealaltă vreme a vieții noastre în pace şi în- 
tru pocăință a săvârşi, la Domnul să cerem. lar noi răspundem: Dă, Doa- 
mne! Şi în cele din urmă: Creştinesc sfârşit vieții noastre, fără durere, 
neruşinat, în pace, şi răspuns bun la înfricoşatul scaun de judecată al lui 
Hristos să cerem. lar noi răspundem: Dă, Doamne! 

Aşadar, în aceste rugăciuni de cerere care se rostesc înaintea tu- 
turor altarelor ortodoxe în fiecare dimineaţă şi seară, şi la fiecare 
Liturghie, nu ne rugăm Ziditorului nostru să ne dea „cultură” şi 
„civilizaţie,” ci cu totul altceva, mult mai preţios şi mai de folos. 
Niciodată preotul nostru nu a cerut de la Domnul „cultură” sau 
„civilizaţie, nici poporul cel cuminte şi înţelept nu a strigat lui 
Dumnezeu: Dă, Doamne! 

Aşa stau lucrurile şi cu restul rugăciunilor. În cărţile bisericeşti se 
află rugăciuni pentru sănătatea oamenilor, pentru cârmuitorii ţării, 
pentru propăşirea turmelor şi rodnicia pământului, pentru buna- 
sporire a copiilor şi elevilor, pentru binecuvântarea roadelor bune 
întru toate, pentru dreptate în lume, pentru pocăinţa păcătoşilor, 
pentru întărirea apărătorilor dreptăţii dumnezeieşti, pentru călători, 


pentru hoţi, pentru cei întristaţi şi necăjiţi - numai pentru cultură 


PRIN FEREASTRA TEMNIȚEI O3I 


şi civilizaţie nu se găseşte rugăciune. Şi încă se află rugăciuni îm- 
potriva duhurilor rele, împotriva satanei şi slujitorilor lui, împotri- 
va năvălirii celor de alt neam, împotriva ereticilor şi păgânilor, îm- 
potriva Agarenilor şi barbarilor, împotriva viermilor şi omizilor, 
împotriva şerpilor şi lăcustelor, împotriva vânturilor potrivnice şi 
revărsării apelor — numai că în rândul acestor rugăciuni de apărare 
încă nu este oficial inclusă rugăciunea către Dumnezeu împotri- 
va „culturii” şi „civilizaţiei.” Cel puţin în timpul vieţii mele. Dar 
voi, cei mai tineri, poate veţi ajunge să trăiţi vremea când întreg 
poporul ortodox va rosti în Biserică, către Domnul Dumnezeul său, 
o rugăciune împotriva „culturii” şi „civilizaţiei.” 

Şi nu va fi nici o mirare dacă Biserica va rândui o rugăciune îm- 
potriva „culturii” ca o însumare a tuturor relelor. Căci dacă Biseri- 
ca are rugăciuni împotriva mândriei, împotriva urii, sălbăticiei, 
păgânătăţii, jurământului strâmb, fărădelegii, tâlhăriei şi împotriva 
a toată hulirea lui Dumnezeu şi a toată neomenia, de ce nu ar avea o 
rugăciune împotriva „culturii,” ca o însumare a tuturor acestor rele? 
Nu numai că o astfel de rugăciune ar fi îndreptăţită şi trebuincioasă, 
ci credem că sar cuveni o zi de rugăciune pe an, rânduită de stat, în 
care tot poporul, împreună cu cârmuitorii săi, să-l roage pe Dumne- 
zeu şi Domnul să-i izbăvească de „cultură.” 

Căci „cultura” este noua păgânătate, noua închinare la idoli. 
Când popoarele amăgite de diavol se vor izbăvi de această mai de 
pe urmă idolatrie, abia atunci vor începe să se roage, cu pocăință 
şi suspine, Unuia Dumnezeului celui Viu în Treime, Tatăl şi Fiul şi 
Sfântul Duh. Amin. 

Să se bucure ţara Sârbească. Dumnezeu sa milostivit 

iarăşi de ea. Mai întâi a lovit-o, şi apoi s'a milostivit de ea. 

Cu adevărat, soarta fiecăruia este prorocită în Scriptură. 
Căci multe din cuvintele pe care Domnul le-a rostit poporului lui 
Israil parcă ar fi fost rostite către Sârbi. Atât de mult se potrivesc cu 
soarta noastră. lată ce sa spus prin slăvitul Proroc Isaia: că pentru 
mânia mea te-am bătut şi pentru milă am iubit pre tine. /1sa. 60:10/ 

De ce Te-ai mâniat pe noi, Doamne al cerurilor? 

M'am mâniat pentru că atunci când vam dat tot ce va poftit inima, 
vați întărit, dar nu pentru adevăr, ci ca să treceţi de la rău la mai rău, şi 
pe Mine nu m'ați mai cunoscut. /ler. 9:3/ Aţi făcut precum Evreii în 
vremurile de demult, după cum mărturiseşte slăvitul Meu proroc 
leremia. 

Pentru că voi, Sârbii, m'aţi scuipat cu cuvintele vostre hulitoare; 
pentru că aţi murdărit numele Meu mai rău decât orice alt nume cu 
înjurăturile voastre. 

Căci nimeni din iad na auzit vreun Sârb să-l înjure pe satana sau 
pe vreunul din dracii săi, dar toţi îngerii mei din ceruri au auzit 
buzele Sârbilor înjurând numele meu şi al sfinţilor mei. Dacă veţi 
găsi vreun Sârb care l-a înjurat pe diavol, voi ierta suta celor ce au 
ocărât numele lui Dumnezeu Ziditorul şi Atotţiitorul. Dar nu veţi 
găsi. Aşadar, satana cu diavolii săi a fost pus la loc mai de cinste 
decât Eu, Ziditorul şi Părintele vostru. Oare puţin lucru este acesta, 
din pricina căruia mam mâniat? 

O, Doamne îndurate, iartă-ne, şi spune nouă, încă, pentru ce Te-ai 
mâniat pe Sârbi? 

Pentru că noii cârmuitori ai Serbiei sau ruşinat să meargă la Bi- 
serici pentru a se ruga; pentru că sau ruşinat să mărească numele 
Meu pe la şcolile înalte; pentru că au început să se închine lucrurilor 


mele în loc să mi se închine Mie, Ziditorul cerului şi al pământului; 

pentru că au lepădat slăvirea îngerilor şi-a sfinţilor Mei, şi au început 
să slăvească pe oamenii muritori; pentru că sau lăsat ademeniţi de 
calea păgânilor şi a celor mai cumpliţi eretici din lume, primind şi 
repetând nebuneştile lor cuvinte, citind şi scriind cărţi smintite, 
care sânt călăuză spre iad. Vechii domnitori Sârbi întralt chip m'au 
cinstit, întralt fel au învăţat poporul Sârb. Spuneţi-mi, oare e neîn- 
semnat lucrul din pricina căruia mam mâniat? Ziceţi-mi, dacă aţi 
fi chemat oaspeţi în casă, iar oaspeţii sar fi îndestulat cu bucate 
şi băutură, apoi ar fi început să-l ocărască pe stăpânul casei şi să 
cinstească slujitorii şi slujnicele, mesele şi scaunele, oalele şi blidele 
— oare nu v'aţi fi mâniat? 

O, Doamne, cu adevărat grele ne sânt păcatele! Să fie, însă, mila 
Ta mai mare decât păcatele noastre. lartă-ne, Multîndurate, şi 
binevoieşte spre slugile Tale, şi spune nouă, încă, pentru ce Te-ai 
mâniat pe Sârbi? 

Pentru că m'aţi amărât cu văicărelile voastre când vă lovesc, şi 
de obrăznicia voastră când vă miluiesc. Dacă cineva dintre voi, cu 
cât de puţină înţelegere şi cinste, ar auzi de la îngerul păzitor, care 
merge lângă fiecare dintre voi şi îi veghează viaţa, dacă ar auzi 
tot ce aud Eu, de păcatele voastre din căsnicie, de păcatele voas- 
tre din afaceri, de păcatele voastre de la stabilirea hotarelor câmpu- 
rilor şi pădurilor, de păcatele din judecătorii, de păcatele din şcoli, 
de păcatele preoţilor Mei, de păcatele din cazărmi, de păcatele de la 
vârful puterii; dacă cineva dintre voi, oamenii, ar auzi tot, ar afla tot, 
ar cumpăni tot, şi ar judeca după dreptate, cu adevărat vă spun că 
mai degrabă ar trimite asupra acestui norod veşnica pieire, decât 
să-i curgă vreo lacrimă din ochi. 

Vai, fraţilor, cât de greu e să te judeci cu Cel Preaînalt! El e, cu 
adevărat, totdeauna drept, iar noi — totdeauna vinovaţi. Scăparea 


noastră este că mila Sa este însoţitoarea de zi cu zi a dreptăţii Sale. 

Căci, vai! de sar fi abătut asupra acestui pământ păcătos doar drep- 
tatea dumnezeiască, fără milă, de mult ar fi venit sfârşitul lumii. Pen- 
tru mânia mea te-am bătut şi pentru milă am iubit pre tine. /Isa. 60:10/ 

De multe ori sau întâmplat acestea cu Israilitenii. Şi tot trecutul 
nostru ne mărturiseşte că acestea s'au întâmplat de multe ori şi cu 
Sârbii. De multe ori Domnul ne-a lovit cu mânia Sa cea dreaptă şi 
ne-a miluit după mare mila Sa. De aceea vă zic: citiţi Sfânta Scriptură, 
pentru a înţelege istoria Sârbilor. Citiţi Biblia, ca să aveţi în mâini lu- 
mina călăuzitoare pe calea cea întunecată a destinelor omeneşti. 

Şi să vă străduiţi ca nicicum să nu întărâtaţi mânia Domnului. Cu 
adevărat, El este domol la mânie, şi nu răsplăteşte fiecare sâmbătă 
ca omul mânios, dar când se mânie, îi arde pe oameni precum 
focul pe mirişte. 

O, fraţilor şi surorilor, cugetaţi în fiecare zi şi în fiecare noapte la 
mânia Domnului şi la milostivirea Lui, în viaţa voastră şi în viaţa 
poporului. Şi străduiţi-vă, în orice chip, prin gânduri, fapte, cuvinte, 
rugăciuni, pocăință şi smerenie, să vă legaţi de Dumnezeul milei, şi 
nu de Dumnezeul mâniei. Unul îl înlocuieşte pe celălalt. Dar, Dum- 


nezeul cel milostiv să fie cu voi, şi voi cu EI, în vecii vecilor. Amin. 


Credinţa temătoare e credinţă fără valoare. Cuvântul 

I| () temător e sunet sec. Hristos a vorbit ca unul ce are putere, 
nu în şoaptă precum fariseii şi păcătoşii. Cuvintele lui 

Hristos sânt ca nişte lumânări aprinse în întunericul acestei lumi. 
Cuvintele tuturor filosofilor s'au stins deja, ori se vor stinge. Chiar şi 
o adiere neînsemnată e în stare să le stingă. Dar nici pe pământ, nici 


în cosmos, nu se află vreo furtună care ar putea stinge lumina lui 


Hristos. De aceea, numai El a putut spune ceea ce, niciodată, nimeni 

altul dintre muritori nu a îndrăznit să spună: Cerul şi pământul vor 
trece, iar cuvintele mele nu vor trece. /Mat. 24:35, Mar. 13:31, Le. 21:33/ 

Şi cu cât sânt furtunile mai puternice şi vânturile mai tari, cu 
atât mai limpede ard flăcările cuvintelor lui Hristos. De aceasta 
s'au încredinţat apostolii în furtuna de pe iezerul Ghennisaretului. 
Când sa iscat dintr'o dată furtuna, sa făcut atât de mare încât va- 
lurile intrau în corabie, şi atunci Andrâi, înspăimântat, nu a strigat 


pr 


către Petru: „Frate Pâtre, scapă-mă!” Nici Filipp nu l-a strigat pe Var- 
tholomăi în ajutor, nici Matthei pe Thaddeu. Ei ştiau că sânt oame- 
ni simpli, şi că puterea lor este nimic înaintea dezlănţuirii stihiilor 
naturii. Ci toţi, într'o clipă, şi-au îndreptat ochii spre EI, spre lisus, 
şi ca dintr'o singură gură au strigat către El: Doamne, mântuieşte-ne, 
că pierim! /Mat. 8:25/ Atunci EI s'a sculat, şi a certat marea şi vântul: 
Taci, amuțeşte! /Mar. 4:39/ — şi, dintr'o dată, sa făcut o mare linişte. 
Şi ucenicii au văzut şi au ştiut că cuvintele lui lisus nu sânt cuvintele 
unui om neputincios, ci cuvintele Dumnezeului cel Atotputernic. 
Oare nu am dobândit şi noi această încredințare apostolească 
în furtuna războiului trecut? Oare nu am privit neputincioşi unul 
la altul, neaşteptând ajutor unul de la celălalt? Şi, oare, în marea 
primejdie şi spaimă, nu ne-am amintit de El, lisus Hristos, Câr- 
maciul corăbiei universului, şi, oare, nu am strigat către EI: Doamne, 
izbăveşte-ne, căci pierimh? Chiar dacă nu toţi Sârbii au ştiut să îşi 
aducă aminte de EI ca ajutător, mulţi, foarte mulţi şi-au adus aminte 
şi au strigat: Doamne lisuse, izbăveşte-ne, căci ne afundăm! Şi EI s'a scu- 
lat, şi a ameninţat cumplita furtună, şi sa aşternut o linişte mare. 
Îi vom fi oare recunoscători, fi-vom oare? Ori vom pricinui, cu uita- 
rea noastră de Dumnezeu binecunoscută în vremurile bune, o altă 
furtună mai cumplită, o şi mai pierzătoare furtună a războiului? 
Iată, aceasta este sarcina noastră de acum, pe care Dumnezeu ne- 


a dat-o — să o ducem la bun sfârşit şi să ne facem vrednici de ea. Mă 

cutremur cu totul de ce va veni asupra noastră dacă nu ne vom face 
vrednici. Vai, fraţilor, să nu repetăm nereuşita şi căderea noastră 
din perioada dintre cele două mari războaie, ca să nu ne arunce din 
nou soarta sub piatra de moară a tuturor grozăviilor pământeşti şi 
subpământeşti, sub o piatră de moară mai aspră şi mai colţuroasă 
decât cea de sub care abia am ieşit, târându-ne şi plini de răni! Să 
nu-i plângă Dumnezeu şi pe Sârbi precum îi plângea odinioară pe 
Evrei, zicând: Bătut-am pre ei, şi nu i'a durut. /ler. 5:3/ 

Ne-am luat după Europeni, care de mult au declarat război lui 
Hristos; i-am urmat precum umbra cămilei urmează cămila. Cele 
mai cunoscute cuvinte ale Domnului le-am lepădat din sân şi de pe 
buze. Am vrut să stingem nestinsele Lui lumânări; în schimb, le-am 
stins pe ale noastre. Şi abia când, în întuneric şi în vifor, ne-am po- 
menit înaintea încă unui milion de noi morminte ale Sârbilor, 
ne-am adus aminte şi ne-am ruşinat. Ne-am adus aminte de multe 
din cuvintele Lui pe care le lepădasem sub fermecătoria neagră 
a Europei. Şi, pentru că au fost fermecaţi, mulţi Sârbi au călcat în 
picioare mărgăritarul lui Hristos dinaintea lor şi s'au pornit, în vre- 
mea Iugoslaviei, asupra slujitorilor lui Hristos ca să îi sfâşie. 

O, de ne-am fi adus aminte în vreme de pace şi libertate de aceste 
cuvinte preţioase ale Lui: Cereţi, şi se va da vouă; căutați, şi veți afla; 
bateți, şi se va deschide vouă. /Lc. 11:9/ O, de am fi cerut şi am fi căutat 
de la Dumnezeu, în loc să fi răpit şi să fi furat unul de la altul! O, 
de am fi bătut la uşa milostivului Părinte ceresc, în loc să fi forţat şi 
spart uşa vecinilor noştri! Sau, de pildă, dacă ne-am fi legat să păzim 
până la capăt măcar această poruncă a Lui: Toate câte voiți să facă vouă 
oamenii, asemenea faceţi şi voi lor; că aceasta este legea şi prorocii. Mat. 
7:12/ — dacă am fi păzit măcar acest cuvânt, poporul nostru ar fi 
fost lumină tuturor popoarelor, statul nostru — pildă, viaţa noastră 


— cântare, oraşele noastre — curăţenie, satele noastre -— sfinţenie, fa- 

milia noastră — Biserică a Sfântului Duh, fiecare inimă Sârbească — 
altar al tainei lui Hristos. 

Dar, vai, Dumnezeule! — noi i-am urmat pe cei ce se aseamănă mor- 
mânturilor celor văruite, carile din afară se arată frumoase, iar dinlăuntru 
pline sânt de oasele morților şi de toată necurăția /Mat. 23:27/ şi care sau 
ţinut de răstălmăcirea diavolească a cuvintelor lui Hristos, adică: 
„Tot ce vrei să-ţi facă ţie oamenii, să nu faci tu oamenilor, şi tot ce nu 
vrei să-ţi facă ţie alţii, să le faci tu altora.” 

lată de ce Europa a ajuns să trăiască încă o noapte de iad. Şi noi, 
cu Europa. Amin. 


Cei mai buni fii ai unui popor slujesc ca pilde poporu- 
I| I| lui lor. Dar ei nu sânt doar pilde; ei sânt şi apărătorii nea- 
mului lor; şi nu sânt numai apărători, sânt şi acuzatorii 
poporului lor. 

Cine a fost Sfântul Sâvva? Cea mai frumoasă pildă de viaţă pentru nea- 
mul Sârbesc, un înflăcărat apărător al neamului Sârbesc în faţa altor 

neamuri, dar şi acuzator al neamului Sârbesc în faţa lui Dumnezeu. 
Cine sar fi gândit la aşa ceva? Cine ar fi zis aşa ceva? De fapt, este 
un lucru cu totul firesc ca acela care duhovniceşte ne-a născut din 
nou, să se poată plânge pe drept de noi. Când Hristos, bunul Mân- 
tuitor, n'a mai putut răbda viclenia Evreilor, le-a spus: Să nu vi separă 
că eu voiu pârî pre voi la Tatăl: este cela ce vă pârăşte pre voi, Moisi, spre 
carele voi ați nădăjduit. /lo. 5:45/ Aşa a mărturisit făcătorilor de rele 
Cel ce văzuse lumea cerească şi pe cea pământească, Cel ce ştia ce se 
petrece în cer şi pe pământ. El văzuse, ştiuse şi auzise din lumea de 
dincolo cum Moisi se plângea lui Dumnezeu de poporul său pentru 


că se împotrivea lui Hristos şi pentru că îl vrăjmăşea pe Messia. 

Cel mai de seamă Evreu a ajuns, aşadar, acuzatorul Evreilor. Nu 
e greu de închipuit nici pe cel mai de seamă dintre Sârbi ca acu- 
zator al Sârbilor. Sfinţii lui Dumnezeu pot răbda mai mult decât 
toţi ceilalţi oameni, însă nu cât poate Dumnezeu. Dumnezeu Cel 
Preaînalt poate răbda nemăsurat mai mult decât toţi sfinţii Lui. De 
aceea cântăm în Săptămâna Patimilor: Slavă îndelung-răbdării tale, 
Doamne! Vă întrebaţi, oare, pentru ce ar putea Sfântul Sâvva să ne 
învinovăţească înaintea lui Dumnezeu? Cu adevărat, pentru două 
sau trei lucruri ne-ar putea învinovăţi. 

Mai dintâi, ne-ar putea învinui că ne-am plecat capul şi ne-am 
închinat cu uşurinţă idolilor Europeni. Moisi s'a plâns lui Dumne- 
zeu de Evrei că erau un popor tare de cerbice. Sfântul Săvva se poate 
plânge de noi că sântem un popor moale de cerbice 

În al doilea rând, ne-ar putea învinui că cei ce îi cârmuiesc pe 
Sârbi i-au pus pe papă şi pe Mahomed mai presus de el. 

Vă mai întrebaţi oare pentru ce ne-ar mai putea învinui Sfântul 
Sâvva înaintea lui Dumnezeu? Cu adevărat, pentru încă alte cinci 
sau zece lucruri ne-ar mai putea învinui. Întâiul, pentru şcoala fără 
credinţă; al doilea, pentru politica fără cinste; al treilea, pentru oaste 
fără duhul unităţii; al patrulea, pentru căsătorie fără credincioşie, şi 
aşa mai departe. 

Încă vă mai întrebaţi pentru ce ne-ar mai putea învinui Sfântul 
nostru Sâvva înaintea Domnului Dumnezeu? Cu adevărat, pentru 
zece sau douăzeci de lucruri ne-ar mai putea învinovăţi. Pentru 
bătrânii necăsătoriți şi desfrânaţi; pentru tinerii căsătoriţi, dar 
uşuratici; pentru cămătarii fără de suflet; pentru cei ce trăiesc în 
lăcomie şi fără copii; pentru mintea necurată; pentru limba întinată; 
pentru hulirea lui Dumnezeu; pentru jignirea părinţilor; pentru lu- 
area în derâdere a dascălilor; pentru întrecerea în trufie şi nu spre 


ajutorarea fraţilor; pentru că am ridicat, în faţa Palatului Adunării 

Naţionale, statui cailor şi nu oamenilor, care meritau să îi urmăm; 
pentru că nu am înălţat Crucea pe acea statuie faraonică a ostaşului 
necunoscut de pe Muntele Avala. 

Şi pentru încă multe şi nenumărate alte păcate şi nechibzuinţe 
ale noastre ne-ar putea învinui Sfântul Sâvva înaintea lui Hris- 
tos Dumnezeul său. Însă, chiar dacă ne-a învinovăţit, el s'a rugat 
pentru îndurare, iar Domnul ne-a lovit şi sa milostivit. Domnul, 
în necuprinsa Sa înţelepciune - care, sar putea zice, vede cu ochi 
atotvăzători tot trecutul şi tot viitorul — ne dă leacul potrivit bolii 
şi cununa potrivită cinstei fiecărui om şi neam. Nici Sfântul Sâvva 
nu-l va ruga niciodată pe Dumnezeu să omoare poporul său, ci să-l 
miluiască când este întru cinste, şi să-i dea amărăciune în boală, 
pelin amar împotriva frigurilor; da, fraţilor! — pelin împotriva frig- 
urilor iubirii de arginţi, a frigurilor iubirii de stăpânie şi a frigurilor 
iubirii de sine, a frigurilor iubirii de plăceri, împotriva frigurilor 
tuturor iubirilor nelegiuite, cu care acest popor a înlocuit dragostea 
de Dumnezeu şi de aproapele. Amin. 

Când se va scula Domnul să piarză pământul! /Isa. 2:19/ 
I| 2 Aşa îşi începe Prorocul Isaia mărturia sa adevărată. Nu 
precum cei ce se numesc pe sine proroci, din zilele 
noastre, care spun că aşa va fi, şi de fapt nu este aşa; ori că aşa se 
va întâmpla, şi de fapt nu se întâmplă. Isaia este un mare proroc, 
căruia îngerul Domnului i-a pus pe buze jarul cel ceresc, pentru a-l 
curăţi de toată înşelarea şi amăgirea, ca să prorocească numai ce 
este adevărat, ce este de la Dumnezeu. Isaia este unul dintre cei mai 
mari proroci din istoria neamului omenesc, căci a prorocit cele mai 
mari întâmplări din drama dumnezeiască a mântuirii. A prorocit 
naşterea Mântuitorului din Preacurata Fecioară; a prorocit purce- 
derea neamului Său pământesc din seminţia lui lessei şi din casa 
lui David, de unde se trăgeau drepţii Ioachim şi Anna, părinţii 
Fecioarei Maria, şi dreptul losif, ocrotitorul ei. A prorocit despre 
Înainte-mergătorul lui Hristos, loân Botezătorul, în chipul glasului 
celui ce strigă în pustie, ca vestitor al venirii lui Messia şi pregătitor 
al căii pentru venirea Acestuia. A prorocit marea lucrare a lui Hris- 
tos şi a înfăţişat din vechime firea lui smerită, încredințarea în voia 
Tatălui Ceresc şi blândeţea Sa atunci când a fost dus spre răstignire 
— ca un miel spre junghiere. În cele din urmă, a prorocit biruinţa şi 
slava Sa, neasemănată şi veşnică, căreia îi sântem şi noi martori, 
împreună cu toată lumea Creştină — căci toate acestea sau petrecut 
cu adevărat, în faţa întregului Cosmos. Pentru toate acestea, Evreii, 
care-l vrăjmăşeau, l-au tăiat pe Isaia de viu cu fierăstrăul. Căci Evreii 
nu doreau împărăţia cea cerească, ci pe cea pământească, şi nu îl 
aşteptau pe Messia să vină din ceruri, ci de pe pământ. Cu această 
ucidere, au mărit doar slava lui Isaia şi ruşinea lor. 
Acest slăvit Isaia a mai prorocit şi acestea: Când se va scula [Dom- 
nul] să piarză pământul (...) se va smeri înălțarea oamenilor, şi se va înălța 


Domnul singur în Ziua aceea. /Isa. 2:11/ 

Şi în vremurile de demult sa sculat Domnul de mai multe ori să 
piarză pământul, din pricina închinării la oameni în locul închinării 
la Dânsul, Singurul Dumnezeu; din pricina semeţilor şi trufaşilor 
oameni-dumnezei. Şi în vremea noastră sa sculat Domnul şi a lovit 
tot pământul cu mustrarea Lui cea dreaptă, ca să frângă trufia oa- 
menilor şi să doboare mincinoasa lor măreție. 

O asemenea sculare a lui Dumnezeu împotriva oamenilor, de 
care era nevoie, a urmat adesea răsculării oamenilor împotriva lui 
Dumnezeu. Popoarele eretice din vremea noastră L-au aşezat pe 
Domnul Hristos pe ultimul loc la masa acestei lumi, ca pe ultimul 
milog, iar la locurile de cinste i-au aşezat pe oamenii lor mari: politi- 
cieni, cărturari, filosofi, romancieri, oameni de ştiinţă, bancheri, 
chiar şi pe exploratori şi pe sportivi. Toate privirile acestor popoare 
au fost aţintite asupra acestor personalităţi, asupra acestor zei mo- 
derni, în timp ce pe Hristos, biruitorul morţii, puţini L-au luat în 
seamă. O astfel de răsculare sfidătoare împotriva Dumnezeului cel 
Preaînalt a popoarelor Creştine prin botez, dar căzute apoi în eres, 
nu avea cum să nu fie urmată de scularea Dumnezeului cel defăimat 
împotriva oamenilor şi a popoarelor ce lucrau fărădelegea. Şi, cu 
adevărat, sa sculat Dumnezeu să piarză pământul. Şi nemaivăzută 
a fost pătimirea popoarelor pământului, în faţa ochilor noştri şi pe 
seama noastră. Nu numai că mai-marii pe care îi slăveau oamenii 
s'au arătat a fi nişte focuri stinse, la care nimeni nu mai încerca să se 
încălzească, ci sau împlinit şi cele prorocite mai departe de Isaia: Că 
în ziua aceea va lepăda omul urâciunile sale cele de argint şi de aur, carile a 
făcut ca să se închine, celor deşarte şi liliecilor, ca să intre în găuri de piatră 
vârtoasă şi în crăpăturile pietrilor, de către faţa înfricoşării Domnului şi 
de slava vârtutei lui, când se va scula [EI] să piarză pământul. /Isa. 2:19/ 
Oare nu sau împlinit întocmai acestea în războiul trecut? Oare nu 


s'au ascuns oamenii de pe toate continentele, şi cei din ţara noastră, 

în scorburile stâncilor, în prăpăstiile şi în crăpăturile pământului, ca 
să afle scăpare vieţii lor înaintea semănătorilor de moarte Europeni? 
Iar aceşti semănători de moarte sânt chiar acei mai-mari, acei idoli 
ai oamenilor ce stau la masa acestei lumi pe locurile din faţă şi care 
râd de Hristos ca de un cerşetor din colţul mesei. 

Apoi, cum mai proroceşte Isaia, îşi vor sfărâma oamenii şi nea- 
murile toţi idolii lor, de frică în faţa slavei Unuia Dumnezeului 
ceresc, şi îşi vor părăsi toţi dumnezeii lor mincinoşi şi nu se vor 
mai închina celor deşarte şi liliecilor. E limpede că prorocul înţelege 


15 


aici prin „cârtiţe”* pe acei mai-mari ai oamenilor care nu vor să ştie 
nici de Dumnezeu, nici de împărăţia cerească, ci îi învaţă pe oa- 
meni să trăiască în întunericul acestei lumi, gândind pământeşte 
şi hrănindu-se cu pământ. lar prin „lilieci,” prorocul înţelege oame- 
nii ce se tem de strălucirea lui Hristos şi se ascund în întuneri- 
cul peşterilor strâmte, întunecate şi reci ale ideilor lor. În cele din 
urmă, Isaia încheie înfricoşata sa prorocie cu această luare-aminte: 
Conteniţi vouă dela omul carele răsuflă cu nările lui, căci în cine s'a so- 
cotit? /Isa. 2:22/ Vrea să le spună tuturor celor ce pot să audă şi să 
înţeleagă, deci şi vouă, Sârbilor: Nu vă mai încredeţi în oamenii mu- 
ritori şi neputincioşi. Întoarceţi-vă la Dumnezeul cel Viu, întru Care 
este mântuirea. Cine v'a înşelat pe voi, Sârbilor, să-l împingeţi pe 
Mântuitorul Hristos în colţul mesei voastre, iar locurile din faţă să 
le oferiţi străinilor trufași şi nechibzuiţi, semănătorilor de moarte? 
Oare iarăşi vreţi să fiţi înşelaţi? Alegeţi moartea sau viaţa. Şi să ştiţi 
că de vă veţi scula iarăşi împotriva lui Dumnezeu, după socoteala 


mincinoşilor idoli ai „culturii,“ se va scula şi Dumnezeu împotriva 
5. În versiunea Sârbă a textului Scripturii folosit de Sfântul 


Nicolae, cuvântul grecesc uaraioic („cele deşarte”) este tradus 


„cârtiţe.” (n.ed.) 

voastră. Şi atunci, copiii voştri, tremurând de frică în prăpăstiile şi 
în crăpăturile pământului, vor cunoaşte mărirea slavei Domnului 
Dumnezeu, Ziditorul şi Atotţiitorul. Dar cu preţ scump, mai scump 
decât cel plătit de voi. Amin. 


Sânt întâmplări în istoria neamului omenesc care, pre- 
I| 3 cum un clopot mare, răsună în fiecare zi în urechile 
celor ce aud şi cheamă conştiinţa lor la trezire. O ast- 
fel de întâmplare, care de mii de ani tulbură conştiinţa oamenilor, 
este alegerea între lisus Hristos şi Varavva sau Barabba — aşa cum 
pronunţă ereticii din Apus. Cel ce a propus şi a prezidat această 
alegere a fost POntie Pilăt, un Roman politheist; cei ce au ales au fost 
Evreii monotheişti. Pilăt a încercat tot ce putea ca să-l slobozească pe 
lisus, căci nu a izbutit să găsească vreo vină la El. Cea din urmă în- 
cercare a fost de a-i pune pe Evrei să aleagă. Ori lisus, ori Varavva. 
A socotit logic: nici o învinuire împotriva lui lisus nu era dovedită, în 
vreme ce toate învinuirile aduse lui Varavva erau probate şi vădite. 
Varavva îşi merita moartea, ca răzvrătit şi ucigaş. Pilăt nădăjduia 
că conştiinţa mai-marilor ludeilor nu se mistuise întru totul şi că 
aceştia vor izbuti să se înalțe deasupra răutăţii şi netrebniciei perso- 
nale, şi să aleagă pe cel drept în locul unui făcător de rele. Gândea 
Pilăt că oamenii îl vor alege, negreşit, pe lisus şi din pricina Prazni- 
cului, în ajunul căruia trebuia încheiată alegerea. Căci, oare care era 
rostul Marelui Praznic, dacă nu de a curăţi şi de a sfinţi conştiinţa 
omului? Poporul monotheist, Praznicul Paştilor, dreptul lisus! Pilăt 
socotea că în câteva clipe, prin slobozirea dreptului lisus, o va bu- 
cura şi pe soţia sa Clavdia, care îl rugase să nu verse sângele acestui 
drept. Aşa că politheistul Pilăt a strigat monotheiştilor Evrei: 

Pre carele voiţi să slobozesc vouă, pre Varavva sau pre lisus? Dar, spre 
marea mirare a politheistului Pilăt, Evreii monotheişti au strigat 
puternic: Pre Varavva, pre Varavval Nedumerit şi palid în urma unui 
astfel de răspuns, Pilât a mai pus o întrebare acelei gloate îndrăcite, 
nechibzuite şi fără de conştiinţă — politheistul către monotheişti: Dar 
ce voiu face lui lisus, ce se zice Hristos? La aceasta, monotheiştii au urlat 
precum nişte lupi flămânzi: Să se răstignească! Să se răstignească!, iar 
politheistul Pilât şi-a spălat mâinile de sângele dreptului. Şi lupii în 
piele de om au urlat din nou, ca şi cum ar fi fost cuprinşi de turba- 
re: Sângele lui asupra noastră şi asupra copiilor noştri! | Mat. 27:17-25/ 
Ce sa şi întâmplat, şi se întâmplă şi astăzi: Varavva a fost slobozit, 
iar Fiul lui Dumnezeu, Messia şi Mântuitorul lumii, a fost trimis pe 
Golgotha şi răstignit pe cruce. Iar când Cel mai mare drept de sub 
soare şi mai presus de soare îşi dădea sufletul pătimind pe cruce, 
Varavva, în pivnițele lerusalimului, îi cinstea pe cei ce-l aleseseră. 

Alegere între Dumnezeu şi satana. 

Alegere între binefăcător şi răufăcător. 

Alegere între lisus şi Varavva. 

Acesta este, într'adevăr, marele clopot ce tulbură în fiecare zi conştiin- 
ţa oamenească. Toţi se întreabă: Cum sa putut întâmpla aşa ceva? Şi noi 
ne întrebăm: Cum de se mai poate întâmpla aceasta şi astăzi? 

Oare nu vedeţi, fraţilor, că şi în zilele noastre la alegeri câş- 
tigă Varavva şi pierde lisus? Pricina întunecatului zbucium al 
omenirii Apusene se poate lămuri într'un cuvânt: pentru că l-au 
ales pe Varavva, în locul lui Hristos; pentru că au ajuns barabe,* 


în loc să fie Creştini. Barbare le sânt şi ţelurile, barbare şi mij- 


6. Joc de cuvinte în original: numele Varavva este transliterat 
ma 


în unele limbi din Europa Apuseană „Barabba”; în limba Sârbă, 


„baraba” înseamnă vagabond, om fără căpătâi. (n.tr.) 


046 SFÂNTUL NICOLAE VELIMIROVICI 


loacele”. Ţelul lor este să se înalțe pe sine şi pe poporul lor până la 
ceruri, iar pe toţi ceilalţi oameni şi popoare să îi calce în picioare, ca 
noroiul; iar mijloacele sânt aceleaşi cu cele ale lui Varavva: uneltiri, 
minciună, răzvrătire şi sânge. 

Care e pricina întunecatei tragedii Sârbe din ultima vreme? 
Aceeaşi. Aceeaşi ca şi pricina întunecatei tragedii Europene. Mai- 
marii Sârbilor l-au ales pe Varavva în locul lui Hristos. Se cuve- 
nea ca poporul Sârb să se ridice împotriva acestei grozăvii şi ruşini, 
dar nu sa ridicat. De aceea s'au abătut şi peste casa noastră flăcările 
războiului, în care mulţi dintre noi au ars, şi din care am ieşit toţi cu 
arsuri dureroase. 

Şi acum, fraţilor, ce vom face? Întrebările care ne stau înainte sânt: 
Ce vom face? Cum vom face? Cu cine vom face? 

Trebuie să fim de acum înainte pentru Hristos şi împotriva lui 
Varavva, împotriva tuturor barabelor din lume. Ori ne vom îngădui 
să fim mai păgâni decât politheistul Pilăt? EI, politheist fiind, a vrut 
să-l scape pe Hristos de Evrei. Astăzi, politheiştii din India vor să Îl 
scape pe Hristos de Creştini.* Precum au fost în trecut Evreii pen- 
tru Varavva, aşa şi Creştinii de astăzi ai Europei sânt pentru tâl- 
har şi împotriva lui Dumnezeu. Şi precum politheistul Pilăt a luat 
partea lui Hristos împotriva lui Varavva, aşa şi hinduşii de astăzi se 
ridică hotărâți împotriva barabelor Creştine. Alegeţi, Sârbilor, viaţa 
sau moartea, cinstea sau ruşinea, lumina sau întunericul, dreptatea 


7. Iarăşi, joc de cuvinte în original, bazat pe asemănarea fonetică 


dintre „baraba” şi „barbar“; paronomază. (n.tr.) 


8. Ar putea fi vorba despre mişcarea iniţiată de Mohandas Gandhi, 
de eliberare a Indiei de sub stăpânirea Imperiului Britanic, prin 


adoptarea aşa-numitei neascultări civile şi printr'o politică de 


non-violenţă. (n.ed.) 

sau nedreptatea, Dumnezeu sau diavolul, alegeţi! Alegeţi, ori Hris- 
tos, ori Varavva. De această alegere a ţinut tot trecutul vostru. De ea 
va ţine şi tot viitorul vostru. Amin. 


Fericit bărbatul care nu vrea să fie nimănui învăţător, nici 
cârmuitor. Asupra unui bărbat ca acesta veghează trei 
crăiese cereşti: numele celei dintâi e Irina, al celei de-a 
doua Sofia, iar al celei de-a treia Evdoxia. Adică: Pace, Înţelepciune 
şi Slavă. 
Zis-a Domnul ucenicilor săi: Nici vă chemați învățători, că unul este 
Învățătorul vostru, Hristos. Mat. 23:10/ 
Voi, care citiţi mereu Sfânta Scriptură, veţi simţi poate povara de 
a face legătura între această poruncă limpede şi desluşită şi o altă 
poruncă: Mergeţi şi propoveduiți /Mar. 16:15/ sau cu aceea: Mergând 
învățați toate neamurile. /Mat. 28:19/ EI îi trimite să înveţe, dar îi 
opreşte să se numească învăţători — cum se poate una ca aceasta? Cu 
adevărat ar fi greu de înţeles aşa ceva, dacă El nu ar fi zis la sfârşit: 
că unul este Învățătorul vostru, Hristos. lar acesta înseamnă: „Eu sânt 
învățătorul, şi învăţătura este a mea. Eu sânt învățătorul unicalunei 
învățături care este unică, iar voi sânteţi numai propovăduitori ai 
învăţăturii mele. Eu am adus învăţătura mea din ceruri, şi eu vam 
făcut-o cunoscută. Nu aţi găsit-o voi, nici nu aţi descoperit-o, ci aţi 
auzit-o şi aţi primit-o de la Mine. Eu sânt învățătorul. Al vostru este 
a împărţi cuvintele mele oamenilor, aşa cum aţi împărţit cele cin- 
ci pâini pe care Eu le-am blagoslovit şi le-am înmulţit. Atunci Eu 
am fost Gazda, iar voi aţi slujit la masa mea. Acum vă zic: Eu sânt 
Învățătorul, iar voi sânteţi slujitorii cuvântului lui Dumnezeu.” Prin 


aceasta, Domnul a vrut întâi de toate să întărească faptul că numai 

El este Învățător al mântuitoarei şi cereştii învățături, în adevăratul 
şi deplinul înţeles al cuvântului; în al doilea rând, a vrut să-i ferească 
din vreme pe ucenici de mândrie — de care nu se pot feri cei ce sin- 
guri îşi zic dascăli ai învăţăturii izvodite de ei; şi, în al treilea rând, 
fiind doar propovăduitori şi purtători ai învăţăturii lui Dumnezeu, 
nu a lor, trebuia să fie cu mare luare aminte ca să predanisească după 
cum au primit, nimic adăugând, nimic scoțând. 

Bine au înţeles Sfinţii Apostoli toată greutatea acestor cuvinte 
ale Învăţătorului lor, desăvârşit de bine au înţeles. De aceea Aposto- 
lul lăcov le spune celor botezați să ia aminte: Nu fiți mulți dascăli, 
frații mei... De ce să nu căutăm aceasta? Fiindcă mai mare judecată 
vom lua dacă greşim chiar şi puţin în sfânta învăţătură a lui Dum- 
nezeu. Că — spune — multe greşim toţi; de nu greşeşte cineva în cuvânt, 
acela e bărbat desăvârşit... /lac. 3:1-2/ Pentru cuvintele greşite ale ce- 
lor ce se dau drept învăţători, sângele vărsat în lume este din plin, 
din prea-plin. Din această pricină, Sfântul Păvel îi previne pe toţi 
Creştinii cu aceste cuvinte: Vedeţi să nu vă fure cineva cu filosofia şi 
deşartă înşelăciune, dupre predania oamenilor, dupre stihiile lumii, şi nu 
dupre Hristos. /Col. 2-8/ Păziţi-vă aşadar de astfel de învăţători, puru- 
rea învățându-se, şi niciodată putând la cunoştinţa adevărului să vie, 
JI Tim. 3:7/ ci mai degrabă şi dela adevăr auzul îşi vor întoarce, şi de la 
învățătura cea sănătoasă lui Hristos, iar la basne se vor pleca. [Il Tim. 4:3- 
4/ Aceştia nu au nimic din cele ale cerului, ci ale pământului. 

Aceste cuvinte se potrivesc şi zilei de astăzi, ca şi cum Pâvel le-ar 
fi rostit într'o capitală Europeană. Cu aceleaşi cuvinte ar fi înfăţişat 
şi astăzi boala omenirii albe, ca acum două mii de ani: aceeaşi boală, 
aceeaşi înfăţişare, aceleaşi cuvinte, aceeaşi reţetă, acelaşi leac. 

Sau credeţi cumva că va şti altcineva în lume să vă arate mai lămurit 
pricina războiului ce a trecut? Cu adevărat, nimeni. Între popoarele 


cultivate ale veacului nostru sau ivit nenumărați învăţători. Aceştia 

l-au îndepărtat şi l-au respins pe adevăratul Învățător, Hristos. În 
fiecare zi vorbeau, de dimineaţa până seara, unii după alţii, de seară 
până dimineaţă. Fiecare cuvânt al lor era minciună şi ademeneală 
pe calea cea alunecoasă. Cum îl mâncau pe cineva urechile, îndată 
aceia i le gâdilau cu cuvintele lor — pentru bani, pentru onoare, 
pentru putere, pentru desfătare. Învăţau neîncetat, dar nu au izbu- 
tit ajunge nicidecum la adevăr. Îi învățau pe alţii neîncetat, dar nici 
unul dintre ucenici nu a izbutit să priceapă de la învățătorii lor ce 
este adevărul. Aşa au dus război neamurile Creştine împotriva 
adevărului, însă se interesau de adevăr. Adevărul se retrăsese în 
colibele pescarilor, în bordeiele ţăranilor, în peşterile pustnicilor, 
în chiliile cuvioşilor, în sihăstriile călugărilor. Întregul adevăr se 
găsea, dintotdeauna, întrun singur cuvânt — Hristos. 

Glasurile urât mirositoare ale învățăturilor mincinoase au otrăvit în- 
treg văzduhul din Apus. Au început să-l otrăvească şi în Răsărit. Nea- 
murile păgâne au început să se teamă de neamurile Creştine. Drepţii 
au început să plângă. Îngerii din ceruri sau mâniat, tot pământul sa 
cutremurat şi asupra neamurilor s'a abătut o ploaie de foc — pentru ca 
văzduhul să se curețe, miazma să se risipească şi cerurile cele preacu- 


rate şi sfinte să se poată apropia de pământ. Amin. 


Nu trebuie să întrebăm ce este adevărul, ci cine 
I| 5 este adevărul. Pilât l-a întrebat pe Hristos: „Ce este 
adevărul?” şi nu a primit nici un răspuns. Hristos nu 
a vrut să răspundă la o întrebare greşită. Dacă Pilăt ar fi pus între- 
barea dreaptă: „Cine este adevărul?” ar fi primit răspuns. „Eu sânt 


adevărul,” i-ar fi zis Hristos. l-ar fi zis ce le-a zis mai înainte şi uce- 


nicilor: „Eu sânt calea, adevărul şi viaţa.” 

Înţelegeţi, fraţilor, despre ce vorbesc? Vorbesc despre pricini- 
le bătăii cu care Cel Preaînalt loveşte Europa atât de des. Una din 
pricinile de căpătâi este că omenirea eretică Europeană de-a lun- 
gul a, deja, mai multor veacuri Îi pune lui Hristos acea întrebare a 
lui Pilât: „Ce este adevărul?” De când sau rupt de vechea Biserică 
apostolească şi drept-slăvitoare, ei au încetat să se mai întrebe „Cine 
este adevărul?” Căci dacă ar întreba drept „Cine este adevărul?” 
ar primi şi răspunsul drept. Adevărul e ipostatic, nu impersonal. 
Adevărul e Dumnezeu, nu un lucru. Adevărul este Acela, nu acel. 
Acela e adevărul, care este întotdeauna acelaşi, nu acel ce se schimbă 
neîncetat. Adevărul este Dumnezeu cel în trei ipostasuri, întotdeau- 
na acelaşi, neschimbat, nepieritor, de sine stătător, de necuprins, de 
nebiruit; Alfa şi Omega a tot ce viază; începutul şi sfârşitul a toată 
zidirea; vatra luminii nestinse; leagănul vieţii; izvorul înţelegerii şi 
al înţelepciunii; adâncul nesfârşit al nebiruitei puteri; înălţimea dra- 
gostei neînvinse, duh ce însufleţeşte toate; cuvânt ce toate le zideşte; 
bucurie ce întrece cântarea; pace ce întrece înţelegerea; iscusinţă 
ce întrece toată închipuirea; Artistul care pe furnici, pe albine, pe 
păsări şi pe oameni îi învaţă artă. 

Dumnezeu e adevărul, fraţilor. Dumnezeu, nu un lucru. 

Cea mai însemnată deosebire dintre păgânism şi Creştinism este 
felul cum pun întrebarea despre adevăr. Păgânismul, şi cel vechi, 
şi cel nou, întreabă precum Pilât: „Ce este adevărul?” Creştinismul 
întreabă: „Cine este adevărul?” 

Păgânii răspundeau, şi încă răspund: „Adevărul este materia 
primă a tuturor lucrurilor, ori aer, ori apă, ori foc, ori pământ, ori 
eter, ori număr, ori electricitate.” 

Creştinii răspundeau: „Hristos este Adevărul. Dumnezeu este 
adevăr, nu lucrul.” 


Adevărul nu se poate afla în cele zidite, ci în Ziditor. 

Adevărul nu va fi descoperit de cele zidite, dacă nu îl descoperă 
Ziditorul. Însă, auziţi şi vă bucuraţi, popoare ale pământului: Zidi- 
torul ne-a descoperit adevărul, sa arătat în trup, ca adevăr întrupat. 
Le-a spus oamenilor taine negrăite, a săvârşit fapte nemaiauzite, a 
biruit vrăjmaşi de nebiruit, a dăruit credincioşilor comori cereşti, 
nespus de bogate în toate cele ce pofteşte inima. 

Cine este, oare, acela? întreabă ereticii Apuseni, păgânizaţi. El 
este Cel pe care voi l-aţi respins. EI este Cel pe care l-aţi întrebat: 
„Ce este adevărul?” Şi pentru că EI a tăcut şi nu va răspuns nimic, 
v'aţi luat după filosofii voştri ghicitori, care v'au gâdilat urechile 
de îndată ce acestea au început să vă mănânce. El este Cel care a 
spus: Eu spre aceasta m'am născut şi spre aceasta am venit în lume, ca 
să mărturisesc pentru adevăr. /lo. 18:37/ EL este blândul şi Atotput- 
ernicul nostru Hristos cel dreptslăvitor, tare în milostenie şi blând 
în smerenie, pe care l-au respins păgânii cei vechi şi cei noi — cei 
ce caută adevărul în lucruri, nu în Ziditor; cei ce caută o esenţă 
a lucrurilor, ca şi cum lucrurile ar putea avea o esenţă în afara 
Cuvântului lui Dumnezeu; cei ce şi-au aşezat filosofii pe tronul 
unde stătea odinioară Hristos, cei pentru care cultura preţuieşte 
mai mult decât dreptatea, cinstea şi vitejia. Înţelegeţi acum, fraţii 
mei, despre ce vă vorbesc? Vorbesc despre pricinile de neînlăturat 
ale războiului mondial ce tocmai a trecut, şi despre pricina din care 
încă unul, şi mai greu, se va abate peste lume — dacă lumea nu se va 
supune adevărului. 

Lumea s'a depărtat de adevăr. Ce să mai vorbim de lumea pă- 
gânilor, lumea Creştină s'a depărtat de adevăr! Dar şi un pas mai 
departe de adevăr înseamnă o îndepărtare kilometrică de dreptate 
şi de cinste. Pentru aceasta, lumea Creştină a ajuns neadevărată, 
nedreaptă şi necinstită într'o aşa măsură, încât a întrecut popoarele 


necreştine. Din această pricină, adevărul cel veşnic a trebuit să 

îngăduie groaznice cutremure, tulburări şi urgii — pentru a scutura 
conştiinţa omenească şi a o curăța de pleavă şi minciună. 

Dacă mă întrebaţi ce e de făcut ca să ne mântuim, vă voi răspunde: 
să cunoaşteţi adevărul, şi adevărul vă va slobozi de toate relele. 
Hristos este adevărul şi mărturisitorul adevărului ceresc cel veşnic. 
Cunoaşteţi-l pe Hristos. Mărturisiţi-l pe Hristos în viaţa voastră de 
familie şi socială, iar Hristos vă va izbăvi de toate răutăţile făcătorilor 


de rele celor văzuţi şi nevăzuţi. Amin. 


Oamenii vorbesc despre putere. Nimeni nu e atât de pu- 

I| 0 ternic precum Hristos. Oamenii vorbesc despre mărire. 
Nimeni nu e atât de mare precum Hristos. 

Oamenii vorbesc despre bunătate. Nimeni nu e atât de bun precum 

Hristos. Oamenii vorbesc despre înfricoşare. Nimeni nu e atât de 

înfricoşător precum Hristos. Oamenii vorbesc despre slavă. Nimeni 

nu e atât de slăvit precum Hristos. 

Nimeni nu poate avea pe pământ slavă trainică şi adevărată decât 
de la Hristos şi prin Hristos. Căci datorită pătimirii Sale pe Cruce, 
a primit toate cununile slavei, şi le împarte oricui doreşte. A Lui e 
nepieritoarea slavă, şi cununile slavei cele neveştejite. 

Orice slavă fără de Hristos nu e doar trecătoare şi mincinoasă, 
ci şi primejdioasă. Cu cât un vrăjmaş al lui Hristos are o slavă mai 
mare din partea oamenilor, cu atât mai mare va fi pedeapsa lui în 
lumea întunericului şi scrâşnirii dinţilor. Cu cât numărul oameni- 
lor ce măresc un astfel de om e mai mare, cu atât mai mare va fi 
numărul dracilor din iad ce se pregătesc cu veselie să-i tragă sufle- 
tul din trup şi să-l ducă în peşterile lor urât mirositoare. 


Fraţii noştri botezați care s'au luat după eresurile papale şi luthe- 

rane s'au înţelepţit fără Hristos. Şi ne-au disprețuit pe noi, Creştinii 
ortodocşi, ca pe nişte neînţelepţi lipsiţi de cultură. Dar cu adevărat 
sa împlinit şi pentru ei cuvântul lui Păvel: Zicându-se pre sine a fi 
înţelepţi, au nebunit, /Rom. 1:22/ căci au lepădat înţelepciunea 
duhovnicească cea după Hristos, înveşmântată în smerenie şi dra- 
goste, şi sau îmbrăcat precum filosofii păgâni cu înţelepciunea 
lumească şi trupească, numai mândrie şi răutate. 

Şi au mutat slava lui Dumnezeu celui nestricăcios întru asemănarea 
Chipului omului celui stricăcios... şi au cinstit şi au slujit zidirii mai 
mult decât Ziditorului. [Rom 1:23, 25/ Adică au dezbrăcat toată sla- 
va ce se cuvenea Domnului Hristos şi au pus-o pe umerii oameni- 
lor stricăcioşi, pe care îi au drept noi Messia. Au înlocuit înţelesul 
slavei cu înţelepciunea lor cea fără de Dumnezeu. Pentru ei, cultura 
înseamnă cinstirea zidirii, adică a firii văzute, şi slujirea ei mai mult 
decât a Ziditorului ei. Dumnezeii muritori şi firea idolatrizată! În cli- 
pa de faţă, aceasta este ultima oprire a omenirii Apusene în lunga 
şi necontenita ei cădere din înălțimile lui Hristos în tartarul satanei. 
Aceasta este culmea care îi leagă pe oamenii botezați din Apus de 
vechiul păgânism al Romanilor şi de păgânismul Asiatic al zilelor 
noastre. Ei scot în fiecare an mii de cărţi spre slava marilor lor bărbaţi 
şi spre lauda culturii lor, zilnic mii de ziare stau în slujba aceleiaşi 
trecătoare şi mincinoase slave, spre lauda lucrărilor omeneşti ce 
poartă îngâmfatul nume „cultură.” Pentru aceea au dat pre ei Dum- 
nezeu spre patimi de ocară, /Rom.1:26/ ca să-şi găsească mulţumire 
numai în cele pământeşti, nu în cele cereşti, numai în cele ce îl în- 
veselesc pe diavol, iar pe îngerii lui Hristos îi fac să plângă. Plăcerea 
lor stă în desfătarea trupului, în tâlhărirea altora, în prădarea celor 
slabi şi mici, în sporirea bunătăţilor pământeşti şi în mărirea ţării 
şi a puterii lor, în cotropirea ţărilor străine, în veselie şi în dans, în 


lepădarea oricărei credinţe ca o superstiție, în tăgăduirea lui Dum- 

nezeu, în multa vieţuire trupească, în neruşinata numire a maimuţei 
drept strămoş al lor, în afundarea antropologiei în zoologie. 

Vă întrebaţi, oare, dacă această generaţie de rătăciţi, cea mai 
rătăcită din întreaga istorie, va putea vreodată să se întoarcă la adevăr 
şi cinste? Va putea. Fie ca Hristos cel disprețuit să binevoiască a se 
petrece acest lucru cât mai grabnic. Dar când se va petrece? 

Atunci când fraţii noştri din Apus vor scrie mii de cărţi pe an spre 
slava lui Hristos, Dumnezeul nostru. Şi când miile lor de gazete vor 
scrie zilnic spre lauda virtuţilor şi bunelor-săvârşiri Creştine, în loc 
să scrie despre crime, despre batjocorirea măririi dumnezeieşti, des- 
pre negoţul cu pornirile trupeşti. Când va avea loc această schim- 
bare, atunci eretica omenire Apuseană se va înfăţişa înaintea 
văzutelor ceruri spălată, curăţită şi înmiresmată cu miresme cereşti. 
Atunci noi, drept-slăvitorii, ne vom bucura, căci îi vom redobândi 
pe fraţii noştri cei întorşi. 

Atunci neamurile păgâne îl vor iubi pe Hristos şi vor căuta să se 
numere printre fiii Lui, fiindcă Creştinii nu îi vor mai împiedica să 
fie ai lui Hristos. 

Atunci nu va mai fi răutate între oameni, nici războaie între 
popoare, ci pacea lui Hristos cea mai presus de înţelegere şi Slava 
lui Hristos cea fără de asemănare în veacul de acum şi în veşnicie. 
Fie ca preamăritul Hristos să ne umple de pacea Sa şi să ne încu- 
nuneze cu cununile slavei Sale. Amin. 


Pentru ce îngăduie Dumnezeu să vină pedeapsa asupra 
| oamenilor? Pentru a-i feri pe oameni de pierzanie — aşa 
cum şi tatăl îşi bate fiul care a luat-o pe o cale greşită, ca 


să-l păzească la vreme de pierzania ce aşteaptă la capătul acesteia. 

Pentru ce a îngăduit Dumnezeu să se abată asupra lumii acea ne- 
norocire a cumplitului război care, precum o vijelie aducătoare de 
moarte, a trecut peste întregul pământ? Ca să împiedice o nenoroci- 
re mult mai mare către care se îndreptau oamenii, ce ar fi însemnat 
o desăvârşită înăbuşire a duhului şi o deplină moarte a sufletului. 

Toţi oamenii îşi doresc fericirea, dar puţini sânt cei care nu 
lucrează cu toată puterea lor la nenorocirea lor. 

Într'adevăr, toţi oamenii îşi doresc fericirea, dar puţini sânt cei ce 
nu îşi pun grumazul sub un jug aspru pe care nu îl pot purta şi iau 
în spate o povară grea pe care nu o pot duce. 

Mântuitorul lumii vorbeşte despre jugul Său şi povara Sa, şi 
spune că jugul meu e bun şi povara mea este uşoară. /Mat. 11:29/ EI, din 
milă şi dragoste, îi cheamă pe oameni la Sine, ca întru Dânsul să se 
înveţe şi să se odihnească. Veniţi, spune, către mine toți cei osteniți şi 
împovărați, şi eu voiu odihni pre voi. Luaţi jugul meu asupra voastră şi 
vă învăţaţi dela mine, că sânt blând şi smerit cu inima, şi veți afla odihnă 
sufletelor voastre. /Mat. 11:28-29/ Şi Îşi încheie chemarea cu aceste 
cuvinte: Că jugul meu este bun şi povara mea este uşoară. 

Oare aţi cugetat vreodată adânc la cuvintele lui Hristos mai 
înainte-pomenite? La deosebirea dintre jugul şi povara cu care oa- 
menii se împovărează singuri, şi jugul şi povara lui Hristos? De- 
osebirea este, cu adevărat, nespus de mare. Jugul oamenilor lumeşti 
este că aceştia cred că pot împlini orice cu puterea lor, fără ajutorul 
dumnezeiesc. Jugul lui Hristos este însă neîncetata încredere în Tatăl 
ceresc cel atotputernic. De aceea unul este aspru, iar celălalt bun. 

Şi încă: sfădirea este povara lumească, povara cea grea; împăcarea 
este povara cea uşoară a lui Hristos. 

Şi încă: răzbunarea este povara omenească cea grea; iertarea este 
povara cea uşoară a lui Hristos. 


Povara lui Hristos este dragoste, iar ura — povară nefericită. 

Povara lui Hristos este adevărul, iar minciuna — povară diavo- 
lească. 

Povara lui Hristos este dragostea frăţească, iar iubirea de sine — 
povară păcătoasă. 

Jugul lui Hristos este întrajutorarea şi jertfelnicia, iar tâlhăria şi 
răpirea — jug, păcătos. 

Jugul lui Hristos este trainic pentru Împărăţia cerească, iar truda 
pentru împărăţia pământească - jug pierzător. 

Jugul lui Hristos este calea cea strâmtă ce duce la Împărăţia lui 
Dumnezeu, iar calea cea largă ce duce la pierzanie este jug nenorocit. 

Povara lui Hristos este sfinţenia şi milostenia întru toate, iar calea 
păcătoşilor este urâciune întru toate. 

Povara lui Hristos este întreaga-cugetare şi cinstea, iar cea a 
păcătoşilor — necinstea şi curvia. 

Povara lui Hristos este răbdarea, ce duce la biruinţa din urmă, iar 
cea a păcătoşilor — nerăbdarea, ce duce la deznădejde. 

Povara lui Hristos se poartă cu ochii aţintiţi către viaţa veşnică 
din împărăţia dumnezeiasă, iar cea lumească se poartă cu ochii 
aţintiţi către mormânt. 

Care jug este mai bun şi care povară e mai uşoară? 

Fără îndoială, cele ale lui Hristos. 

Cu toate acestea, chiar dacă au auzit chemarea lui Hristos de a 
primi jugul şi sarcina Sa, oamenii sau împovărat pe sine cu grijile 
de neîndurat ale lumii acesteia, pentru lumea aceasta; sau încărcat şi 
s'au preaîncărcat cu egoism, cu răutate, cu viclenie, cu iubire de sine, 
cu îngâmfare, cu necinste, cu nemilostivire, cu curvie, cu atheism, 
încât satana i-a mânat cu biciul său ca pe nişte animale de povară. 

Neamul omenesc se cuvine a fi izbăvit. Oare satana va putea 
izbăvi? Neamul omenesc se cuvine a fi întors din calea greşită. Oare 


omul va putea face aceasta? 

Acum, Atotputernicul şi de-oameni-iubitorul Hristos a sărit în aju- 
torul popoarelor lumii, pentru care, din dragoste, şi-a dat viaţa. 
A îngăduit nenorocirea cea mai mică pentru a o împiedica pe cea 
mai mare, aşa cum doctorul taie degetele cangrenate pentru a ţine 
întregul trup în viaţă. 

Vă pun acum în faţă fericirea şi nenorocirea, deci alegeţi: ferici- 
rea este în sarcina lui Hristos, iar nenorocirea în sarcina orbilor şi 


nebunilor. Amin. 


„Dumnezeu s'a arătat!” 
| „Adevărat s'a arătat!” 
Aşa se salută şi răspund Sârbii la praznicul Bobotezei, 


Arătarea Domnului. Prin aceasta, ei întăresc credinţa că Dumne- 
zeu s'a arătat cu adevărat în această lume. Astfel, ei se arată de un 
cuget cu Apostolul Pâvel, care spune: Dumnezeu s'au arătat în trup, 
s'au îndreptățit în Duhul, s'au văzut de îngeri, s'au propoveduit întru nea- 
muri, S'au crezut în lume, s'au înălțat întru slavă. /1 Tim. 3:16/ 

Fraţilor, dacă Dumnezeu s'a arătat, El nu putea să vină şi să ple- 
ce fără a schimba lumea spre bine. Cu adevărat, aşa ceva ar fi fost 
nevrednic de Dumnezeu, deznădăjduitor pentru oameni — dacă 
Dumnezeu ar fi cercetat această vale a plângerii cu mâinile goale, 
fără nici un dar. 

Dar nu este aşa. Împăratul Împăraţilor şi Cel Bogat între bogaţi 
a venit cu mâinile pline de daruri. De aceea a şi venit — ca să aducă 
daruri: să fie hrană celor flămânzi, sănătate celor bolnavi, mângâiere 
celor trişti, lumină celor orbi, cale şi călăuză celor zbuciumaţi, păstor 
celor rătăciţi, înţelepciune celor neînvăţaţi, părinte celor săraci; 


într'un cuvânt — tuturor, toate. A deschis cerurile, l-a arătat pe Tatăl 

cel veşnic şi patria cea veşnică, ne-a arătat calea şi a luminat-o cu lu- 
mina soarelui întreită, a însemnat-o cu urma lui, ne-a dat pe îngeri 
împreună-călători, ne-a izbăvit cu putere, ne-a încălzit cu dragoste, 
ne-a dat iertarea păcatelor, sfinţirea sufletului şi trupului, şi ne-a 
binecuvântat. În cele din urmă, a făgăduit că va fi cu noi până la 
sfârşitul veacurilor şi că la urmă va veni din nou, să-i primească pe 
cei ce i-au rămas credincioşi în cămările Sale cereşti, ca să vieze în 
veac cu El. 

De nu ar fi venit cu astfel de daruri bogate, oare neamul omenesc 
cel iute-uitător nu ar fi uitat degrabă venirea lui? Oare Sârbii, după 
2000 de ani, ar mai fi înnoit această dulce salutare: „Dumnezeu s'a 


pr 


arătat!” şi „Adevărat s'a arătat!”? 

Însă unde e fericire, este şi nenorocire. O preamare fericire pentru 
oameni — arătarea lui Dumnezeu în trup. O preamare nenorocire — 
căderea de la Dumnezeu şi întoarcerea spre slujirea satanei. Această 
nenorocire îşi are obârşia în popoarele Apusene depărtate de Dreap- 
ta-slăvire, pentru două pricini. Cea dintâi pricină este ura acestor 
popoare împotriva preoţimii eretice, iar a doua pricină este ura îm- 
potriva Evreilor. Amândouă aceste uri au crescut în inima omenirii 
Apusene din aceeaşi sămânță. Această sămânță este dorinţa clerului 
Creştin şi a Evreilor de a controla deplin viaţa popoarelor şi statelor, 
în toate privinţele. Ura împotriva unui astfel de cler s'a preschimbat 
în ură împotriva Bisericii, iar ura împotriva Evreilor l-a cuprins şi pe 
Domnul Hristos, ca unul născut Evreu. De fapt, Hristos a fost Evreu 
doar după mamă şi după poporul în mijlocul căruia s'a arătat întâia 
dată. Dar tocmai acel popor a fost cel dintâi care s-a lepădat de EI, şi 
l-a omorât cu înfricoşată moarte. Cum poate fi cineva şi împotriva 
Evreilor, şi împotriva lui Hristos, cu care Evreii poartă război de două 
mii de ani? Dar unde satana îşi înfige unghiile, nu mai încape logica. 


Conduse de ura împotriva clerului şi a Evreilor, popoarele Apu- 

sului sau lepădat treptat de Hristos, până ce, în vremurile din 
urmă, l-au scos pe Acesta din toate domeniile şi instituţiile statului, 
mărginindu-i lucrarea numai în biserici. De la Cel ce după slăvită 
Învierea sa din mormânt a zis: Datu-mi-s-a toată stăpânirea în cer şi 
pre pământ /Mat. 28:18/ oamenii rătăciţi au răpit toată stăpânirea — şi 
nu numai atât, ci şi toată înrâurirea avută pe pământ, în şcoală, în 
societate, în stat, în politică şi artă, în relaţiile internaţionale şi între 
oameni, în ştiinţă, în literatură şi în toate celelalte. 

Dar cu Dumnezeu nu e de joacă. De fiecare dată când oamenii, 
oaspeţi la masa lui Dumnezeu, se obrăznicesc peste măsură, tre- 
buie să vină pedeapsa ca o dojană din partea Gazdei. Două mustrări 
înfricoşate ale lui Dumnezeu către generaţia zilelor noastre — acestea 
sânt ultimele două războaie mondiale, la o depărtare de douăzeci de 
ani unul de celălalt. Fie ca popoarele Creştine să îngenuncheze la 
picioarele lui Hristos cel batjocorit de ele şi să-i înapoieze stăpânirea, 
cinstea, slava şi cinstirea care i se cuvin numai Lui. Aşa să faceţi şi 
voi, fraţilor ortodocşi, dacă vreţi să scăpaţi de un al treilea război 
mondial, mai cumplit decât cele două de până acum. De la Hristos, 
sănătate şi mântuire vouă, iar de la voi către Hristos — cântare, slavă 


şi laudă, în vecii vecilor. Amin. 


Când o casă ia foc, se aprind mai întâi părţile ce ard cel 
19 mai repede. Mai întâi se aprind paiele şi trestia, apoi 
scândurile, şi tot aşa — până ce flăcările cuprind întrea- 
ga construcţie. Aşa se petrece şi cu omul. Focul patimilor năvăleşte 
mai întâi în inimă, cel mai simţitor şi cel mai uşor de aprins mădular 
al făpturii omeneşti. Când se aprinde inima, întreaga făptură 


omenească ia foc. Când inima este biruită, totul este biruit. Când 

inima se strică, totul e stricat. Din inimă izvorăşte dragostea sau 
ura, înţelepciunea sau prostia, curăţia sau noroiul, viaţa sau moar- 
tea. Dacă credinţa vreunui Creştin se află în lăuntrul inimii, atunci 
credinţa sa este putere de nebiruit într'însul. O astfel de inimă dă şi 
limbii putere să grăiască convingător. Căci limba este vestitoare ori 
unora, ori altora — ori vestitor credincios al cămării cu mărfuri de 
aur din inimă, ori vestitor mincinos al unei dughene scăpătate. 

Ştia Atotînţeleptul Mântuitor ce vorbea, atunci când a spus: Cele 
ce ies din gură, din inimă ies. /Mat. 15:18/ Ştia înțeleptul Său apos- 
tol, Sfântul Păvel, că drept tâlcuieşte gândul Învăţătorului său, când 
a spus: Cu inima se crede spre dreptate, iar cu gura se mărturiseşte spre 
mântuire. /Rom. 10:10/ Dumnezeu preţuieşte cele ale inimii şi nu 
poate fi păcălit de limbă. Oamenii preţuiesc cele ale limbii, căci nu 
ştiu ce se află în spatele limbii, în inimă. 

Fraţii mei, citiţi Sfânta Scriptură mai înainte de toate şi mai mult 
decât toate. Cunoştinţele dobândite dacă citiţi tot, mai puţin Sfânta 
Scriptură, vor sluji doar la pieirea voastră, nu spre mântuire. După 
Sfânta Scriptură, să citiţi Vieţile Sfinţilor, adică înfăţişarea vieților 
sfinţilor şi sfintelor Bisericii celei Ortodoxe. Toate cărţile lumii aces- 
teia nu pot aduce sufletului omenesc acea putere, mângâiere şi 
dulceaţă adusă de Sfânta Scriptură şi de Vieţile sfinţilor. 

În viaţa Sfântului Mucenic Haralambie citim cum acest neînfricat 
sfânt de 113 ani a strigat chinuitorului său păgân: „Nu este răutate în 
inima mea, nici vicleşug în limba mea!” 

lată fraţilor, dreptarul de căpetenie al credinţei Creştine: mai întâi 
să nu avem răutate în inimă, şi apoi să nu avem minciună în gură. 

Dar iată, fraţilor, aceasta este şi tâlcuirea sorții celei rele a omeni- 
rii zilelor noastre: răutatea a răpit inima omenească, de aceea inima 
a ajuns un organ al răului, o unealtă a minciunii. Limba nu poate 


grăi dreptate dacă inima este plină de răutate. Dacă în izvor se află 

necurăţie, atunci şi conducta de apă va aduce necurăţie. Limba e 
sluga inimii. Şi când sluga minte, se trădează repede pe sine. 

Ce e minciuna? Un adevăr prefăcut. Ce înseamnă a minţi? În- 
seamnă a te îmbrăca cu veştmintele adevărului, a te ascunde în 
spatele adevărului; a te arăta sub numele adevărului; a pune firma 
adevărului pe dugheana minciunii; a înfăţişa o babă drept o mireasă, 
cu ajutorul pudrei şi sulemenelilor. Minciunii nu îi este cu putinţă să 
facă nici măcar un pas sub numele ei. Căci oriunde sar înfăţişa zicând 
„Eu sânt minciuna!,” nimeni nu ar primi-o. De aceea ea merge în 
umbra adevărului. Aşadar, minciuna întăreşte adevărul ca realitate, 
căci fără adevăr nu se poate găsi niciunde. 

Răutate în inimă şi minciună în gură, fraţii mei, aşa a ajuns omeni- 
rea în vremurile noastre. Răutatea şi minciuna sânt focurile ce au 
pricinuit aprinderea întregii lumi în ultimele două războaie mon- 
diale. Răutatea şi minciuna — aceste două meşteşuguri ale lumii, să 
ştiţi, vor lucra neobosit să producă şi cel de-al treilea incendiu mon- 
dial, mai înfricoşat decât cele două de mai înainte. 

Luptaţi, fraţilor, împotriva răutăţii şi minciunii. 

Luptaţi împotriva răutăţii din inimă şi minciunii din gură, ca să 
împiedicaţi noul război mondial între popoare. Aceasta este ştiinţa 
lui Hristos: Doctore, vindecă-te mai întâi pe tine. /Lc. 4:23/ Aceasta este 
calea Creştinilor: începe cu tine însuţi. Din orice altă parte veţi 
porni, nu veţi reuşi nimic. Hristos Dumnezeu v'a învăţat aceasta. A 


Lui fie slava şi lauda în veac. Amin. 

Cu ce te lauzi omule, cu ce te mândreşti atâta? Oricine 
P, () se laudă, o face cu cele ale sale, nu cu cele ale altuia. Ce 

ai tu al tău, cu care să te poţi lăuda? Ce ai tu, în afară de 
cele împrumutate, pe care la sfârşit trebuie să le înapoiezi celui ce 
ţi le-a dat? 

Oare te lauzi cu frumuseţea trupească? Du-te la cimitir, şi vezi 
unde se aruncă din oraş frumuseţea trupească. Sau te lauzi cu ochii 
şi gura? Cine ştie de câte ori ţi-ai scuturat plictisit praful de pe 
încălțări, fără să te gândeşti că aceia sânt ochii şi gurile celor ce au 
trecut pe drumul pe care mergi tu acum! 

Sau te lauzi cu bogăţia? O, gândeşte-te a cui nu a fost şi a cui nu 
va fi! Sau te lauzi cu nestematele tale: diamantele şi briliantele, ru- 
binele şi topazele, sau cu smaragdele şi mărgăritarele? Când te vor 
aşeza mort pe scânduri, îţi va fi totuna dacă îţi vor pune în jurul 
gâtului şiraguri de mărgăritare sau ghinde de stejar; dacă îţi vor 
umple buzunarele cu diamante sau cu cenuşă; dacă îţi vor acoperi 
trupul cu catifea sau cu o rogojină. Vrei, nu vrei, toate împrumutu- 
rile pământeşti se vor întoarce în pământ. Pentru ce, atunci, te lauzi 
cu cele împrumutate? 

Sau te lauzi cu slava, stăpânirea şi puterea? E adevărat, la cuvân- 
tul tău se întorc la stânga ori la dreapta oştiri întregi, se sapă tunele, 
se zidesc oraşe. Sub fereastra ta trec mii de curioşi ce ar vrea măcar 
să te vadă cu ochii lor, ca să povestească şi altora cum l-au văzut pe 
marele om. Dar mâine peste fruntea ta rece vor mişuna miriapozi şi 
guşteri, şi nu-ţi vei putea ridica mâna ca să-i dai la o parte. 

Sau te lauzi cu faptele tale, cu cultura ta? Păzeşte-te să nu ţi se 
ia mintea, precum i sa luat Împăratului Navuhodonosor. Despre 
această istorisire trebuie să auzi, să ştii şi să povesteşti copiilor tăi şi 
tuturor celor care le doreşti binele. lată ce s'a întâmplat: Împăratul 


Navuhodonosor a ridicat marea cetate a Babilonului, cu turnuri 

multe, înalte până la nori, şi şi-a împodobit capitala fără pereche 
în lume. Întro bună zi, plimbându-se Împăratul Navuhodonosor 
prin turnul său, şi aruncându-şi privirea peste cetatea Babilonu- 
lui de la picioarele sale, a strigat în îngâmfarea sa: Au nu este aces- 
ta Vavilânul cel mare, care l-am zidit eu casă împărăției întru tăria puterii 
mele, spre cinstea măririi mele? /Dan. 4:27/ Zicând acestea, împăratul nu 
şi-a amintit de Dumnezeu Ziditorul, nici nu i-a mulţumit în calitate 
de stăpânitor pentru ajutor, nici nu sa smerit înaintea Celui Prea- 
înalt, aşa cum se cade tuturor stăpânitorilor, ci, dimpotrivă, s'a pus 
pe sine dumnezeu al dumnezeilor şi împărat al împăraţilor. Dar, o, 
fraţilor, ce se întâmplă atunci? Dumnezeu nu rămâne defăimat de 
praful de sub picioarele Lui. Încă mai erau acele cuvinte trufaşe pe 
buzele împăratului, când glas din cer sa făcut: Ţie se zice, Navuhodon- 
osoare împărate: împărăția ta a trecut dela tine. Şi dintre oameni te vor 
scoate pre tine, şi ca hiarele pământului va fi locuinţa ta, şi cu iarbă, ca pre 
un bou te vor hrăni pre tine, şi şapte vremi se vor primeni preste tine, până 
ce vei cunoaşte că cel Preaînalt stăpâneşte preste împărăţia oamenilor, şi 
cui va vrea o va da pre ea. /Dan. 4:28-29/ 

A urmat un lucru cu adevărat înfricoşat şi de pomenit. În acea 
clipă, trufaşul Împărat Navuhodonosor şi-a pierdut minţile şi a fugit 
în munţi, şi a trăit acolo ca o fiară între fiare, vreme de şapte ani. A 
mâncat iarbă precum dobitoacele, şi i-a crescut păr pe trup şi gheare 
ca ale păsărilor. Abia după şapte anii sa întors mintea la loc şi, ca un 
alt om, s'a smerit în faţa Domnului Dumnezeu şi s'a închinat puterii 
Lui şi măririi Lui. Şi a împărăţit până la moarte cu inimă zdrobită, 
ca slugă a Dumnezeului cel Unul şi Viu. 

Dar, veţi spune, acestea sânt aşa departe de noi; s'au petrecut în 
urmă cu 2500 de ani; ce au de-a face cu noi? 

O, fraţilor, vom muri cu toţii, iar eu trebuie să vă spun adevărul! E 


adevărat, aveţi dreptate, acelea sau petrecut în urmă cu 2500 de ani, 

în depărtata ţară a Babilonului. Dar aceleaşi întâmplări sau repetat 
ieri, şi se petrec azi, în mijlocul Europei; în mijlocul Europei bote- 
zate, vai nouă! 

Sau învârtoşat oamenii. Sau trufit cu lucrul mâinilor lor: cu 
oraşele, cu drumurile, cu căile ferate, cu vapoarele, cu motoarele cu 
aburi, cu maşinăriile electrice, cu maşinile lor de sub pământ, de sub 
apă şi din văzduhuri, mult sau mândrit. Şi s'au ridicat pe sine mai 
presus de Dumnezeu cel Preaînalt, au început să se închine loruşi 
şi culturii lor, la lucrurile mâinilor lor. O, fraţilor, noii Navuhodono- 
sori ne-au ridicat mai presus de scaunul lui Dumnezeu, noii Babi- 
lonieni fermecaţi de izul rău-mirositor al noului Babil6n. lar Dum- 
nezeu le-a luat minţile, şi au înnebunit, şi s'au împărţit, şi s'au 
lovit unii pe alţii. Şi a curs sânge fără măsură şi au săvârşit fărădelegi 
nenumărate. Şi i-a aruncat Cel Preaînalt în întunericul pădurii, în- 
tre dobitoace, căci au mărturisit că nu sânt de la Dumnezeu Cel Prea- 
înalt, ci neam dobitocesc, al fiarelor şi al maimuţelor. Şi iată, acum 
se hrănesc cu hrana fiarelor; pasc iarbă, şi unghiile le cresc ca 
fiarelor şi păsărilor. Până când, Doamne? Până când nu se vor smeri 
şi nu vor cunoaşte, precum Împăratul Navuhodonosor, că cel Prea- 
înalt are putere peste împărăţia oamenilor şi o dă cui voieşte! Fraţii 
mei, noii Babilonieni ne-au făcut şi pe noi, Sârbii, să înnebunim şi 
să ne îndepărtăm de Hristos. De aceea umblăm acum cu capul 
legat şi rănile pansate. Întrebarea de care ţine însăşi viaţa noastră 
este: Vom fi şi de acum înainte cu Babilonul, sau vom fi cu Hristos? 
Vom fi alături de „cultură” sau alături de Dumnezeu şi de suflet? Să 
alegem, aşadar — însă cu băgare de seamă, ca nu cumva să le alegem 
tot pe cele de ieri. Dumnezeului nostru, slavă în veci! Amin. 

„Călător şi oaspete sânt pe acest pământ.” Aşa ziceau 
P, I| bătrânii. Aceasta era concepţia lor limpede, simţul drept 

al vieţii acesteia. Această concepţie s'a înceţoşat în vre- 
murile noastre; acest simţ al realităţii a slăbit. Vai nouă, fraţilor! 
Acelea sânt lucrurile de căpătâi — cu adevărat de căpătâi. Cum de 
le-am lăsat să se înceţoşeze, ca un geam prin care nu se mai vede 
nimic? Cum de le-am lăsat să slăbească, încât nu mai putem spune 
ce suflă dinspre Răsărit şi dinspre Apus? Am uitat că sântem călători 
şi nu mai întrebăm pe nimeni calea, ci ne-am făcut vatră în mijlocul 
drumului, ca pentru mii de ani; din pricina aceasta, batjocorita 
soartă ne calcă cu maşina ei. Am uitat că sântem oaspeţi, că ne-am 
desfăcut bagajele în casă străină, într'un han, şi ne purtăm ca şi cum 
noi am fi zidit hanul. Din această pricină ne bate mâna nevăzutei 
Gazde, şi ne doare, ne tot doare. Dar, plângând din pricina lui Dum- 
nezeu, urmăm totuşi jocului nostru. 

Veţi spune: Dar noi întrebăm care e calea! 

Pe cine întrebaţi? 

Când doi călători merg întâia dată pe un drum, şi se întreabă 
unul pe celălalt care este calea, veţi spune că au înnebunit. 

Aşa se întâmplă cu popoarele aşa-zis moderne, acele popoare 
care vor mai degrabă să se numească moderne decât Creştine. Pen- 
tru ele, calea sfântă e un loc de plimbare, iar această lume, acest 
sfânt lăcaş al Domnului, este un han de beţivi, pentru aşa-zise petre- 
ceri — de fapt, pentru un dans înainte de moarte. 

Cine ne va arăta calea? 

Despre ce cale întrebaţi? 

În Biblie sânt înfăţişate toate căile: calea sfântă şi calea nesfântă, 
calea dreaptă şi calea greşită, calea adevărului şi calea minciunii, 
calea dreptăţii şi calea nedreptăţii, calea luminii şi calea întunericu- 


lui, calea milostivirii şi calea răutăţii, calea mântuirii şi calea pierza- 

niei, calea fiilor lui Dumnezeu şi calea potrivnicilor lui Dumnezeu. 
Vom numi pe scurt calea dreaptă, „cale sfântă,” iar cealaltă, „cale 
nesfântă.” Deci, despre ce cale întrebaţi? 

Dacă întrebaţi despre calea sfântă, atunci întrebaţi-l doar pe 
Domnul, şi El vă va arăta calea sfântă. lar dacă întrebaţi despre ca- 
lea nesfântă, atunci întrebaţi-vă pe voi înşivă, întrebaţi-i pe tovarăşii 
voştri de drum, care ştiu la fel de puţin cât ştiţi şi voi, întrebaţi-i pe 
ghicitori şi pe vrăjitori, care învaţă de la cel ce s'a lepădat de Dumne- 
zeu şi stă în întunericul adânc şi veşnic ca să înşele lumea. 

Cu adevărat, fraţii mei, generaţia noastră se aseamănă unor 
călători căzuţi sub o vrajă. Oare nu e firesc ca aceia ce călătoresc pe 
un drum necunoscut să întrebe care e drumul pe unul ce ştie, adică 
a mai mers pe acea cale, de la un capăt la altul? Aceasta este cu totul 
firesc pentru cei nevrăjiţi. Dar cei vrăjiţi călătoresc împreună şi se 
întreabă unul pe altul de drum, măcar că şi cunoaşterea lor despre 
drum e de fapt o necunoaştere. 

O, fraţii mei, pentru ce a lăsat Europa calea cea dreaptă şi a rătăcit 
în pustia de nestrăbătut? Pentru că sa îndepărtat de la Hristos cel 
Călăuzitor, şi a început să întrebe de cale pe filosofii săi, pe căpeteniile 
sale, pe politicienii săi, pe cărturarii săi, pe toţi ceilalţi neştiutori ai 
săi şi pe ghicitori. Europa nu-l mai întrebă calea pe Cel ce sa pogorât 
din cer şi sa înălţat din nou la cer, pe Cel ce şi-a vărsat pentru Euro- 
pa sângele pe crucea Evreiască — ci s'a învăţat să întrebe care e calea 
pe cei ce se întrec să fie călăuze, ale căror sfaturi se plătesc. 

Prorocul Isaia, plin de Duhul lui Dumnezeu, a văzut viitorul 
omenirii — şi ce a văzut acolo? Acold va fi cale curată, şi cale sfântă se 
va chema, şi nu va trece acolă necurat, nici va fi acolă cale necurată; iar 
cei risipiţi merge-vor pre dânsa şi nu vor rătăci. /Isa. 35:8/ Demult s'a 
despărţit Europa de acea cale sfântă — s'au făcut o mie de ani. Nu 


se poate întoarce uşor la acea cale, căci acea cale sfântă e numai a 

lui Hristos, iar ea, din ură pentru Evrei, ÎL lepădă şi pe Hristos. Tot 
treieră şi treieră, iar atunci când termină, amestecă neghina cu grâul 
şi le aruncă din arie. 

Una singură e calea cea sfântă, dar sute sânt căile nesfinte. Mâna 
Domnului loveşte toate căile, însă o miluieşte doar pe una singură. 
Pe toate căile satana îl întovărăşeşte pe om, însă Hristos o face doar 
pe o singură cale, pe calea sfântă. 

Fraţii mei, calea cea sfântă a Domnului nici nu e neumblată, nici 
nepietruită, nici nemarcată, ca să ne putem plânge că nu o vedem 
sau nu o cunoaştem. Pe această cale au trecut sfinţii apostoli, sfinţii 
mucenici şi mărturisitori, sfinţii împărați Creştini şi patriarhi, sfinţii 
pusnici şi sihaştri, şi alte mii şi mii, milioane şi milioane. Pe această 
cale au trecut şi mulţi dintre înaintaşii voştri, înainte de Sfântul 
Săvva şi după Sfântul Săvva. Nu puteţi spune că nu ştiţi această 
cale. Aceasta e cea mai cunoscută cale din istoria Creştinilor şi din 
istoria neamului vostru. Pe calea sfântă, Dumnezeu blagosloveşte 
norodul Său sfânt. Amin. 


Pe ce cale să pornim? 
Oamenii nu pot urma calea cea dreaptă nu pentru că 
nar avea călăuză, ci pentru că au prea multe. Şi încă 
dintr'o pricină, arătată de Prorocul leremia prin aceste cuvinte: Ştiu, 
Doamne, că nu este a omului calea lui, nici bărbat va merge şi va isprăvi 
călătoria sa. /ler. 10:23/ 
Dar cine ne va arăta calea? Numai Cel în a cărui stăpânire este 
viaţa omului. Numai Cel ce ne-a trimis pe acest drum al vieţii ne 
poate fi cale şi călăuză. Căci numai El ştie cele două capete ale căii, 


începutul şi sfârşitul. Şi cine ar putea şti acestea, dacă nu a fost de 

faţă la zidirea lumii şi dacă nu este în stare să prevadă sfârşitul lu- 
mii zidite? Furnica, ce îşi măsoară cărarea ei în milimetri, nu ne 
poate spune nimic despre calea noastră lungă de kilometri; cum ar 
putea omul însuşi, logodnic al morţii încă din leagăn, să înfăţişeze 
călătoria omenirii de mii de ani, de vreme ce propria sa călătorie 
în lumea aceasta ţine o clipă sau două după socoteala Ziditoru- 
lui vremilor, înaintea Căruia o mie de ani sânt ca o zi? Din pricina 
acestei desăvârşite nepriceperi şi neputinţe, oamenii începuturilor 
de la întunecarea lui Adam sau tot înşelat cu privire la cale. Căci 
multe căi li sau părut drepte, dar de fapt numai una este calea cea 
dreaptă, iar toate celelalte sânt greşite. Cu mult înainte de Hristos, 
înainte de noua socotire a anilor, înainte de capitolul mesianic din 
istorie, a văzut acestea şi preaînţeleptul Solomân, zicând: Este cale, 
care pare oamenilor dreaptă; iar sfârşitul ei duce în fundul iadului. /Pil. 
14:12/ O, fraţii mei, am putea afla oare vreun adevăr mai limpede? 
Nenumărate călăuze nedorite şi necăutate ale vremurilor noastre ne 
cheamă: „Haideţi pe drumul acesta! Asta-i singura cale bună!” Şi 
noi privim, şi la prima vedere ni se pare că aşa este. 

„Ascultaţi, oameni şi popoare, calea ştiinţei este calea cea bună!” 
- strigă unii. Şi nouă ni se pare că aşa este. Dar cine merge pe această 
cale până spre capăt pricepe că omul care o urmează este aidoma 
viermilor şi omizilor, maimuţelor şi microbilor, şi la sfârşit află mo- 
arte fără înviere, şi noapte fără zori. 

Alţii strigă: „Ascultaţi, oameni şi popoare, calea culturii, aceas- 
ta este singura cale bună. Celelalte căi sânt căile sălbăticiei!” Unii 
se păcălesc şi aleg acest număr, precum la ruleta din cazinou, dar la 
sfârşit sânt păcăliţi şi batjocoriţi, şi fug de pe calea aceasta. Altfel ar 
cădea în cursa nereuşitei şi morţii. 

Cei de-ai treilea strigă: „Ascultaţi, oameni şi popoare! Calea depli- 


nei egalităţi între oameni este singura calea bună. Urmaţi-o, şi veţi fi 

fericiţi.” Şi unora li se pare că într'adevăr aceasta ar fi calea dreptăţii 
şi adevărului. Dar undeva pe drum înţeleg că cel care îi fura în vre- 
mea inegalităţii îi fură şi în calea egalităţii, şi atunci încearcă să se 
întoarcă şi să scape de nenorocire şi moarte. 

Şi cei de-ai patrulea, şi ai cincilea, şi ai zecelea, şi ai o sutălea, şi 
ai miilea strigă, şi strigă, şi strigă. Cu adevărat, viaţa omenească nu 
a semănat nicicând mai mult cu un iarmaroc plin de nenumărați 
amăgitori, ca în vremurile noastre. Se cuvine să fim cu multă luare 
aminte. Rătăciţii se înfăţişează drept călăuze. Amăgitorii se înfă- 
ţişează drept prieteni. Incendiatorii se înfăţişează drept pazni- 
ci ai casei. Bogătanii se înfăţişează drept izbăvitori, desfrânaţii 
drept însoțitori, necredincioşii drept povăţuitori, pierzătorii de su- 
flete drept sprijinitori. Cu adevărat, nicicând de la Adam nu au fost 
mai multe călăuze mincinoase decât în veacul al douăzecilea. Şi în 
toate veacurile, ca şi în acesta, este o singură cale bună şi o singură 
călăuză adevărată — Domnul Iisus Hristos, Messia, Fiul lui Dumne- 
zeu, Mântuitorul şi Răscumpărătorul oamenilor. 

Eu sânt calea, a spus EI în urmă cu două mii de ani. Şi după ce 
vor trece încă două mii de ani, cuvintele Lui vor răsuna precum 
argintul între pietre: Eu sânt calea. Şi după alte două mii de ani, 
cuvintele Lui vor răsuna precum aurul între tinichele: Eu sânt 
calea. La sfârşitul sfârşiturilor, când toate reclamele murdare 
vor obosi, toate minciunile vor răguşi, iar răgetul lor de leu se va 
schimba într'un şuierat răguşit de şarpe, atunci toate urechile vor 
auzi numai răsunetul argintiu al cuvintelor lui Dumnezeu: Eu sânt 
calea. lar toate generaţiile, printre care şi a noastră, vor avea de ales 
între mulţi rătăciţi şi Hristos Călăuzitorul. Alegerea este a voastră. Ce 
ar fi dacă şi voi, Sârbii, v'aţi răzgândi şi aţi alege din nou? Sfântul 
Săâvva l-a ales pe Hristos, şi douăzeci de generaţii de Sârbi au 
urmat lui Hristos şi vieţii. Oare voi şi copiii voştri veţi urma satanei 
şi morţii? Nu, ci lui Hristos. Amin. 

SCRISORILE /4// N 


23-3 


„Veniţi să ne închinăm Împăratului nostru Dumnezeu.” 
25 Aceasta este chemarea sfinţilor proroci şi a sfinţilor 

apostoli. Aceasta este chemarea Bisericii. Şi toţi cei ce au 
răspuns nu s'au ruşinat. 

„Veniţi să ne închinăm culturii, împărăteasa şi zeiţa noastră.” 
Aceasta este chemarea atheilor moderni. Aceasta este chemarea 
noilor închinători la idoli. Şi toţi cei ce au răspuns acestei chemări 
au murit ruşinaţi şi dezamăgiţi. 

„Neniţi să ne închinăm şi să cădem la Hristos, Împăratul nostru 
Dumnezeu.” Aşa le-au strigat mucenicii închinătorilor la idoli care îi 
chinuiau pe Creştini. lar chinuitorii le spuneau ameninţător: „Dacă 
nu vă veţi închina chipului Cezarului, atunci sânteţi trădători, mari 
trădători. Căci Cezarul este Dumnezeu pe pământ, lui i se cuvine a 
ne închina.” La acestea, mucenicii, însângeraţi şi răniţi, răspundeau 
până la ultima suflare: „Un singur om în lume a fost Dumnezeu 
drept, veşnic şi fără de moarte, şi acela a fost Domnul nostru lisus 
Hristos, Cel născut din Fecioară, Care a murit pentru noi şi pentru 
Care noi, iată, ne dăm viaţa. A murit şi a înviat, iar acum nu este mort, 
ci viu. Veniţi, dar, sărmani închinători la idoli, să ne închinăm cu toţii 
la Hristos cel fără de moarte, Împăratul nostru Dumnezeu.” Tot cel ce 
a ascultat această chemare a vitejilor sfinţi ai lui Hristos nicicând nu 
sa ruşinat, nici nu s'a temut de moarte, ci sa bucurat de moarte. 

„Neniţi să ne închinăm mai-marilor noştri, în Pantheonul nos- 
tru naţional.” Aşa strigă şovinii, din păcate şi Creştini, ai tuturor 
popoarelor. „Mai-marii noştri, marile noastre căpetenii, oamenii de 
ştiinţă, doctorii, scriitorii, sculptorii, pictorii, cântăreții şi politicie- 
nii, actorii şi sportivii — ei sânt idolii noştri; în alţi dumnezei noi nu 
credem.” Dar, să zicem, o mamă vine cu fiul ei care a înnebunit şi 
spune: „Aud că în Pantheonul vostru sânt mulţi zei, şi l-am adus pe 


fiul meu bolnav cu mintea ca zeii voştri să se milostivească şi să-i 

redea sănătatea. Aşa m'au sfătuit şi doctorii ce s'au trudit mult, dar 
în zadar, ca să-l vindece. La sfârşit mi-au spus: Noi nu îl putem aju- 
ta. Numai Dumnezeu poate. Şi fiindcă am auzit că în Pantheonul 
vostru sânt mulţi zei care-l pot vindeca, vă voi dărui cât voi putea. 
Sânt, e adevărat, şi biserici unde se vorbeşte despre un singur Dum- 
nezeu, dar eu, o femeie simplă, socotesc că cu cât sânt mai mulţi, 
cu atât este ajutorul mai sigur.” „Du-te de aici, femeie!” răspund 
mânioşi şovinii, „dumnezeieştile noastre mărimi trăiesc numai în 
amintirea noastră, iar în Pantheon se păstrează doar osemintele 
lor.” La care femeia le răspunde: „lertaţi-mă, domniile voastre, am 
fost amăgită. Nimeni nu mi-a spus că Pantheonul vostru este doar o 
colecţie de oase, un osuar al morţilor, ci dimpotrivă, dimpotrivă...” 

„Neniţi să ne închinăm şi să cădem la însuşi Hristos, Împăratul şi 
Dumnezeul nostru.” Aşa trâmbiţează sfinţii în întregul Cosmos, de 
două mii de ani. Nu este împărat afară de Hristos. Nu este Dumne- 
zeu afară de Hristos. Nu este mântuitor afară de Hristos. Nu este 
tămăduitor, nici învietor afară de Hristos. Haideţi, copii ai lui Dum- 
nezeu, veniţi să ne închinăm şi să cădem plângând după ajutor la 
Însuşi Hristos, Împăratul şi Dumnezeul nostru. Oricine a ascultat 
acest glas de trâmbiţă a călătorit cu bine în viaţă, sa luptat vitejeşte 
în necazuri, sa bucurat de moarte, iar pe cealaltă lume a împărăţit 
cu Hristos — şi încă mai împărăţeşte. Cu adevărat, nimeni nu a fost 
ruşinat. 

„Veniţi să ne închinăm aurului. Cu aurul se pot cumpăra toate. 
Aurul este singura noastră zeitate atotputernică.” Aşa strigă ma- 
moniștii, urmaşii străvechilor închinători la diavolul Mamona. 

Alţii strigă: „Veniţi să ne închinăm oţelului. Oţelul le poate su- 
pune pe toate. Aceasta este zeitatea timpului modern.” 

Dar toţi cei ce s'au închinat aurului au murit de foame, şi cei ce 


s'au închinat oţelului au pierit de oţel. 

Întotdeauna începutul a dat dreptate satanei, dar sfârşitul a dat în- 
totdeauna dreptate lui Hristos. 

De aceea, voi toţi care aţi privit în urmă, nu mai priviţi în urmă. 
Şi cei ce aţi şovăit, nu mai şovăiţi. Şi cei care v'aţi îndoit, nu vă mai 
îndoiţi. Oare nu aţi învăţat nimic din sângeroasa încercare? lot ce 
este în afara lui Hristos este amăgire şi înşelare. De aceea, veniţi şi 
vă închinaţi la Hristos, Împăratul şi Dumnezeul nostru. Amin. 


Cât a făcut Hristos pentru Europa şi cum i-a mulţumit 
Europa lui Hristos? Aceasta, fraţilor, este un subiect de 
meditaţie şi învăţătură. 
Ce a făcut, aşadar, Hristos pentru Europa? Răspuns: mai mult decât 
totul. Căci tot ar fi însemnat ceea ce oamenii pot aştepta. Dar Hris- 
tos a făcut pentru Europa cu mult mai mult decât sar fi putut aştepta 
oamenii. 

În Europa, Hristos a împrăştiat întunericul păgânismului şi ab- 
surditatea închinării la idoli. Cu acesta am spus tot, pentru cel ce 
cunoaşte înţelesul acestor două cuvinte: „păgânism” şi „închinare 
la idoli.” Dar pentru acei care nu ştiu, vom spune ceva mai mult. 
Păgânismul şi închinarea la idoli Europeană au fost tot atât de întun- 
ecate şi de absurde precum păgânismul şi închinarea la idoli a tribu- 
rilor negrilor din Africa zilelor noastre. Dar mult mai necruțătoare, 
într'atât de necruțătoare, încât sângele urmaşilor lui lafeth a alungat 
oamenii pe meleaguri mai îndepărtate decât sângele lui Ham. 

Religie fără Dumnezeul cel adevărat, căsătorie fără morală, 
societate fără milă, stat fără o rațiune mai înaltă decât cea a răpirii 
tâlhăreşti - într'un cuvânt: viaţă fără rost şi moarte fără nădejde. Pe 


lângă acestea, frica neîntreruptă de înfricoşătorii dumnezei, care 

trebuiau îmbunaţi cu jertfe sângeroase, umane şi animale, apoi ghi- 
citorile, vrăjitoriile şi cele fără de număr şi fără de sens ceremonia- 
luri din noapte şi din zi. Întuneric şi prostie în bordeiul țărănesc, 
întuneric şi prostie în casa boierească, întuneric şi prostie la curtea 
împărătească, şi în poezie, şi în toate. Satana a ţinut legată omenirea 
Europeană până când sa arătat Hristos. Şi tot organismul omenirii 
Europene, tot trupul şi sufletul au fost nu bolnave, ci însăşi boala, 
asemenea omului lepros din cap până în picioare. lar Hristos, când 
s'a arătat în asemenea bolniţă şi ospiciu prin slujitorii Săi, parcă ar 
fi spus ceea ce a spus femeii gârbovite de optsprezece ani: Europa, 
slobozitu-te-ai de boala ta. /Lc. 13:12/ Şi dintro dată Europa sa 
îndreptat, şi-a venit în fire, s'a luminat, sa curăţit şi s'a cultivat. Ca 
şi când cineva ar deschide ferestrele temniţei şi ar curăța, ar face 
ordine şi ar tămâia. Pe lângă acestea, Hristos a dat popoarelor bote- 
zate ale Europei stăpânirea asupra întregii feţe a pământului, pentru 
ca, botezați fiind, să-i boteze şi pe alţii; sfinţiţi fiind, să-i sfinţească 
şi pe alţii; învăţaţi fiind, să-i înveţe şi pe fraţii lor mai întunecaţi şi 
mai slabi. lată, această minune a minunilor a făcut-o Domnul lisus 
Hristos cu Europa. 

La a doua întrebare, cum i-a mulţumit sau i-a răsplătit Europa lui 
Hristos, răspunsul nu este lumină, ci întuneric, nu e bucurie, ci jale. 
l-a mulţumit şi i-a răsplătit precum acei Gadarini pe care Hristos i-a 
slobozit de legiuni de duhuri viclene şi care l-au rugat apoi să plece 
de la ei: Şi a rugat pre dânsul toată mulțimea ținutului Gadarinilor să se 
ducă dela ei. /Lc. 8:37/ Şi EI a plecat. Nu le-a spus nici un cuvânt, ci 
a plecat. S'a dus, dar blestemul a rămas pe acele meleaguri. Şi acel 
ţinut al Gadarinilor, odinioară roditor şi bogat, se înfăţişează astăzi 
ochilor omeneşti ca un pustiu uscat, mohorât şi blestemat. Gadari- 
nii l-au rugat pe Hristos să plece de la ei. Europenii nu l-au rugat, ci 


l-au izgonit. Îl izgonesc prin tot ce le stă la îndemână: prin şcoli, prin 

presă, prin politică, prin filme, prin ghicituri ştiinţifice şi prin toată 
trufia lor culturală; ÎL izgonesc şi prin gânduri, prin cuvinte şi prin 
fapte — fiecare în parte, în grup şi toţi laolaltă. 

Dacă acestea s'au întâmplat Gadarei, care, în prostia ei, l-a ru- 
gat pe Hristos să se depărteze, cum îi va fi oare Europei, care nu îl 
roagă, ci, în răutatea ei, ÎL alungă de la ea? Cum îi va fi, oare, Euro- 
pei? Europei care sa lepădat de Hristos şi s'a întors la păgânismul ei 
străvechi, întunecat, absurd şi rău-mirositor? 

Aceste întrebări îşi găsesc un răspuns indirect în Evanghelie. Eu- 
ropei i se va întâmpla ce i s'a întâmplat Capernaimului, acea ce- 
tate culturală, bogată, îngrijită, veselă şi trufaşă de pe ţărmul Mării 
Galileei. Hristos i-a pecetluit soarta cu aceste cuvinte: Și tu, Caper- 
natime, carea până la cer te-ai înălţat, până la iad te vei pogori; că de s'ar fi 
făcut în Sodom puterile carile s'au făcut întru tine, ar fi rămas până în ziua 
de astăzi. Însă zic vouă că pământului Sodomului mai lesne îi va fi în ziua 
judecății decât ţie. /Mat. 11:23-24/ 

O, fraţii mei, dacă sar fi făcut în India şi în China minunile care 
s'au săvârşit în Europa vreme de două mii de ani, minuni nemăsurate 
şi nenumărate, de multă vreme aceste două mari furnicare de oame- 
ni — jumătate din întreaga omenire — sar fi căit în ţărână şi cenuşă, 
l-ar fi iubit pe Hristos şi sar fi închinat Lui. 

Eu nu mă îngrijorez de soarta Indiei sau Chinei. Mă îngrijorez de 
soarta Europei. Va cădea precum Capernaimul. Şi acolo unde astăzi 
sânt trufaşele ei turnuri, vor fi muşuroaie de furnici; unde astăzi 
sânt bulevardele lor, vor fi mărăcini şi şerpării; acolo unde acum 
este strigătul neruşinat împotriva lui Hristos, va fi ţipătul bufniţelor 
şi urletul şacalilor. 

Pentru că atunci când Europa sa crezut cultă, atunci sa sălbăticit. 
Când a crezut că ştie tot, atunci sa prostit. Când a crezut că e foarte 


puternică, atunci a devenit neînsemnată ca o pânză de păianjen. 

lată, fraţilor, un subiect de meditaţie şi de învăţătură. Proslăviţi-l pe 
Hristos Dumnezeu, ca şi El să vă proslăvească în împărăţia Sa cea 
cerească. Amin. 


Unde este întunericul cel mai mare? Acolo unde stră- 
2 5 luceşte cea mai puternică lumină, care apoi se stinge. Aco- 

lo este întunericul cel mai mare. În piaţa unde strălucesc 
sute de lumini şi unde noaptea se întrece în lumină cu ziua, când 
toate luminile se sting, atunci, în acea piaţă se face un întuneric mai 
mare decât în corturile neluminate ale şatrelor Ţigăneşti. 

O), fraţii mei, în zilele noastre i-am înălţat pe conducătorii noştri şi 
am deschis ochii şi am văzut o asemenea piaţă, şi era aşa de luminată, 
încât se întrecea cu cerurile însorite. Dar toate luminile sau stins, 
iar noi am privit de pe înălțimile Balcanilor şi am văzut o vale fără 
lumină, întunecată precum hruba subpământeană a cârtiţei. Acea 
piaţă este trecută pe hărţile lumii cu numele de Europa, iar la toate 
popoarele ei cu numele de atheism şi nemilostenie. 

Ce este Europa? 

Este lăcomie şi inteligenţă. Amândouă omeneşti: lăcomie ome- 
nească şi sete de cunoaştere omenească. lar acestea două sânt în- 
truchipate de Papă şi de Luther. Ce este, aşadar, Europa? Papa şi Lu- 
ther. Culmea împlinirii lăcomiei omeneşti şi culmea împlinirii setei 
de cunoaştere omeneşti. Papa European este întruchiparea lăcomiei 
omeneşti după putere. Luther cel European -— hotărârea omenească 
de a afla totul prin inteligenţa sa; Papa ca stăpân al lumii şi omul 
de ştiinţă ca stăpân al lumii. Aceasta este Europa în miezul ei, în 
esenţa ei, în toată istoria ei. Cea dintâi înseamnă aruncarea omeni- 


rii în foc, cea de-a doua înseamnă aruncarea omenirii în apă. lar 

amândouă înseamnă îndepărtarea omului de Dumnezeu. Căci pri- 
ma înseamnă tăgăduirea credinţei, iar a doua tăgăduirea Bisericii 
lui Hristos. În acest chip lucrează în trupul Europei duhul rău de, 
iată, câteva veacuri! Cine poate oare alunga acest cumplit duh rău 
din Europa? Nimeni în afară de Cel ce e trecut cu slovă roşie în is- 
toria neamului omenesc ca singurul izgonitor al dracilor din oame- 
ni. Bănuiţi la cine mă gândesc. Mă gândesc la Domnul lisus Hristos, 
Messia şi Mântuitorul lumii, Cel născut din Fecioară, ucis de Evrei, 
înviat de Dumnezeu, adeverit de veacuri, arătat de ceruri, proslăvit 
de îngeri, mărturisit de sfinţi şi primit de strămoşii noştri. 

Câtă vreme Europa a urmat lui Hristos, „Soarele dreptăţii,” şi 
apostolilor, mucenicilor, sfinţilor şi nenumăraţilor Săi cuvioşi şi 
drepţi, ea s'a asemănat pieţei celei luminate de sute şi mii de lumi- 
ni mari şi mici. Dar când lăcomia şi inteligenţa omenească au lovit 
în Hristos precum două furtuni puternice, luminile de dinaintea 
oamenilor sau stins, şi întunericul a cuprins piaţa, precum într'o 
peşteră subpământeană de cârtiţă. 

Potrivit lăcomiei omeneşti, fiecare popor şi fiecare om caută 
putere, plăcere şi slavă întocmai după chipul Papei de la Roma. Potri- 
vit inteligenţei omeneşti, fiecare popor şi fiecare om se socoteşte cel 
mai inteligent, zicând că i se cuvin toate bunătăţile pământeşti. Cum 
să nu fie atunci războaie între popoare şi între oameni? Cum să nu 
fie nebunie şi mânie între oameni? Cum să nu fie molime, secetă, 
revărsări de ape, bube şi tuberculoză, revoluţii, şi războaie, şi iar 
războaie? Trebuia să fie toate acestea, aşa cum trebuie să iasă puro- 
iul din rana infectată, aşa cum trebuie să se răspândească putoarea 
necurăţiilor îngrămădite. 

Papalitatea se foloseşte de politică, deoarece numai aşa poate 
ajunge la putere. Lutheranismul se foloseşte de filosofie şi ştiinţă, 


deoarece aşa crede că va ajunge la cunoaştere. Aşa că lăcomia a 


078 SFÂNTUL NICOLAE VELIMIROVICI 


pornit război împotriva cunoaşterii, iar cunoaşterea împotriva 
lăcomiei. Acesta este noul turn al Babilonului, aceasta este Euro- 
pa. Dar în vremurile noastre s'a ridicat o nouă generaţie Europeană, 
care a cununat, prin atheism, lăcomia cu inteligenţa şi s-a lepădat 
de Papă şi de Luther. Acum nimeni nu ascunde lăcomia şi nici nu 
laudă raţiunea. Lăcomia omenească şi inteligenţa omenească sânt 
în zilele noastre cununate, într'o căsătorie care nu este nici catolică, 
nici lutherană, ci vădit şi făţiş satanică. Europa zilelor noastre nu mai 
este nici papistă, nici lutherană. Este în afară de acestea şi dincolo 
de acestea. Este cu totul pământească, fără vreo dorinţă de a urca la 
cer — nici cu paşaportul infailibilului Papă, nici pe scara inteligenţei 
protestante. Ea se leapădă de călătoria din această lume. Doreşte 
să rămână aici. Doreşte ca mormântul să-i fie acolo unde i-a fost 
leagănul. Nu ştie de vreo altă lume. Nu simte mireasma cerească. 
Nu vede în vis Îngerii şi Sfinţii. De Născătoarea-de-Dumnezeu nu 
vrea să audă. Curvia o întăreşte în ura pe care o poartă fecioriei. 
Întreaga piaţă este în întuneric. Toate luminile sânt stinse. O, ce în- 
tuneric cumplit! Frate la frate împlântă sabia în piept, crezându-l 
vrăjmaş. Tatăl se leapădă de fiu, iar fiul de tată. Lupul îi este lupului 
prieten mai credincios decât omul îi este omului. 

O, fraţii mei, oare nu vedeţi toate acestea? Oare n'aţi simţit în- 
tunericul şi fărădelegile Europei anticreştine pe spinarea voastră? 
Vreţi cu Europa sau cu Hristos? Cu moartea sau cu viaţa? Întreba- 
ţi-vă. Luminaţi-vă. Hotărâţi-vă. Moartea sau viaţa. Acestea două le-a 
pus Moisi oarecând înaintea poporului său. Şi noi le punem în faţa 
voastră. Să ştiţi: Europa este moarte, Hristos este viaţă. Alegeţi viaţa, 
ca să fiţi vii în veac. Amin. 

Veacul nostru nu este bogat în înţelepciune. Din toate 
P, 6 veacurile ce au trecut, acesta este, pare-se, cel mai sărac în 

înţelepciune. Nu numai că nu trăieşte cu înţelepciune, ci 
nici nu ştie ce este înţelepciunea. A uitat. Generaţiile trecute ştiau ce e 
înţelepciunea, ştiau şi când au greşit faţă de înţelepciune şi când s'au 
depărtat de înţelepciune. Şi erau în stare să se ruşineze. În generaţia 
noastră mulţi, prea mulţi, nu mai ştiu nici ce e înţelepciunea, nici cât 
s'au depărtat de călăuza înţelepciunii. Din această pricină nu se mai 
vede roşeaţa ruşinii pe chipul păcătosului. Din această pricină, încet, 
încet, ei se îngrămădesc spre pieire, iar bibliotecile lor se prăvălesc 
asupră-le ca o piatră de mormânt. 

Nespus de triste sânt toate acestea, dar nu e nimic nou. Mii de 
minuni a săvârşit Domnul Dumnezeu, Il-Şaddai, Dumnezeu cel 
Atotputernic, mii de minuni a arătat de-a lungul a patruzeci de ani 
în Egipt şi în pustie înaintea ochilor poporului lui Israil — şi nimic! 
Au văzut, sau minunat, apoi au uitat şi au căzut de la Dumnezeu, 
ca şi cum nimic nu Sar fi întâmplat. Aceeaşi generaţie de Evrei care 
a trecut în chip minunat prin Marea Roşie ca pe un drum uscat, 
care a băut apă izvorâtă din piatră seacă şi care a văzut minunata 
nimicire a lui Faraon şi Amalic, care zi de zi şi an de an sa hrănit 
cu pâine căzută din cer şi se vindeca privind la şarpele de aramă, 
aceeaşi generaţie s'a îndoit de Dumnezeu, a căzut de la Dumnezeu, 
sa închinat la idoli şi s'a făcut una cu popoarele păgâne, care trăiau 
în întunericul şi în umbra morţii, fără cunoştinţa Dumnezeului 
adevărat şi a puterii Sale înfricoşate. lar când au intrat în Pământul 
Făgăduinţei, s'au făcut şi mai răi, l-au mâniat şi mai mult pe Dum- 
nezeu, s'au îndoit şi mai mult de Dumnezeu, au căzut şi mai mult de 
la Dumnezeu. Păcatele zilnice ale acestui popor amăgit se făcuseră 
ca nişte aşchii ce înteţeau şi mai mult focul mâniei Domnului. 


În cele din urmă, poporul ales al lui Dumnezeu a primit ceea ce 

merita. A fost lovit ca nici un alt popor, a fost risipit ca pleava în în- 
treaga lume, vatra lui s'a stins şi patria lui a trecut în stăpânirea 
altor popoare, dar mai bune ca el. 

De aceea plânge Domnul prin gura Prorocului Său, leremiîa cel 
sfânt, spunând: Povățuitorii poporului meu pre mine nu m'au ştiut, fii 
fără de minte sânt, şi nepricepuţi, măiaştri sânt a face rău; iar a face bine 
n'au cunoscut. /ler. 4:22/ 

Cât de vii şi de actuale sânt aceste cuvinte! Parcă ar fi fost rostite 
astăzi, pentru generaţia de azi, nu Evreilor, ci Creştinilor! Măiaştri 
sânt a face rău; iar a face bine n'au cunoscut: cât de precis este acest dia- 
gnostic al Europei bolnave! 

Cu adevărat, se pricepe să răpească, dar nu ştie să dăruiască. 

Se pricepe să ucidă, dar nu ştie să preţuiască viaţa altora. Se pri- 
cepe să facă maşinării pentru nimicirea oamenilor, a animalelor, a 
oraşelor, a satelor şi ţarinilor — maşinării ce merg pe mare şi pe sub 
mare, maşinării ce străbat pământul şi zboară în aer — dar nu ştie să fie 
plecată înaintea lui Dumnezeu şi milostivă către popoarele mai slabe. 

Se pricepe la născocirea gazelor toxice, pentru a otrăvi aerul respi- 
rat de oameni, însă nu ştie să răsufle prin Sfântul Duh al lui Dumne- 
zeu, pentru a sprijini vieţile ce sânt de la Dumnezeu şi nu de la ea. 

Se pricepe să se slăvească pe sine şi să se preamărească prin cu- 
vânt şi prin scris, prin film, prin radio, prin presă şi prin multe alte 
mijloace, dar nu ştie prin nici unul din aceste mijloace să-l slăvească 
şi să-l preamărească pe Domnul Dumnezeu, Ziditorul ei. 

Se pricepe să fie egoistă şi să aducă peste tot „crezul” egoismului, 
dar nu ştie să fie mărinimoasă, iubitoare de Dumnezeu şi de oameni. 

Se pricepe să se hrănească cu cele ale pământului, dar nu ştie să 
se hrănească cu cele ale cerului. Din această pricină, pământul a 
acoperit-o precum o piatră de mormânt, iar acoperişul pământesc a 


crescut prin ochi şi urechi, prin duh şi suflet. Şi acum nu poate ve- 

dea nimic în afară de pământ. Popoarele nebotezate râd de ea. Însă 
oare surdul poate auzi sau orbul poate vedea batjocurile? 
Povăţuitorii poporului meu pre mine nu mau ştiut, fii fără de minte 
sânt! — grăieşte Domnul cel Atotputernic. Europenii sânt noul popor 
ales, noul popor al lui Dumnezeu. Dar nu-l mai cunosc acum pe 
Dumnezeul lor, cu adevărat sânt fără de minte. Cunosc pietrele şi 
nisipul, cunosc copacii şi ierburile, cunosc maimuţele şi odraslele 
maimuţelor, dar pe Dumnezeu nu-l cunosc, pe Hristos nu recunosc. 
De aceea sânt osândiţi la pieire. Însă voi, fraţilor, să vă păziţi de 
astfel de căderi. Cum? Proslăviţi-l pe Hristos mai mult decât pe voi 


înşivă. Amin. 


Fiul moşteneşte datoriile tatălui, şi trebuie să le plătească. 
2 Ș, De nu le va plăti el, o va face fiul, nepotul sau strănepotul 

lui. Astfel, datoria trebuie plătită celui ce te-a împrumutat. 
Acesta e regula peste tot în lume, în societate. Fiul moşteneşte boala 
tatălui său. Dacă nu se lecuieşte de ea, atunci boala va trece la fiul său, 
sau la nepotul său, sau la strănepotul lui, până la a patra spiţă. 

Dar dacă fiul plăteşte toate datoriile tatălui, atunci urmaşii vor 
fi fericiţi. Dacă fiul se vindecă de boala moştenită de la tatăl său, 
atunci urmaşii vor fi sănătoşi. 

O, fraţii mei, veacul al XVIII-lea e tatăl veacului al XIX-lea, iar 
veacul al XIX-lea este tatăl veacului al XX-lea! Tatăl s'a îndatorat cu 
mult. Fiul nu a plătit datoriile tatălui său, ci şi mai mult s'a îndato- 
rat, iar datoria a căzut asupra nepotului. Tatăl sa molipsit de o boală 
grea, iar fiul nu a căutat să se vindece de urâcioasa boală a tatălui 
său, ci şi mai mult a înrăutăţit-o — şi boala l-a lovit pe nepot cu putere 


întreită. Nepotul este veacul al XX-lea, în care trăim noi. 

Veacul al XVIII-lea a însemnat răzvrătirea împotriva bisericii şi cle- 
rului Pontifului Râman. Veacul al XIX-lea a însemnat răzvrătirea 
împotriva lui Dumnezeu. Veacul al XX-lea înseamnă pactul cu dia- 
volul. Datoriile au crescut, boala s'a înrăutățit. lar Domnul a spus că 
cercetează păcatele părinţilor chiar până la al treilea şi al patrulea 
neam. Nu vedeţi că Domnul a cercetat nepoţii din pricina păcatelor 
bunicilor Europei? Nu vedeţi nuiaua care loveşte nepoţii din pricina 
datoriilor neplătite ale bunicilor? 

Împăratul antihrist reprezintă începutul veacului al XIX-lea. Papa 
antihrist reprezintă mijlocul veacului al XIX-lea. Filosofii Europeni 
antihrişti, din casa de nebuni, închipuie sfârşitul veacului al XIX- 
lea. Bonaparte, Pius, Nietzsche. Trei nume funeste, a trei dintre cei 
mai greu bolnavi ai bolii moştenite. 

Sânt, ei, oare, biruitorii veacului al XIX-lea? Nu, ci sânt cei mai 
mari purtători ai bolii moştenite din veacul al XVIII-lea. Cei mai 
greu bolnavi: Cezarul, Pontiful şi Filosoful - nu în vechea Romă 
păgână, ci în mijlocul Europei botezate! Nu sânt ei biruitorii, ci 
cei mai mari înfrânți. Când Bonaparte a batjocorit în Kremlin cele 
sfinte, când Pius s'a proclamat fără de greşeală, când Nietzsche şi-a 
mărturisit deschis că este în slujba antihristului - Soarele sa întune- 
cat pe cer. Nu unul, ci mai mulţi să fi fost — o mie de sori! — toţi sar 
fi întunecat de tristeţe şi ruşine. Căci iată minunea nemaivăzută de 
lume: Împăratul atheu, Pontiful atheu şi Filosoful atheu. În vremea 
lui Nero, cel puţin unul din cei trei nu era atheu: filosoful. 

Veacul al XVIII-lea este veacul lui Pilât: l-a osândit pe Hristos la 
moarte. Veacul al XIX-lea este veacul lui Caiăfa: l-a răstignit pe Hris- 
tos din nou. Veacul al XX-lea este veacul Sinedriului alcătuit din 
lude botezate şi din lude nebotezate. Acel sinedriu a proclamat că 
Hristos este mort în veac, şi nu a înviat. Pentru ce, dar, vă miraţi, 


fraţilor, că sau abătut bătăi nemaivăzute asupra omenirii Europene, 

bătăi până la sânge, până la os, până la măduvă -— prin răscoale, 
revoluţii şi războaie? 

Cine este, însă, biruitor, dacă nu Cezarul, Pontiful şi Filosoful 
Europei descreştinate? 

După cuvântul lui Hristos, biruitor este mujicul Rus şi ţăranul 
Sârb: Cel ce este mai mic întru voi toți, acela va fi mare. /Lc. 9:48] Cine 
era cel mai puţin cunoscut, cel mai puţin însemnat şi cel mai mic în 
veacul al XIX-lea, în veacul marelui Bonaparte, al infailibilului Pius 
şi al inaccesibilului Nietzsche, dacă nu mujicul Rus pelerin la sfin- 
tele lăcaşe şi ţăranul Sârb luptător împotriva Semilunii, dezrobitorul 
Balcanilor? 

Câmp de luptă drăcesc! Cler drăcesc şi înţelepciune drăcească — 
aceasta este Împăratul, Papa şi Filosoful veacului al XIX-lea. Țăranul 
Sârb a închipuit cele potrivnice tuturor acestora: vitejia Creştină, 
mucenicia Creştină şi înţelepciunea pescărească a Apostolilor. De- 
spre el vorbesc şi cuvintele de rugăciune al Domnului şi Mântu- 
itorului nostru lisus: Mărturisescu-mă ție, Părinte, Doamne al ceru- 
lui şi al pământului, că ai ascuns acestea de cei înţelepţi şi pricepuţi, şi 
ai descoperit pre ele pruncilor. /Mt. 11:25/ Ce le-a descoperit Dum- 
nezeu ţăranilor simpli? Le-a descoperit curajul bărbătesc, sfinţenia 
cerească şi înţelepciunea dumnezeiască. Le-a descoperit cele potriv- 
nice Împăratului, Papei şi Filosofului din Apus, la fel de osebite pre- 
cum ziua de noapte. 

O, fraţii mei, fiţi alături de cei veşnic biruitori, nu de cei veşnic 
înfrânți! Să fim alături de pescari şi mucenici, nu de Ir6d, de Pilăt şi 


de Caiâfa, atunci şi acum, în vecii vecilor. Amin. 

Dumnezeu este cel ce măsoară, 
şi măsura Lui este dreaptă. 
El măsoară cu dreptate, şi măsura Lui este exactă. 


Acest fapt este pentru noi o mare mângâiere, dacă săvârşim binele, 
şi frică, dacă săvârşim răul. Măsura lui Dumnezeu nu greşeşte nici 
măcar cu o miime de gram. Să nu se teamă dreptul, ci să se cu- 
tremure păcătosul! 

Cântarul stă la poarta cetăţii, ca să cumpănească tot ce se aduce în 
târg, ca să măsoare cu oca obştească, după dreptate, fără înşelăciune 
şi părtinire. 

Toţi am fost cântăriţi la poarta acestei vieţi, când am intrat în 
cetatea şi târgul lumii acesteia. 

În staţia principală stă un ceas mare. Fiecare crede că acel ceas 
din staţie arată ora exactă, şi îşi potriveşte ceasul după el. 

Dumnezeu este Stăpânul timpului. El a rânduit fiecăruia du- 
rata vieţuirii pe pământ - unora mai lungă, altora mai scurtă — 
neînsemnată şi totuna în faţa veşniciei lumii de apoi. O picătură de 
apă întrun ocean. Un fir de iarbă în nesfârşita stepă verde. 

Dumnezeu este, aşadar, măsurătorul valorilor, şi măsura lui este 
exactă. Dumnezeu este socotitorul veacurilor, al anilor, al zilelor şi-al 
minutelor, dar El nu poate fi socotit. lar când e aşa, fraţii mei, trebuie 
să ne încredinţăm cântarului lui Dumnezeu şi ceasului lui Dumne- 
zeu! Celelalte vor veni de la sine. 

Mincinoase sânt măsurile fiilor oamenilor; să nu ne mire acesta. 
Oamenii cei răi rânduiesc greşit vremea celui drept; sânt nefericiţi 
în neştiinţa lor. Nu Îl cunosc pe Dumnezeu. Bătrânii Evreilor soco- 
teau vrednicia Domnului lisus, Messia şi Mântuitorul lumii, după 
măsurile lor mincinoase şi găseau că e vrăjitor, nu Messia; că înşeală 
poporul, nu că îl mântuieşte. Astfel, cântarul cetăţii lerusalimului 


Sa arătat a fi mincinos; cum erau atunci, oare, cântarele celorlalte 

cetăţi ale lui Israi1? Ir6d a trimis gealaţi ca să-l ucidă pe noul Împărat 
lisus, săvârşind o înspăimântătoare tăiere: uciderea a paisprezece 
mii de prunci — dar pe El nu l-a ucis. Sabia nu l-a putut atinge, căci 
vremea vieţii Lui era însemnată altfel pe ceasul lui Dumnezeu. 
Ceasul lui Ir6d s'a arătat mincinos. 

Şi aşa, s'au arătat atunci mincinoase toate măsurile oamenilor; iar 
precum sânt măsurile cu care se cântăresc valorile, aşa sânt şi valo- 
rile unei vremi. 

Cum e vremea noastră? 

Vom afla preţuindu-ne pe noi înşine. 

Marile puteri ale Asiei şi Europei, sub care poporul Sârbesc a stat 
în robie, ne-au măsurat pe cântarul lor şi ne-au dat un preţ de nimic. 
Au privit vremea noastră după ceasul lor, ne-au numărat zilele în 
veacul acesta. Şi una, şi cealaltă, cântărirea şi numărarea, au ur- 
mat cifra oficială a ştiinţei şi politicii — ştiinţă infailibilă şi politică 
infailibilă. 

Dar şi una, şi cealaltă, s'au făcut de ruşine. Amândouă sau arătat 
a fi nu ştiinţe, ci ghicitură în palmă. 

Poporul Sârb a fost cântărit cu măsura lui Dumnezeu, iar măsura 
Lui sa arătat înaltă. A fost numărat după ceasul lui Dumnezeu, şi s'a 
arătat mereu îndelungat. Ce reprezintă, aşadar, mincinoasele măsuri 
omeneşti înaintea dreptei măsuri a lui Dumnezeu? Ce reprezintă 
numărătorile mincinoase ale fiilor oamenilor înaintea numărătorii 
Atotţiitorului? 

De nu ne-ar fi cântărit Dumnezeu, fraţilor, noi, Sârbii, am fi fost 
alungaţi de multă vreme din cetatea şi târgul acestei lumi, ca o marfă 
proastă şi nefolositoare. De nu ar fi numărat Dumnezeu anii vieţii 
noastre, de mult ne-ar fi îngropat marile puteri ale lumii şi şi-ar fi 
făcut drum peste mormintele noastre. Dar Domnul Dumnezeu este 
Stăpânul fiecărei fiinţe pe care a zidit-o. De nu ar fi fost El, vrăjmaşii 


noştri ne-ar fi înghiţit de vii. 

Oare am înţeles toate acestea, fraţii mei? 

Oare i-am mulţumit lui Dumnezeu din inimă? 

Nu. De aceea ne-a lovit biciul Domnului, precum biciul păstorului 
care loveşte turma ce se abate de la calea cea dreaptă. 

Să ne venim în fire. Să ne închinăm lui Hristos, împreună cu 
păstorii, cu stelele şi cu îngerii, împreună cu toţi moşii şi strămoşii 
noştri Sârbi. Să ne închinăm Atotputernicului Hristos şi să-l 
proslăvim, împreună cu Tatăl şi cu Duhul Sfânt, în vecii vecilor. 
Amin. 


Fiecare făptură a lui Dumnezeu e o maretaină, pecetluită 
29 cu multe peceţi. În clipa în care se deschide o pecete, 

apare o alta. Niciodată mintea omenească, de una sin- 
gură, fără ajutorul Ziditorului, nu va putea rupe cea din urmă pe- 
cete a tainei vreunei fiinţe sau vreunui lucru din natură. Nici nu e 
de trebuinţă. 

Şi soarta unor oameni şi neamuri este o mare taină. lar dacă bu- 
nul nostru Ziditor nu ne-ar fi dat cheia către acele taine prin Proro- 
cii şi Drepţii Vechiului şi Noului Legământ, nu am fi ştiut nimic, nici 
n'am fi putut găsi vreodată cheile tainicelor meniri ale oamenilor şi 
ale neamurilor. Şi soarta poporului Sârb e o mare taină. Pătimirea 
micului popor Sârb, ce întrece pătimirea tuturor popoarelor ce au 
apus de-a lungul istoriei, este cea mai întunecată pagină din cartea 
sorții acestui popor. Această pagină nu poate fi citită fără ocheanul 
numit Sfânta Scriptură. 

În Sfânta Scriptură, viaţa oamenilor e înfăţişată ca un legământ. 
Din feluritele legăminte ale oamenilor şi ale neamurilor li se tra- 


ge soarta. Sânt două feluri de legăminte de căpătâi: legământul cu 

Dumnezeu şi cu ce este plăcut lui Dumnezeu, şi legământul cu potri- 
vnicul lui Dumnezeu şi cu ce este împotriva lui Dumnezeu. Adam 
şi Eva sau ţinut la început cu credincioşie de legământul făcut cu 
Dumnezeu, dar apoi au călcat dragostea Ziditorului lor şi sau legat 
cu satana. Cea mai puternică şi mai hotărâtă mişcare a lui Dumne- 
zeu de a smulge neamul omenesc din ruşinosul legământ cu sata- 
na a fost făcută prin Domnul lisus Hristos. Satana i-a îndemnat pe 
aliaţii săi cu chip omenesc să Îl omoare pe Hristos. Dar Hristos a 
înviat, cu puterea Sa dumnezeiască, şi prin învierea Sa a biruit sata- 
na şi toţi aliaţii acestuia. La despărţirea Sa de ucenici, Mântuitorul, 
purtător de biruinţă, a grăit: Datu-mi-s-au toată stăpânirea în cer şi pre 
pământ. /Mt. 28:18/ 

Cu acest Atotputernic Hristos, Mântuitorul lumii, a făcut legământ 
poporul Sârb când s'a botezat în numele Lui, când sa străluminat 
şi s'a împodobit cu învăţătura Lui. Şi neamul Sârbesc s'a dăruit lui 
Hristos cu mare dragoste şi L-a urmat cu multă credinţă, ca puţine 
alte neamuri din Răsărit şi ca nici un alt neam din Apus. lar Hris- 
tos, la rându-i, a arătat negrăită dragoste pentru Sârbi. În această 
nespusă dragoste a lui Hristos pentru Sârbi se găseşte tâlcul mul- 
telor pătimiri Sârbeşti de-a lungul veacurilor, precum şi a celor din 
veacul nostru. Cine are dragoste puţină faţă de cineva, îl mustră 
puţin pe prietenul lui necredincios. Dar cine are dragoste mare, mai 
puternic îl bate pe prietenul cel necredincios — aceasta e dezlegarea 
tainei. Toate cele măreţe, sfinte şi slăvite ale Sârbilor, de-a lungul a o 
mie de ani, au venit de la Hristos. Însă Sârbii au încălcat legământul 
dragostei cu Hristos — dacă nu toţi, atunci mulţi dintre noi; şi nu o 
dată, ci de multe ori. Din această pricină am fost bătuţi atât de aspru, 
cum numai dragostea dumnezeiască ştie să-l bată pe prietenul ne- 
credincios; să-l bată, nu să-l omoare, ca să-l smulgă din legământul 


cu diavolul — satana. Căci lepădarea de Hristos înseamnă legământ 

cu satana, potrivnicul lui Dumnezeu. lar legământ cu potrivnicul lui 
Dumnezeu înseamnă legământ cu moartea, legământ cu mormân- 
tul, legământ cu nedreptatea, legământ cu întunericul, legământ cu 
toată răutatea şi prostia — ce duc, toate, la veşnica pieire; atât oame- 
ni, cât şi popoare. 

Cine ar putea spune că Sârbii nu au desfăcut, de-a lungul veacu- 
lui al XIX-lea, legământul cu Hristos, puţin câte puţin, neîncetat, până 
în zilele noastre, până la ultimele două războaie cumplite? Dezlegân- 
du-ne de legământul cu Hristos, ne-am legat de tot ce este anticreştin, 
imitând Europa Apuseană, ruptă de multă vreme de la legământul 
dragostei lui Hristos şi prinsă în legământul urii satanice a omului 
împotriva omului, a omului şi a poporului împotriva lui Dumnezeu. 

Înaintea ochilor mi se întruchipează taina pătimirii Sârbilor. Şi, 
cunoscând limpede această taină, în numele lui Hristos şi al cetelor 
sfinţilor Sârbi din trecut, al sfinţilor şi slăviţilor voştri înaintaşi, vă 
strig, precum leremia: Veniţi şi scăpați la Domnul, pentru că legătura 
vecinică nu se va uita. /ler. 50:5/ Ori, precum glăsuieşte Biserica în 
vremea Marelui Post, chemându-şi fiii cu aceste cuvinte: Dezlega- 
ți-vă cu totul de marea legătură a nedreptăţii. Fie ca toate legămintele 
voastre cu lumea această să fie un nimic înaintea legământului cu 
Hristos. Fraţilor, nu mai răniţi dragostea lui Hristos, ca să scăpaţi de 


mânia dragostei. Amin. 


Dacă ne vom lăuda, cu cine o vom face? Fiţi cu luare- 
aminte, fraţilor, la cum pun întrebarea: nu spun „Cu ce 
ne vom lăuda?” ci „Cu cine ne vom lăuda.” Dacă cine- 
va se laudă cu lucruri, se laudă cu ceva; dacă se laudă cu oameni, 


se laudă cu cineva. Mai preţuiţi sânt oamenii decât lucrurile, şi să 

te lauzi cu nişte oameni e mai bine decât să te lauzi cu nişte lucruri. 
Unul se laudă cu vrednicii lui înaintaşi, altul cu copiii săi cei bine 
crescuţi, altul cu prietenii lui credincioşi, iar altul cu poporul său 
cel viteaz. Astfel de oameni sânt mai nobili şi mai presus decât cei 
ce se laudă cu turmele de porci, cu diamantele, cu mărgăritarele, cu 
argintul, cu aurul, cu inelele, cerceii şi veşmintele scumpe, sau cu 
maşinile, caii şi alte poveri trufaşe cu care îşi împovărează corabia 
vieţii, ca să se scufunde înaintea Porții Raiului. 

Noi, Sârbii, ca neam, am avea şi cu cine şi cu ce să ne lăudăm. 
Dar dacă vrem să ne suim mai presus de noi şi de averile noastre, 
dacă vrem să ne lăudăm cu cineva care este cea mai strălucitoare 
podoabă a istoriei noastre şi cea mai mare valoare a vieţii noastre, 
atunci ne vom lăuda cu Mântuitorul lumii, Domnul lisus Hristos. 

Trei sânt treptele de laudă cu care oamenii şi popoarele se pot 
lăuda. Cea mai de jos treaptă este când cineva se laudă cu nişte lu- 
cruri, adică cu ceva. Următoarea treaptă este aceea când cineva se 
laudă cu nişte oameni, adică cu cineva. lar treapta cea mai de sus 
este când cineva se laudă cu Dumnezeu, Ziditorul său. 

Oare ne vom lăuda noi, Sârbii, cu cultura noastră? Dar ce e cul- 
tura? Este lucrare omenească, un lucru al mâinilor omeneşti. Toate 
acestea sânt lucruri. Dacă ne vom lăuda cu cultura, ne vom lăuda 
cu ceva şi nu cu cineva; ne vom lăuda cu lucruri stricăcioase, nu 
cu făpturi înţelegătoare. Vom fi, aşadar, pe cea mai de jos treaptă 
de laudă. Am putea să ne lăudăm cu cultura noastră; cu adevărat, 
am putea, căci am avut şi încă avem cultură. Cu adevărat, am pu- 
tut fi cu mult înaintea altora, dacă aşa ceva n'ar fi mai prejos de cin- 
ste şi de vrednicie. Europa se laudă cu cultura; Sârbii nu s'au lăudat 
niciodată în istoria lor cu cultura. Aşadar, dacă vom începe să ne 
lăudăm cu cultura, ne vom abate de la calea noastră şi vom începe 


să mergem pe căile altora. Şi aceasta am şi făcut — ne-am abătut de 

la calea noastră şi am umblat pe căile altora, fapt pentru care am şi 
pătimit ca nimeni, niciodată... 

Dacă Europa se laudă cu cultura, ea se laudă cu ceva, nu cu cineva. 
Căci şi alte popoare au cultura lor, şi nu au nevoie de cea Europeană. 
Alte popoare, precum Indienii şi Chinezii au o cultură mult mai 
bogată, mai profundă şi mai rafinată decât cultura Europeană; din 
această pricină ei urăsc şi dispreţuiesc cultura Europeană. De aceea, 
spunem: dacă Europa se laudă cu cultura, cu nimic se laudă. 

Dacă Europa ar fi rămas Creştină, sar fi lăudat cu Hristos, nu 
cu cultura. lar marile popoare ale Asiei şi ale Africii, chiar ne- 
botezate, dar având deschidere duhovnicească, ar fi înţeles-o şi ar 
fi preţuit-o. Căci acele popoare se laudă cu credinţa lor, cu dumne- 
zeii lor, cu cărţile lor religioase; unele cu Coranul, unii cu Vedele 
sau cu altele. Ei, carevasăzică, nu se laudă cu lucrul mâinilor lor, 
cu cultura lor — ci cu ceva pe care îl consideră mai presus de ei, mai 
presus decât orice altceva. Numai popoarele Europene nu se laudă 
cu Hristos şi cu Evanghelia lui Hristos, ci cu maşinile lor groaz- 
nice şi cu produsele lor ieftine, adică cu cultura lor. Urmarea aces- 
tei lăudăroşenii a Europei cu insistenţă asupra culturii este că toate 
popoarele necreştine Îl urăsc pe Hristos şi Creştinismul. Urând cele 
mici, urăsc şi ce este cel mai mare. Urând produsele şi oamenii din 
Europa, Îl urăsc şi pe Dumnezeul Europei. Dar, vai, Europa nici nu 
se sinchiseşte de aceasta - căci ea, mai înainte de toţi, şi-a urât şi 
şi-a lepădat Dumnezeul. Neamurile Europene au ajuns la această 
stare de neinvidiat din pricina creşterii sale greşite sub înrâurirea 
unei biserici aflate în greşeală de 900 de ani încoace. Pentru aceas- 
ta nu popoarele Europene sânt de vină; de vină sânt conducătorii 
duhovniceşti ai lor. Nu turma e de vină; de vină sânt păstorii. 

Bine ar fi fost ca Europa să se laude cu Creştinismul drept 


moştenirea sa cea mai de preţ şi mai de cinste. Aşa ar fi trebuit 

să fie, aşa a şi fost în primele veacuri de la Hristos — Europa a fost 
destinată Creştinismului, s'a asemuit cu Creştinismul. Rostul pe 
care Dumnezeu îl rânduise continentului European era slăvirea lui 
Hristos şi propovăduirea Sa pe toate continentele, la toate neamu- 
rile. Europa nu are cu ce să se laude în afară de Creştinism. Fără 
Hristos, Europa este cel mai sărac cerşetor şi cel mai crud tâlhar al 
lumii acesteia. 

Serbia e vecina Europei, dar Serbia nu este Europa. Să ajute Euro- 
pa, dacă vrea şi dacă poate, dar să nu se contopească în Europa, să 
nu se piardă în Europa. Într'un cuvânt: să fie cu Hristos, să se laude 
cu Hristos şi cu nimic altceva, iar atunci lumina cea cerească se va 
revărsa înaintea ei. Şi va şti încotro merge. Va vedea calea cea bună. 
Să-l proslăvească pe Hristos, de acum înainte ca şi până acum, şi nu 
se va ruşina. De la Hristos, milă peste Serbia, iar lui Hristos, de la 


Serbia slavă şi laudă, în vecii vecilor. Amin. 


Marea nu se linişteşte niciodată. Nu vorbesc aici de fur- 
3 I| tuna care face marea să se certe cu sineşi. Marea nu se 
linişteşte nici când e adormită, liniştită, netedă şi tăcută. 
Mişcarea mării se poate vedea în flux şi reflux, în înaintarea şi re- 
tragerea apei. Ţărmul nisipos ba e larg şi alb, ba e iar acoperit de apă. 
Aceasta se întâmplă în fiecare zi, la ceasul rânduit, de când există mar- 
ea, de când a cuvântat Ziditorul în cea de-a treia zi a Facerii: Adune-se 
apa cea de subt cer într'o adunare şi să se ivească uscatul! /Fac. 1:9/ 
Nu vorbim oare şi noi adesea, fraţilor, despre marea vieţii, des- 
pre valurile vieţii, despre furtuna vieţii, despre corabia de pe marea 
vieţii, despre limanul cel neînviforat? Şi pe drept vorbim! Totul este 


înfăţişarea sau chipul vieţii noastre omeneşti. Vorbim însă mai rar 

despre fluxul şi refluxul vieţii, cu toate că şi despre acestea se poate 
vorbi referindu-ne la soarta noastră de aici şi de acolo. 

Spun de aici şi de acolo, şi mă gândesc la cele două ţărmuri ale 
mării vieţii. Un țărm e de partea aceasta, iar altul de cealaltă par- 
te. Acel țărm nu se vede, dar noi călătorim pe marea vieţii de la 
acest țărm văzut spre cel nevăzut. Amândouă țărmurile au între ele 
multe asemănări şi deosebiri. O mare deosebire stă în faptul că pe 
acest țărm se simte când fluxul, când refluxul, în timp ce pe celălalt 
se simte şi se vede doar fluxul. Ce înseamnă aceasta? Înseamnă că 
aici uneori sânt mai mulţi cei ce se nasc, alteori sânt mai mulţi cei 
ce mor, pe când dincolo este o vărsare neîncetată, fără revărsare, 
totdeauna flux, fără reflux. 

Fraţilor, ne naştem aici, dar nu pentru aici. Trăim aici, dar nu pen- 
tru viaţa aceasta. În clipa în care ne naştem aici, sântem înscrişi în 
cartea veşnică a acelei lumi, între locuitorii şi cetăţenii acelui țărm 
de unde nu mai este întoarcere. Şi cu cât este mai mare refluxul pe 
acest țărm, cu atât mai mare este fluxul pe ţărmul celălalt. 

Toţi plângem după rudele şi prietenii adormiţi, căci moartea 
înseamnă despărţire, iar dragostea nu poate îndura despărţirea fără 
lacrimi. Şi Hristos, Cel fără de moarte, Biruitorul morţii, a lăcrămat 
pentru prietenul Său adormit, Lăzăr. Căldura dragostei e cea care 
dezgheaţă inima noastră şi stârneşte lacrimi. Dragostea nu îndură 
despărţirea, osebirea, depărtarea fără să simtă durere. Dragostea 
caută apropierea, unirea, chiar până la asemănare, între două sau 
mai multe persoane. Eu întru Tatăl şi Tatăl întru mine este. /lo. 14:11/ 
Ca toți una să fie, precum tu, Părinte, întru mine şi eu întru tine, ca şi ei 
întru noi una să fie. [1o.17:21/ Aceasta este dragostea. 

O, voi, îndureraţilor, să nu vă gândiţi că nu văd întrebarea 
dureroasă pe buzele voastre tremurânde: De ce Dumnezeul dra- 


gostei mi-a luat dragostea mea, dulcele meu prunc? Sau fratele? 

Sau sora? Sau fiul? Sau fata? Sau scumpii nepoți? Sau soţul meu cel 
bun? Sau soţia? Sau nora, sau cumnatul, sau bunicul? O, fraţii 
mei, Dumnezeu i-a luat tocmai din dragoste, tocmai pentru că El 
este Dumnezeul nostru, Dumnezeul dragostei. I-a luat în cealaltă 
lume, unde este un neîncetat flux de călători ce se întorc dintro ţară 
îndepărtată în patria veşnică, la părintele lor ceresc. 

A venit războiul şi pe acest țărm sa făcut un mare reflux, dar pe 
celălalt țărm al mării vieţii un mare flux. Fecioara culege cu mâna 
flori în livadă, iar cosaşul coseşte repede, la rând. În vreme de pace, 
îngerii lui Dumnezeu culeg unul câte unul, dar în vremea războiului 
strâng cu coasa. 

Oare Dumnezeu este drept? Mai mult decât drept. Oare Dumne- 
zeu este milostiv? Mai mult decât milostiv. Oare nu este dreptate şi 
milă când îţi ia pruncul ca să nu se mai chinuiască aici şi să-l ducă 
la curtea Sa împărătească? Dacă un împărat pământesc ţi-ar fi 
cerut pruncul pentru curtea sa, ca să înveţe şi să crească acolo, l-ai fi 
dat cu bucurie. Însă orice împărat pământesc este muritor. Când va 
muri, copilul tău ar putea fi alungat de la curtea împărătească. Dar 
împăratul ceresc nu moare. lar copilul tău are acolo asigurată ferici- 
rea veşnică, ce condeiul nu poate a o zugrăvi, nici limba a o poves- 
ti. Pentru aceasta, să ne închinăm Domnului Dumnezeu, Stăpânul 
vieţii şi morţii, şi să ne încredinţăm Voii Sale celei sfinte. lar noi să 
ne pregătim a ne învrednici de întâlnirea în Împărăţia Cerurilor cu 
dreptele noastre rude prin toate cele rânduite de Biserică, şi mai cu 


seamă prin rugăciune şi milostenie. Amin. 

Biserica îi învaţă pe oameni credinţa. Ce este credinţa? 

Credinţa este cunoaşterea lui Dumnezeu încredinţată 

oamenilor. Credinţa este acea cunoaştere la care oame- 
nii nu ar fi niciodată în stare să ajungă dacă Dumnezeu nu le-ar 
arăta-o şi încredinţa-o. Nu este cunoaşterea celor mărunte şi neîn- 
semnate, ci a celor mai de seamă, trebuincioase şi mântuitoare. Toate 
strădaniile oamenilor nu ar putea da jos vălul ce acoperă cele mai 
de seamă taine ale vieţii. Numai Dumnezeu, după mila Sa, a vrut să 
dea jos acel văl şi să arate oamenilor dulcele adevăr. 

Că toate strădaniile oamenilor au dat greş în a da jos vălul ce 
acoperă cele mai de seamă taine ale vieţii, o mărturisesc limpede 
ţările păgâne: Egiptul, India şi China, cele mai mari culturi ale lu- 
mii. În acele ţări, oamenii au ajuns, prin strădania lor, la foarte multe 
cunoştinţe: casnice, de drept, de matematică, de astronomie, fizice şi 
psihice; la atât de multe cunoştinţe, încât ele sânt, cu adevărat, spre 
mirarea, ruşinea şi ocara Europei. Însă toate aceste cunoştinţe ale lor 
sânt precum stelele fără soare. Căci cine dă lumină stelelor? Soarele. 
Acele neamuri au cunoscut stelele, dar nu au cunoscut Soarele. 
Închinătorii la idoli nu ştiu de Soare; ei abia desluşesc stelele. De 
aceea sânt necunoscători de Dumnezeu şi închinătorii la idoli, pen- 
tru că nu cunosc Soarele şi cred despre orice stea că e Soare. 

Istoria lumii arată că cele mai mari culturi omeneşti se aseamănă 
întru totul în privinţa celor mai de seamă înţelesuri ale vieţii cu 
cele mai mici culturi, şi că cele mai învăţate popoare sânt pe deplin 
egale cu triburile nomade şi dezbrăcate din Africa. Zeii Egiptului 
cultivat sânt şi zeii din colibele Nubiei. Zeităţile Indiei celei pline de 
cunoaştere sânt şi zeitățile canibalilor din insule. Credinţa în duhu- 
rile strămoşilor din preajma casei din marea Chină este întocmai 
cu credinţa ciobanilor neştiutori de carte din deşertul Gobi. Oare 


ce înseamnă acest fapt? Inseamnă că progresul culturii nu a influențat 

cu nimic progresul credințelor. Sa înaintat numai în latura artistică 
a credințelor: în vreme ce păstorii din Himalaia ciopleau simplu 
chipul lui Brahma şi al Shivei, din doar câteva crestături în lemn, 
oamenii din sudul Indiei cultivate ciopleau acelaşi chip în marmură 
şi fildeş. Însă credinţa a rămas aceeaşi: aceleaşi nume ale zeilor, 
aceeaşi groază, aceleaşi rugăciuni şi jertfe superstiţiose. 

De se va închina omul maimuţei vii ori maimuţei din lemn, 
maimuţei plămădite din lut ori maimuţei sculptate în fildeş sau 
marmură, oare nu sânt toate aceeaşi absurditate, aceeaşi nesocotinţă, 
aceeaşi întunecare? Iar cultura nu numai că nu a înlăturat închina- 
rea la maimuțe, ci a întărit-o, prin faptul că l-a sculptat meşteşugit în 
marmură pe aşa-zisul zeu-maimuţă. Oriunde priviţi, se vede aceeaşi 
situaţie: culturile neamurilor păgâne au sprijinit temeinic întărirea 
păgânismului acestora. 

Credinţa adevărată, credința Creştină — aceasta e cunoaşterea 
descoperită de Dumnezeu oamenilor în privinţa cele mai de seamă 
lucruri: despre Unul Dumnezeu, despre suflet, despre calea vieţii, 
despre cealaltă lume şi despre Judecata lui Dumnezeu. Această 
cunoaştere descoperită nu ţine nici de cultură, nici de incultură; 
nici de cunoaşterea omenească, nici de necunoaşterea lucrurilor 
lăturalnice. lar lucruri neînsemnate sânt acestea: cum se face săpunul 
din seu, cum se extrage fierul din minereu, cum se fac drumurile şi 
se ridică podurile, cum se numără, se socoteşte şi se măsoară, cum 
se sădeşte şi se altoieşte, cum se cunoaşte înţelesul. Pentru aceste 
cunoştinţe mărunte, este de ajuns înţelegerea omenească. Şcoala 
modernă şi-a făcut sieşi şi lumii un dumnezeu din aceste cunoştinţe 
mărunte ale sale. Aceasta este cunoaşterea care semețeşte, /1 Cor. 8:1/ 
precum înţelept grăieşte Sfântul Păvel, sau cunoaşterea cu mincinos 
nume, | Tim. 6:20/ tot după cuvintele lui. Cu multe veacuri înainte, 


universităţile Europene se îngrijeau cu adevărat de cunoştinţele 

cele mai de seamă şi mai de căpetenie ale vieţii. Însă când au văzut 
că acele cunoştinţe nu se pot dobândi prin strădania omenească 
fără descoperirea cea binevoitoare a lui Dumnezeu, atunci acele 
universităţi, una după alta, au decăzut şi s'au prefăcut în prăvălii 
şi în magazine de mărunţişuri, de unde se poate cumpăra tot ce 
rodeşte pământul, însă nimic din cele ce vin din ceruri. 

Şcoala Europeană sa depărtat de credinţa în Dumnezeu. Din 
această pricină sa preschimbat într'o cameră de otrăvire, de aici 
provine moartea omenirii Europene. În culturile păgâne, niciodată 
ştiinţa nu s'a îndepărtat de credinţă, chiar dacă credinţa era greşită 
şi absurdă. Numai în Europa sa întâmplat aşa ceva, în acea Europă 
care a primit de la Dumnezeu credinţa desăvârşită. Dar din prici- 
na certei cu căpeteniile bisericii, Europa sa mâniat şi sa lepădat de 
credinţa cea desăvârşită, păstrând doar ştiinţa cea desăvârşită. O, 
fraţii mei, Europa a lepădat cunoaşterea lui Dumnezeu şi a primit 
necunoaşterea omenească! Ce nebunie, câtă întunecare! 

După Europa ne-am luat şi noi. Pentru aceasta, am pătimit 
cumplit. Oare ne vom înţelepţi? Oare vom avea înţelepciunea şi 
curajul să ne întoarcem din rătăcire pe calea cea dreaptă, înaintea 
Europei şi fără Europa? Aceasta este întrebarea de viaţă şi de moar- 
te pusă acum înaintea noastră. Să apucăm, dar, pe calea părinţilor 
noştri, şi nu ne vom înşela. Să ne întoarcem la credinţa cea dreaptă 
şi să lepădăm ştiinţa cea mincinoasă, şi nu ne va părea rău. Să fim 


oameni, nu maimuțe, şi Dumnezeu ne va primi ca fii ai Săi. Amin. 

Alegerea lui Dumnezeu, fraţilor, se deosebeşte dintru 
3 3 început de alegerea oamenilor. 

Dumnezeul l-a ales pe Avraăm, bătrânul de o sută de ani 
şi fără copii, să fie mai roditor decât toţi oamenii lumii, iar urmaşii 
lui mai numeroşi decât stelele cerului şi nisipul mării. Şi aşa a fost. 

Dumnezeu nu i-a ales nici pe cultivaţii Romani, nici pe îndestulaţii 
Egipteni, nici pe măiaştrii Ellini, nici pe înţelepţii Indieni ca să-i 
fie popor ales, mesianic, ci pe robii Evrei — un popor neînsemnat, 
neştiutor de carte, înfometat, sărac, un popor de robi, de chirpiciari, 
un popor ce trăia în colibe de paie şi lut, fără ştiinţă, fără artă, fără 
poezie, fără cetăţi şi sate, fără stat şi fără libertate. Dumnezeu l-a ales 
nu pe puternicul Faraon al Egiptului, ci pe păstorul Moisi ca să facă 
cunoscute printr'însul tablele celor Zece Porunci de căpătâi ale Sale, 
fără de care un popor nu poate fiinţa ca popor, nici un stat ca stat. 

Dumnezeu l-a ales pe plugarul Ghede6n ca să izbăvească poporul 
lui Israil din robia Madianiţilor. Pe cine a ales? Pe cel mai mic din- 
tre cei mici, precum însuşi Ghede6n mărturiseşte îngerului care i-a 
vestit chemarea: lată, neamul meu este cel mai sărac din seminția lui Ma- 
nasi, iar eu sânt cel mai mic în casa tatălui meu. /Jud. 6:15/ 

Dumnezeu l-a ales pe ţăranul David, păstorul, să fie viteaz în 
luptă, psalmist şi proroc, şi împărat pe tron, aşa cum nu a mai fost 
nici înainte, nici după el. 

Dumnezeu l-a ales pe văcarul Am6s să-i fie proroc, să îndemne 
poporul şi să-i mustre pe împărați. 

Şi aşa mai departe, avem multe pilde scrise, unde Dumnezeu îl 
ridică pe cel mic ca să-l ruşineze pe cel mare, şi-l înalţă pe cel neîn- 
semnat ca să-l ruşineze pe cel lăudat. Dar toate acestea sânt doar 
o umbră a celor întâmplate când Însuşi Dumnezeu, Împăratul 
Împăraţilor, sa pogorât pentru a ne cerceta. Pe cine a ales Dom- 


nul când sa pogorât printre oameni, când sa născut din Preasfân- 

ta Maria Fecioara şi de la Duhul Sfânt, când s'a arătat oamenilor ca 
înfricoşat şi blând Messa al lumii? Cu adevărat, nu i-a ales pe Ceza- 
rii Romani, nici pe poeţii Ellini, nici pe maghii Egipteni, nici pe 
matematicienii Arabi, nici pe astronomii Perşi, nici pe cărămidarii 
Babilonieni, nici pe filosofii Indieni, nici pe înţelepţii Chinei... Ci pe 
cine a ales Domnul? I-a ales pe pescarii Galileieni şi pe săracii lude- 
ilor, pe cei mai neînsemnaţi şi mai necunoscuţi, pe cei mai de jos şi 
mai lepădaţi. 

Pe cine a ales Dumnezeu când a vrut să izbăvească Rusia de 
cotropitorii străini? Pe un meşteşugar, Milin. 

Pe cine a ales Dumnezeu când a vrut să sfârşească samavolnicia 
mahomedană din Europa? Pe ţăranii şi călugării Şumadiei: Kara- 
george, Miloş, Hagi-Stevan şi mulţi alţii. 

O, fraţilor, aşa e lucrarea lui Dumnezeu: El îngăduie căpeteniilor 
unui popor, cărturarilor, celor cultivați, celor învăţaţi şi celor 
prea înţelepţi în ochii lor, să năruiască lucrul lui Dumnezeu din 
această lume, să piardă poporul, să piardă statul, ca apoi Dumne- 
zeu să îndrepte greşeala lor prin cei mai mici, cei mai săraci şi mai 
neînsemnaţi. Oare, de ce e aşa? Simplu, pentru ca lumea să vadă că 
Dumnezeu e Cel ce îndreaptă, iar nu oamenii. El face din Avraăm 
cel fără copii tată al multor fiii. Dumnezeu lucrează minuni prin 
Moisi. Dumnezeu dă putere şi biruinţă lui Ghede6n. Dumnezeu dă 
vitejie şi dar de cântare lui David şi înţelepciune lui Solomân, fiul lui 
David. Dumnezeu proroceşte prin văcarul Am6s ce va să fie. Dum- 
nezeu îi încinge cu putere pe pescarii cei temători, îi îmbogăţeşte cu 
înţelepciune şi cu darul vorbirii, cărora nu li se poate împotrivi 
nimeni din lume. 

Întotdeauna Dumnezeu îl alege pe cel neputincios între oameni 
pentru ca înţelepţii să-l vadă pe EI, Cel Preaputernic, ascuns îndă- 


rătul celui neputincios. Întotdeauna Dumnezeu îl alege pe cel 

neputincios şi neînţelept în ochii oamenilor pentru ca lumea să-l vadă 
pe EI, Cel Preaînţelept, ascuns îndărătul celui neştiutor şi neînţelept. 
Întotdeauna Dumnezeu alege pe cel necunoscut, lipsit de slavă şi 
neînsemnat pentru ca lumea să-l afle îndărătul acestuia pe EI, Cel 
Preaslăvit, Cel mai mărinimos, Cel mai de seamă. 

Când omul se arată mare în lume, se vesteşte pe sine şi nu pe 
Dumnezeu. Când omul se arată mic, dar cu mare menire în lume, 
el Îl vesteşte pe Dumnezeu şi nu pe sine. Alegând oameni mici, 
Dumnezeu se vesteşte şi se adevereşte prin ei. Căci atunci când 
Cezarul, sau Faraonul, sau Maharajahul face vreo faptă, oamenii 
spun: „Aceasta a făcut-o Cezarul, sau Faraonul, sau Maharajahul!” 
Dar când neînsemnaţii pescari P&tru şi loân au însănătoşit ologul 
din naştere, lumea a spus: „Aceasta este lucrarea lui Dumnezeu!” 
Cei mari nu au vrut ca Dumnezeu să se descopere prin ei. De aceea 
Dumnezeu se arată prin cei mici şi micuţi, slabi şi neînsemnaţi. 

Fraţii mei, numai acele faptele săvârşite de Apostoli ajung pentru 
a dovedi prezenţa lui Dumnezeu, puterea Sa şi purtarea Sa de grijă. 
Deschideţi-vă ochii şi veţi vedea. Cugetaţi, şi veţi înţelege. Credeţi, 
şi vă veţi mântui. Lui Dumnezeu fie slava, în vecii vecilor. Amin. 

Oaspeți sântem şi călători pe acest pământ. Acesta este 
3 4 adevărul de căpătâi al vieţii noastre; aceasta este îndem- 

nul biblic dat oamenilor de la început la sfârşit. 
Oaspeți sântem la masa Stăpânului Dumnezeu. Călători sântem pe 
cărările moşiei Sale. Niciodată de la începutul vremilor nu a mai 
avut Stăpânul Dumnezeu astfel de oaspeţi neobrăzaţi la masa Sa 
precum Apusenii. Niciodată nu a mai trecut peste moşia sa vreun 
alai mai pustiitor. 

De când sa arătat Soarele pe bolta cerească ca simbol al lui 
Dumnezeu şi măsurător al vremii, oamenii şi popoarele lui Dum- 
nezeu au purtat cu sine două felinare pe calea ce străbate această 
viaţă. Cel dintâi şi cel mai de seamă era credinţa, iar cel de-al doi- 
lea şi mai în spate — gândirea. Aceasta era rânduiala dreaptă şi 
firească, dintru început şi până în epoca Apuseană a vremii noas- 
tre: mai întâi credinţa, apoi cunoaşterea. Apusenii au răsturnat şi 
au întors această rânduială, punând înainte felinarul cunoaşterii 
lor şi trăgând îndărăt felinarul credinţei, al lui Dumnezeu. 
Această răsturnare nefirească a iscat o nemaipomenită obrăznicie 
a oaspeţilor de la masa Stăpânului Dumnezeu şi a pricinuit ne- 
maiîntâlnita pustiire a tuturor ţarinilor lui Dumnezeu pe faţa 
pământului. 

De nu veţi crede, nici veţi înțelege /Isa. 7:9/ - a strigat Israiliţilor 
marele Proroc Isaia. Cu alte cuvinte: lăsaţi în faţă lampa lui Dum- 
nezeu ca să lumineze calea, iar în spatele acesteia puneţi lămpiţa 
înţelegerii voastre. Nu faceţi pe dos, ca să nu rămâneţi în beznă. Căci 
lămpiţa înţelegerii voastre primeşte lumină de la lampa credinţei 
dumnezeieşti, precum Luna de la Soare. Oare ar lumina Luna fără 
Soare? Oare ar fi ştiut vreodată cineva că există Luna dacă nar fi 
văzut-o în lumina luată de la Soare? Nimeni, niciodată. Cine crede, 
acela şi înţelege. 

De aceea a grăit prorocul către Dumnezeu: Întru lumina ta, Doamne, 
vom vedea lumina. 

Fără lumina Ta, Doamne, toate opaiţele noastre rămân stinse. 
Fără Soarele Tău, toate minţile omeneşti rămân neluminate, aseme- 
nea Lunii fără lumină. lar când, cu credinţă în Tine, în cele desco- 
perite de Tine, în cele cuvântate de Tine, în sfaturile, poruncile şi 
îndrumările Tale, ne luminăm lumea şi viaţa, abia atunci, în acea 
lumină, poate înţelegerea noastră să lucreze, să măsoare, să numere, 
să deosebească, să închipuie, să priceapă. Numai la lumina Soarelui 
deosebim mărgăritarul de nisip; numai în lumina Ta deosebim 
binele de rău şi adevărul de minciună. 

Credinţa e mai veche decât înţelegerea. Copilul trăieşte ani de zile 
cu credinţă în cuvintele părinţilor săi; iar părinţii nu îl vor înşela. În 
faţa Părintelui lor cel ceresc, oamenii vor fi şi vor rămâne mereu copii. 
Din această pricină, credinţa este hotărâtoare pentru oameni, de-a 
lungul întregii vieţi. Nu există nici o vârstă sau vreo perioadă de ma- 
turitate, nici vreo ştiinţă sau vreo cunoaştere în care omul să poată 
zice: „Acum nu mai am nevoie de îndrumarea lui Dumnezeu.” 

La ce ar folosi ochii, dacă nu ar fi Soarele? Oare am mai fi putut 
vedea ceva, am mai fi putut distinge ceva? În întuneric, omul se 
descurcă mai bine pipăind cu mâinile şi cu picioarele decât privind 
cu ochii. Aşa şi fără lumina credinţei lui Dumnezeu, înţelegerea 
omenească nu vede nimic, nu deosebeşte nimic. 

Aşa cum nu înţeleg nimic nici cei ce au lepădat credinţa în 
Dumnezeu şi descoperirea lui Dumnezeu! Chiar şi cel mai şcolit Eu- 
ropean, ce a agonisit multe moşii, nu înţelege nimic. Are mai puţină 
înţelegere decât orice necreştin din India sau din China. Căci până 
şi necreştinii pun întotdeauna mai înainte felinarul credinţei, şi abia 
apoi felinarul înţelegerii omeneşti. Când roţile din spate sânt puse 


în locul celor din faţă, carul se va strâmba şi se va răsturna. 

Ce este credinţa? Este cunoaşterea lui Dumnezeu, predanisită oame- 
nilor de Însuşi Dumnezeu. În lumina cunoaşterii lui Dumnezeu, şi 
cunoştinţele noastre ajung sigure şi folositoare. În schimb, fără credinţă, 
cunoştinţele noastre sânt foarte primejdioase pentru viaţa şi fericirea 
omenirii. Toate aceste lucruri sânt dovedite de realitatea din Apus. 
Pentru aceasta, să aşezaţi cum trebuie amândouă felinarele date 
de Dumnezeu, căci şi credinţa şi înţelegerea sânt de la Dumnezeu: 
mai întâi felinarul credinţei, şi apoi felinarul înţelegerii. În lumi- 
na credinţei lui Dumnezeu, lumina înţelegerii noastre este blândă, 
plăcută şi încântătoare, în vreme ce fără credinţă ea este aspră şi 
respingătoare, groaznică şi ucigătoare. Ţineţi minte şi spuneţi-le alor 
voştri: De nu veți crede, nici veți înțelege. Mai înainte felinarul lui Dum- 
nezeu, şi după acesta felinarul omenesc. Această rânduială a călăuzit 
oamenii spre înţelepciune, putere şi fericire. Câtă vreme va dăinui 
cosmosul, această rânduială va fi socotită ca singura bună. Amin. 


Nu te lua după ce văd ochii. Căci ochii văd cele de dea- 
3 5 supra, nu cele din adânc; văd veşmântul, nu miezul; văd 

actorul, nu omul; văd omul, nu pe Dumnezeu. Mintea 
binecuvântă vede ceea ce ochiul nu poate vedea; vede adâncurile de 
sub suprafaţă, vede miezul de sub veşmânt, vede omul de dincolo 
de actor, şi pe Dumnezeu dincolo de om. Cele ce nu se văd sânt pen- 
tru cei maturi; cele ce se văd sânt pentru copii. Toate profunzimile 
şi înălțimile fiinţei sânt nevăzute; tot miezul, toată esenţa şi tot ros- 
tul tuturor lucrurilor este nevăzut — nevăzut pentru ochiul simţitor, 
dar văzut pentru ochiul lăuntric, pentru vederea dumnezeiască 
din lăuntrul nostru, iar aceasta este mintea. Într'un cuvânt, ochiul 


trupesc vede semnele sau chipurile, iar mintea vede duhul şi rostul. 

Pentru ce în pilde grăieşti lor? — întrebau ucenicii pe Domnul lor. lar 
EI le răspunse: Pentru că vouă s'au dat a cunoaşte tainele împărăției 
cerurilor, iar acelora nu s'au dat. /Mat. 13:11/ Deschişi sânt ochii lor, 
dar mintea nu le e deschisă. Cu ochii trupeşti privesc şi văd lucru- 
ri trupeşti, văd suprafaţa acelor lucruri, culoarea şi forma lor, dar 
nu sânt în stare să vadă nici miezul cel dinlăuntru, nici rostul, nici 
înţelesul acelor lucruri. De aceea, lor trebuie să le vorbeşti în pilde, 
adică în simboluri sau imagini, în descrierile înfăţişării exterioare, 
accesibilă ochiului. Aceasta se aseamănă hranei sugarilor. Adulții au 
nevoie de o hrană mai consistentă. Omul împlinit cunoaşte tainele, 
căci se străduieşte neîncetat să afle cele dinlăuntru. 

Poveştile sânt pentru copii. Simbolismul, esteticul naturii e pen- 
tru copii. Toate acestea sânt frumoase şi fireşti. Este frumos să fii co- 
pil, şi este firesc pentru copil să se ia după ochii trupeşti şi să treacă 
cu vederea trupească peste suprafaţa lucrurilor. Dumnezeu iubeşte 
copiii. Prunc este Israil, şi eu am iubit pre el /losia 11:1/ a zis Domnul 
prin prorocul Său. Dar este urât când omul în vârstă dă în mintea 
copiilor. Urât şi nefiresc. 

Apusul a dat în mintea copiilor. În aceasta stă urâciunea şi nebu- 
nia lui. În perioada sa Creştină, atunci Apusul era ortodox, el 
vedea cu duhul şi privea cu mintea. Însă cu cât s'a îndepărtat mai 
mult de adevărul şi virtuțile Creştine, cu atâta i s'a scurtat vederea 
duhovnicească, până ce, în veacul al XX-lea, aceasta sa întunecat 
de-a binelea. Nu i-au mai rămas acum decât ochii trupeşti, pen- 
tru vederea materială. Apuseanul şi-a înarmat ochii cei trupeşti cu 
multe instrumente nemaiîntâlnite, pentru a vedea mai bine şi mai 
în amănunt lumea materială, forma şi culoarea ei, numărul, măsura 
şi distanţa. EI se uită prin microscop şi vede viermişorii, micro- 
bii, precum nu i-a văzut nimeni, niciodată. Se uită prin telescop şi 


vede stelele ca şi cum ar fi deasupra hornului casei, aşa cum nime- 

ni altul dintre oameni nu le-a mai văzut vreodată. Dar până aici; 
atât, şi nimic mai mult! Însă în ceea ce priveşte întreaga vedere şi 
pătrundere duhovnicească în miezul ascuns al lucrurilor, în rostul 
şi înţelesul întregii zidiri din marele cosmos de deasupra noastră, o, 
fraţii mei! — în această privinţă, omenirea Apuseană de astăzi e mai 
oarbă decât Arabia musulmană, decât India brahmanilor, decât Tibe- 
tul budist şi decât China animistă. O mai mare ruşine pentru Hris- 
tos decât aceasta, ca cei botezați să fie mai orbi decât cei nebotezaţi, 
nici că se poate. 

Apostolul Păvel ar fi rostit întocmai şi astăzi cele dezvăluite 
Galatenilor botezați, pentru bătrânul Apus căzut în mintea copiilor. 
Aşa a scris el Galatenilor: O, fără de minte Galateni, cine pre voi a za- 
vistuit ca adevărului să nu vă plecaţi, voi înaintea ochilor cărora zugrăvit 
au fost lisus Hristos întru voi răstignit? Aşa fără de minte sânteţi? Dupre 
ce în Duh aţi încăput, acum în trup săvârşiți? /Gal. 3:1, 3/ Şi Europa de 
odinioară începuse cu duhul, iar acum în trup se săvârşeşte, adică 
în vedere trupească, în judecată trupească, în dorinţe trupeşti şi în 
câştiguri trupeşti. Ca şi cum ar fi fost înşelată! Întreaga ei viaţă din 
vremurile noastre este cuprinsă între două dimensiuni: lungime şi 
lăţime. Ea ştie numai de spaţiu, adică de lungime şi lăţime. Nu ştie 
nici de adâncime, nici de înălţime. Din această pricină, se luptă pen- 
tru pământ, spaţiu, extindere. Pentru spaţiu, numai pentru spaţiu! 

De aici, război după război, şi grozăvie după grozăvie. Căci 
Dumnezeu nu l-a zidit pe om să fie doar o vietate în spaţiu, ci ca 
să pătrundă cu mintea în adâncimea tainelor şi să se ridice cu ini- 
ma la înălțimile dumnezeieşti. Războiul pentru pământ este un 
război împotriva adevărului. lar războiul împotriva adevărului este 
un război împotriva firii dumnezeieşti şi omeneşti. 

O), tristeţe mai amară decât pelinul! Cât de mult suferă, se nevoiesc 


şi se jertfesc oamenii pentru trecătoarea şi amăgitoarea împărăție 

pământească! Dacă ar fi primit să pătimească măcar a suta parte 
din aceste chinuri şi jertfe pentru împărăţia cea cerească, războiul 
de pe pământ le-ar fi fost pricină de râs în hohote! Cu greu dau doi 
bănuţi lui Hristos, iar templului diavolului Marte îi dau copiii şi 
toată avuţia! 

Fie ca Europa să se reboteze şi să se întoarcă spre Hristos. Să 
pomenească pe Preasfânta Născătoare-de-Dumnezeu şi pe cei 12 
mari Apostoli, iar solzii de pe ochii ei vor cădea. Şi va fi din nou 
frumoasă precum era în urmă cu o mie de ani, Europa ortodoxă a 
lui Hristos. Şi va fi fericită, iar noi împreună cu ea. Şi se vor bucu- 
ra popoarele înlăcrimate ale Europei, şi vor cânta cu noi cântare de 
slavă lui Dumnezeu, în vecie: Sfânt, Sfânt, Sfânt Domnul Savasth, plin 
este cerul şi pământul de slava ta. Amin. 


Milostiv este Domnul celor ce se tem de EI. 
3 0 În cântece se spune întotdeauna că vitejii neamului nu 
se temeau de nimeni, afară de Dumnezeu. 
Ce înseamnă frica lui Dumnezeu? Înseamnă frica de a nu încălca 
legea lui Dumnezeu. Înseamnă ca în fiecare zi şi în fiecare ceas 
să cugetăm la poruncile Sale şi să ne străduim a le împlini. Cine 
pierde frica lui Dumnezeu şi calcă poruncile lui Dumnezeu, prin 
hulirea sfânt numelui Său, prin închinarea la cultură ca la Dum- 
nezeu, prin dispreţuirea părinţilor săi şi luarea în derâdere a celor 
bătrâni, prin nepăzirea Duminicii ca zi de prăznuire a Învierii lui 
Hristos, ori necrezând a fi o fărădelege uciderea, preacurvia, vorbi- 
rea şi mărturisirea strâmbă, ca şi poftirea şi răpirea a ce este al al- 
tuia — aşadar, cine calcă în acest chip poruncile lui Dumnezeu, toate 


sau numai una din ele, pierde frica lui Dumnezeu. Pentru aceasta, 

în el se sălăşluieşte frica de orice umbră, de ţipătul vulpii, de glasul 
cucuvelei, până şi de foşnetul frunzelor. Nimic nu-i mai cumplit pe 
lume decât omul care a pierdut frica lui Dumnezeu. Cel ce încalcă 
poruncile lui Dumnezeu şi vieţuieşte nu după poruncile lui Dum- 
nezeu, ci după poruncile sale, pierde frica lui Dumnezeu; cu alte 
cuvinte, se face pe sine Dumnezeu. Rodul pierderii fricii lui Dumne- 
zeu este primirea a mii de frici, frică de mii de umbre, de glasuri şi 
de murmure din jur. Nu este atunci mai bine pentru om să aibă frica 
lui Dumnezeu, fără să mai aibă frică de nimeni şi de nimic altceva? 

Neamul nostru i-a cântat şi i-a cinstit doar pe acei viteji care au 
avut frica lui Dumnezeu; i-a prețuit şi i-a cântat pe sfinţii şi pe mu- 
cenicii noştri pentru credinţa în Hristos, şi pe mii şi mii de mucenici 
pentru Sfânta Cruce. Va veni vremea când poporul îi va cinsti şi pe 
prorocii noştri Sârbi. 

Un astfel de proroc, din munţii de lângă Ujiţe, a prorocit cu exac- 
titate matematică tot ce se va întâmpla peste o sută de ani. Nu 
vom înşira acum toate minunatele sale prorocii, ci ne vom opri 
numai la una din ele: „Va veni mai întâi o vreme a unui război a- 
toată-lumea şi apoi a unui război de obşte, când sufletul neamului 
nostru va fi copleşit de încercări. Atunci cei vii vor merge în cimi- 
tire şi vor striga morţilor: Sculaţi-vă, ca să intrăm noi.” lată că am 
ajuns să trăim aceste vremuri şi am trecut prin ele — cei mai tineri, 
prin una din acele vremi, iar noi, cei mai în vârstă, prin amândouă 
aceste vremuri, adică grozăviile şi urgiile celor două războaie 
mondiale. Toate, întrun răstimp scurt de numai douăzeci de ani. 

Când, copii fiind, citeam acea prorocie, ne minunam şi nu pu- 
team crede cum cei vii i-ar putea pizmui pe cei morţi, cum de-ar 
vrea să fie în locul lor. Nu credeam că acestea vor fi cu putinţă, până 
ce nu le-am trăit. O, fraţii mei, cu adevărat, noi, cei mai în vârstă, 


am trăit de două ori acele urgii şi grozăvii prorocite, când toţi cei vii 

îi pizmuiau pe cei morţi, iar toţi cei ce umblau pe pământ voiau să 
fie sub pământ; întrun cuvânt, când moartea era mai dragă decât 
viaţa, iar nefiinţa mai dragă decât fiinţa. Acea vreme apocaliptică, 
noi, Sârbii, am trăit-o de două ori într'o generaţie. Şi acum privim, 
prieten la prieten, unul în ochii altuia, după toate cele ce am trăit, şi 
ni se pare că am îmbătrânit cu mii de ani. Şi abia ne mai cunoaştem. 
Abia ne mai asemănăm cu acele fiinţe de acum douăzeci de ani. Plu- 
gurile tuturor urgiilor ne-au brăzdat. Tăvălugul de oţel sa abătut 
asupra noastră şi ne-a subţiat precum o foaie de hârtie. Trecut-am 
prin foc şi prin apă Ps. 65:12/ au spus nevoitorii lui Dumnezeu cu 
mii de ani înainte. Această pătimire a lor am trăit-o noi în veacul 
al douăzecilea, de zece ori, de o sută de ori mai mult. Am fost 
trecuţi prin focul lui Dumnezeu, al chinurilor şi nedreptăţilor, al 
amenințărilor şi vărsărilor de sânge, al suspinelor şi vaietelor, şi-al 
distrugerilor în massă. Apoi am fost trecuţi prin apa lacrimilor. De 
unde atâtea lacrimi la un singur om? Ce lucru minunat: când toate 
lichidele trupului seacă, mai rămân lacrimile. Am fost trecuţi prin 
izvorul lacrimilor, al lacrimilor părinţilor pentru copii şi-al copiilor 
pentru părinţi, al nevestelor pentru soţi şi-al soţilor pentru neveste, 
al fraţilor pentru surori şi-al surorilor pentru fraţi, al vecinilor 
pentru vecini, al naşilor pentru fini şi finilor pentru naşi, al priete- 
nilor pentru prieteni, al patrioţilor pentru patrioţi, al mucenicilor 
pentru mucenici. Focul, lacrimile, sângele, vaietul, horcăiala, moar- 
tea, mormântul — toate acestea şapte nu s'au despărţit de noi în vre- 
mea celor două ultime războaie prorocite, aşa cum nu se despart 
plămânii de aer. 

Fraţii mei, noi nu osândim pe nimeni. Noi înşine sântem de vină. 
Sântem vinovaţi în faţa singurului Dumnezeu adevărat, căci am 
urmat mincinoşilor zei ai culturii. De aceea Dumnezeu ne-a lăsat 


să cădem în iadul unde El nu este, ca să vedem cum este fără El. 

Şi am văzut, şi am simţit. De aceea, fiind acum înviaţi, vrem să-l 
cunoaştem doar pe EI, să credem doar în EI, să-l slăvim doar pe EL. 
Orice altceva în afara Sa este minciună şi moarte. În El este viaţa şi 


puterea şi slava, în vecii vecilor. Amin. 


Astăzi facem pomenirea morţilor. O, Doamne, câţi vii sânt 
3 “im cei morţi, şi câţi morţi sânt printre cei vii! Tu sin- 

gur ştii, numeri, socoteşti. artă tot, şi mântuieşte pe toţi. 
Mila Ta, Doamne, să covârşească toate păcatele şi ruşinile noastre. 

O, ce este omul? Spicul ierbii, precum a spus 16v, pe care îl coseşte 
mâna lui Dumnezeu. Ce rămân? Paiele. Ce se ia cu mâna nevăzută? 
Spicul. Al Tău e sufletul, Doamne, iar trupul e al pământului. La des- 
părţire, fiecare îşi ia ce-i al lui: pământul - trupul, Domnul — sufletul. 

Cunoaşterea noastră este una cu necunoaşterea în amândouă 
cazurile: şi când privim la cel viu, şi când privim la cel mort. 

Nimic nu ştim deopotrivă, nici despre ce este viu, nici despre ce 
este mort. 

Cel viu pregăteşte slava celui mort. Aceasta îi e osteneala vieţii. 
Când moare, se destramă şi slava. 

Cel viu pregăteşte zestrea celui mort. Aceasta îi e grija vieţii. Când 
moare, zestrea o primeşte o văduvă străină. 

Cel viu pregăteşte case şi hambare. Când moare, toţi se văd în 
case şi hambare, afară de el şi de ai lui. 

Cel viu pregăteşte domenii şi moşii. Când moare, înscrisurile 
domeniilor şi moşiilor le poartă duşmanii lui. 

Cel viu pregăteşte fiilor lui moştenire şi bunăstare. Când moare, 
moştenirea o iau cei de alt neam, iar de bunăstare au parte cei de alt 


neam. 

Unde sânt coroanele? În groapa de gunoi. 

Unde sânt mărgăritarele? În cenuşă. 

Unde sânt cinstirile şi onorurile? În strunele rupte şi în timpan- 
ele sparte. 

Unde este strălucirea feţei şi a ochilor? În obrajii umflaţi şi în bez- 
na orbitelor goale. 

Unde este farmecul rotunjimilor şi plinătăţii trupului? În vier- 
măraia şi în murdăria de negrăit. 

Undesântsânii atrăgători, care tresăltau de dragoste? În muşuroiul 
de sub copitele măgarilor. 

Unde sânt mâinile mai scumpe decât aurul, care slujeau oas- 
peţilor? Acum sânt bețe uscate sub roţile căruţelor. 

Unde sânt picioarele iuți, care alergau să apere dreptatea? lată-le 


sub furnicar, unde nu se mai vorbeşte de dreptate şi nedreptate. 


Unde sânt chefurile petrecăreţilor, unde-i cântecul celor voioşi, 
unde-i larma celor puternici, unde-i vuietul celor trufaşi? Unde-i 
strigătul şi răcnetul celor năimiţi şi corupți? O vor şti mai bine decât 
capul tău tălpile tale, când vor călca peste osemintele lor uscate, pen- 
tru că te vor înţepa şi te vor face să gemi. 

Unde sânt împărații, Doamne? Întreabă slugile lor. 

Unde sânt bogătaşii, Doamne? Întreabă cerşetorii. 

Unde sânt femeile frumoase? Întreabă viermii şi râmele. 

Pe deplin, nimica sântem în faţa lui Dumnezeu. Doamne Dumne- 
zeul nostru, nimica sântem! Răsărim şi ne uscăm ca iarba. Ne risipim 
ca un nor fără apă. Ne ofilim ca florile în grădină. Ne înălțăm şi ne 
pierdem ca fumul şi aburul. Venim şi trecem ca nuntaşii. Ne auzim 
şi amuţim ca sunetul fluierului. Sântem ca un călător care poate zice: 
Bună dimineaţa!, dar nu-i mai e dat să spună: Bună seara! Sântem ca 
o poezie pe care o recită poetul şi, într'o clipă, se întrerupe. 


Pe deplin, nimica sântem, Doamne Dumnezeul nostru! Nimic, 

nimic, nimic! Dar, de aceea, Tu eşti tot şi toate. Toată plinirea în Tine 
este. "Toată bucuria, în Tine. De vei voi, Doamne, miluieşte-ne şi ne 
mântuieşte pe noi! Amin. 


Când fiii îl jignesc pe părintele lor şi pleacă de la el, 
3 Q le va putea fi oare bine? Priveşte în jurul tău, şi vezi; 

întreabă-i pe bătrâni, şi vei auzi că în veci, necontenit 
au pătimit. Dacă astfel de fii sar fi căit şi s'ar fi întors la tatăl lor, ar 
mai fi avut nădejde de viaţă; însă cei ce au rămas statornici în sama- 
volnicie n'au mai putut vedea soarele pe cerul lor, nici bucuria din 
casa lor; au plâns în ţară străină şi mormântul lor nu a fost în cim- 
itirul strămoşilor. 

Acestea ne învaţă Sfânta Scriptură a lui Dumnezeu. 

Ce altceva ne mai învaţă Sfânta Scriptură a lui Dumnezeu? 

Ne învaţă că trebuie să respirăm, să trăim şi să umblăm întru 
Dumnezeu. 

Ne mai învaţă că trebuie să privim prin Dumnezeu dacă vrem 
să vedem firele osebite ale urzelii vieţii; că trebuie să ascultăm prin 
Dumnezeu dacă vrem să înţelegem întâmplările acestei lumi; că 
prin Dumnezeu trebuie să cugetăm, să dorim şi să făptuim, dacă 
vrem să cugetăm, să dorim şi să făptuim ce este drept şi se potriveşte 
menirii fiinţei noastre. Într'un cuvânt, trebuie să trăim, să umblăm, 
să privim şi să făptuim în lumina lui Dumnezeu, precum omul 
treaz ce trăieşte, umblă, priveşte şi făptuieşte în lumina Soarelui. 
Pe cei ce sânt aşa, Sfânta Scriptură îi numeşte fii ai lui Dumnezeu, 
ai luminii şi ai zilei. lar pe cei ce orbecăie în întuneric, fără lumi- 
na lui Dumnezeu, Sfânta Scriptură îi numeşte fii ai întunericului. 


În zilele noastre, mulţi fii ai oamenilor nu vor să fie fii ai lui Dum- 

nezeu. Sau despărţit de Dumnezeul lor şi au plecat bâjbâind pe 
căile lor. I-au lăsat Tatălui lor cel ceresc numai zidurile bisericilor şi 
mănăstirilor, iar ei au înşfăcat tronurile, puterea, stăpânirea, statul, 
oastea, ţara, minele, ziarele — toate mijloacele pământeşti şi toată 
strălucirea statului. Înainte de toate, despărţirea de părinte este un 
păcat greu. lar pe lângă aceasta, despărţirea oamenilor de Dumne- 
zeu, din vremea noastră, e cumplit de nedreaptă. Deşi tatăl a săvârşit 
tot, a zidit tot, a rânduit tot, fiii săi cei nemulţumitori i-au lăsat nu- 
mai o fărâmă din avere, o colibă, în vreme ce ei au luat toate pal- 
atele, toată bogăţia şi toată fala acestei lumi. Cu adevărat, astfel de fii 
nu vor privi soarele pe cerul lor, nici bucurie nu va fi în casa lor, ci 
vor avea parte de întuneric şi promoroacă, de durere şi deznădejde. 

Sfânta Scriptură este chemarea lui Dumnezeu către toate neamu- 
rilor pământului de a veni şi a învăţa de la soarta neamului Isra- 
ilitean. În vremurile bune, acel neam se ţinea de poala lui Dumne- 
zeu precum se ţine un copil de poala tatălui său, şi nu putea nici să 
vorbească, nici să scrie, nici să meargă, nici să respire, nici să are, nici 
să ducă război fără să pomenească numele Domnului şi Ziditorului 
său. Adesea, însă, acest neam se răzvrătea împotriva Dumnezeului 
său şi o lua pe cărările greşite, după voia inimii lui; şi tot rătăcea şi 
rătăcea, şi cădea, şi pătimea, robea şi era călcat. Din această pricină, 
Domnul a grăit prin prorocii săi încununaţi: Auzi, norodul meu, şi 
voiu mărturisi ţie, Israile, de mă vei asculta pre mine: Nu va fi întru tine 
dumnezeu nou, nici te vei închina la dumnezeu strein: că eu sânt Domnul 
Dumnezeul tău, cela ce te-am scos din pământul Eghipetului; lărgeşte gura 
ta şi voiu umplea pre ea. Şi nu a ascultat norodul meu glasul meu, şi Israil 
nu S'a uitat la mine: şi am slobozit pre dânşii dupre meşteşugurile inimilor 
lor, merge-vor întru meşteşugurile lor. De m'ar fi ascultat norodul meu, Is- 
rail de ar fi umblat în căile mele, întru nimic aş fi smerit pre vrăjmaşii lor, şi 


asupra celor ce necăjesc pre dânşii aş fi pus mâna mea. Vrăjmaşii Domnu- 

lui au minţit lui, şi va fi vremea lor în veac. Şi au hrănit pre ei din grăsimea 
grâului, şi cu miere din piatră au săturat pre dânşii. | Ps. 80:8-16/ 

O, fraţii mei, nu este aceasta, oare, povestea Europei zilelor noas- 
tre? Nu e, oare, istoria Serbiei? Serbia lui Hristos a urmat Europei, a 
mers pe toate căile ei alunecoase şi s'a prăvălit împreună cu ea. 

O, dacă poporul Sârb, copt cinci sute de ani în focul pătimirilor 
spre a fi pâine dulce Domnului său, ar fi urmat căile sfinţilor săi 
înaintaşi, căile Domnului! Domnul ar fi fost cu el şi l-ar fi apărat de 
toţi vrăjmaşii săi cei fără de Dumnezeu. Ar fi fost liniştit, îndestulat 
şi fericit, sub umbra aripilor Domnului. 

Dar Europa a pornit după gândurile înşelătoare ale filosofilor 
săi, şi a căzut la vale, urmând dorinţele înşelătoare ale inimii ei. 
Această Europă a ajuns pentru Serbia mai dragă decât Hristos cel 
înviat, al cărui semn al Crucii îl poartă pe stema şi pe drapelul său, 
veacuri la rând. lar Europa s'a prăbuşit precum o ulcea pe piatră, 
şi fiii Serbiei au sângerat precum cei ce se târâie pe pietre ascuţite, 
apăsaţi de stânci grele. 

Am plătit scump această învăţătură. Viitorul va arăta dacă ne 
vom folosi de ea. Doamne Dumnezeule, Care cu asprime ne-ai rănit, 
miluieşte-ne! Dă-ne înţelepciune şi putere să ne folosim de scump- 
plătita încercare. Nu ne lăsa, Doamne Dumnezeul nostru, şi nu ne 


lepăda pe noi. Ţie, slavă şi laudă, în vecii vecilor. Amin. 


II4 SFÂNTUL NICOLAE VELIMIROVICI 


Să daţi pre unul ca acela satanei spre pieirea trupului, ca 

3 9 duhul să se mântuiască. /1 Cor. 5:5/ 
Ce este ieftin, şi ce este scump? 

Oamenii vorbesc în fiecare zi despre valori, şi sfădesc neîncetat des- 

pre preţul fiecărui lucru. 

Ce este ieftin şi ce scump pentru însuşi omul? 

Averea e cea mai ieftină, trupul e mai scump decât averea, iar 
sufletul e mai scump decât amândouă. Când omul se naşte, averea 
vine pe locul al treilea, iar când moare, e cea dintâi care îl părăseşte. 
Într'adevăr, când moare, omul se desparte mai întâi de avere, şi apoi 
de trup. Omul poate trăi şi fără avere, şi fără trup, numai fără suflet 
nu. Când omul intră din lumea nevăzută în această lume văzută, 
el intră cu trup, dar fără avere, iar când iese din această lume, iese 
şi fără avere, şi fără trup. Omul poate fi închipuit, aşadar, şi fără 
avere, şi fără trup, dar nu poate fi închipuit fără suflet, căci sufletul 
este fiinţa vie a omului, esența omului. Sfinţii lui Dumnezeu şi toate 
rudele noastre ce au trecut prin acest câmp de luptă în care ne aflăm 
acum, sânt în acea lume doar nişte suflete vii, fără trup şi fără avere. 
Şi vor rămâne astfel până la sfârşitul tragediei istorice a omenirii, 
până la sfârşitul vremii şi la învierea din morţi a trupurilor. 

Dumnezeu dă trupul şi averea oamenilor zidiţi precum un cân- 
tar, pe care sufletul îşi arată vrednicia în fiecare zi. Prin milostenie şi 
îndurare, sufletul se răscumpără în fiecare zi şi în fiecare ceas; prin 
milostenia făcută din avere şi prin îndurarea făcută cu trupul. Dă şi 
îndură — şi atunci amândouă talerele se vor cumpăni, iar sufletul tău 
va fi scris în cartea celor mărinimoşi şi sfinţi. 

Dacă e vorba nu de un om, ci de un întreg; popor, atunci averea 
poporului o reprezintă statul. Şi când se măsoară vremea unui popor, 
mai întâi este măsurat statul, apoi trupurile cetăţenilor. Precum cu 


Dreptul I6v. Acest Drept I6v avea o avere mare, ca nimeni altul, nici 

din apropiere, nici din depărtări. Era sănătos şi chipeş la trup, încât 
vederea sa trezea respectul tuturor. Şi, cel mai însemnat lucru, era 
deosebit de evlavios şi aducea în fiecare zi jertfă lui Dumnezeu pen- 
tru sine şi pentru copiii săi, pentru cei şapte fii şi trei fiice. 

De două ori a îngăduit Dumnezeu satanei celei negre să vină asu- 
pra lui 16v, ca să încerce credinţa lui I6v şi iubirea sa pentru Dumne- 
zeu. Întâia dată i-a îngăduit Dumnezeu satanei să se atingă doar de 
averea lui I6v. Şi îndată satana şi-a arătat meşteşugul de a prăpădi şi 
a nimici. Averea lui I6v fu nimicită; animalele răpite, slujitorii tăiaţi, 
casele năruite, fiii şi fiicele ucise. Într'o clipă, I6v cel bogat a rămas fără 
nici o avere; I6v cel fericit fără fericiţii săi copii. Atunci, însă, sufletul 
lui I6v nu L-a hulit pe Dumnezeu, ci a strigat: Domnul au dat, Domnul 
au luat, cum au plăcut Domnului, aşa s'au şi făcut: fie numele Domnului 
binecuvântat! Aşadar, Dreptul lv a rămas credincios Domnului său 
chiar şi fără vreo avere, numai cu trupul său gol, dar sănătos. Şi sa- 
tana a fost ruşinat. Atunci satana, cerând, a dobândit îngăduinţă de 
la Dumnezeu ca să se poată atinge şi de trupul Dreptului lui Dum- 
nezeu. lar Dumnezeu îi îngădui şi aceasta, dar îi spuse ca de suflet 
să nu se atingă: lată ţi-l dau ție, numai de sufletul lui să te fereşti! Şi nesu- 
feritul satana a lovit trupul lui 16v; l-a lovit cu lepră, cu bube mari şi 
cu răni cu puroi, din tălpi până în creştet. lar l6v sa aşezat în cenuşă, 
şi a luat un ciob ca să scoată puroiul din rănile trupului său. Însă, cu 
toate acestea, sufletul lui I6v a rămas curat şi sănătos, şi credincios 
lui Dumnezeu. Şi, încă o dată, satana fu ruşinat, şi fugi în iadul său. 
lar Dumnezeu îi întoarse lui I6v sănătatea şi averea, şi îl blagoslovi 
la sfârşit mai mult decât la început. 16v a avut mai mari averi decât 
înainte, iar a dobândit şapte fii şi trei fiice, şi a fost sănătos cu trupul 
şi fericit, trăind încă multă vreme; apoi a murit plin de zile. 

Soarta neamului Sârbesc se aseamănă soartei mult-pătimitorului 


I6v, mai mult decât soarta oricărui alt popor din lumea Creştină. 

A fost lovită şi averea, şi trupul său, dar Dumnezeu i-a păzit su- 
fletul. Averea lui — statul lui — a căzut şi sa prăpădit de multe ori. 
După fiecare destrămare a statului, Sârbii au fost ucişi trupeşte fără 
milă şi fără număr. Dar sufletul şi l-au păzit, şi au rămas întotdeau- 
na cu sufletul credincioşi Domnului Hristos. Cu adevărat, dacă 
cineva cercetează în istorie până la ce cădere a ajuns statul Sârb, şi 
cât de mulţi Sârbi au pierit, au fost chinuiţi sau luaţi în robie - ori- 
cine ar spune că dăinuirea în lume a poporului Sârbesc şi faptul că 
încă se mai aude cuvânt Sârbesc e o mare minune a lui Dumnezeu. 
Cum se poate explica această minune în istoria lumii, reprezentată 
de poporul Sârbesc? În acelaşi fel în care se poate explica şi soarta 
Dreptului şi mult-pătimitorului I6v. Nu a îngăduit Dumnezeu, fraţii 
mei! Nu a îngăduit Dumnezeu, copiii mei, ca satana să se atingă 
de sufletul poporului Sârb. l-a îngăduit să lovească statul şi trupul, 
dar l-a oprit să se atingă de sufletul Creştin cel viu şi mare al aces- 
tui neam. lar cât timp întrun popor sau întrun om sufletul este 
viu şi puternic, nimic nu s'a pierdut din ceea ce pare pierdut, nimic 
nu a murit din ceea ce este năruit. În toate pierderile pe care le- 
am suferit, nu sa pierdut niciodată Biserica şi cântecul — Biserica 
cu credinţa şi cântecul cu istoria. Acestea au fost păzite şi aces- 
tea ne-au izbăvit. De aceea, fraţilor, să cinstim Biserica şi să păstrăm 
cântecul. Să-l slăvim pe Domnul Dumnezeu prin Biserică şi prin 
cântecele neamului. În toate năzuinţele, acestea ne-au fost cele două 
aripi. Însă Biserica e mai veche decât cântecul şi istoria noastră. Din 
Biserică, ca dintr'un izvor, sa revărsat râul istoriei Sârbe, cândva 
curată, cândva însângerată, dar întotdeauna adâncă. Pentru aceas- 
ta, să ne adunăm în jurul Bisericii neamului nostru precum copiii 
în jurul maicii. Hristos e miezul Bisericii. lar Hristos este nebiruit 
şi de neînvins. Lui, slavă şi laudă, împreună cu Tatăl şi Duhul Sfânt, 


în veci. Amin. 

Doi oameni s'au suit în biserică să se roage, unul Fariseu şi 
4( altul vameş. Fariseul stând, aşa se ruga întru sine: Dumne- 

zeule, mulțămescu-ți că nu sânt ca ceilalți oameni, hrăpitori, 
nedrepți, preacurvari, sau şi ca acest vameş; postesc de două ori în 
săptămână, dau zecinială din toate câte câştig. lar vameşul, departe stând, 
nu voia nici ochii să ridice către cer, ci îşi bătea pieptul, zicând: Dumne- 
zeule, milostiv fii mie păcătosului. /Le. 18:10-13/ Cel dintâi era drept 
în ochii săi şi în ochii lumii. Cel de-al doilea era păcătos şi în ochii 
lumii, şi în ochii săi. Aşadar, acela - în mod oficial drept, acesta — 
oficial păcătos; aşa erau caracterizați după măsura omenească. Însă 
după măsura lui Dumnezeu, cel din spatele Bisericii era socotit ca 
cel dintâi, iar cel ce se fălea în faţa altarului ca fiind cel dintâi, era 
pus în spate, ca cel din urmă. 

Aceasta s'a întâmplat cu două mii de ani în urmă. Însă sa întâm- 
plat şi ieri. Popoarele iubitoare de stăpânire ale Europei ori nu 
pot pomeni numele lui Dumnezeu, ori, dacă găsesc vreodată de 
cuviinţă să se roage lui Dumnezeu, ca să-i vadă oamenii, se laudă 
în faţa lui Dumnezeu şi îl pun pe Dumnezeu pe acelaşi loc cu ei, 
sau chiar mai prejos decât ei. „Dumnezeule, noi nu sântem ca cele- 
lalte popoare!” — aceasta este esenţa rugăciunii lor, aceasta este 
esenţa concepţiei lor despre lume. „Dumnezeule, noi nu sântem 
ca celelalte popoare, mai ales ca aceşti vrednici de dispreţ Sârbi!” 

Dar înrobiţii Sârbi, îngenuncheaţi în spatele Bisericii soborniceşti a 
lui Dumnezeu, în praful ruinelor statului lor, în mormanul de oase ale 
fraţilor lor pieriţi, în balta de sânge a copiilor lor, bătându-se cu pumnii 
în piept, strigau cu plânset Domnului Dumnezeu: „Dumnezeule, mi- 
lostiv fii nouă păcătoşilor! Dumnezeule, milostiv fii nouă păcătoşilor!” 

lată, fraţilor, două feluri de oameni şi două feluri de popoare. 
Fariseu şi vameş -— acestea sânt cele două feluri de oameni. lubi- 


toarele de stăpânire şi trufaşele popoare ale Europei, şi, să zicem, 

poporul Sârb — acestea sânt două feluri de popoare. Acolo — trufie 
şi îngâmfare naţională. Aici — nefăţărnicie şi pocăință omenească. 
Acolo — şovinism până la obrăznicia cârdurilor de maimuțe, aici — 
recunoaşterea publică a nimicniciei. 

Cu adevărat, vă spun, Sârbii au meritat pedeapsa lui Dumnezeu din 
pricina păcatelor lor multe, de fiecare zi. Dar aceiaşi Sârbi sânt vredni- 
ci de laudă pentru o trăsătură înrădăcinată a lor. În ce constă această 
trăsătură fundamentală a poporului Sârb? În învinuirea de sine a lor. 
Oricând se abate vreun necaz asupra Sârbilor, ei strigă către cer şi 
pământ: „Noi sântem vinovaţi. Singuri sântem vinovaţi pentru neca- 
zul ce sa abătut peste noi. La Kosovo nu ne-au greşit Turcii, ci Vuk 


Brankovici. La Marița nu ne-au greşit Asiaticii, ci Vukaşin” Dumne- 


9. Bătălia de la Kosovo, din 1389, reprezintă un moment de referinţă 
pentru identitatea naţională a Sârbilor, când armatele acestora au 
încercat să împiedice expansiunea Otomană înspre Apus. Se spune 
că, înainte de luptă, Sfântul Cneaz Lăzăr, căpetenia oştilor Sârbe, 

a fost cercetat de un înger, care l-a lăsat să aleagă între împărăţia 
pământească şi cea cerească. Alegerea sa determina biruinţa sau 
înfrângerea în bătălie. Lâzăr a ales, fără tăgadă, Împărăţia Ceru- 
rilor, ce va dăinui „în vecii vecilor,” şi a murit pe câmpul de luptă, 
rostind cuvintele: „Murim cu Hristos, ca să viem în veci.” În scurtă 
vreme, Serbia a intrat în întregime sub stăpânirea Turcilor, ajungând 
paşalâc. La pierderea bătăliei a contribuit şi Vuk Brancovici, cneazul 
Kosovo-ului, care l-a trădat pe Sfântul Lăzăr. 

Bătălia de pe râul Mariţa, din 1371, a însemnat una din marile 
confruntări precedente dintre trupele Otomane şi forţele coalizate 
ale popoarelor din Balcani, în urma căreia Turcii au cucerit Macedo- 


nia şi o parte din Grecia. Vukaşin Mrniavcevici a fost unul dintre 


voievozii oştilor Sârbe, din pricina căruia lupta a fost pierdută. (n.ed.) 

zeule, milostiv fii nouă, păcătoşilor Sârbi, şi ne mântuieşte!” Aceste 
cuvinte sânt necunoscute popoarelor iubitoare de stăpânire şi 
trufaşe ale Europei. Ele nu îşi recunosc niciodată vina. Au pierdut 
noţiunea de păcat, de păcat dar şi de pocăință. Pentru tot răul din 
lume, ei învinovăţesc pe altcineva; pe ei înşişi, niciodată. Şi cum ar 
putea face păcatul, când s'au aşezat pe Scaunul lui Dumnezeu şi sau 
numit pe sine dumnezei fără de greşeală? Mai întâi capul credinţei 
lor, Papa, s'a proclamat pe sine infailibil. l-au urmat pilda, dar 
împotriva voii lui, principii şi regii Apuseni. Toţi sau proclamat in- 
failibili, atât cei ce portă crucea, cât şi cei ce poartă sabia. 

La poporul Sârb, lucrurile stau cu totul altfel. Marele Jupan Nema- 
nia”, un bătrân de şaptezeci de ani, a părăsit lumea şi viaţa ei şi a 
plecat în Sfântul Munte, spre a se nevoi şi a posti, ca Dumnezeu să 
îi ierte toate păcatele şi ca poporul lui să nu pătimească din pricina 
vreunui păcat al său. 

Domnitorul Dragutin a păcătuit faţă de tatăl său Uroş şi faţă de 
fratele său Milutin. Când a greşit, răzvrătindu-se împotriva lor, 
nu ştia că păcătuieşte. Mai târziu, însă, şi-a dat seama şi a înţeles 
că săvârşise păcat împotriva părintelui şi fratelui său. Din această 
pricină, s'a osândit pe sine la mari nevoinţe, strigând către Dumne- 
zeu: „Dumnezeule, milostiv fii mie păcătosului!” A zidit mănăstiri 
care şi astăzi mărturisesc despre el, ca Domnitor şi chip de pocăință. 
Mărturisesc despre el Ozren şi Lomniţa, Racea şi Arile, şi multe alte 
ctitorii ale sale. Toate aceste ctitorii şoptesc în taină către Dumne- 
zeu, până în ziua de astăzi, în numele sfântului ctitor: „Dumne- 
zeule, milostiv fii mie păcătosului!” Pe lângă acestea, el a deschis 
la Curtea sa un atelier pentru făurirea tuturor lucrurilor şi obiec- 


telor bisericeşti şi a angajat mulţi meşteri; de acolo, a dăruit biseri- 


| 10. Tatăl Sfântului Sâvva, întâiul arhiepiscop al Serbiei. (n. tr.) 

cilor şi preoţilor strâmtoraţi odăjdii, cărţi, cruci, icoane, cădelniţe şi 
toate cele de trebuinţă slujirii lui Dumnezeu. Pe lângă acestea, i-a 
dat fratelui său tronul, a lepădat coroana şi a pus în loc camilafca, a 
îmbrăcat haina monahală şi s'a încins cu lanţuri grele peste trupul 
gol, strigând: „Dumnezeule, milostiv fii mie păcătosului!” 

Acesta este duhul Sârbului. Aceasta este atitudinea Sârbului. 
Aceasta e întreaga istorie Creştină a Sârbului; adică în păcat să se 
pocăiască, în necaz să se osândească pe sine, şi în toată vremea 
să se închine lui Dumnezeu, iar sfintele lăcaşuri să le înnoiască, 
să le ajute şi să le înzestreze. Ioate acestea pot fi exprimate într'o 
singură propoziţie: Dumnezeule, milostiv fii nouă, păcătoşilor Sâr- 
bi! Iar eu vă spun: păziţi acel duh de zdrobire şi pocăință către 
Dumnezeu. Câtă vreme acest duh va dăinui în piepturile Sârbilor, 
tot atâta rămân şi Sârbii un popor al lui Dumnezeu. Întru slava lui 


Dumnezeu, acum şi în vecii vecilor. Amin. 


În numele Tatălui, şi al Fiului, şi al Sfântului Duh. Amin. 

Acesta e începutul oricărei rugăciuni Creştine. Cu aceste 

cuvinte ne adresăm lui Dumnezeu cel nevăzut, cel Unul 
în Treime, precum şi îngerilor şi sfinţilor lui din acea lume nevăzută. 
În jurul nostru se află duhurile luminii şi duhurile întunericului. 
Şi unele, şi altele veghează asupra fiecăruia dintre noi, aşteptând 
să vadă cu care ne vom învoi — cu duhurile luminii sau cu duhu- 
rile întunericului. Când ne învoim cu unele, ori prin gânduri, ori 
prin cuvinte, ori prin fapte, atunci celelalte se depărtează de la noi. 
Când încuviinţăm primirea duhurilor întunericului, duhurile lumi- 
nii se retrag de la noi, iar când încuviinţăm primirea duhurilor lu- 


minii, duhurile întunericului fug de la noi. Când rostim „În numele 

Tatălui, şi al Fiului, şi al Sfântului Duh,” atunci toate întunecatele 
oştiri diavoleşti cad degrabă unele peste altele în iad, iar noi vorbim 
prin rugăciune numai cu puterile luminii şi dragostei. 

„În numele cui? În numele cui faci cele ce faci?” Îl întrebau 
căpeteniile Evreilor pe Hristos Domnul. lar El răspundea că vorbeşte 
şi lucrează în numele Tatălui Său. Aşdar, Fiul ca trimis al Tatălui 
şi-al Sfântului Duh, ca sol al Sfintei Treimi, a propovăduit cele pe 
care le-a propovăduit şi a făcut cele pe care le-a făcut. Aşadar, când 
EI, ca Stăpân al tuturor celor zidite, a mărturisit că vine în nu- 
mele Tatălui Său, că propovăduieşte în numele Tatălui, că lucrează 
minuni în numele Tatălui, cum am putea atunci noi, cei mici şi 
neînsemnaţi, să îndrăznim a spune că trăim în numele nostru, că 
ne mişcăm în numele nostru, că vorbim în numele nostru şi că 
lucrăm în numele nostru? Ce este numele nostru? Cine sântem 
noi? Fiecare vine pe această lume în numele cuiva mai mare şi mai 
cunoscut. Aşa şi noi, Creştinii, venim în numele lui Hristos. Când 
spunem „în numele lui Hristos,” arătam prin aceasta cine sântem 
şi ai cui sântem, de cine sântem trimişi şi la cine ne întoarcem, şi 
de la cine aşteptăm răsplată. 

„În numele cui?” îi punem această întrebare oricărui străin. 
Aşteptăm de la fiecare necunoscut care vine la noi să ne arate cartea 
de identitate sau o recomandare de la vreun prieten al nostru. Altfel, 
necunoscutul ne dă de bănuit. „În numele cui faceţi cele ce faceţi?” 
i-au întrebat acele căpetenii sataniceşti în lerusalim pe Apostolii lui 
Hristos. „În numele cui propovăduiţi? În numele cui botezați? În 
numele cui vindecaţi bolnavi? În numele cui faceţi atâtea minuni?” 

Răspunsul a fost şi pentru Pâtru şi loân, şi pentru Filip şi I6ma, 
şi pentru toţi Apostolii, unul şi acelaşi: „În numele lui lisus, Fiul lui 
Dumnezeu, Dreptul pe care voi L-aţi omorât.” 


Într'o ţară, trimişii pleacă în străinătate în numele domnitoru- 

lui; judecătorii judecă în numele stăpânitorului; străjerii îi prind 
pe răufăcători în numele legii; calfa vine în numele meşterului; fiul 
vine în numele tatălui; fiica în numele mamei; învăţăcelul în numele 
învățătorului şi tânărul în numele celui vârsnic. Întreg văzduhul 
vuieşte zi de zi: „Eu vorbesc în numele lui cutare şi cutare,” sau 
„Eu vin în numele lui cutare şi cutare,” sau „Eu lucrez în numele 
lui cutare şi cutare,” sau „Eu îţi dau ori eu îţi iau, sau eu îţi judec 
ori îţi iert în numele lui cutare şi cutare.” Aceasta este ierarhia 
pământească. Tot cel ce vine în numele cuiva este mai mic decât cel 
în numele căruia vine. 

Acel înţelept Apostol Pâvel, de fel din Tars, care mai înainte îl 
prigonise pe Hristos şi pe următorii lui Hristos, iar apoi a scris pai- 
sprezece epistole Evreilor şi păgânilor, porunceşte aşa tuturor celor 
botezați: Şi orice faceți, cu cuvântul sau cu lucrul, toate [să fie] întru nu- 
mele Domnului lisus. /Col. 3:17/ 

Tot ce faceţi să fie în numele Domnului lisus Hristos. Cine a făcut 
ascultare de acest cuvânt apostolicesc? Au făcut ascultare Sârbii. 
Au făcut ascultare jupanii Sârbi, regii, împărații, enejii, despoţii şi 
voievozii, care au scris hrisoave ce începeau aşa: „În numele Dom- 
nului şi Mântuitorului nostru lisus Hristos.” 

Au făcut ascultare patriarhii Sârbi, episcopii şi preoţii care au 
învăţat poporul Sârb ca în vreme de pace să trăiască în numele 
Domnului lisus după legea Lui, iar în robie să rabde şi să moară în 
numele Domnului şi Mântuitorului lisus Hristos. 

A făcut ascultare întreg poporul Sârb, care, orice a făcut, a făcut 
închinându-se în numele lui lisus Hristos: când a botezat, a bote- 
zat în numele Domnului lisus Hristos; când a cununat, a cununat 
în numele Domnului lisus Hristos; când a năşit, a năşit în numele 
Domnului lisus Hristos; când s'a înfrățit, sa înfrățit în numele Dom- 


nului lisus Hristos; când sa jurat, s'a jurat în numele Domnu- 

lui lisus Hristos; când a fost silit să poarte război, a purtat război 
în numele Domnului lisus Hristos; când a zidit, a zidit în numele 
Domnului lisus Hristos; când a arat, a arat şi a sădit în numele 
Domnului lisus Hristos. 

Fraţii mei, lisus Hristos e Dumnezeul neamului Sârbesc. În numele 
Lui, Sârbii au făcut tot ce au făcut, afară de fărădelegi şi de ticăloşii. 
Tot ce este măreț, înălţător, dumnezeiesc, luminos, bun, înţelept din 
cele ce au Sârbii, totul e în numele Domnului lisus Hristos. 

De aceea, fraţilor, să nu ascultăm acele capete seci care strigă: în 
numele culturii, sau în numele ştiinţei, sau în numele progresului. 
Toate acestea sânt ale ucigaşului satana. Ci să spuneţi aşa: Şi noi, ca 
şi sfinţii noştri părinţi, am trăit în numele lui lisus Hristos. Aşa până 
acuma, aşa şi de acum înainte. Fie slava Domnului lisus Hristos, în 


veacul veacului. Amin. 


Cum sar putea numi Vechiul Legământ cu o denumire 

din zilele noastre? Acesta este protocolul judecății din- 

tre Dumnezeu şi un popor, poporul ce a fost ales. Pro- 
rocii arată lămurit cum Domnul se judecă cu poporul lui Israil. 
/Isa. 3:13-14; Mih. 6:2; Mal. 3:5/ În vremurile noastre, sau publi- 
cat Protocoalele secrete ale aşa-zişilor Înțelepți ai Sionului, care cu- 
prind planul Evreilor de a supune întreaga lume. În aceste proto- 
coale nu se găseşte Dumnezeu, nu este vreun cuvânt prorocesc, nu 
este vreun legământ, nimic din cele sfinte cereşti; întrun cuvânt, 
nu poartă pecetea cerurilor. Este, aşadar, un document sec, jurnal- 
istic. Aceste protocoale Evreieşti moderne au cam o sută de pagi- 
ni, dar protocoalele judecății lui Dumnezeu cu poporul Evreiesc, 


de-a lungul a mii de ani, au aproape o mie de pagini. Acele vechi 

protocoale, acel Vechi Legământ, sânt citite de fiecare dintre noi 
cu două simţăminte adânci. Întâiul simţământ este admiraţia faţă 
de credincioşia şi îndelunga-răbdare a lui Dumnezeu, iar al doilea 
simţământ este ruşinea pentru necredincioşia unui popor ales de 
Domnul, Binefăcătorul lui, necredincioşie ce poate fi asemuită nu- 
mai cu preacurvia; ruşinea pentru îndărătnicia împotriva lui Dum- 
nezeu, ce poate fi explicată doar prin răutatea diavolească; ruşinea 
pentru neascultarea de Dumnezeu, ce nu sa întâlnit vreodată la catâri 
şi la alte dobitoace de povară faţă de stăpânul şi hrănitorul lor. 

Noi, însă, în veacul al XX-lea, nu sântem în Vechiul, ci în Noul 
Legământ. Care e deosebirea? Una uriaşă. În Vechiul Legământ, 
Dumnezeu a vorbit cu oamenii prin proroci şi îngeri, iar în Noul 
Legământ El vorbeşte ca un om întrupat, personal şi nemijlocit. 
Ce vom spune, aşadar, pentru cei dintre noi, care, fiind în lumi- 
na Noului Legământ, fug în întunericul Egiptean şi, cu aceeaşi cer- 
bicie Evreiască din vremea Vechiului Legământ, caută să se judece 
cu Dumnezeu? Am putea spune doar că Creştinii care se judecă 
cu Dumnezeu, care se leapădă de Hristos, care se arată ticăloşi şi 
neascultători faţă de Dumnezeu cel întrupat, sânt de departe mai 
smintiţi şi mai păcătoşi decât Evreii Vechiului Legământ, care nu 
voiau să asculte de Îngerii, Prorocii şi Drepţii lui Dumnezeu. Căci 
aceia sau arătat necruţători faţă de slugile Stăpânului, iar aceştia 
sau arătat necruţători faţă de însuşi Stăpânul. 

Dacă ar fi să dăm un nume pe potrivă istoriei ultimelor trei 
veacuri, al XVIII-lea, al XIX-lea şi al XX-lea, nu sar putea găsi nume 
mai potrivit decât „Protocolul judecății dintre Europa şi Hristos,” 
căci în ultimele trei sute de ani nu sa întâmplat nimic în Europa care 
să nu aibă legătură strânsă cu Hristos Dumnezeu. 

La judecata dintre Hristos şi Europa, acestea se întâmplă cu 


adevărat: Hristos spune Europei că este botezată în numele Lui şi că 

trebuie să-l rămână credincioasă Lui şi Evangheliei Sale. La acestea, 
Europa învinuită răspunde: 

- Toate credinţele sânt la fel. Aceasta ne-au spus-o enciclopediştii 
Francezi. lar nimeni nu poate fi silit să creadă în vreuna dintr însele. 
Europa tolerează religiile ca pe nişte superstiții populare din prici- 
na intereselor ei imperialiste, dar ea însăşi nu ţine de nici o credinţă. 
Când îşi va împlini ţelurile politice, atunci se va descotorosi îndată 
de acele superstiții populare. 

La acestea, Hristos întreabă cu tristeţe: 

- Cum puteţi voi, oamenii, să trăiţi doar după interese politice, 
adică materiale, cu lăcomie animalică pentru hrana trupească? Eu 
am vrut să vă fac dumnezei şi fiii de Dumnezeu, iar voi vă zoriţi şi 
vă îngrămădiţi ca să vă asemănaţi cu dobitoacele de povară. 

La acestea, Europa răspunde: 

— Tu eşti învechit. În locul Evangheliei Tale, noi am descoperit 
zoologia şi biologia. Acum ştim că nu sântem urmaşii Iăi şi ai 
Tatălui Tău ceresc, ci ai urangutanilor şi gorilelor — ai maimuţelor. 
Noi acum ne desăvârşim spre a fi dumnezei. Căci nu recunoaştem 
alţi dumnezei afară de noi. 

La acestea, Hristos răspunde: 

- Sânteţi mai încăpăţânaţi decât vechii Evrei. Eu v-am ridicat din 
întunericul barbariei la lumina cea cerească, iar voi vreţi iarăşi în 
beznă, precum bivolul în noroi. Eu mi-am dat sângele pentru voi. 
Mi-am arătat dragostea către voi, când toţi îngerii au întors la o par- 
te capul, neputând îndura duhoarea voastră de iad. Aşadar, când voi 
eraţi în întuneric şi-n duhoare, numai Eu am fost de partea voastră, 
pentru a vă lumina şi curăţi. Nu-mi fiţi, dar, acum necredincioşi, 
căci iarăşi vă veţi întoarce în acel întuneric şi-ntr'acea duhoare de 
nesuferit. 


La acestea, Europa glăsuieşte dispreţuitor: 

- Pleacă de la noi. Nu te cunoaştem. Noi păstrăm filosofia Ellină 
şi cultura Romană. Vrem libertate. Avem universităţi. Ştiinţa este 
steaua noastră călăuzitoare. Deviza noastră este: „Libertate, egali- 
tate, fraternitate.” Rațiunea noastră este Dumnezeul dumnezeilor. 
Tu eşti Asiatic. Ne lepădăm de Tine. Eşti doar o legendă veche a bu- 
nicilor noştri. 

La acestea, Hristos răspunde cu lacrimi în ochi: 

— Atunci voi pleca, dar veţi vedea. Aţi părăsit calea lui Dumnezeu 
şi aţi urmat calea satanei. Binecuvântarea şi fericirea s'au luat de la 
voi. În mâna Mea este viaţa voastră şi moartea voastră, căci M-am dat 
să fiu răstignit pentru voi. Totuşi, nu Eu vă voi pedepsi, ci păcatele 
voastre şi lepădarea voastră de Mine, Mântuitorul vostru. Eu am 
arătat dragostea Tatălui către toţi oamenii şi am vrut, prin dragoste, 
pe toţi să vă mântuiesc. 

La acestea, Europa răspunde: 

- Care dragoste? Ura bărbătească şi sănătoasă împotriva tuturor 
celor ce nu sânt cu noi, acesta este programul nostru. Dragostea Ta 
e doar un basm. În locul acestui basm, noi am pus naționalismul, 
internaţionalismul, etatismul, progresismul, evoluționismul, scien- 
tismul şi culturalizarea. În acestea este mântuirea noastră, iar Tu, 
pleacă de la noi! 

Fraţii mei, cearta în vremurile noastre sa sfârşit. Hristos a plecat 
din Europa precum odinioară din Gadara, la dorinţa Gadarenilor. 
Dar după ce EI s'a îndepărtat, a venit războiul, nenorocirea, groaza, 
năruirea, nimicirea. Sa întors în Europa barbarismul precreştin 
Avar, Hun, Longobard, African, de o sută de ori mai cumplit. Hris- 
tos şi-a luat Crucea şi harul Său, şi s'a îndepărtat. A rămas întuneri- 
cul şi duhoarea. Iar voi, alegeţi acum cu cine vreţi să fiţi: cu Europa 
întunecoasă şi rău-mirositoare, ori cu Hristos. Amin. 


PRIN FEREASTRA TEMNIȚEI 127 


Pe vârful muntelui se află un lac verde, curat ca lacri- 

ma şi luminos ca oglinda. Din el curg râuri şi pâraie, 

pământene şi subpământene. 
Fraţilor, Dumnezeu este însăşi bunătatea, şi izvorul a toată bu- 
nătatea. Dacă în Dumnezeu ar fi fost chiar şi un strop de răutate, 
atunci Dumnezeu ar fi fost casă împărţită întru Sine. Atunci nu sar 
mai fi vorbit, cum se vorbeşte la noi, Creştinii, despre trei ipostasuri 
întru un Dumnezeu, ci sar fi vorbit despre trei dumnezei, aşa cum 
se vorbeşte în India. Oriunde sa crezut în păgânism că răul este în 
Dumnezeu şi de la Dumnezeu, acolo s'a închipuit neapărat că sânt 
mai mulţi dumnezei şi că este o luptă între ei. Căci nimeni din cei 
ce cugetă că în Dumnezeu şi de la Dumnezeu sânt şi binele, şi răul, 
nu poate crede într'un singur Dumnezeu. Căci atunci când în Dum- 
nezeu sânt puse laolaltă şi răul, şi binele, atunci acel Dumnezeu se 
sparge ca o sticlă, în multe cioburi. Căci Unul Dumnezeu poate fi 
numai un Dumnezeu bun. Şi oricine crede în Unul Dumnezeu, ace- 
la poate crede numai în Dumnezeul cel bun, în Dumnezeu care este 
numai bunătate şi izvor a toată bunătatea. 

Dumnezeu este trei ipostasuri, trei persoane, dar o singură fire, 
o singură esenţă — unul Dumnezeu. Cum asta? lată cum. Dacă tatăl, 
mama şi fiul sânt întrun gând şi într'un suflet spre bine, vorbim de 
o familie. Aceasta e treimea în unime. Dacă cineva din ei este rău şi 
făcător de rele, atunci nu se poate vorbi de o unime, ci de o doime. 
Dacă într'o familie sânt douăzeci sau treizeci de membri, sau 

chiar şi şaptezeci (cât avea familia strămoşului lac6v), iar toţi sânt 
întrun gând şi într'un suflet spre bine, atunci de familie se vorbeşte 
aşa cum se vorbeşte despre un snop. Aceasta este o mulţime de 
persoane cu un duh şi o esenţă. Dacă printre ei se află şi slujitori ai 
răului, atunci familia se destramă, snopul se împrăştie, iar doimea 


a luat locul unimii. 

Dacă un popor de zece sau mai multe milioane este într'un suflet 
şi întrun gând spre bine, atunci cele zece milioane de persoane 
alcătuiesc o unime, o fire, un popor. Dacă un strop de rău, ca o pi- 
cătură de otravă, a intrat în acel trup al poporului, atunci poporul 
e doime, şi nu unime; bine şi rău, şi nu doar bine; viaţă şi moarte, 
şi nu doar viaţă; binecuvântare şi blestem, şi nu doar binecuvân- 
tare; întrun cuvânt, Dumnezeu şi satana, şi nu doar Dumnezeu. În 
această împrejurare, poporul crede în mai mulţi dumnezei, nu în 
unul singur... Pentru că fie un om, fie un popor care crede în puter- 
ea răului şi în puterea binelui, în tovărăşia cu răul şi în legătura cu 
binele, nu se închină la un Dumnezeu, ci mai multora. Aceasta din 
pricină că răul nu poate sta laolaltă cu binele, ci întotdeauna sânt 
desprinse, osebite, despărțite precum apa şi uleiul. Când se întâl- 
nesc, îndată se despart. Când se unesc, îndată se separă. 

Ştiind acestea, fraţilor, cugetaţi acum la înţelesul cunoscutelor 
cuvinte Sârbeşti: „Numai înţelegerea îi va mântui pe Sârbi.” Care 
înţelegere? Oare cea apostolească sau cea fariseică? Oare înţelegerea 
făcătorilor de bine sau a făcătorilor de rele? Ce înseamnă, aşadar, 
înţelegerea în bine? Căci noi vorbim aici despre bine. 

Înțelegerea în bine, spre care Sârbii năzuiesc întotdeauna, 
înseamnă credinţa întrun singur Dumnezeu, numai bunătate şi iz- 
vor a toată bunătatea. Cei ce cred astfel sânt pregătiţi să se înţeleagă 
cu toţi ceilalţi ce râvnesc întocmai cu ei — adică la înţelegerea în nu- 
mele Dumnezeului bunătăţii, izvorul a toată bunătatea. 

Dar nu toţi Sârbii au dorit dintotdeauna o astfel de înţelegerea. Au 
fost unii în cursul veacurilor care au crezut că trebuie să îl tămâiezi 
şi pe diavol. Aşadar, e de ajuns să torni un strop de rău, o picătură 
de otravă, în vasul bunătăţii, şi împărţirea poporului e de neoco- 
lit. Acea împărţire sa întâmplat ori datorită Crucii lui Hristos, ori 


datorită numelui Sârbilor. Unii dintre Sârbi au rămas credincioşi 

Crucii lui Hristos şi numelui de Sârb, alţii l-au trădat pe Hristos şi 
neamul Sârb, căci în vreme de grea încercare sau ascuns ori sub 
semiluna Islamului, ori sub numele de Croat, Maghiar sau Austriac. 
Ei sânt însemnați ca vânzători ai credinţei şi neamului, ai Crucii 
lui Hristos şi ai numelui de Sârb. Unde e, dar, înţelegerea spre care 
Sârbii tânjesc dintotdeauna? Încă nu a venit, dar va veni. lar când 
va veni, nu va pleca uşor, căci cu ea vine Dumnezeu. Pentru Sârbi, 
înţelegerea nu-i o tovărăşie de o clipă, nici o obşte trecătoare, nici o 
unire a puterilor spre a prăda. Pentru Sârbi, înţelegerea înseamnă 
în primul rând singurul Dumnezeu bun, în trei ipostasuri, iar cel 
mai desăvârşit chip al acestui Dumnezeu pe pământ este unitatea 
a milioane de chipuri într'unul singur, a poporului întrun suflet şi 
întrun cuget. Aşadar, un singur Dumnezeu în trei ipostasuri, şi un 
singur neam în milioane de ipostasuri, dar cu o singură fiinţă, un 
singur duh, un singur ţel, o singură credinţă şi o singură dragoste. 
Un asemenea ţel încă nu a fost atins de nici un popor din lume. 
Un astfel de ţel şi-a luat asupră-i numai poporul Sârbesc, şi se află 
înscris pe stema sa: Samo sloga srbina spasava („Numai înţelegerea 
îi mântuieşte pe Sârbi”). Sârbii au avut şi adesea au dobândit sim- 
pla înţelegere, despre care vorbesc toate popoarele din lume. Dar 
acea înţelegere nu i-a mulţumit; pentru că nu era acea înţelegere 
neobişnuită, la care cugetă Sârbii când gândesc şi vorbesc despre 
înţelegere. Căci Sârbii când vorbesc despre înţelegere, nu se gân- 
desc la unirea biologică, ci la cea theologică şi dumnezeiască. 
Această întreită unire, neobişnuită şi dumnezeiască, nu ar putea fi 
nicicând dobândită de oameni dacă nu ar fi dăruită de Dumnezeu; 
cu adevărat nu sar putea, aşa cum nu se poate chema ploaia după 
voie. Şi acea unire neobişnuită, întocmai ca ploaia, este în stăpânirea 
Dumnezeului cel Atotputernic. Cui se învredniceşte de ea şi cui o 


râvneşte înaintea lui Dumnezeu — aceluia i-o dă Dumnezeu. Ea este 

exprimată în rugăciunea lui Hristos către Tatăl, pentru ucenicii Săi, 
de dinaintea morţii: Ca toți una să fie, precum tu, Părinte, întru mine şi 
eu întru tine... [lo. 17:21/ 

Să cerem, fraţilor, o astfel de unire de la Dumnezeu. Să ne cu- 
răţim mâinile de faptele cele rele, mintea noastră de gândurile 
cele rele, inima noastră de poftele cele rele, spre a ne învrednici să 
fim cămara acestui dar al lui Dumnezeu. Căci necurăţiţi, n'o vom 
putea dobândi. Dumnezeului nostru, cel Unul în Treime, slavă şi 


laudă în veci. Amin. 


Fericit este poporul al cărui cârmuitor se însufleţeşte 
4 4 de râvnă pentru Dumnezeu, Îl laudă pe Dumnezeu şi 

Îi cântă lui Dumnezeu! Poporul acesta îl va cinsti pe 
acelaşi Dumnezeu şi îl va iubi pe cârmuitorul lor ca pe un om bun 
şi înţelept. Împăratul David cânta din psaltire": Laudă, suflete al 
meu, pre Domnul! Toată suflarea să laude pre Domnul. Şi, privind 
spre măreţia lui Dumnezeu, spunea despre sine: Iară eu sânt vier- 
me, şi nu om! De aceea poporul lui David L-a cinstit pe Dumnezeu 
şi îl iubea pe David. 

În vechime, Cezarii Romani au silit poporul să-i recunoască drept 
dumnezei. Din această pricină, poporul nu ştia de Unul adevăratul 
Dumnezeu, iar pe neghiobii lor Cezari nu îi cinstea nici ca dum- 
nezei, nici nu îi iubea ca oameni. Aşa a fost dintotdeauna: când cei 
trufaşi şi înfumuraţi le cereau oamenilor o cinstire dumnezeiască, 
oamenii le tăgăduiau şi cuvenita cinstire omenească. Şi când băşicile 


umflate au plesnit, desumflându-se, oamenii au râs de ei. Dumne- 


| 11. Instrument muzical asemănător harpei de astăzi. (n.ed.) 

zeii născociţi şi mincinoşi au fost mereu şi oameni mincinoşi. lar 
când adevăratul Dumnezeu s'a arătat pe pământ, în chip omenesc, 
a umblat cu smerenie şi i-a slujit pe toţi. Nu sa repezit la tron şi nu 
a cerut ca oamenii să i se plece înainte şi să-i sărute papucul, ci El 
Însuşi s'a plecat să-i ridice pe slăbănogi, să-i ridice pe cei gârboviţi, 
să-i învieze pe cei morţi, să scoată oaia din scaieţi, să ridice banul 
din praf, să spele picioarele slugilor sale. De aceea, întreg universul 
I se închină cu respect şi teamă fiiască, şi cu dragoste. Cum gândiţi 
voi despre Europa? Africa şi Asia îi numeşte pe Europeni „diavoli 
albi” — prin urmare, ar putea numi Europa „Demonia Albă” Ar 
numi-o Albă pentru culoarea pielii, şi Demonie pentru întunericul 
din suflet, căci Europa s'a lepădat de singurul adevărat Dumnezeu 
şi a ocupat tronul şi poziţia Cezarilor Romani. Şi, precum Cezarii 
Romani în ajunul căderii Romei, Europa a vestit tuturor popoarelor 
de pe faţa pământului că va îngădui fiecăruia să se închine dumne- 
zeilor lor, după cum vor vrea şi după cum vor şti, însă toţi vor trebui 
să i se închine ei ca unui Dumnezeu suprem, fie sub numele de Eu- 
ropa, fie sub numele de cultură. 

Astfel, fraţii mei, în zilele noastre satanica Romă sa prefăcut 
într'un strigoi, în acea Romă de dinaintea Împăratului Constantin, 
care îi prigonea pe Creştini prin foc şi sabie, şi-l împiedica pe Hris- 
tos să treacă în Europa. Numai că „Demonia Albă” a căzut într'o 
boală mai grea decât Roma păgână. Căci, dacă Roma păgână era 
chinuită de un singur diavol, „Demonia Albă” este chinuită de alte 
şapte duhuri viclene, mai cumplite decât acel diavol al Romei. lată, 
aşadar, noua Romă păgână, iată şi noua mucenicie a Creştinismului! 
Fiţi pregătiţi pentru pătimirea pentru Hristos, pe care v'o pregăteşte 
„Demonia Albă.” 

Noua Europă păgână nu se laudă cu nici un dumnezeu al ei. Ea 


se laudă numai cu sine, cu înţelepciunea sa, cu bogăţia sa, cu pute- 

rea sa. Încă puţin, şi balonul umflat va plesni, spre râsul Africii şi 
Asiei! Încă puţin, şi buboiul copt se va sparge, iar tot universul se 
va umple de duhoarea lui. Iată chipul Europei antihristice a zilelor 
noastre — „Demonia Albă.” 

Europa trăieşte în cercul fermecat al descoperirilor. Cine apare cu 
o descoperire nouă este proclamat geniu. Cine dispreţuieşte, însă, 
descoperirile altora e proclamat doctor în ştiinţe. Descoperirile Eu- 
ropene sânt foarte multe, aproape nenumărate. Dar nici una dintre 
aceste descoperiri nu-l face pe om mai bun, mai cinstit şi mai luminat. 
În ultima mie de ani, Europa nu a făcut măcar o singură descoperire 
în domeniul curăţiei duhovniceşti şi morale, ci numai în domeniul 
material. Descoperirile Europei au dus omenirea pe buza prăpastiei, 
au aruncat-o în beznă duhovnicească, în braţele unei stricăciuni în- 
tunecate, ce nu s'a mai pomenit în istoria Creştinismului. Căci Euro- 
pa şi-a îndreptat toate descoperirile împotriva lui Hristos; ori după 
mintea sa smintită, ori la îndemnul Evreilor, nu ştim. 

Când sa descoperit telescopul pentru observarea stelelor îndepăr- 
tate, oamenii de ştiinţă Europeni au făcut interpretări din aceasta în 
detrimentul Evangheliei lui Hristos. 

Când sa descoperit microscopul, a fost o altă pricină ca să se râdă 
de Hristos. 

Când au fost descoperite calea ferată, maşina cu aburi, telegraful 
şi telefonul, întreg văzduhul a vuit de lăudăroşenia Europei pe soco- 
teala lui Dumnezeu şi a Hristosului Său. 

Când oamenii au descoperit maşinile de mers sub apă, de zburat în 
văzduh, de convorbiri la mari distanţe, atunci Hristos i-a părut Euro- 
pei la fel de nefolositor şi de anacronic precum mumiile Egiptene. 

Europaa întrebuințat, însă, toate descoperirile ei dinultimele două 
sute de ani, spre sinuciderea în războaie mondiale, spre fărădelege, 


spre ură, la nimicire, la înşelare, la şantaj, la pângărirea lăcaşurilor 

sfinte şi a obiceiurilor sfinte, la minciuni, necinste, desfrânări şi nele- 
giuiri în întreaga lume. Dar, de fapt, Europa nu a înşelat pe nimeni, 
ci pe ea însăşi. Popoarele necreştine au văzut ce înseamnă Europa, 
ce aduce şi ce vrea ea, de aceea au şi numit-o „Demonia Albă.” 
Ascultă ce spune Împăratul David: Aceştia în care şi aceştia pre 
cai, iară noi întru numele Domnului Dumnezeului nostru vom chema. 
/Ps. 19:8/!? Acei lăudăroşi vor adormi pe pernele slavei lor minci- 
noase, iar noi ne vom scula şi ne vom îndrepta. Apostolul Pâvel 
glăsuieşte încă şi mai puternic: Şi ce ai, carea nu ai luat? lar dacă şi ai 
luat, ce te lauzi ca şi cum nai fi luat? /1 Cor. 4:7/ Să ştii că toate desco- 
peririle au fost găsite în vistieria lui Dumnezeu, în faţa ochilor lui 


Dumnezeu. Învață să te ruşinezi şi să fii cinstit. Amin. 


12. În versiunea Sârbă a textului Scripturii folosit de Sfântul 
Nicolae, traducerea acestui verset este următoarea: Unii se laudă 
cu căruțele lor, alții cu caii lor, iar noi ne lăudăm cu numele Domnului 


Dumnezeului nostru. (n.ed.) 

SCRISORILE |- 


45-5 


Când orbul strigă „Daţi-mi lumină!,” veţi aprinde o 
lumânare şi-i veţi spune „lată lumina!” Însă el iarăşi 


pr 


va striga: „Dar daţi-mi lumină!” Puteţi aprinde şi zece 
lumânări, şi să-i spuneţi „lată lumina!” că el tot va striga mânios: 
„De ce nu-mi daţi lumină?” Îl puteţi aduce într'o sală unde strălucesc 
sute de lumini şi să-i spuneţi: „lată lumină, cu prisosinţă!” Dar, din 
bezna-i deasă şi neagră, el iarăşi va striga mânios: „Dar aprindeţi 
măcar o lumânare să văd!” 

Ei, rob al beznei! Milioane de lumânări de ţi-ar lumina ochii cei 
stinşi, nu vei vedea lumina. În zadar vei căuta să ţi se arate lumina, 
când nu ai cu ce să vezi această lumină — aşa cum în zadar i se dă 
pâine celui ce are mâinile tăiate, aşa cum în zadar se ţipă la urechea 
celui surd. Dacă ai ochi sănătoşi, lumina va fi uşor de aflat. 

Însă, fraţii mei, oricât i-am căina pe acei oameni care, din pricina 
orbirii, nu pot vedea lumina soarelui, trebuie să vă spun că nu sânt 
ei cei mai nefericiţi oameni. Sânt de sute de ori mai nefericiţi cei ce 
sânt orbi cu mintea, adică cei al căror ochi lăuntric e întunecat şi nu 
poate vedea lucrurile lui Dumnezeu, minunile lui Dumnezeu, pre- 
tutindenea în jurul său. Astfel de orbi au fost căpeteniile Evreieşti 
din vremea în care Domnul lisus Hristos umbla pe pământ şi lucra 
nenumărate minuni. 

Pe lângă aceste căpetenii au trecut orbi care şi-au dobândit vederea, 
muţi care au început să vorbească, slăbănogi care au început să 
meargă, gârbovi care sau îndreptat, leproşi care s'au curăţit, nebuni 
care şi-au venit în minţi, morţi care au înviat — ceată după ceată de 
bolnavi şi de neputincioşi, vreme de trei ani, pe care numai Hristos 
putea să-i vindece. Şi toate acestea căpeteniile Evreieşti le vedeau cu 
ochii, dar parcă nu le-ar fi văzut, din această pricină strigau: „Dă- 
ne un semn! Fă o minune! Arată-i puterea! Minune, fă o minune!” 


Multă vreme, Domnul Hristos nu a răspuns la aceste cereri viclene. 

Viespi otrăvitoare! Ci, drept răspuns, lucra în fiecare zi minuni peste 
minuni. Într'un sfârşit, le-a grăit: Neamul viclean şi preacurvar semn cere, 
/Mat. 12:39/ iar în mânia Sa cea dreaptă i-a numit cu numele cuvenit, 
zicându-le: „Vai vouă, făţarnicilor! Vai vouă, povăţuitori orbi! Nebu- 
ni şi orbi! Şerpi şi pui de năpârci! Cum nu vedeţi ceea ce toată lumea 
vede? Cum de numai voi căutaţi o minune, când până şi păgânii vor- 
besc despre nenumăratele minuni ale lui Dumnezeu? Oare se cuvine 
să vă mai arăt vreo minune, vouă, celor ce până la sfârşitul vremilor 
veţi îngrozi toate generaţiile cu minunea nemaivăzută a cumplitei 
voastre orbiri şi a drăceştii voastre răutăţi?” 

O, fraţii mei! În vremurile noastre, Europa iudaizată sa învrăjbit 
şi mai aprig cu Mântuitorul şi Dumnezeul ei. Conducătorii Euro- 
peni nu caută nici o minune de la Hristos, ci au ajuns să tăgăduiască 
putinţa oricărei minuni. Popoarele lor, asuprite şi înjosite ca nişte 
„masse proaste,” au răguşit strigând în numele lui Hristos către 
aceştia: Cum să nu fie minuni?! 

În lumea aceasta, nu există nimic altceva în afara minunilor lui 
Dumnezeu. Cea mai mare minune este chiar lumea aceasta, ce stă 
zi de zi înaintea ochilor noştri. Sus şi jos, în întregime şi în par- 
te, această lume este o negrăită minune, alcătuită din nenumărate 
şi nenumărate alte minuni. Să nu fim, aşadar, orbi, ci să ne deschi- 
dem ochii, să privim şi să zicem împreună cu psalmistul cel înainte- 
văzător: Bine este cuvântat Domnul Dumnezeul lui Israil, cel ce face mi- 
nuni însuşi! Cine este Dumnezeu mare ca Dumnezeul nostru? Tu eşti 
Dumnezeu carele faci minuni. Căci Dumnezeu nici nu face altceva 
decât minuni. Ziditorul nostru nu zideşte ceva ce nu este minunat. 

Milioane de lumini strălucesc înaintea ochilor noştri, deasupra 
capetelor noastre, sub picioarele noastre. Aceste lumini sânt mi- 
nunile lui Dumnezeu. Dacă cineva nu le vede, nu înseamnă că 


luminile nu strălucesc, ci că e orb cel ce nu le vede. 

Ctitoriile domnitorilor Sârbi sânt martore ale minunilor lui Hristos 
sau ale sfinţilor lui Hristos. De nu sar fi arătat vreo minune, nici o 
ctitorie nu sar fi clădit. În vremurile de demult, căpeteniile Sârbilor 
aveau aceeaşi credinţă cu poporul. Unimea credinţei dintre domni- 
tori şi ţărani e cea mai minunată însuşire a vechii societăţi Sârbeşti. 
În vremea noastră a izbucnit o neînțelegere, nu una firească, ci 
artificială, aşa încât nici conducătorii nu se pot apropia cu uşurinţă 
de credinţa poporului, nici poporul, cu atât mai puţin, nu poate in- 
tra în întunericul necredinţei conducătorilor. 

Însă cei de altă credinţă şi de alt neam intră cu evlavie în ctitorii- 
le înaintaşilor noştri, şi dobândesc vindecare din felurite suferinţe. 
Musulmanii şi Ţiganii ne vor învinui în faţa lui Hristos, la Înfricoşata 
Judecată. Şi mai uşor le va fi lor, decât acelor Sârbi botezați care au 
luat în râs Crucea. 

Ţineţi minte acestea, şi spuneţi-le copiilor voştri! Căci viaţa trece 
ca un nor, şi toţi ne vom înfăţişa la judecata lui Hristos, spre a fi 
întrebaţi: Ai ţinut credinţa şi ai întărit-o prin fapte? De la voi slavă 


Domnului, şi vouă mântuire de la Dumnezeu. Amin. 


Binele se poate despărţi de rău; trebuie să se despartă. 
4 0 Dar se poate, oare, despărţi binele de bine? Nu se poate. 
În nici un chip nu se poate. Nici răul de rău, nici binele 
de bine nu se pot despărţi. Unde e un rău, îndată apar mai multe rele, 
în aceeaşi făurărie. Unde e un bine, îndată apar mai multe bunătăţi, în 
faţa aceluiaşi altar. „Ciorchine lângă ciorchine, ori putrezesc, cu totul 


putrezesc; ori sănătoşi, cu totul sănătoşi.” 5 


| 13. Proverb Sârb. (n. ed.) 


138 SFÂNTUL NICOLAE VELIMIROVICI 


Mila şi adevărul merg înaintea feței tale, Doamne, spune psalmistul, şi în 
alt loc, iarăşi: Mila şi adevărul s'au întâlnit, dreptatea şi pacea s'au sărutat. 
Binele merge cu binele. Binele se împrieteneşte uşor cu binele. Însă 
răul şi binele nu pot fi împreună, precum noaptea cu ziua. 

Oare aţi obosit să faceţi binele, fraţii mei? Oare vreţi să intraţi în 
horă şi cu răul? O, nicidecum! Să nu intraţi în horă cu răul. Căci veţi 
ajunge urâţi, slabi, negri, urât mirositori, ticăloşi vouă înşivă şi alto- 
ra. Dacă vreţi să fiţi întotdeauna frumoşi, zdraveni, luminoşi, bine- 
înmiresmaţi şi bineplăcuţi, dacă vreţi aceasta, fraţii mei — şi cine nu 
ar vrea? — atunci ţineţi-vă de bine, numai de bine, şi să nu amestecați 
cu nici un chip binele cu răul, nici Crucea cu ce nu este cruce, nici 
cinstea cu necinstea, nici pe Hristos cu Antihrist. Să nu intraţi în 
horă cu răul, cu necinstea, cu desfrânarea, cu beţivii şi jucătorii de 
cărţi şi hulitorii de Dumnezeu, căci aceştia sânt urâciune înaintea 
Domnului. De vrei, aşadar, să nu te faci urâciune înaintea Domnu- 
lui, a îngerilor Domnului şi a sfinţilor tăi moşi şi strămoşi, nu te 
întovărăşi cu răul şi nu te înfrăţi cu slugile răului. 

Acestea nu vă sfătuiesc doar eu. Acestea vă sfătuieşte Apostolul 
lui Dumnezeu Pâvel. Acel Pâvel, care mai întâi nu crezuse în Hris- 
tos, precum mulţi din ziua de astăzi, dar care apoi sa încredinţat 
cu atâta putere, încât a ales să-şi pună mai degrabă capul sub sabie 
decât să-şi schimbe credinţa sa. 

Nu pregetaţi să faceţi binele. Apostolul întăreşte acestea zicând: 
Deci dar până când avem vreme, binele către toți să lucrăm, şi mai vârtos 
către cei ai noştri de o credință. /Gal. 6:10/ Zice, deci: Cât mai avem 
vreme, să lucrăm binele! O, fraţii mei, gândiţi-vă: Câtă vreme mai 
avem? Astăzi au fost înmormântați o mie de copii, fete şi băieţi. Cine 
ne încredinţează că nu vom fi şi noi îngropaţi mâine sau poimâine? 
Înainte-văzătorul Apostol a văzut ceea ce vedem noi, ştia cele pe 


care le ştim şi noi, şi grăieşte înainte înmormântării fiecăruia dintre 

noi: Cât mai aveţi vreme, să lucraţi binele! Să faceţi bine către toţi, şi 
mai ales către cei de o credinţă cu voi. Ce bine e cel mai de seamă? 
Adevărul şi mila. Acestea sânt esenţa Evangheliei. Cunoaşteţi 
adevărul şi arătaţi milă. 

Bine a zis poporul Sârb: „E mai aproape cămaşa decât haina.” Fă 
bine mai întâi fraţilor tăi de credinţă, apoi rudelor, apoi vecinilor, şi 
apoi celor mai depărtaţi, şi după credinţă şi sânge, şi celor de mai 
departe, până la cele mai îndepărtate colţuri ale pământului. Să nu 
fim ca aşa-zişii internaţionalişti, care sânt gata să facă bine celor mai 
depărtaţi, iar pe fraţii după sânge şi credinţă, apropiaţi de ei, îi lasă 
să piară şi să moară neajutoraţi. 

Cât mai avem vreme, să lucrăm binele, ne porunceşte Apostolul 
lui Hristos, în numele lui Hristos. Ce înseamnă aceasta? Înseamnă 
trei lucruri, adică: Mai întâi, să ne obişnuim să lucrăm numai binele. 
Să ne silim să lucrăm numai binele. Vom simţi bucurie şi dulceaţă 
când vom face bine oamenilor. Dacă urmaţi adevărul, mila vă va 
însoţi. Mila şi adevărul sânt nedespărţite. Apoi, al doilea lucru, să 
facem binele mai întâi şi mai cu seamă fraţilor noştri ortodocşi. Nu e 
o familie mică. E o familie de peste două sute de milioane de suflete. 
Aceştia sânt cei de aceeaşi credinţă cu noi. E o lume mare. Nu sân- 
tem în stare să-i dăm fiecărui ortodox ceva în mână. Nici nu ne-o cer 
toţi. Cei mai mulţi dintre ei nu vor de la noi vreun dar material. Vor 
doar dragoste, mângâiere şi rugăciune. Acestea le putem da tuturor. 
Să le dăm, cât mai avem vreme. lar ceasul vremii noastre încă nu a 
sunat. Când va suna, nu vom mai putea face nici binele, nici răul pe 
care le-am fi dorit. De aceea ne zoreşte Apostolul, zicând: Până când 
aveţi vreme, o, până când aveţi vreme, binele să lucraţi! Pătrundeţi 
adevărul şi faceţi milă. 

Fraţii mei! Facerea de rău a ajuns o patimă a Europei. A tirani- 


za, a răzbuna, a răpi, a se trufi, a nimici — întrun cuvânt, a face rele: 

cu aceasta s'a învăţat Europa. Cel Preaînalt va pune degrabă capăt 
acestora. Sârbilor, dacă vreţi să nu fie atunci şi sfârşitul vostru, siliţi- 
vă să lucraţi binele, să râvniţi binele, să muriţi pentru bine. Căci 
binele este Dumnezeu, este Hristos, este slava şi lauda, este viaţa şi 
nemurirea, cântarea şi strigarea puterilor îngereşti, ieri, şi astăzi, şi 


mâine, şi în vecii vecilor. Amin. 


Un om avea două fiice. Fiica cea mai mică sa despărţit de 

tatăl ei şi s'a dus într'o ţară îndepărtată, unde şi-a cheltuit 

avuţia trăind în desfrâu. 
Mântuitorul Hristos a avut la început două fiice: Asia şi Europa. 
Asia o înfăţişa pe fiica cea mare, iar Europa pe cea mică. Şi Hristos o 
iubea foarte mult pe fiica sa mai mică, iar aceasta Îl iubea pe Hristos 
şi a vieţuit cu EI, fără să se despartă, o mie de ani. Dar după o mie de 
ani Europa a început să-l urască pe Hristos, părintele ei, şi să caute 
să se despartă de El. Puțin câte puţin, până s'a despărţit cu totul şi a 
plecat într'o ţară străină, într'o ţară fără de Dumnezeu şi păgână, în 
groapa de gunoi de unde Hristos o luase, o curăţase şi o adusese la 
curtea împărătească. 

Şi Europa sărăci fără Hristos, şi ajunse să cerşească, dezgolită, 
încât nimeni nu voia nici măcar să-i întindă mâna ca să o salute, de 
teamă să nu i-o fure. Căci cine este fără Dumnezeu este şi fără cinste; 
cine este fără Dumnezeu, este şi fără adevăr şi fără milă. Pentru că 
s'a zis de către înainte-văzătorul: Mila şi adevărul iubeşte Dumnezeu. 
Cei ce-l pierd pe Domnul nu pot păstra nicidecum mila şi adevărul. 
Şi astfel, despărţindu-se de Domnul, Europa sa despărţit de milă şi 
adevăr. Întreaga beznă păgână i-a acoperit sufletul, şi nu mai era în 


stare să vadă nimic. Sărmană, înfometată, săracă, goală, oarbă — aşa 

a ajuns Europa după despărţirea de duhovnicescul ei părinte, de 
Hristos, aceasta este urmarea despărțirii de părinţi. 

În crunta-i sărăcie, Europa nu şi-a pierdut totuşi mândria spiţei 
sale alese. Dispreţuită de toate continentele, ea încă se făleşte în 
laude cu minunile ei. În esenţă, deviza ei a devenit: Nu Hristos este 
făcătorul de minuni, ci eu, Europa, sânt făcătoare de minuni. Eu am 
descoperit busola, eu am numărat stelele, eu am făurit microscopul 
şi telescopul, eu am socotit lungimea şi lăţimea universului, eu am 
găsit ierburi pentru medicamente, eu am inventat bisturiuri pen- 
tru chirurgie, eu am făcut dinamită pentru a arunca în aer stâncile; 
eu am plăsmuit aparate de zburat, de scufundat şi de plutit; eu sânt 
zeiţa descoperirii maşinăriilor, a vapoarelor cu aburi şi a căilor 
ferate, a instrumentelor şi a aparatelor electrice, eu sânt descoperitoa- 
rea telegrafului şi telefonului, a radioului şi televizorului. Eu şi eu, eu 
şi eu! În acest veac eu sânt cea mai mare făcătoare de minuni. Nu mai 
există un Dumnezeu făcător de minuni; El e doar un basm al vremu- 
rilor vechi şi proaste. Singura făcătoare de minuni este Europa. 

O, fraţii mei, aţi auzit cuvântul fiicei risipitoare, aţi auzit lăudă- 
roşenia aristocratei sărăcite, dezgolite, înfometate? Este un nimic, 
dar se laudă ca şi cum ar fi totul. Nu are nimic, dar se făleşte de parcă 
întreaga lume ar fi a ei. Se arată în faţa tuturor ca s'o cinstească, însă 
toţi o dispreţuiesc. Se înmiresmează şi îşi sulemeneşte chipul ca să 
pară frumoasă, dar toţi se îngreţoşează şi se scârbesc de ea ca de o 
mare sluţenie. 

Fiica cea mare a lui Hristos, Asia, nu poate privi la Europa. În ochi 
i se arată scârboasă, în urechile ei e zarvă, amăreală, în nări duhoare, 
pe degete asprime şi puroi. Nu o poate suferi Asia pe Europa. Şi iată 
cum îi răspunde Asia lui Hristos Europei căzute şi antihristice: Ce 
lucru nu ai primit? Cu ce te lauzi? Cu ce te mândreşti? De ai descoperit 


ceva, în a cui țarină ai aflat acestea? Pentru ce te lauzi cu busola, cu 

electricitatea, cu maşina cu aburi şi cu alte aparate? Oare nu le-ai găsit 
pe toate acestea la Curtea Domnului, unde şedeai ca oaspete? Dacă 
nu-l pomeneşti pe Stăpân, devii hoaţă. Şi eşti hoaţă. Eşti şi tâlhăroaică, 
răpitoare şi tiranică. Toate minunile tale sânt minunile lui Dumnezeu, 
pe care tu ultima le-ai aflat. Cu adevărat, îţi mai spun: toate minunile 
tale sânt minunile lui Dumnezeu, iar toate minunile lui Dumnezeu 
încă nu sânt minunile tale, şi nici nu vor fi peste milioane de ani. Nu- 
mai una e ta, ascultă şi ia aminte, numai una din toate minunile nu e 
a lui Dumnezeu, ci a ta, Europa, numai a ta! Este reaua folosire a tuturor 
minunilor lui Dumnezeu. Ale lui Dumnezeu sânt minunile, iar a ta este 
reaua folosire a minunilor lui Dumnezeu. Bunăoară, al lui Dumnezeu 
este aparatul de zbor, iar a ta e uciderea de oameni cu această maşină; 
al lui Dumnezeu este înotul, iar a ta e înecarea. A lui Dumnezeu este 
vindecarea, iar a ta e otrăvirea. A lui Dumnezeu este călătoria, iar a 
ta e răspândirea duhorii pe drum. A lui Dumnezeu este unirea, iar a 
ta e dezbinarea. Al lui Dumnezeu este adevărul, iar a ta e minciuna. 
A lui Dumnezeu este mila, iar al tău e egoismul. Ce ai tu, Europa, în 
comun cu Hristos, Dumnezeul adevărului şi-al milei? Nimic. lar tu, 
Serbie? Pentru ce te-ai ruşinat şi ai roşit? Pentru că ai urmat Europei. 
Te-ai împrietenit cu cea căzută. Te-ai luat după desfrânată. Dacă îţi vei 
schimba calea, fii binecuvântată. Şi bine fie cuvântat Domnul Dum- 


nezeu, care te aşteaptă să te îndrepţi. Amin. 


Într'un oraş trăia un om fără frica lui Dumnezeu şi care 
4 Q nu se ruşina de oameni. 

În vremile noastre, fraţilor mei, Europa este un astfel de 
oraş, plin de mulţi oameni fără frica lui Dumnezeu şi care nu se ruşinea- 


ză de oameni. Este o boală care, ca orice boală, trebuie explicată. 

Dece mulţi Europeni nu au frica lui Dumnezeu şi nici nu se ruşinează 
de oameni? Explicaţia e simplă: din pricină că au o concepţie 
greşită despre Dumnezeu şi despre om. Când oamenii denaturează 
noţiunea de Dumnezeu, potrivit strâmbătăţii lor, atunci pierd frica 
lui Dumnezeu; când denaturează noţiunea de om, atunci ajung să 
nu se mai ruşineze de oameni. 

Frică au oamenii numai faţă de Dumnezeu ca de un mare Împărat, 
Ziditorul şi Judecătorul lor. lar ruşine au numai înaintea oameni- 
lor sfinţi; nu înaintea încrezuţilor bogaţi şi învăţaţi, ci numai în faţa 
sfinţilor. Dar când ajung să dispreţuiască pe Dumnezeu şi pe cel 
sfânt, atunci nu mai au frica lui Dumnezeu, nici ruşine de oameni. 

În Europa contemporană, Dumnezeu şi sfântul sânt dispreţuiţi; de 
aceea Europenii nici nu au frică de Dumnezeu, nici nu se ruşinează 
de oameni. Nimic nu este disprețuit mai mult în Europa decât Dum- 
nezeu şi sfântul. 

Dacă Dumnezeu nu ar fi Atotputernicul Ziditor al Cosmosu- 
lui, Împărat mare şi Domn al Cerului şi Pământului, atotvăzător, 
atotştiutor şi veşnic, care, ca un drept judecător, judecă pe fiecare 
după faptele lui, atunci oamenii nu sar teme de un astfel de Dum- 
nezeu. Căci, negreşit, nimeni nu se va teme de dumnezei născociţi, 
de vrăjitori fără minte, care, sub tichia de universitar sau de doc- 
tor vorbesc despre natură şi materie ca despre nişte zeități. De ast- 
fel de zeități mute, nimeni nu se va teme. Şi, negreşit, nimeni nu se 
va ruşina de Voltaire, de Napoleon şi de Marx, nici de alţii aseme- 
nea lor, pe care Europa i-a aşezat în „Pantheonul” ei fără aură de 
sfințenie; acel Pantheon este o colibă întunecoasă, în care nimeni nu 
a adus vreodată un bolnav ca să se însănătoşească. Căci una este un 
uriaş precum Og, Goliath sau Navuhodonosor, şi altceva, cu totul 
altceva, sfântul lui Dumnezeu. Nimeni nu sa înfricoşat până acum 


de Europeana şi profesorala Zeiţă a Naturii. Nici nu am auzit ca 

vreodată cineva să se fi ruşinat de vreo fărădelege a sa înaintea lui 
Napoleon, a lui Voltaire sau a lui Marx. 

O, fraţilor, nimeni nu se teme de dumnezeii mincinoşi, nici nu se 
ruşinează de cei ce nu sânt sfinţi. Poporului îi este frică numai de 
adevăratul Dumnezeu şi se ruşinează numai de oamenii adevăraţi, 
adică de cei sfinţi. 

Pentru Europa universitară din zilele noastre, Dumnezeul de care 
se cuvine să ne temem şi oamenii de care se cuvine să ne ruşinăm 
aparţin trecutului îndepărtat. Europa universitară l-a sfărâmat în 
mii de bucățele pe Dumnezeul ei, l-a desfăcut în nenumărați ato- 
mi, protoni şi electroni, nici cât negru sub unghie. Cine sar teme de 
un astfel de Dumnezeu neînsemnat?! În locul sfinţilor, i-au pus în 
primele rânduri, în ziare, în săli şi în cărţi, pe bancheri, pe politicieni, 
pe cărturari, pe farisei şi pe saduchei. Însă nici un sfânt. Europa nu 
mai naşte sfinţi! E ca şi cum sar fi jurat să nască numai personalităţi 
înaintea cărora nimeni nu trebuie să se ruşineze! Dacă nu aţi ştiut în 
ce constă căderea Europei până la nimicnicie, să ştiţi acum: în faptul 
că a pierdut noţiunea de Dumnezeu înfricoşat şi de om sfânt. Euro- 
pa, aşa cum se înfăţişează astăzi ochilor noştri, va pune în rândul oa- 
menilor ideali mai degrabă pe Faraon şi pe Amalic, pe Senaherim şi 
pe Navuhodonosor, pe Alexandru cel Mare, pe Cezarii August şi Ti- 
beriu, şi pe Ir6d, decât pe Sfinţii Avraăm, Isaăc, lac6v şi losif, sau pe 
Isaia, leremia, lezechil şi Daniil, sau pe Matâi, Mârcu, Luca şi loân, şi 
pe Păvel. Europa a lepădat aghiografia şi a îmbrăţişat grandomania. 

Cine o va vindeca? Nimeni. Chiar nimeni. Căci nimeni nu se poate 
impune ca doctor celui ce se crede sănătos. Europa nu are nici leac, 
nici doctor, deoarece se crede sănătoasă — chiar dacă toate celelalte 
continente vuiesc despre greaua ei boală, ba chiar despre nebunia ei. 

Iar voi, Sârbilor, unde sânteţi? Milioane de Sârbi au frică de Dum- 


nezeu şi se ruşinează de sfinţii lui Dumnezeu. Unde vă aflaţi voi, 

cei câteva sute care staţi în fruntea poporului Sârb? Sânteţi, oare, 
cu Europa sau cu poporul vostru? Dacă veţi spune că sânteţi cu Eu- 
ropa, atunci vindecaţi-vă repede, ca să nu îmbolnăviţi şi poporul 
vostru. Dacă veţi spune că sânteţi cu poporul, luaţi aminte să nu fiţi 
cuprinşi de minciună. Căci nu e uşoară calea poporului. Ea este ca- 
lea cea strâmtă şi îngustă a postului, a rugăciunii şi a milosteniei, 
dar e singura cale mântuitoare. Slavă lui Dumnezeu. Amin. 


Cu adevărat, e interesant să cercetezi lumina şi um- 

brele. Când lumina Soarelui este mai puternică şi mai 

directă, umbrele de pe pământ se scurtează; când Hris- 
tos este mai aproape pe orizontul nostru, umbrele oamenilor ajung 
mai puternice şi mai lungi. Când Soarele este la amiază, la zenitul 
său, deasupra capetelor noastre, umbrele sânt cele mai scurte. Când 
Soarele se retrage spre apus, umbrele sânt cele mai lungi. Orice lu- 
cru din natură are un înţeles duhovnicesc; orice fenomen din lumea 
fizică ne învaţă despre Dumnezeu şi despre om. 

Hristos este numit Soarele dreptăţii şi Răsăritul răsăriturilor. Cu 
cât Hristos ca Soare al dreptăţii stă mai sus, cu atât umbrele noas- 
tre omeneşti sânt mai mici şi mai scurte; cu cât Hristos este mai 
aproape pe orizontul nostru, cu atât umbrele oamenilor sânt mai 
puternice şi mai lungi. Când Hristos dispare cu totul de pe orizon- 
tul nostru, atunci umbrele oamenilor se lungesc, se amestecă între 
ele şi se ciocnesc ca nişte năluci. 

O astfel de vreme a nălucilor a trăit-o lumea Creştină de mai 
multe ori. Am trăit-o şi noi, în zilele noastre, nu o dată. Nu am 
prețuit lumina, iar lumina sa depărtat de la noi; am iubit umbrele 


noastre dense şi lungi, şi cu ele am acoperit tot pământul. Dumne- 

zeu a dispărut de pe orizontul Europei. Căci Dumnezeu nu sileşte 
pe nimeni. El ţine cu tărie, sub stăpânirea Sa, fiecare lucru din Cos- 
mos, cu mâna Sa cea puternică, însă nu-l sileşte pe om; doar omu- 
lui i-a lăsat putinţa să aleagă: ori lumina, ori întunericul; ori în Rai 
cu îngerii, ori în mlaştină cu broaştele; ori să fie fiu al lui Dumne- 
zeu cel Preaînalt, ori să se recunoască ca fiu al lutului olarului şi al 
cărbunelui fierarului. 

Năluci, doar năluci — afară de Biserica lui Hristos. Toate nălucile 
sânt în război cu Hristos (acest lucru le uneşte) şi în război între ele. 

Precum oţelul topit sânt cuvintele Mântuitorului lumii, se întind în 
lungime de la un capăt la altul al lumii, se ridică în înălţime până la 
ceruri. Nici nu pot fi ocolite, nici sărite. Acestea sânt cuvintele realităţii 
veşnice, cuvintele adevărului veşnic şi ale dreptăţii dumnezeieşti, şi nu 
este cu putinţă a le sta împotrivă. Însă umbrele oamenilor nădăjduiesc 
să se împotrivească; nălucile omeneşti se războiesc cu cuvintele 
Prietenului oamenilor, cu adevărat singurul Prieten a tot omul. 

Cu glas domol şi slab, înaintea sfârşitului, Biserica lui Hristos 
răspândeşte cuvântul lui Hristos: Ce va folosi omul de ar dobândi lumea 
toată şi va pierde sufletul său? /Mar. 8:36/ 

La aceasta, nălucile răspund mânios, cu trâmbiţe răsunătoare: 
Omule, cucereşte lumea! Acesta este adevăratul câştig. lar sufletul 
nu îl poţi pierde, căci nu ai aşa ceva. 

Iar Biserica, cu glas slab, propovăduieşte: Fericiţi cei milostivi, că 
aceia se vor milui. | Mat. 5:7/ 

La acestea, nălucile strigă şi zbiară nebuneşte: Egoismul este legea 
naturii. Milostenia e o născocire băbească. Ţine-te, prietene, de ego- 
ismul lupului, şi nu cruța nici un miel ce îţi trece prin faţă. 

Iar Biserica, cu glas tremurat, propovăduieşte: Crede întru Unul 
Dumnezeu, Făcătorul cerului şi al pământului, al tuturor văzutelor 


şi nevăzutelor. 

La acestea, nălucile cântă din guslă şi suflă din cimpoaie: Nu există alt 
Dumnezeu afară de natură. Din acelaşi material cu opincile din picio- 
arele noastre sânt şi stelele, Soarele şi însuşi Dumnezeul nostru. 

lar Biserica, cu glas tremurat, propovăduieşte: Cinsteşte-ţi părinţii, 
nu ucide, nu preacurvi, nu fura, nu mărturisi strâmb, nu pofti la ce 
este al altuia, ridică-te în faţa unuia mai în vârstă, cinsteşte-i pe cei 
ce cârmuiesc, roagă-te lui Dumnezeu, ţine posturile, săvârşeşte fapte 
bune, pocăieşte-te de păcate, cugetă la apropierea morţii. 

La acestea, nălucile bat tobe grele: Asta vă învaţă pe voi, neghiobi- 
lor, Dumnezeul Evreiesc, însă filosofii noştri ne învaţă ce este mai 
bun când spun: să te desparţi cât mai curând de părinţi, căci ei sânt 
purtători ai putreziciunii trecutului; să ucizi şi să furi pe oricine afli 
în cale; să socoteşti curvia ceva firesc, precum boul şi măgarul; să 
ţii minciuna ca o armă puternică împotriva duşmanilor; să răpeşti 
ce este al altora, căci e mai dulce decât ce-i al tău; să-i alungi pe cei 
ce ocârmuiesc, ca să ajungi tu la putere; să nu te rogi lui Dumnezeu, 
pentru că nimeni nu aude rugăciunea ta; nu trebuie să ştii de post, 
nici de milă, nici să cugeţi la moarte; nu trebuie să-ţi amărăşti viaţa. 
Trăieşte slobod ca tigrul şi ca ursul, fără lanţ şi fără cuşcă, după in- 
stinctul tău sănătos pe care Zeița Natură ţi l-a cusut în carne, ţi l-a tur- 
nat în sânge şi ţi l-a împletit în nervi. Eşti un animal — nu te ruşina 
de asta, trăieşte ca un animal. 

Aşa cântă, vuiesc şi răsună nălucile moderne ce poartă încă for- 
ma trupească a oamenilor, dar au sufletele în lanţurile satanei, 
purtătorul răului şi întunericului. lar numărul nălucilor e foar- 
te mare în pământul numit Europa. Aceste năluci au pricinuit şi 
războiul trecut, nemaiîntâlnit şi cumplit, în care oamenii primeau 
tot mai multe decoraţii şi onoruri pe măsură ce ucideau mai mulţi 
oameni. lar de acestea numai satana s'a bucurat. Sa bucurat şi sa 


veselit de prostia omenească, şi de lacrimile lui Hristos. 

O, fraţii mei, ne stă înainte întrebarea: vrem să fim cu Hristos sau 
cu nălucile antihristice? Să ştiţi că atunci când răsare Soarele, toate 
umbrele nălucilor pier în nimic, ca un nimic, iar Soarele rămâne 
şi lumina străluceşte. Vrem să fim cu soarele sau cu umbrele? Să 
ştiţi că întreaga lume îşi poate sparge capul lovindu-se chiar şi de 
cea mai mică poruncă a lui Hristos, căci cuvintele lui Hristos sânt ca 
un oţel turnat, întinzându-se până în adâncul adâncurilor şi până la 
vârful înălțimilor, până la capătul tuturor lungimilor şi lăţimilor, pe 
care nimeni nu le poate ocoli, nici sări. Cântare de laudă de la voi şi 
de la copiii voştri lui Hristos Dumnezeu, iar vouă şi copiilor voştri 
sănătate şi blagoslovenie de la Hristos. Amin. 


Un gospodar avea un singur fiu, foarte înţelept şi mi- 
5 () lostiv. Întro zi, fiul gospodarului se plimba pe moşia sa 

însoţit de multe dintre slugi, când văzu un cerşetor plin 
de răni şi zdrenţe. Fiului de gospodar îi fu milă de el, şi-l luă pe acel 
sărac, îl spălă, îl curăţă şi-i tămădui rănile, şi îl aduse la curtea tatălui 
său, zicând: „lată, primeşte-l pe acest om, ţie fiu adoptiv, iar mie 
frate” Îi răspunse tatăl: „Fiule preaiubit, voia ta e şi voia mea. Orice 
voieşti tu, voiesc şi eu.” Şi astfel, acel sărman cerşetor fu primit la 
curte ca fiu adoptiv şi trăi la curte ca un fiu drept, ascultând de tatăl 
gospodar şi iubindu-l pe fiul gospodarului care-l ridicase din mize- 
rie şi suferinţă, şi care-l adusese la o cinste pe care niciodată n'o 
nădăjduise. Dar apoi se întâmplă ceea ce se întâmplă de obicei când 
cel flămând se satură cu pâinea altora şi cel zdrenţăros se îmbracă în 
veştminte împărăteşti. Fiul adoptiv se ridică împotriva fiului de gos- 
podar, începu să-l ocărască şi să-l prigonească, până ce îl izgoni cu 


totul de pe moşia sa şi se puse stăpân şi moştenitor al întregii averi a 

acelui gospodar. Omul gospodar se mânie pe fiul său adoptiv şi po- 
runci să fie aruncat în temniţă şi să fie bătut până ce-şi va recunoaşte 
nebunia şi se va pocăi. 

Întâiul fiu adoptiv al lui Dumnezeu a fost Israil, al doilea Europa. 
Cel dintâi sa făgăduit lui Dumnezeu prin tăiere-împrejur, al doilea 
prin botez. Pe acela Dumnezeu l-a izbăvit din robia Egiptului, pe 
acesta din robia satanei. Egiptenii chinuiau poporul Israilitean, sa- 
tana şi toţi dracii săi chinuiau înainte de botez popoarele Europei. 
Nu se ştie care dintre aceştia doi a suferit o umilinţă mai jalnică şi 
mai ruşinoasă atunci când Fiul lui Dumnezeu sa milostivit şi l-a 
rugat pe Tatăl Său cel Ceresc să-l înfieze şi să-l aducă la curtea Sa, 
spre a-i fi frate. O, fraţilor, nu se ştie nici care dintre cei doi s'a arătat 
mai nerecunoscător faţă de Tatăl Gospodar, nici care sa arătat mai 
fără de ruşine faţă de Fiul cel Unul-născut al Gospodarului. Soarele 
stă să se întunece din pricina unei asemenea nerecunoştinţe, stân- 
cile dau să se sfărâme şi să reverse izvoare de lacrimi din pricina 
unei asemenea neruşinări. 

Bine este nouă a fi în Eghipet, strigau Israilitenii, smucindu-se din 
mâinile lui Dumnezeu şi ocărându-l pe Moisi, omul lui Dumne- 
zeu şi călăuza lor. Oare nu ne-ar fi mai bine a ne întoarce în Eghipet? 
strigau ei. Dumnezeu ne călăuzeşte prin pustie, unde nu sânt cele 
din Egipt, nu e nici ceapă, nici varză, nici peşte, nici carne. Prorocul 
lui Dumnezeu mustra şi striga: De veţi da voi fața voastră spre Eghipet 
şi veţi intra a locui acolo, sabia de a căreia faţă voi vă temeţi va afla pre voi 
în pământul Eghipetului; şi foametea de carea voi grăiți va apuca pre voi 
dinapoia voastră la Eghipet, şi acolo veţi muri. (...) sfârşi-se-vor cu sabie şi 
cu foamete, şi nu va fi lor nimenea să-i mântuiască de răutăţile carile Eu 
aduc preste ei. /ler. 42:15-17/ 

Şi s'a împlinit cuvântul Prorocului. Cei ce sau întors în Egipt, ca 


să scape pasămite de sabie, de foame şi de molimă, au pierit cu toţi 

în Egipt de sabie, de foame şi de molimă. Acestea sau întâmplat cu 
Israil, cu câteva mii de ani în urmă. 

Acestea se întâmplă şi în vremea noastră cu cel de-al doilea fiu 
adoptiv allui Dumnezeu, cu Europa. Răzvrătirea din vremea noastră 
a Europei împotriva lui Hristos este cea mai mare şi mai murdară 
întâmplare din istoria lumii. Şi Evreii sau răzvrătit, pricină din care 
s'a abătut asupra lor blestemul smochinului. Dar răzvrătirea Euro- 
pei e un păcat mai greu decât păcatul Evreilor. Păcatul Europei nu 
are pereche de la începutul lumii până astăzi. Căci până la venirea 
lui Hristos în Europa — Hristos care, aflând omenirea Europeană în 
răni şi zdrenţe, a spălat-o, a curăţat-o, a hrănit-o şi a îmbrăcat-o în 
porfira împărătească a fiilor lui Dumnezeu - până atunci Europa 
zăcea într'o murdărie şi-o sălbăticie cum nici nu se poate scrie sau 
închipui. Pe această Europă zdrenţăroasă, înfometată, sălbăticită, 
asemenea unui hoit, Hristos a primit-o ca popor ales în locul Evreilor, 
spre a fi lumină neamurilor, (...) până la marginile pământului. /Isa. 49:6/ 
Dar este, oare, Europa de astăzi lumina neamurilor? Întrebaţi nea- 
murile, şi ele vă vor spune. lată ce vă vor spune Musulmanii: „Noi 
îl iubim pe Mahomed mai mult decât pe Iisus, căci la noi, urmaşii 
lui Mahomed, este mai multă milă decât la Creştinii Europeni.” Vă 
va spune India: „Europa este falimentară în credinţă, falimentară 
în cinste şi falimentară în gândire. Popoarele Europene sânt sub 
blestemul lui Dumnezeu, căci nu mai sânt popoare, ci viezuri care 
răpesc de la toţi şi din țarina tuturor şi trag în beciurile lor. Aceştia 
sânt maimuțe cu două picioare, căci susţin maimuța drept strămoş; 
sânt viezuri cu două picioare, căci apucă şi fură, răpesc şi trag, şi 
niciodată nu se satură. Fiare, şi nu oameni.” Vă va spune China: 
„Europa a pierdut două adevăruri fundamentale, iar acum se agaţă 
de cele mărunte şi trecătoare. L-a pierdut pe Dumnezeu şi a pierdut 


sufletul. Nu crede nici în Dumnezeu, nici în suflet. Omul trupesc 

este singurul pe care îl cunoaşte Europa. Despre omul duhovnicesc 
veţi putea auzi ceva mai degrabă de la triburile africane Zulu, decât 
de la Europeni. Europa este doar ceea ce vede prin ochii ei. Ea e 
oarbă duhovniceşte, mai oarbă decât toate continentele; viţelul care 
se holbează şi mugeşte. Să ne fie frică de ea, să ne ferim de ea, să o 
lovim - ea este stafia athee a omenirii.” 

Aceasta, fraţilor, este povestea despre cum fiul adoptiv a vrut 
să-l alunge pe adevăratul fiu din casa tatălui său şi aspru a fost 
pedepsit. Evreii au fost pedepsiţi prin risipirea în toată lumea, iar 
Europenii sânt astăzi pedepsiţi cu sabia, foametea şi molima. Aceasta 
este urma Europei: sabie, foamete, molimă. Rugaţi-vă lui Dumne- 
zeu, fraţilor, ca aceluia care a înnebunit să-i întoarcă mintea şi ca voi 
înşivă să nu înnebuniţi. Slăviţi-l pe Hristos Dumnezeu, ca şi voi să 


fiţi proslăviţi de EI în vecii vecilor. Amin. 


Sa spus de către însuflaţii înainte-văzători cu duhul: 
5 I| Toate căile Domnului sânt milă şi adevăr. Pe lângă aces- 

tea, noi am putea adăuga: Toate căile Europei Apusene 
sânt lipsă de milă şi minciună. Cine ne va putea contrazice? Dure- 
roasa noastră experienţă o întăreşte, uriaşa şi înfricoşata experienţă 
a Sârbilor din ultimele două veacuri. Căci atunci când înaintaşii 
noştri, ţăranii Şumadiei, au început să se ridice împotriva Asiati- 
cilor pentru libertatea lor, Europa Apuseană a început a se arăta 
vrăjmaşă a libertăţii noastre. Pentru ce? Pentru libera trecere, 
pentru export, pentru import, pentru porci şi bivoli — pentru aceas- 
ta. Şi de atunci până azi s'a arătat înaintea ochilor noştri realitatea 
neaşteptată a Europei Apusene, iar acea realitate se exprimă cel mai 


bine prin aceste cuvinte: „Ioate căile Europei Apusene sânt lipsă de 

milă şi minciună.” Când ne-am frecat la ochi cu uimire şi am privit 
la întinsa lume a lui Dumnezeu, am înţeles că Africa, Asia şi toate 
ostroavele mărilor ne mărturisesc că „Ioate căile Europei Apusene 
sânt lipsă de milă şi minciună.” 

Plini de dezamăgire, ne-am întrebat: Cum aşa? Oare Europa 
Apuseană nu-i Creştină? 

Răspunsul a venit: A fost. 

Întrebarea noastră este: Şi unde este Hristos în Europa Apu- 
seană? 

Răspunsul: Pe locul din urmă al mesei. 

Întrebarea noastră: Şi cine este în capul mesei? 

Răspuns: Politicienii, filosofii, cărturarii, fariseii, saducheii. 

Întrebarea noastră: Şi cine o va învăţa pe Europa ce este ade- 
vărul? 

Răspuns: Europa nici nu caută adevărul cel drept şi veşnic. Filoso- 
fii, politicienii şi cărturarii ei decretează, alcătuiesc şi răspândesc 
adevărul lor cu fiecare nouă generaţie. O noua generaţie, un nou 
adevăr. De fapt, acelea sânt minciuni omeneşti. 

Întrebarea noastră: Şi cine îi va da Europei o pildă de iubire de 
oameni şi milă? 

Răspuns: Europa nu vrea să vadă astfel de pilde. Pentru ea, mila 
este o slăbiciune. Ultimii ei filosofi cu care a început veacul al 
XX-lea au murit la casa de nebuni. Ei propovăduiau lipsa de milă ca 
pe o caracteristică firească, o stare firească de sănătate. L-au alungat 
pe Hristos la capătul mesei Europene şi au poruncit să-l dea afară 
cât mai degrabă din casă. lar ei şi-au pierdut minţile şi sau prăpădit 
în case de nebuni — acei noi eticieni, acei noi legiuitori ai Europei. 

Europa modernă şi Israilul din vremea arătării lui Messia în lume 
— ca doi gemeni! Nimic mai asemănător pe lume. Israilul modern 


nu se deosebeşte cu nici măcar un fir de păr de Israilul de atunci. 

De aceea se prigonesc şi se urăsc reciproc Europa şi Israil, căci se 
aseamănă ca nişte gemeni. Cu adevărat, o grea boală a cuprins Eu- 
ropa; este aceeaşi boală care a cuprins şi Israilul cel luptător îm- 
potriva lui Hristos. Aceeaşi boală la amândoi: lupta împotriva 
lui Dumnezeu sau lupta împotriva lui Hristos. Cum a ajuns acea 
boală la popoarele care au fost cele mai apropiate de Dumnezeu? 
Ziditorul Însuşi se plângea prin Prorocul Isaia, tăiat de Evrei cu 
fierăstrăul: Fii am născut şi am înălțat, iar ei de mine s'au lepădat. Şi 
apoi, mai înspăimântător: Cunoscut-a boul pre cel ce l-a câştigat şi 
asinul ieslea domnului său; iar Israil pre mine nu a cunoscut şi norodul 
meu nu a priceput. Vai! Neam păcătos, norod plin de păcate, sămânță 
vicleană, fii fără de lege, părăsit-ați pre Domnul şi aţi mâniat pre sfântul 
lui Israil, înstreinatu'v-aţi înapoi. /Isa. 1:2-4/ 

Răsfăţat este Israil; răsfăţată este şi Europa Apuseană. Dumnezeu 
i sa arătat Israilului ca un Dumnezeu milostiv, Europei i sa arătat ca 
Dumnezeu al dragostei. Mila lui Dumnezeu a dezmierdat pe Israil; 
dragostea lui Dumnezeu a dezmierdat Europa. Pricina e aceeaşi, boa- 
la e aceeaşi, căci poporul fără frica lui Dumnezeu rămâne degrabă 
fără Dumnezeu. Păgânii cu frică de dumnezei, măcar că aceştia erau 
mincinoşi, se găseau mai aproape de adevăratul Dumnezeu decât 
Israilitenii şi Europenii răsfăţaţi care au lepădat toată frica lui Dum- 
nezeu, iar mila şi dragostea nu le-au înţeles şi nu le-au primit. De 
aceea, în vremea noastră s'au apropiat mai mult de Hristos cei ce se 
tem de zeități decât Israilitenii şi Europenii răsfăţaţi. Aceasta a pro- 
rocit şi a înainte-văzut Prorocul, zicând: Arătatu-m'am celor ce nu mă 
căutau... /Isa. 65:1/ sau altul, ce spune că cei de departe sau apropiat 
de Dumnezeu, iar cei apropiaţi sau îndepărtat şi sau înstrăinat: Şi cei 
mai de aproape ai mei de departe au stătut... Ps. 37:12/ 

Acesta este, fraţilor, diagnosticul bolii lui Israil şi a Europei. De 


aceea cele două se urăsc, căci sânt asemenea după duhul lor luptător 

de Hristos şi după răsfăţul lor leneş şi stricăcios. De aceea căile şi un- 
ora şi altora sânt lipsă de milă şi mincinoase, în vreme ce căile Dom- 
nului şi atunci, şi acum, şi în veac sânt numai milă şi adevăr. Ştiau 
Sfinţii Părinţi firea omenească cea vicleană şi nestatornică. Ştiau ei că 
pe această fire nici frica n'o poate încălzi, nici dragostea nu o poate 
ţine sănătoasă. De aceea ne-au rânduit acea rugăciune ce se citeşte 
zilnic în Biserică: Înoredniceşte-ne, Doamne, cu toată inima noastră a ne 
teme şi a iubi pre tine. Aşadar, şi a ne teme, şi a iubi. Şi a ne fi frică de 
E], căci este un Împărat şi-un Stăpân înfricoşat, şi a-l iubi, căci e Tată 
şi iubitor de oameni. 

Iar tu, Sârbule, ce crezi? Două molime au intrat în sângele şi-n 
duhul tău: cea israiliteană şi cea Europeană. Cum te vei apăra? Cum 
te vei lecui? — nu acestea sânt întrebările potrivite, ci: Vezi oare adân- 
cile tale răni? Ştii oare cine ţi le-a făcut? O, de-ai şti aceasta! Imediat 
ai şti că Hristos este leacul. A Lui slava, iar ţie mântuire. Amin. 


Aşteptaţi de la mine un cuvânt. Al cui cuvânt? 

Să fim cu luare aminte ca să nu ne înşelăm, nici eu, nici 

voi — eu, dacă o să vă pun înainte cuvântul meu şi nu cel 
al lui Dumnezeu; voi, dacă aşteptaţi de la mine cuvântul meu şi nu 
cel al lui Dumnezeu. 

Ce este omul pentru ca să fie cuvântul lui vrednic? Ca o floare în- 
florind cade şi ca umbra fuge şi nu va sta, /16v 14:1/ se spune în Sfân- 
ta Scriptură. lar când prin sine omul e atât de neînsemnat, cum va 
fi şi cuvântul său? Când trestia este ieftină, cum este oare foşnetul 
ei? Dacă eu sânt sluga Domnului, atunci cele pe care eu vi le pun 
înainte nu vin de la mine, ci de la Stăpânul meu. Şi dacă zic ceva, nu 


zic de la mine, ci de la Stăpânul meu. 

Cu adevărat, ar fi fost necugetat din partea voastră să aşteptaţi de 
la mine cuvintele mele, şi o nebunie din partea mea să vă zic cuvin- 
tele mele. 

Aşa a descoperit Domnul prin Prorocul Său despre puterea Cuvân- 
tului: Nu-s, iată, cuvintele mele ca focul arzătoare, zice Domnul, şi ca un 
ciocan tăind piatră? /ler. 23:29/ Cu adevărat, aşa e cuvântul lui Dum- 
nezeu. Cuvântul oamenilor este ca un fum şi ca o pânză de păianjen, 
iar cuvântul lui Dumnezeu e ca un foc şi ca un ciocan. Aceasta sa 
arătat în lume de multe ori. După rugăciunile Sfântului Ilie, a căzut 
foc din cer şi a ars jertfa pusă în apă. După cuvântul lui Dumnezeu, 
prin Moisi s'a despicat stânca şi a început să curgă apă din ea. 

Generaţia noastră a primit cu uşurătate cuvântul lui Dumnezeu, 
şi de aceasta a pătimit groaznic, a fost arsă de foc şi bătută de cio- 
can. Şi, de nu se va pocăi, mai mare foc o va arde şi mai greu ciocan 
o va bate. Căci nu se cuvine zidirilor a glumi cu Ziditorul, nici co- 
piilor cu Părintele, nici slugilor cu Împăratul lor. Nu este potrivit 
nici a glumi călătorii cu hangiul, nici oaspeţii cu gazda lor. Însă, 
în vremea modernă, oamenii l-au luat pe Dumnezeu în glumă, şi 
cuvintele lui Hristos drept un joc de copii. Aşa a făcut vechiul Is- 
rail, aşa face şi Europa în vremea noastră. Vechiul Israil a lepădat 
cuvintele lui Dumnezeu şi a primit cuvintele aşa-zişilor înţelepţi 
ai lor. A disprețuit Israil cuvintele Domnului rostite prin drepţii 
Părinţi şi slăviţii Proroci ai Vechiului Legământ, a lepădat Vechiul 
Legământ al lui Dumnezeu, iar înaintea sa a pus Talmudul şi Ka- 
bala, o adunătură de poveşti şi izvodiri omeneşti, iar nu de la Dum- 
nezeu. Europa modernă a luat-o pas cu pas pe urmele vechiului 
Israfl, întocmai pas cu pas. A lepădat şi Vechiul şi Noul Legământ, şi 
s'a ţinut de poveştile şi izvodirile poeţilor şi filosofilor ei. A lepădat 
cuvintele cele precum focul şi ciocanul, şi a primit în loc cuvinte ca 


un fum şi ca o pânză de păianjen. A lepădat adevărul adevărat şi a 


156 SFÂNTUL NICOLAE VELIMIROVICI 


primit adevărul părut. Iar adevărul părut e o minciună în hainele 
adevărului, un lup în blană de oaie. Ultimii povestitori Europeni ai 
adevărului părut şi-au pierdut minţile şi au murit la casa de nebuni. 
Însă nici această întâmplare înspăimântătoare nu a putut-o îndem- 
na pe Europa să lepede adevărurile părute şi cuvintele mincinoase 
ale filosofilor săi. Din această pricină, Domnul Savasth s'a folosit de 
cel din urmă mijloc: a îngăduit sabie, foc şi foamete pe pământ, şi 
a cutremurat întreg universul din făgaşul lui, ca să se ştie cine este 
Dumnezeu şi cine este omul, ca să se fie lămurită măreţia lui Dum- 
nezeu asupra stelelor şi nimicnicia oamenilor în cenuşă. 

Europa, în amurgul nebuniei ei, a strigat: „Pace, pace! Voi face 
pace în lume, cu ajutorul ziarelor, cinematografelor şi conferinţelor. 
Pace tuturor, şi pretutindeni. Voi face pace fără Dumnezeu şi fără 
Hristos.” Şi abia ce grăi aceste cuvinte, că a intrat în război. De unde 
această nestatornicie? Pentru că Dumnezeu a spus: Nu este pace ne- 
cinstitorilor. /Isa. 48:22/ Şi dacă vor mai striga încă „Pace, Pace!,” îi 
va pierde sabia. Căci pacea, ca şi ploaia, ţine de Dumnezeu şi vine 
de la Dumnezeu. Şi precum oamenii trebuie să se roage lui Dum- 
nezeu pentru ploaie, aşa trebuie s'o facă şi pentru pace. Nu aşa Eu- 
ropa, nu aşa. Ci ea a urzit răutate în inimă împotriva lui Hristos, 
laolaltă cu Evreii, şi a cugetat să facă pace în lume cu ajutorul pro- 
pagandei. De ce nu a adus măcar o ploaie cu ajutorul propagandei? 
Cu adevărat, Europa sa îmbogăţit cu ajutorul lui Hristos, iar apoi 
l-a lepădat pe Hristos. Sa îngrăşat şi s'a îngroşat, iar vederea şi au- 
zul i-au slăbit, şi inima i s'a împietrit. Întocmai ca vechiul Israil, şi 
totul după reţeta lui Caiăfa. 

lată mărturia despre Israil dată de Moisi, omul lui Dumnezeu: 
Şi a mâncat lacâv şi s'a săturat şi s'a lepădat cel iubit; îngroşatu-s'a, 
îngrăşatu-s'a, lățitu-s'a şi a părăsit pre Dumnezeul cel ce l-au făcut pre el şi 


s'a depărtat dela Dumnezeu mântuitorul său. (...) Jertfit-a dracilor, şi nu lui 


PRIN FEREASTRA TEMNIȚEI 157 


Dumnezeu. /Deut. 32:15,17/ Moisi nu ştia de Europa, dar prin aceste 
cuvinte a făcut o imagine, fără voie, cu mii de ani înaintea lui Hristos, 
a Europei viitorului. Cum a fost vechiul Israil, aşa e şi noul. 

Din această pricină a apărut ura cumplită a Europenilor împotri- 
va Evreilor: pentru că fiecare urăşte viciile sale în alții. Europa respiră 
duhul Jidovesc, de aceea îi prigoneşte pe Evrei. Evreii nici nu mai 
sânt de nici un folos Europei. Ei şi-au încheiat lucrarea în Europa. 
Omenirea Europeană îi va înlocui cu destoinicie în lupta împotriva 
lui Dumnezeu şi împotriva lui Hristos. 

lar tu, neam Sârbesc, unde te-ai rătăcit? Fugi din corabia care 
se scufundă. Întoarce-te din Europa iudaizată la Biserica şi isto- 
ria ta. Leapădă cuvintele omeneşti, caută cuvintele lui Dumne- 
zeu, ce sânt vii ca focul, asemenea unui ciocan ce sfărâmă stânca în 
bucăţi. Proslăveşte-l pe Hristos, ca şi Hristos să te mântuiască şi să te 
proslăvească pe tine, precum pe părinţii tăi, în vecii vecilor. Amin. 


Când un oaspete înnoptează la un gospodar, întreabă 
ce fac copiii gazdei, vorbeşte cu argaţii, dar neîncetat se 
gândeşte la stăpânul casei. Despre gospodar cugetă, des- 
pre el întreabă, lui îi trimite salutări, lui îi face daruri, pe el îl salută, 
lui îi mulţumeşte, şi împreună cu toţi cântăreții îi viersuieşte cântări 
şi osanale. 
Toate acestea sânt cu totul fireşti, chiar şi pentru Europenii de 
dreapta ori de stânga, fără de minte. Da, sânt cu totul fireşti. 
Şi ce e firesc a fost ţinut de poporul Evreiesc câteva mii de ani, în- 
cepând de la N6e, făuritorul de arcă, până la Apostolul Pâtru, cârpi- 
torul de mreje. Acestea ne sânt mărturisite de Sfânta Scriptură a lui 


Dumnezeu, cu adevărat cea mai sfântă scriere existentă, ce nu-i de pe 

pământ, ci din cer. Acestea ne sânt mărturisite de Sfânta Scriptură 
a lui Dumnezeu despre întâiul popor ales, Israil. Şi, cu adevărat, 
câtă vreme acel popor a ţinut legământul cu Dumnezeu, le-a privit 
pe toate în lumina lui Dumnezeu. Când se întâlnea şi se despărţea 
un om de altul, pomenea numele Domnului Dumnezeu. Când se 
cununa sau îngropa, când se căsătorea sau se mărita, pomenea nu- 
mele Domnului Dumnezeu său. Când cosea, semăna, plivea, secera 
sau treiera, toate le făcea cu pomenirea numelui Domnului Dumne- 
zeului său. Când zidea şi clădea, când se lupta şi se războia, şi aces- 
tea le făcea în numele Domnului Dumnezeului său, grăind după 
pilda prorocului: Aceştia în care şi aceştia pre cai, iară noi întru nu- 
mele Domnului Dumnezeului nostru vom chema. /Ps. 19:8/ Şi Domnul 
Dumnezeu era gospodarul acestei lumi, căruia i se cânta, despre 
care se vorbea, căruia i se închinau şi care era socotit cel mai însem- 
nat binefăcător în vreme de pace şi cel mai mare aliat în război. Aşa 
era şi în vremea cea veche a Evreilor. Toţi Prorocii, toţi Drepţii, toţi 
Împărații drepţi şi înainte-văzătorii proroci ai lui Dumnezeu nu pu- 
teau rosti nici măcar o frază fără să pomenească numele Domnului 
Dumnezeu Savath, atât în vreme de pace, cât şi în război. 

Cu adevărat, aşa era în Vechiul Legământ, aşa şi în Noul Legământ. 
Apostolii Domului orice rosteau, o făceau în numele Domnului, şi 
orice lucrau, o făceau în numele Domnului. Toţi Îl simțeau pe Dom- 
nul drept Gospodar al întregii case a Cosmosului şi drept Voievod 
al tuturor puterilor luptătoare din amândouă lumile. Toate sânt 
de la Dumnezeu şi prin Dumnezeu. Nimic fără Dumnezeu. Nici o 
floricică pe câmp. Nici o suflare a vreunei făpturi vii. Nici o întâm- 
plare fără ca Dumnezeu să fie părtaş sau martor. Nimic fără Dumne- 


zeu. Fără Dumnezeu, nici peste prag." Aşa simțeau, aşa propovăduiau, 


| 14. Proverb Sârbesc (n.ed.) 

aşa învățau şi vedeau Apostolii Domnului, aşa şi cele dintâi obşti 
Creştine. 'Tot ce se cugeta era făcut în numele Domului lisus Hris- 
tos, tot ce se hotăra era făcut în numele Domnului lisus Hristos, Cel 
omorât şi înviat. lot ce se vorbea era făcut în numele lui lisus Hris- 
tos, Împăratul şi Domnul, Învățătorul şi Tămăduitorul. Numele lui 
era neîncetat în inima şi pe limba tuturor credincioşilor. 

În numele lui Hristos s'a botezat Europa păgână, şi cu numele Lui 
a pecetluit şi a întărit o bună vreme gândurile, cuvintele şi lucrările 
sale. Dar, zbuciumată şi îndepărtată de la calea sa, s'a desprins trep- 
tat de Hristos, şi a urmat de-a lungul veacurilor, uşor, uşor, cuge- 
tele nebunilor şi-ale celor fără de minte — din acea zi blestemată în 
care fariseii şi arhiereii ei, în trufia lor nebună, sau rupt de Sfân- 
ta Biserică a Răsăritului şi au pornit pe o cale mai apropiată şi mai 
cunoscută necuratului Jupiter şi sângerosului Nero, decât blândului 
Hristos, Fiul Fecioarei. 

Cu vremea, Apusul Creştin şi-a înţeles cumplita înşelare şi, de 
aceea, şi-a urât arhiereii şi i-a lepădat, iar în locul lor i-a chemat şi i-a 
recunoscut pe filosofi ca fiind descoperitorii şi tâlcuitorii adevărului. 
O), fraţilor, ca şi cum adevărul ar putea fi aflat în pietrişul de pe ţărmul 
mării vieţii! Cu adevărat, nu se poate. Toate filosofările oamenilor sânt 
zadarnice şi primejdioase. Nu cunoaştem nici un filosof din Europa şi 
America să fi cunoscut adevărul şi să fi aflat calea. Nu ştim nici măcar 
unul, căci nici nu este vreunul. Toţi sânt păgâni. Toţi sânt mai aproape 
de stoici şi de epicurei, decât de Apostolii loân sau Pâvel. Toţi sânt 
nebuni şi ademenitori, călăuze oarbe ale celor orbi. 

O, fraţii mei, iată că şi generaţia noastră a înnoptat la Gospodarul 
acestei lumi. Nu sântem pe moşia noastră, ci pe moşia Lui. Nu sân- 
tem în casa noastră, ci în casa Lui. Nu sântem ai noştri, ci ai Lui. Sân- 
tem călători şi oaspeţi. Mâine se vor anunţa pentru găzduire alţii la 


intrare, iar noi vom fi daţi afară. 


160 SFÂNTUL NICOLAE VELIMIROVICI 


Mint, fraţilor, cei ce zic că au credinţă şi preţuiesc credinţa, dar nici 
nu respiră, nici nu scriu, nici nu cugetă, nici nu vorbesc, nici nu 
lucrează, nici nu simt întru Dumnezeu. În această epocă Europeană 
a istoriei, Dumnezeu este la muzeu. Nu se găseşte în viaţă, nici în 
natură, nici în societate, nici la curţile ocârmuitorilor, nici în Bise- 
rici, nici în istorie, ci la muzeu, numai la muzeu. Dar Dumnezeu nu 
vrea să fie lăsat la muzeu, ca un exponat. De aceea, El loveşte. Nu 
loveşte des, ci rar. Dar şi când loveşte, atunci mii și mii de oameni 
cad în mormânt precum frunzele galbene pe pământ. Întru slava lui 


Dumnezeu. Amin. 


Bogat este Domnul nostru, fraţilor, bogat, prea-bogat! 
5 4 Tuturor dă cele ce caută, unora spre bucurie şi mântuire, 
altora spre întristare şi pocăință. 

În vechime, Evreii au cerut un împărat de la Dumnezeu, strigân- 
du-i lui Samuil, judecătorul poporului: Dă nouă împărat, să judece 
pre noi (...) Pune preste noi împărat, să judece pre noi, ca şi la alte nea- 
muri. [l Împ. 8:5,6/ 

Şi sa mâniat Domnul şi le-a dat Împărat, după voia lor şi nu după 
a Sa — căci Domnul le spusese: Eu sânt Împăratul vostru. Dar Israil nu 
l-a ascultat şi a cerut un împărat. Şi i-a dat Dumnezeu un împărat, în 
mâhnirea Sa. lar când poporul cel fără de minte a văzut că nu le-a fost 
bine cu împărații, Prorocul le-a strigat: Unde este împăratul tău acesta, 
şi să mântuiască pre tine în toate cetăţile tale (...) Am dat ție împărat întru 
urgia mea, şi am suferit întru mânia mea. /Os. 13:10-11/ 

Fraţii mei, bogat este Domnul nostru, şi le dă tuturor cele pe care le 
caută; aşadar, dacă cererea este înțeleaptă atunci darul e spre bucurie, 


iar dacă cererea este nebună atunci darul e spre întristare şi mâhnire. 

Israil a cerut împărat de la Dumnezeu în locul judecătorilor ce îi 
făcuseră până atunci judecată. A cerut împărat de la Dumnezeu nu 
pentru că i-ar fi trebuit, ci pentru că văzuseră împărați la popoarele 
păgâne din jurul său, şi poftise, după deşertăciunea omenească, să 
aibă împărați ca şi neamurile păgâne. Dar aceasta nu a plăcut Dom- 
nului. Căci zisese Domnul: Eu sânt Împăratul tău, Israile! Dar Israil nu 
a auzit, nici nu şi-a părăsit voia. „Vrem împărat, vrem împărat!” Şi le 
dădu Dumnezeu un împărat, însă nu spre mântuire, ci spre pierzare. 

Când vorbim de Israil, trebuie să ne gândim la vechiul Israil 
Evreiesc şi la noul Israil European Apusean. Acel Israil este tăiat-îm- 
prejur, iar acesta este botezat. Dar duhul e acelaşi şi la unii, şi la alţii. 
Aceeaşi luptă împotriva lui Dumnezeu. Aceeaşi luptă împotriva lui 
Hristos. Europa modernă şi Israil sânt doi gemeni fără deosebiri. 

Vechiul Israil căuta împărat cu orice preţ. Şi a dobândit un împărat, 
dar nu cu binecuvântarea, ci cu mânia lui Dumnezeu, căci daruri- 
le lui Dumnezeu se împart în daruri cu binecuvântare şi daruri cu 
mânie. Noul Israil, adică Europa, a căutat o democraţie fără Dumne- 
zeu, o republică fără împărat. Şi acestea două nu au plăcut Domnu- 
lui, căci nici una, nici cealaltă nu era căutată în numele Lui. Nici una, 
nici cealaltă nu sa dat oamenilor cu binecuvântarea Domnului şi 
fără mânia Sa. Ei, fraţilor, fără binecuvântarea Domnului înseamnă 
fără fericire şi propăşire! 

Atât democraţii, cât şi republicanii, au condus poporul în nu- 
mele poporului. Au lepădat numele lui Dumnezeu ca şi cum nar 
fi. Odinioară, conducătorii popoarelor judecau popoarele în nu- 
mele lui Dumnezeu. Apoi l-au lepădat pe Dumnezeu, căci El este 
înfricoşat, neprihănit şi drept, şi de aceea au început să judece în 
numele poporului. Dar şi poporul le-a fost un ghimpe în ochi; căci 
poporul lui Dumnezeu cânta numelui lui Dumnezeu şi căuta drep- 


tatea lui Dumnezeu. De aceea au lepădat poporul, precum şi Dum- 

nezeu a fost lepădat. Atunci au venit la putere, unde singuri sau 
numit: nici în numele lui Dumnezeu, nici în numele poporului — 
fără pecetea şi binecuvântarea lui Dumnezeu. Şi mâna Domnului 
a lovit aceste împărăţii şi sa întins peste ele lepra albă ca fasolea; 
lepră fără leac, în strâmtorare fără ieşire; cu inimă fără dragoste, 
cu cap fără minte. 

Sfinţii şi Prorocii Europei au zis: Auzi şi taci, Europă, taci ca să 
auzi mai bine! Domnul este judecătorul tău, împăratul, regele şi 
cneazul tău, căpetenia şi preşedintele tău. Domnul e adevăr, iar 
toate celelalte sânt umbre ale Lui. Pentru ce urmezi umbrelor şi nu 
te ţii de adevăr? Evreii au vrut împărat, şi au dobândit un împărat, 
dar au fost şi pedepsiţi. Şi tu ai primit ce ai vrut, dar voile tale 
te-au osândit la moarte. Recunoaşte-l pe Dumnezeu ca Împărat al 
împăraţilor, şi lesne vom afla un împărat pământesc. Lesne vom afla 
şi regi, şi judecători, şi cneji pe pământ, dacă Îl vei recunoaşte pe 
Dumnezeu ca Rege al regilor, şi Judecător al judecătorilor, şi Cneaz 
al cnejilor. Dar ne este greu când tu nu recunoşti aceasta. Ai ajuns ca 
o femeie cochetă şi uşuratică. Cine îţi va aţine calea, când tu ai apu- 
cat pe drumul pieirii? Cine te va face fericită, când ai luat drumul 
nefericirii? 

Ei, Sârbilor, auziţi şi urmaţi celor ce vă voi spune. Nimic nu vă voi 
spune de la mine, căci eu cu desăvârşire nimic, nimic, nimic sânt, ci 
de la Domnul Savasth. 

Nu vă ajută nici împăratul, nici regele, nici cneazul, nici despo- 
tul, nici voievodul, ci numai Eu, care în mâini ţin toate marginile 
pământului, zice Domnul Dumnezeu, Ziditorul tău. Recunoaş- 
teţi-mă pe Mine, şi Eu vă voi recunoaşte pe voi. Proslăviţi-mă pe 
Mine, şi Eu vă voi proslăvi pe voi. Fiţi oamenii Mei, şi eu vă voi fi 
Dumnezeu. Acum şi în vecii vecilor. Amin. 

Cerul se răzbună pentru cel drept. Să facă dreptul drep- 

tatea, iar răzbunarea să o lase lui Dumnezeu. Se va arăta 

Dumnezeu, dar nu îndată. Mai înainte va ispiti răbdarea 
nevoitorului, şi va lăsa vreme tiranului să soarbă dulceaţa din va- 
sul nedreptăţii sale. lar în ceasul din urmă, când dreptul îşi va 
încredința sufletul lui Dumnezeu şi când nedreptul se va bucura 
crezându-se biruitor, dintr'o dată va apărea Izbânditorul dreptăţii. 
Şi rolurile se schimbă: ce e sus cade, şi ce e jos se ridică. Dreptul se 
ridică biruitor, cu flamura lui Dumnezeu Izbânditorul, iar nedrep- 
tul rămâne ruşinat şi lovit. 

Patimile lui Hristos luminează ca pildă deasupra tuturor celor- 
lalte pilde. Cât a fost judecat Hristos, căpeteniile Evreieşti sau pur- 
tat trufaş. În faţa ochiului neiscusit, păreau puternici precum cedrii 
Livanului, iar osânditul Hristos mic, plăpând şi neînsemnat ca un 
tufiş. Până şi străjile boierilor Evrei îl priveau cu dispreţ pe lisus 
Hristos. Acestea s'au putut vedea şi în Sion, la curtea Caiafei. La fel 
şi în faţa lui Pilăt, în pretoriul Râman; la fel şi în faţa lui Ir6d, iar cel 
mai limpede pe Golgotha. Când Domnul a fost răstignit, nedrepţii 
lui judecători aruncau de sub cruce ocări şi defăimări în obrazul lui, 
râdeau şi zeflemiseau. La fel şi gloata pe care aceştia o plătiseră să le 
urmeze şi să strige în gura mare ceea ce ei le îndesau în urechi. La 
fel chiar şi unul dintre tâlharii răstigniţi. 

Cine ar fi putut bănui că toate vor înceta într'o clipă! Toate neghio- 
biile făcute de oameni vin din înţelegerea lor greşită, dar pe care ei o 
cred bună, şi de la gândirea lor greşită, pe care ei o socotesc tare ca o 
stâncă. Căci, când Domnul lisus a strigat de pe cruce: Părinte, în mâini- 
le tale încredințez duhul meu /Lc. 23:46] şi şi-a dat duhul, s'a întâmplat 
ceva neaşteptat, ceva ce-a încurcat toate socotelile înţelepţilor Sionu- 
lui şi-a aruncat în ţărână logica oamenilor. Ce sa întâmplat? Soarele 


s'a întunecat, pământul s'a cutremurat, stâncile sau despicat, mor- 

mintele s'au deschis, catapeteasma bisericii sa rupt în două, de sus 
până jos. Furtună, groază, frică, întuneric, cutremur! Şi tot poporul 
ce s'a strâns să urmărească acestea, când văzu ce se întâmplă, se în- 
toarse bătându-şi pieptul. Au amuţit gurile ce până atunci revărsau 
răutate şi murdărie împotriva Fiului lui Dumnezeu. Au tremurat ge- 
nunchii şi au clănţănit dinţii de frică. Toţi sau grăbit să fugă din acel 
loc înspăimântător. Fiecare simţea că Dumnezeu cel izbânditor se 
amestecă în această întâmplare. Fiecare se spăla şi se îndreptăţea în 
cugetul său, spunând: Nu e vina mea, ei mau împins! Împreună cu 
căpitanul străjilor, mulţi au crezut cu tărie că acel Om e cu adevărat 
Fiul lui Dumnezeu. 

Dar nimeni dintre ei nu văzuse, nici nu recunoscuse acest lucru 
înaintea tuturor acelor grozăvii întâmplate. Cine, oare, a putut ve- 
dea şi recunoaşte aşa ceva, privind la lumina zilei mărirea fariseilor 
şi micimea lui lisus?! Când Soarele strălucea pe cer ca de obicei, lu- 
minând la fel şi peste cei buni, şi peste cei răi, când pământul era 
neclintit şi nemișcat, când stâncile erau tăcute, şi mormintele mute, 
iar catapeteasma atârna în toată frumuseţea ei în biserică, cine putea 
să nu bage de seamă mărirea Evreilor şi micimea lui lisus? Dar când 
natura a prins să vorbească cu înfricoşatele ei glasuri, după porunca 
lui Dumnezeu, atunci şi oamenii şi-au schimbat cugetele şi măsurile. 

Acestea s'au întâmplat acum două mii de ani, în lerusalim. Aces- 
tea s'au întâmplat şi în veacul acesta, al nostru. Câtă vreme Europe- 
nii l-au luat în râs pe Dumnezeu şi câtă vreme, împreună cu Evreii, 
l-au batjocorit pe Hristos, a fost pace adâncă pe pământ şi deasupra 
pământului. Când au început, fără ruşine şi frică, să ocărască numele 
lui Hristos, şi Biserica lui Hristos, şi să-i dispreţuiască, să-i prigonească 
şi să-i ucidă pe următorii lui Hristos, atunci, deşi neştiind cum, au 
început să se războiască între ei. Pământul sa cutremurat în acest 


război; stâncile s'au crăpat, mormintele au fost arate cu plumb şi 


PRIN FEREASTRA TEMNIȚEI 165 


fier; Soarele şi-a pierdut strălucirea pentru oameni, iar lumina lui 
n'a mai luminat, nici n'a mai încălzit. Nori negri de pulbere au aco- 
perit Europa, iar deasupra acestora au stat norii negri ai păcatelor 
şi-ai fărădelegilor omenirii Europene. 

Şi toate popoarele botezate au simţit că sa întâmplat ceva 
neaşteptat. Dumnezeu şi-a întins mâna pe pământ ca să răzbune 
legile încălcate şi sfintele Sale lăcaşuri pângărite. lar toţi oame- 
nii adevăraţi au privit şi au înţeles înşelarea în care trăiau. Mai- 
marii Europeni au ajuns în ochii lor ca nişte pitici, iar Hristos ca 
Dumnezeu Savath. Toată cultura Europeană li s'a părut o fierărie 
Ţigănească, iar dreptatea şi dragostea lui Hristos nişte stâlpi pe care 
se reazemă stelele. Toate cuvintele nebunilor filosofi şi poeţi Euro- 
peni le-au sunat ca nişte flecăreli de papagal, iar cuvintele lui Hris- 
tos le-au răsunat ca sunetul trâmbiţelor de arhanghel. Toată bogăţia 
Europei li sa părut o groapă de gunoi; toată frumuseţea acesteia, 
ca o piele pestriță de năpârcă; toate universităţile, ca nişte temnițe 
pline de umezeală şi de oase moarte. Neajutoraţi, deznădăjduiţi, au 
privit la norii grei ce apăsau întregul pământ şi l-au văzut pe singu- 
rul lor ajutor. Nu i-au văzut nici pe filosofii lor, nici pe poeţi, nici pe 
hulitorii de Dumnezeu, nici pe nebunii pe care îi urmaseră, ci pe 
Fiul Omului, care vine pe norii cerului cu putere şi slavă mare. 

Fraţii mei, aşa va fi la sfârşitul vremii. Aşa este de fiecare dată când 
oamenii rătăciţi pierd calea, călăuzirea, pacea şi raţiunea. Atunci se 
vede numai Hristos, şi nimeni altcineva. Cel mai nevăzut în vre- 
mea păcătoasei păci ajunge cel mai vizibil în vremea sângerosului 
război. Când e bezna mai neagră, Hristos o luminează. Când neca- 
zul e mai greu, Hristos dă mângâiere. Când rătăcirea e mai abruptă, 
Hristos te scoate pe calea cea bună. Când coasa morţii răpeşte 
oameni, Hristos vine ca un dătător de viaţă. Nimeni na îndurat, na 
simţit şi n'a cunoscut acestea într'o măsură mai mare decât Sârbii. 
Într'acestea, ar fi putut fi dascălii Europei. Amin. 

Sfântă Preacurată, Sfântă Preacurată! Aceasta este Năs- 
5 0 cătoarea-de-Dumnezeu căreia înaintaşii noştri i-au 

închinat cele mai frumoase ctitorii ale lor. Zis-a Dum- 
nezeu: Fericiţi cei curaţi cu inima, că aceia vor vedea pre Dumne- 
zeu. Sfânta Preacurată se numeşte aşa nu doar pentru că l-a văzut 
pe Dumnezeu, ci pentru că l-a purtat pe Dumnezeu în trupul ei. De 
aceea nu se numeşte Sfânta Curată, ci Sfânta Preacurată. 

Un capitol important al culturii Europene vorbeşte de curăţenie. 
Râvna pentru curăţenie a ajuns o manie pentru curăţenie. Însă, din 
păcate, şi aici e amestecat Evreul. Prin curăţenie, Europa modernă 
nu înţelege o curăţire mai adâncă, mai tainică şi mai de seamă, decât 
numai cea din afară — aceeaşi înţelegere a curăţeniei ca la Evreii 
ucigători de Hristos de acum două mii de ani. 

Căci şi fariseii erau râvnitori de curăţire, nu mai puţin decât Eu- 
ropenii moderni. Aşa scrie în Evanghelie. În Evanghelia lui Dumne- 
zeu scrie cum se străduiau fariseii, asemenea chirurgilor moderni, 
să curețe partea cea din afară a păharului şi a blidului. /Mat. 23:25/ Pu- 
ritanii Evrei îi prihăneau cu asprime pe ucenicii lui Hristos pentru 
că cu mâinile necurate (adică nespălate) iau pâine şi mănâncă. Căci stă 
scris: Fariseii şi toți Iudeii, de nu-şi spală mâinile până la cot, nu mănâncă, 
ținând predania bătrânilor, şi venind din târg, de nu se spală, nu mănâncă, 
şi altele multe sânt carile au luat a le ţinea: spălarea păharelor şi a urcioare- 
lor şi a căldărilor şi a paturilor. | Mar. 7:3-4/ Toate le curăţă cu apă, ca şi 
hainele, nimic cu lacrimi şi foc. Întru totul, adevăraţi oameni moder- 
ni ai vremii vechi, adevăraţi înaintaşi ai puritanilor moderni în Eu- 
ropa, care, tot aşa, cunosc numai un fel de necurăţie, cea trupească, 
şi numai un fel de a o spăla, apa. Oare nu ne strigă în fiecare zi 
în urechi şi peste urechi tagma ludeilor Europeni: Apă, apă, apă! 
Canalizări, canalizări, canalizări! Băi, băi, băi! Curăţenie, curăţenie, 


curăţenie! Şi toţi istovesc de oboseală, spălându-se şi curăţându-se pe 

dinafară. Şi, când îi priveşti, vezi că umblă întotdeauna în haine cu- 
rate şi cu trupul curat, de seara până dimineaţa. Dimineaţa iarăşi se 
spală, se curăţă şi se îmbăiază. Şi toată curăţenia aceasta, dobândită 
cu multă trudă, nu durează nicicum mai mult de o zi. Apoi, iarăşi de 
la început. lar desfătare, îmbăiere şi spălare, şi stropire; iar problema 
canalizării şi-a băii. Căci, dacă pierd şi numai o zi fără a se spăla şi 
a se îmbăia, ei cred că răspândesc o duhoare de neîndurat pentru ei 
şi pentru alţii — se ruşinează. Şi la toţi aceştia, la Europenii moder- 
ni şi la dascălii lor, Evreii luptători de Hristos, nu există vreo ruşine 
de vreo altă necurăţie în afară de cea trupească, cea de dinafară. Ei 
cunosc doar duhoarea cea rău-mirositoare a trupului, dar de duhoa- 
rea puturoasă a sufletului nici n'au auzit, duhoarea de mormânt a 
răpirii şi vicleşugului de la nespălarea sufletească nu o simt. 

În vremea aceea, fariseii şi cărturarii — înaintaşii şovinilor şi scri- 
itorilor estetişti moderni — sau apropiat de lisus şi i-au spus dojeni- 
tor: Pentru ce ucenicii tăi nu umblă dupre predania bătrânilor, ci cu mâini- 
le nespălate mănâncă pâine? Mar. 7:5/ Le răspunse Messa în mânia sa 
îndreptăţită, dând acelaşi răspuns fariseilor de acum 2000 de ani şi 
Europenilor moderni: Acum voi, Fariseii, partea cea dinafară a păharului 
şi a blidului curățiți, iară cea din lăuntrul vostru plină este de hrăpire şi de 
vicleşug. Nebunilor, (...) cele din lăuntru daţi-le milostenie, şi iată toate vor 
fi vouă curate. /Lc. 11:39-41/ 

Dar aceste cuvinte ale lui Hristos nu le-au înţeles nici fariseii din 
Ierusalim, nu le pot înţelege nici intelectualii moderni. În mânia lor 
fanatică pentru curăţenia exterioară, ei nu îl pot răbda pe omul a 
cărui piele nu este îmbăiată şi a cărui faţă nu-i bine spălată. Există 
o singură deosebire, şi nu mică, între Evreii tăiaţi-împrejur şi Eu- 
ropenii netăiaţi împrejur: Evreii erau robi ai curăţeniei de dinafară 
în numele Dumnezeului Iahve, iar Europenii sânt în numele bio- 


logiei. Evreii credeau că prin curăţenia de dinafară se apără de 

păgânism, iar Europenii — athei, la rădăcină — cred că prin curăţenia 
exterioară se apără de microbi, de viermii molipsitori şi nevăzuţi. 
Nici Evreilor, nici Europenilor nu le-a trecut prin minte că prin 
curăţenia exterioară nu ating vreun alt scop decât cel de a nu duhni 
înaintea oaspeţilor lor. lar când Hristos spune: Fericifi cei curați cu 
inima, că aceia vor vedea pre Dumnezeu, este un program pozitiv, nu 
de apărare, ci vizionar. Cei ce îşi curăţesc inimile no fac pentru a nu-i 
vedea pe draci, precum Evreii, sau pe microbi, precum Europenii, 
ci ca să-l vadă pe Dumnezeu. 

O, Hristoase, înălţime de Himalaia deasupra mlaştinii urât-mirosi- 
toare! Ai răbdare, şi rabdă! Porunceşte slugilor tale să propovăduiască 
fără istovire curăţenia lăuntrică, curăţenia inimii. Mulţimile simple 
de oameni vor înţelege şi vor primi şi se vor apuca de ce e mai greu 
-— curățirea sufletului şi-a inimii de viclenie şi mârşăvie, de zavistie 
şi nemilostivire, de necredinţă şi de toată fărădelegea. Dar mâinile 
moi vor căuta mereu apa doar ca să se spele de putoare spre a putea 
săvârşi alte fapte murdare. 

Blândule Hristos, ajută-ne să ne curăţim inimile şi, pentru rugă- 
ciunile Sfintei Preacurate, mântuieşte-ne. Amin. 


Dacă toţi Creştinii ar fi citit Vechiul şi Noul Legământ 
5 E lui Dumnezeu, ar fi avut mai multă frică de Dum- 

nezeu şi ar fi mers mai des la Biserică să audă cuvân- 
tul lui Dumnezeu. Atunci le-ar fi fost mai uşor şi preoţilor să 
propovăduiască poporului şi să tâlcuiască voia şi legea lui Dumne- 
zeu. Şi pe mine mă bate gândul că cineva dintre cei ce mă ascultă 
nu mă va înţelege, căci nu a citit niciodată Sfânta Scriptură, nici nu 


o are în casă, nici nu poate spune ce este Vechiul şi ce este Noul 

Legământ. Acel gând chinuitor mă îndeamnă să vă spun de mai 
multe ori: Luaţi Sfânta Scriptură. Precum ţineţi icoana în casă, aşa 
să ţineţi şi Sfânta Scriptură. Icoana este sfinţenia în culori, iar Sfân- 
ta Scriptură sfinţenia în cuvinte. Citiţi Sfânta Scriptură, priviţi spre 
icoană. Sfânta Scriptură vă învaţă cum trebuie să trăiţi, iar icoana 
vă arată chipul unui sfânt care a trăit după Sfânta Scriptură. Aşa 
cum se poate fără orice alte mâncăruri, dar nu şi fără pâine, aşa se 
poate şi fără orice alte cuvinte, dar nu şi fără cuvântul lui Dumne- 
zeu. Pâinea cinstită şi cuvântul sfânt. Domnul lisus vorbeşte despre 
pâine şi cuvânt, zicând: Nu numai cu pâine va trăi omul, ci cu tot graiul 
ce iese din gura lui Dumnezeu. /Mat. 4:4/ 

În Vechiul Legământ totul e prorocie, în Noul totul e împlinire a 
prorociei. În Noul, totul e real şi definitiv. Aşa este, bunăoară, şi rân- 
duiala despre curăţire. În Cărţile lui Moisi sânt scrise multe rânduie- 
li despre curățirea trupească. Evreii au ţinut acele rânduieli cu acri- 
vie şi după literă, nepricepând înţelesul lor adevărat, adică duhovni- 
cesc. În Noul Legământ se arătă acel înţeles adevărat, adică duhov- 
nicesc, al curăţirii trupeşti. În Vechiul Legământ se vorbeşte despre 
spălarea feţei, a mâinilor şi-a picioarelor, despre îmbăierea trupu- 
lui, despre spălarea hainelor şi a căldărilor, şi a multe alte. În Noul 
Legământ se vorbeşte despre inimă curată, minte curată, conştiinţă 
curată, gânduri şi cuvinte curate, adevăr şi dreptate curată, apoi de 
cale curată, dorinţe curate, apoi de dragoste curată, înțelepciune 
curată şi bună-cinstire, şi încă multe asemenea. 

Sa mâniat Mântuitorul nostru cu dreaptă mânie pe fariseii 
îndărătnici ai acelei vremi, pentru că ţineau cu cea mai mare 
asprime toate rânduielile legate de curăţenia trupească, în vreme ce 
sufletele le erau murdare, pline de hrăpiri şi nedreptăţi. Zis-a Dom- 
nul: Farisee oarbe, curățeşte întâi lăuntrul păharului şi blidului, ca să fie 


şi cea dinafară a lor curată. Vai vouă, cărturari şi Farisei fățarnici, că vă 

asemănaţi mormânturilor celor văruite, carile din afară se arată frumoa- 
se, iar dinlăuntru pline sânt de oasele morților şi de toată necurăţia. Aşa 
şi voi, dinafară vă arătaţi drepți oamenilor, iar dinlăuntru sânteți plini de 
fățărie şi fărădelege. /Mat. 23:26-28/ 

Aşa era la vechii Evrei, aşa e şi astăzi la Europenii ludaizaţi. În 
ce constă esenţa culturii Europene? În curăţenia trupească. De aici 
marea nevoie de apă, apeducte, canale, băi. Cultura e curăţenia de 
dinafară. Cu cât a fost mai mult neglijată curăţenia lăuntrică a inimii, 
a minţii, a gândurilor, a conştiinţei şi-a cuvintelor, cu atât mai mult a 
fost accentuată curăţenia trupească de dinafară. Aceasta înseamnă 
că, cu cât a fost mai mult dispreţuită esenţa fiinţei omeneşti, cu atât 
mai mult s'a pus bază pe simboluri sau pe chipuri ale acelei esențe; 
pe cât scădea preţul vredniciei lăuntrice, pe atât creştea preţul 
vredniciei din afară. Cu cât era mai puţin aur, cu atât mai mult se 
îngrămădeau mormane de bancnote fără acoperire în aur. 

Cezarii şi dregătorii vechii Rome păgâne se întreceau în ridi- 
carea de băi. Băile lor moderne erau mai scumpe decât templele 
lor. În întunecarea lor duhovnicească şi decăderea lor morală, ei 
râvneau doar la curăţenia trupului, cea din afară, adică la simbolul, 
la chipul adevăratei curăţenii care se află în lăuntrul omului. Eu- 
ropa modernă, în decadenţa sa duhovnicească şi morală — pe care 
ea o numeşte progres — a căzut nu numai în fariseismul poporului 
Evreu, ci şi în atheismul sângeros al Romei păgâne. Cine e aproape 
de Caiăfa, e aproape şi de Pilăt! 

Poporul Sârb a prețuit de când lumea curăţenia, şi pe cea 
trupească, şi pe cea duhovnicească. A fi curat trupeşte şi sufleteşte 
era o pravilă şi pentru bărbaţi şi pentru femei, şi pentru bătrâni 
şi pentru tineri. Multe sânt zicalele înțelepte ale poporului de- 
spre curăţenia trupească şi sufletească. Spală-te şi lui Dumnezeu 


roagă-te — aşa este numai la Sârbi începutul de zi. Mai întâi priveşte 

încălțămintea, şi apoi lasă-l în casă. Sârbul ştia dintotdeauna că cea mai 
de seamă este curăţenia lăuntrică. Ştia că trupul acoperit cu-n praf 
uşor se poate spăla cu apă, dar sufletul murdărit de păcat se poate 
curăţi doar cu lacrimi şi rugăciuni. 

Cultura apei e mai uşoară decât cultura lacrimilor şi a rugăciunilor. 
De ce Dumnezeu ne-a lăsat de atâtea ori să cădem sub un bici greu? 
Pentru binele nostru. Ca să rămânem ai lui Dumnezeu şi ai noştri. 
Ca să nu ajungem superficiali şi seci. Ca să nu fim frumoşi pe 
dinafară precum mormintele văruite, iar înlăuntru plini de hrăpire 
şi nedreptate, lăcomie şi asprime, trufie şi iubire de sine. Căci ce 
rost are să-ţi speli în fiecare zi pielea cu săpun, iar în sine să ţii toată 
groapa de gunoi, urâciune şi duhoare? De aceea vă spuneam la în- 
ceput: citiţi Sfânta Scriptură şi priviţi spre icoană, ca să înţelegeţi ce 
este important, ce este mai important şi ce este cel mai important 
pentru Domnul Dumnezeu. Amin. 


Cineva poate ajunge stăpân cu ajutorul unui stăpân, nu 
cu ajutorul unui cerşetor. 
Cineva poate ajunge cunoscut cu ajutorul unui om cunos- 


cut, nu cu ajutorul unui om disprețuit. 

Cineva poate ajunge înţelept cu ajutorul unui înţelept, nu cu aju- 
torul unui nebun. 

Cineva poate dobândi biruinţa cu ajutorul unui om puternic, nu 
cu ajutorul unui om neputincios. 

Cineva poate ajunge dumnezeu cu ajutorul lui Dumnezeu, nu cu 
ajutorul diavolului. 

Fraţii mei, ţineţi mai cu seamă minte aceasta: un om poate ajunge 
dumnezeu numai cu ajutorul lui Dumnezeu, nicidecum cu ajutorul 
diavolului. 


PRIN FEREASTRA TEMNIȚEI 173 


Începutul istoriei tragice a neamului omenesc a fost atunci când 
Adam şi Eva, sau mai degrabă Eva şi Adam, au crezut în chip neso- 
cotit că pot ajunge dumnezei cu ajutorul diavolului. Încrezându-se 
în diavol, Adam şi Eva au încălcat porunca lui Dumnezeu Ziditorul, 
pentru a ajunge dumnezei. Dar, vai, aspră soartă! N'au ajuns atunci 
dumnezei, ci leşuri. Îndată li sau deschis ochii, şi au înţeles că cele 
dumnezeieşti s'au luat de la ei; au rămas doar nişte oseminte urâte. 

Aceasta a fost când a fost. Oare vom socoti şi vremea, căci ştiin- 
ţa modernă consideră că timpul este un lucru relativ şi se poate 
lungi? Dar şi prorocul cel din vechime spune despre vreme: Că o 
mie de ani înaintea ochilor tăi, Doamne, [sânt] ca ziua de ieri, carea a 
trecut. /Ps. 89:4/ 

Aceasta a fost, să spunem, când a fost. La începutul înfricoşatei 
tragedii a omenirii; atunci când cel dintâi om, împreună cu femeia 
sa, sau gândit să ajungă dumnezei cu ajutorul diavolului. Dar nu au 
ajuns dumnezei, ci leşuri goale şi împuţite. 

Aceasta a fost când a fost, dar a fost şi ieri în Europa. Omenirea 
Europeană, omul intelectualizat, adică cu inima şi mintea murdară 
şi cu simţul raţiunii dezvoltat, a făcut un pact cu diavolul, străvechiul 
pact al lui Adam de a împlini voia diavolului şi, cu ajutorul acestu- 
ia, să ajungă dumnezeu. Adică ca Europenii botezați să se supună 
diavolului, lepădându-se de Hristos, iar diavolul să le dea decorația 
dumnezeirii; aşa încât tot Europeanul care s'a lepădat de Hristos, 
a scuipat crucea şi s'a închinat diavolului, îndată să dobândească 
cinstire drăcească şi dregătorie de cneaz, grof, baron, boier, magnat, 
general, voievod, căpitan sau soldat al diavolului. 

Din partea lor, Europenii şi-au împlinit în chip desăvârşit dato- 
ria faţă de diavol, lepădându-se de Hristos. Dar din partea diavolu- 
lui nu a fost îndeplinită nici o promisiune. Căci diavolul niciodată 


nu primeşte să aibă vreo îndatorire faţă de oameni, ci cere doar su- 

punere şi face promisiuni. Dumnezeu face legământ cu oamenii 
săi, iar diavolul se teme de legământ şi nu-l face, ci face doar promi- 
siuni şi cere supunere. Diavolul i-a făcut o făgăduinţă mincinoasă 
Europei lepădate de Dumnezeu, că va face din Europeni dumne- 
zei, cu condiţia ca Europenii să i se închine. Europenii i s'au închi- 
nat, iar diavolul i-a făcut nu dumnezei, ci draci. Aceasta e înşelarea 
diavolească. 

Cu adevărat, nu e cu totul fără rost năzuinţa oamenilor de a ajun- 
ge dumnezei şi fii ai lui Dumnezeu. E ceva ascuns în ei, ca fierul 
în mină, ceva ce îi împinge să îşi caute vrednicia dumnezeiască 
pierdută. Suflarea vieţii lui Dumnezeu e într'înşii. Sânt vii nu de la 
pământ, ci din cer. Viaţa lor e arvună şi pecete a dumnezeirii. Când 
omul e sănătos, nu se gândeşte şi nu vorbeşte despre sănătate, ci abia 
când îl doboară boala începe să vorbească de sănătate, se vaită după 
sănătate, îşi caută sănătatea pierdută. Când Adam şi-a pierdut vred- 
nicia sa dumnezeiască, atunci sa simţit gol, dezbrăcat de tot ce era 
ceresc, chip din cenuşă. De la Adam şi mai departe prin Cain, Lâmeh, 
Nevrod, Hanăan, Amalic, Edom, Caiăfa şi alţii, urmaşi păcătoşi ai lui 
Adam -— toţi au căutat să redobândească ce sa pierdut prin diavol. 
Zadarnic, însă. Totul a fost zadarnic şi pe dos atunci când omul a 
vrut să redobândească cele pierdute prin vrăji diavoleşti. Şi a tot fost 
aşa, până ce Dumnezeu s'au făcut om, ca omul să se facă Dumnezeu, pre- 
cum scrie în Triod. Căci în Vechiul Legământ stă scris, iar în cel Nou 
se repetă: Sânteţi Dumnezei şi fii ai lui Dumnezeu. 

Dumnezeu Sa făcut om ca omul să se facă Dumnezeu — acesta e, 
fraţilor, zenitul istoriei omeneşti, acesta e sfârşitul nopţii celei înde- 
lungate prin care a călătorit neamul omenesc! Rătăcind şi neştiind 
nici de unde vine, nici încotro merge, acestea sânt zorile zilei celei 
mari care a vestit oamenilor evanghelia cerească: Sântem fii luminii 


şi-ai zilei. Şi, de atunci, oamenii au început să se îndumnezeiască cu 

ajutorul lui Dumnezeu. Acesta este începutul renaşterii omenirii. 
Noua cale; noul meşteşug. Noul Legământ. Noi îndatoriri şi o nouă 
făgăduinţă: Sânteți Dumnezei şi fii ai lui Dumnezeu. 

Şi milioane au ajuns, de-a lungul a două mii de ani, mici dumne- 
zei sau fii ai lui Dumnezeu. Cu ajutorul lui Dumnezeu, prin credinţă, 
bunătate, milostenie, dreptate, nevoinţă, lacrimi, mucenicie, jertfire. 
Mii şi mii de milioane. Aceasta-i cea mai mare oaste adunată — oas- 
tea lui Hristos din cealaltă lume, acesta-i poporul cel mai numer- 
os — poporul lui Hristos din cealaltă lume. Dar vai, fraţii mei, Eu- 
ropa modernă sa întors de la pomul vieţii şi s'a dus să vorbească 
cu şarpele, precum străbuna noastră, Eva. Sa încrezut în diavol şi 
a făcut înţelegere cu diavolul. S'a îndatorat, şi a primit făgăduinţă. 
Îndatorarea este aceasta: să se lepede de Hristos şi să se întoarcă 
de la calea Evangheliei, să fure, să mintă, să răpească, să petreacă, 
să curvească, să ucidă, să facă toate fărădelegile şi să lucreze toate 
nedreptăţile. lar făgăduinţa este aceasta: Dacă veţi face aşa, veţi fi 
dumnezei. lar Europa zilelor noastre repetă cu prisosinţă încercarea 
neizbutită a străbunei Eva, a lui Cain, a lui luda şi a celorlalte slugi 


vestite ale satanei. Amin. 


Aţi citit, fraţilor, despre fiii lui N6e: Sim şi lafeth. Urmaşii 

lui Sim şi lafeth, în degenerarea lor, asemenea trifoiului, 

sau lepădat când aveau şapte ani de Dumnezeul cel 

Unul, Dumnezeul cel Viu şi Atotputernic, şi s'au închinat idolilor: 
semiţii, idolului sâmbetei, iar urmaşii lui lafeth, idolului culturii. 

Sâmbăta şi cultura, două zeități mincinoase care sânt puse de 

necredincioşi în faţă şi mai presus de Dumnezeul cel Unul, Atotpu- 


ternic şi lubitor de oameni. Evreii tăiaţi-împrejur din vremea lui Hris- 

tos încălcaseră toate poruncile lui Dumnezeu şi ţineau doar sâmbăta. 
Evreii botezați şi Europenii zilelor noastre s'au lepădat de Hristos şi de 
Evanghelie, şi au înălţat cultura lor pe Scaunul singurului Dumnezeu. 

Sâmbăta şi cultura. Evreii au răsturnat înţelesul poruncii lui Dum- 
nezeu despre sâmbătă şi au pus sâmbăta mai presus de om, mai 
presus chiar de însuşi Dumnezeu. Hristos a încercat să-i îndrepte, 
zicându-le: Sâmbăta pentru om s'a făcut, iară nu omul pentru Sâmbătă, 
/Mar. 2:27/ dar ei n'au putut înţelege. Când Domnul i-a vindecat 
sâmbăta pe cei bolnavi, căpeteniile Evreilor, mai încăpăţânaţi decât 
poporul Evreiesc, au strigat către EI: de ce nu vindecă în celelalte 
şase zile, ci tocmai sâmbăta? Şi iarăşi a vrut Hristos să-i îndrepte, 
zicându-le că nu-i oprit de Dumnezeu să faci bine sâmbăta, ci să faci 
rău. Mai cu seamă, nu e oprit să faci bine oamenilor. Căci şi înşişi 
fariseii făceau bine animalelor sâmbăta, adică dezlegau animalele 
de povară şi le duceau la adăpat, iar dacă vreo oaie cădea în groapă, 
o scoteau de acolo. Omul e mai însemnat decât dobitoacele. Însă 
cei fără de minte şi slugile satanei nu au vrut să primească acestea, 
ci au cârtit împotriva lui Hristos şi au căutat să-l ucidă din pricină 
că, pasămite, nu cinsteşte sâmbăta — măcar că numai El împodo- 
bea sâmbăta cu faptele cele bune pentru oameni. De vreme ce 
nimic, însă, nu-i mişca pe închinătorii la idolul sâmbetei, le glăsui 
cu putere: Domn este şi al Sâmbetei Fiul Omului. /Mat. 12:8/ Şi El nu 
întinează sâmbăta, ci preoţii bisericii. Dar şi aceasta a fost în zadar. 
Închinătorii la idolul sâmbetei l-au osândit pe Fiul lui Dumnezeu la 
moarte din pricina necinstirii sâmbetei, idolul şi dumnezeul lor. 

Sâmbătarii şi culturnicii. De când e lumea, deviza puturosului 
satană a fost înlocuirea lui Dumnezeu cu orice şi cu oricine. Şi a iz- 
butit satana să-l înlocuiască la Evrei pe adevăratul Dumnezeu cu 
idolul sâmbetei, iar la Europenii moderni cu idolul culturii. 


Ce e cultura? Lucrări ale oamenilor, mândrie a oamenilor, praf 

pestriţ pe care oamenii îl adună şi îl păstrează, dar vântul vremii îl 
răspândeşte şi-l împrăştie până ajunge cenuşa dintru început. 

Ce e cultura asemuită cu Dumnezeu? Fum şi cenuşă, joc de copii 
şi neghiobie cumplită. 

Ce e cultura asemuită cu omul? Zero sub unu. Omul e fiinţă vie 
şi zidirea lui Dumnezeu. Cultura e faptă moartă şi lucrare a omului. 
Dumnezeu a pedepsit cu asprime acele neamuri care se închinau 
lucrurilor lui, Soarele, Luna, stelele, animalele, copacii şi pietrele. 
Cum să nu-i pedepsească pe cei ce se închină lucrurilor omeneşti, 
atât de neînsemnate faţă de cele ale lui Dumnezeu? 

Dar Evreii şi tatăl lor, diavolul, au izbutit, prin otrăvirea treptată 
şi îndelungată a duhului şi inimii omenirii Europene să o întoarcă 
de la cinstirea adevăratului Dumnezeu şi să o aducă la închinarea 
idolului culturii. 

Ce e cultura? 

Este o hârtie colorată sau un lemn cioplit, sau o piatră cioplită, 
sau o grămadă de pietre adunate într'o clădire, sau un cântec, sau o 
croială de haină, sau o maşină cu aburi, sau o maşină electrică, sau 
o maşină magnetică, sau un fluier ori o tobă, sau un drum asfaltat. 
Aceasta e cultura, şi nimic altceva. La aşa ceva sau închinat Euro- 
penii ca unui dumnezeu, la îndemnul Evreilor şi-al tatălui lor, dia- 
volului. După mintea acestor noi închinători la idoli, nu-i nimic dacă 
cineva ucide un om sau un milion de oameni, însă dacă cineva ar 
sparge o statuie de marmură, lucrare a culturii Europene, e rău. Sau 
dacă cineva porneşte un război, şi în război ard sate şi oraşe, şi se 
înfometează oameni, ori sânt trecute prin foc şi sabie popoare între- 
gi, aceasta nu înseamnă nimic, dar cine dă foc unui tablou vechi ori 
distruge o bibliotecă de milioane de cărţi ce-l tăgăduiesc pe Dumne- 
zeu e un sălbatic, e un adevărat atheu, căci a lovit în singurul dum- 


nezeu al nebunilor albi nesăţioşi, în zeiţa culturii. 

Şi ca să nu creadă cineva că eu înfăţişez aici doar părerea mea 
personală, iar nu cugetul celei una, adevărate şi veşnice Biserici Orto- 
doxe, vă voi aminti acum o întâmplare din urmă cu 1500 de ani: în 
vremea Împăratului Theodosie, câţiva oameni, în vremea nopţii, au 
dărâmat şi au spart statuile împăratului din Antiohia. Împăratul s'a 
mâniat foarte şi a luat cele mai aspre măsuri împotriva Antiohiei: in- 
cendieri, întemniţări, prigoane, confiscări, ucideri şi aşa mai depar- 
te. Întregul oraş a amuţit şi a răbdat plin de frică şi de groază. Atunci 
au apărut pe străzile marii Antiohii o ceată neobişnuită de oameni 
care a început să strige împotriva împăratului. Aceştia erau monahii 
ortodocşi din munţii cei înalţi şi peşterile întunecate. Auzind despre 
fărădelegile împăratului Theodosie şi-ale dregătorilor săi din Antio- 
hia, ei au ieşit pe străzile goale ale Antiohiei şi au început a striga 
în urechile nebunilor nesăţioşi ai împăratului: Duceţi-vă şi spuneţi 
împăratului acestea: Eşti cu adevărat stăpân, dar eşti om. leme-te de Zidi- 
torul şi nu ucide zidirea Lui. Te-ai mâniat că statuile tale de piatră au fost 
dărâmate, oare se va mânia Dumnezeu mai puțin dacă vei nimici chipurile 
lui vii? Statuile tale uşor se vor înnoi şi ridica, dar de tu vei pierde oame- 
ni, cum îți vei îndrepta greşeala? Vei putea tu, oare, să-i înviezi din morți? 
Aduceţi-vă aminte acestea, fraţii mei, şi cugetaţi la ele. Sâmbăta cea 
moartă nu e dumnezeu, cultura cea moartă nu e dumnezeu. Numai 
unul singur este Adevăratul Dumnezeu. Şi omul urmează îndată 
după el. Toată cultura popoarelor, din toate veacurile, este o minune 


şi-o vrednicie mai mică decât orice om viu. Amin. 

Aţi auzit, fraţilor, povestea despre cel rătăcit? 

0 () Un copil s'a rătăcit în pădure. Plângea şi căuta. Ce căuta 
mai înainte de toate copilul rătăcit? 

Hristos ar fi spus: Înainte de toate îşi va căuta părintele. 

Europa ar fi spus: Nu, mai întâi ar fi căutat pâine. 

Hristos ar fi spus: Copilul ştie că atunci când îşi găseşte părinţii, va 

găsi şi pâinea şi toate celelalte de trebuinţă, de aceea înainte de toate 

îşi caută părintele. 

Europa ar fi spus: Nu e aşa, Hristoase. Noi ştim mai bine. Tu nu 
ai ştiut despre telescop şi microscop, acul magnetic, electricitate şi 
cinematograf. Aşadar, copilul rătăcit ar fi căutat mai întâi pâine, 
încălţăminte, îmbrăcăminte şi un loc de înnoptare, iar despre părinţi 
nici nu ar fi avut când să gândească. 

Hristos ar fi spus: Dacă ştii mai bine decât Mine, apostata Mea, 
atunci urmează-ţi cunoştinţele. Dar îţi zic: Vei fi în fometată, desculţă, 
dezbrăcată, bolnavă şi nebună, lângă toată grămada pestriță de 
cunoştinţe nesuferite. 

O), fraţii mei, câtă dreptate a avut Hristos! Cine nu era în stare să crea- 
dă mai înainte în acestea, s'a încredinţat cu siguranţă după ultimele 
isprăvi nebuneşti şi zvâcniri muribunde ale omenirii Europene. 

Dacă, spre fericirea ei, acea omenire l-ar fi căutat mai întâi pe Tatăl 
cel ceresc, dacă ar fi căutat mai presus de toate împărăţia cerească, 
i sar fi dat şi toate celelalte, şi ar fi fost fericită, şi cu fericirea ei ar 
fi luminat toată lumea necreştină, şi ar fi dat slavă lui Dumnezeu 
întrun glas şi cu putere mare, încât toate popoarele de pe pământ 
şi-ar fi lepădat idolii şi s'ar fi grăbit să se boteze şi să ajungă membre 
ale dumnezeiescului cor European. Dar aşa, luându-se după cuge- 
tele sale greşite şi voia sa cea rea, afară de Hristos şi împotriva lui 
Hristos, omenirea a pierit, nevoindu-se pentru pâine şi întotdeauna 


rămânând înfometată; a înnebunit, răpind cele străine şi niciodată 

nu s'a îndestulat; sa ruşinat certându-se despre ce înseamnă ferici- 
rea, dar s'a îndepărtat din ce în ce mai mult de fericire; a orbit citind 
cărţi pentru a dobândi mai multă cunoaştere, însă, încărcându-şi 
creierul cu o povară de cunoştinţe din ce în ce mai mare, a ajuns 
şi mai lipsită de minte, şi mai întunecată, şi mai jalnică. Căci era 
obişnuită să caute pâine, fericire şi cunoaştere în afara Părintelui 
ceresc, împotriva căii şi meşteşugului arătat de Hristos. 

De aici e limpede că războaiele Europene se trag din războiul Eu- 
ropei împotriva lui Hristos; toată foametea şi amărăciunea ei vine de 
la neprimirea hranei propuse de Hristos; toată nefericirea, ruşinea 
şi nebunia Europeană se trag de la răsfăţata lepădare de Hristos şi 
rătăcirea după un bulgăre de sare a filosofilor ei cocoşaţi. Şi nu de 
ieri, ci de demult. De când? De când Papa a făcut ca Hristos să fie 
urât de Europa, şi de când Luther l-a tâlcuit greşit pe Hristos. 

Nu ne bucurăm de nenorocirea altora. Dorim din toată inima 
omenirii Europeane să afle adevărul curat şi calea cea dreaptă. Şi 
una, şi cealaltă sânt Hristos, dar nu Hristos după concepţia Papei, 
nici după cea a lui Luther. Nu acel Hristos, ci Hristosul sfinţilor 
străbuni Europeni, acel Hristos pe care strămoşii Europei de azi, 
l-au cunoscut şi l-au cinstit vreme de o mie de ani împreună cu 
strămoşii noştri ortodocşi. O mie de ani întreagă şi plină, până când 
monstrul strigoi din Roma pontificală a lui Jupiter a închis ochii 
în faţa adevărului, a călcat ruşinea, şi a început să cârmuiască pe 
temeiul fricii. Dar pe Europa o încurcă ceva: dispreţuirea moşilor 
şi strămoşilor ei. Dumnezeu a poruncit: Cinsteşte pre tatăl tău şi pre 
mama ta, şi va fi ție bine. Europa a avut multe răscoale şi revoluţii. 
Toate săgețile acelor răscoale şi revoluţii au fost îndreptate înspre 
părinţii şi străbunicii lor. lar Dumnezeu se răzbună grozav pe cei ce 
nu îşi cinstesc părinţii. Căci cei ce se despart de părintele lor trupesc 


se despart şi de Dumnezeu. Nimic din felul în care au trăit ieri 

părinţii noştri nu este bun, credeau Europenii înstrăinaţi, iar cum 
vom trăi noi mâine este pe deplin bine. Europenii, de-a lungul a 
câtorva veacuri, sau scuturat zilnic de Ieri-ul lor ca de lepră, închipuin- 
du-şi că vor afla fericirea Mâine. Şi şi-au petrecut viaţa într'un Astăzi 
înceţoşat, între disprețul celor trecute şi aşteptarea celor ce încă nu 
au venit. Istoria omenească nu cunoaşte o altă rasă sau un alt neam 
care să se agaţe vreme de veacuri de o închipuire şi să trăiască în 
această închipuire, aşa cum fac unele din ultimele generaţii ale Eu- 
ropei albe. Dar tocmai aceste generaţii vorbeau cel mai mult despre 
realitate; strigau împotriva „basmelor din vechime,” formau aşa-zişi 
„idealişti.” În această privinţă, nimeni din această lume nu a stat 
mai departe de adevărul vieţii decât Europa. Căci adevărul este Cel 
ce a spus înaintea cerului şi pământului: Eu sânt Calea, Adevărul şi 
Viaţa. Şi numai Europa singură, destrăbălată şi răzvrătită, nu a mers 
la curtea Tatălui să caute ce îi trebuie pe faţă şi deschis, ci ocolin- 
du-l pe El, Gazda sa, a plecat să cotrobăiască prin averea acestuia şi 
să fure, pentru ca mai apoi hoţii ei cei mai mari să se dea drept cele 
mai mari genii ale lumii. 

Pentru ce a pătimit atât de amarnic poporul Sârb? Pentru că sa 
despărţit de părinţi, de eroii lui purtători-de-Dumnezeu, şi a urmat 
ereticilor şi atheilor Europeni. De vreme ce ştim acestea, să luăm 


aminte ce cale se cuvine să urmăm pe viitor. Amin. 


Dumnezeul nostru, fraţilor, este Dumnezeul fiilor slo- 
bozi, nu al robilor. Hristos nu a coborât pe pământ ca să 
adune oamenii cu sila, ci ca să strângă voluntari în oastea 


sa. Cine vrea, vrea; cine nu vrea, nu e dator. Numai că cel ce nu vrea 


să fie voluntar al lui Hristos ajunge recrut al satanei, fie că vrea, fie 

că nu. Căci a spus Hristos: Cela ce nu este cu mine, împrotiva mea 
este. lar călăuza tuturor celor ce sânt împotriva lui Hristos dintru 
început este acel voievod întunecat al iadului — satana. 

Poporul Sârb i-a urmat lui Hristos de bunăvoie, după slobodă 
alegerea sa, şi nu de silă. Căci nu sa botezat într'o zi, după porunca 
ori legea cuiva, ci sa Creştinat treptat de-a lungul câtorva veacuri. 
Lupta pentru libertate a fost pusă îndată de popor lângă lupta pen- 
tru Sfânta Cruce. lar aceasta înseamnă că deviza Sârbilor este din- 
totdeauna „Credinţă şi libertate.” Când spunem credinţă, ne gândim 
numai la credinţa în Hristos, la credinţa ortodoxă. lar când spunem 
libertate, gândim la libertatea oamenilor, după cuvântul iubitorului 
de Dumnezeu Apostol Pâvel, care zice: Cu preț v'ați cumpărat; nu vă 
faceți robi oamenilor. /1 Cor. 7:23/ 

După deviza noastră naţională, se cuvine să preţuim mereu soar- 
ta poporului nostru. Când ne-am luptat pentru Cruce şi am aşteptat 
libertate de la Dumnezeu, ca dar al luptei duse pentru Cruce, atunci 
ne-a venit învierea. Greaua cruce a robiei ar fi strălucit ca un soare, 
iar libertatea ar fi încălzit ca razele soarelui. Atunci am fi ştiut că ne-a 
miluit Dumnezeu, şi că Crucea lui Hristos i-a biruit pe blestemaţii 
noştri vrăjmaşi, şi că libertatea cea dăruită de Dumnezeu şi dorită 
de noi a venit. lar când paharul iar s'ar fi întors, şi Crucea sar fi în- 
tunecat, iar libertatea ar fi plecat de la noi, atunci am fi ştiut că Dum- 
nezeu ne pedepseşte pentru păcatele noastre şi că tirania străină sa 
înstăpânit asupra noastră. Atunci când Soarele se întunecă, şi Luna 
îşi pierde strălucirea. 

Nici un popor din lume nu a ştiut să desluşească atât de simplu 
şi de limpede tot ce i se întâmplă, fie bine sau rău, precum poporul 
Sârb; aceasta din pricină că nici un popor afară de Sârbi, nu are o 
deviză atât de pozitivă şi de limpede: „Pentru Sfânta Cruce şi scum- 


pa libertate,” măsură a tuturor întâmplărilor şi tuturor încercărilor. 

Măsurând cu această măsură cele ce ni sau întâmplat în al Doilea 
Război Mondial, ajungem repede la acea concluzie neîndoielnică: 
am pătimit pentru că am lăsat Crucea şi am despărţit libertatea de 
Hristos; şi libertatea noastră sa stricat asemenea cărnii despărțite de 
sare. Atheii nu vor înţelege cele pe care le spun. Lor nici nu merită 
să le vorbeşti. Căci a le vorbi lor e totuna cu a cânta nisipului de pe 
ţărmul mării. Ei nu vor înţelege, nici nu vor alege. 

Dar voi veţi înţelege cuvintele mele, voi, cei ce ştiţi de Dumne- 
zeu şi de suflet; voi, cărora vă este cunoscută voia lui Dumnezeu 
din Sfânta Scriptură — soarta Sârbilor şi-a istoriei Sârbilor. Am batjo- 
corit Crucea, am întinat libertatea, şi am căzut sub biciul necrucii şi 
sub tirania robilor. Am suspinat după libertate ca nişte muribunzi, 
am strigat după libertate ca nişte ciori. Ne-am luptat cu sabia pen- 
tru libertate, deasupra mormintelor proaspete ale fraţilor noştri, şi 
ne-am rugat cu lacrimi lui Dumnezeu pentru libertate. lar când 
libertatea a venit, ne-am jucat cu ea precum c'o maimuţă de circ. 
Vai, însă nici măcar o singură zi nu am păstrat-o cu sfinţenie! Ci din 
dimineaţa primei zile am început să ne jucăm cu ea precum cu o 
femeie împestriţată de la circ. Şi sfintele ceruri au privit douăzeci de 
ani la jocul comediei noastre cu libertatea, precum cu o femeie de la 
circ. Şi mânia Domnului s'a abătut asupra noastră ca nişte nori grei 
de grindină vara. Şi milioane de tineri Sârbi, care şi-au dat vieţile 
pentru libertatea noastră, au privit din ceruri la ce facem şi l-au 
rugat stăruitor pe Sfântul Săvva: „Părintele nostru Sâvva, fii pre- 
cum Sfântul Ilie, şi roagă-l pe Hristos cu fulgere să lovească această 
generaţie de comedianţi şi circari, care au prefăcut sfânta libertate 
într'o şatră fără de ruşine.” 

Libertatea înseamnă libertate faţă de oamenii răi, şi slujire Dum- 
nezeului celui blând. Prima parte am înţeles-o, a doua nu. Am înţeles 


că libertatea înseamnă eliberare de oamenii răi, dar nu am înţeles că 

libertatea înseamnă şi slujirea Dumnezeului celui blând. Din pricina 
acestei neînţelegeri şi din neascultare de Biserică, am pierdut liber- 
tatea, căci nu am slujit lui Dumnezeu, ci patimilor noastre trupeşti. 
A fost o libertate a trupului şi o robie a duhului. Dimpotrivă, în 
vremea robiei sub străini, duhul era liber, iar trupul era înlănţuit. 
Pretutindeni era îndestulat numai trupul, şi pretutindeni se amăra 
sufletul. Pretutindeni se slujea numai sieşi, nicăieri lui Dumnezeu. 
Nu era slobozenia slavei copiilor lui Dumnezeu, /Rom. 8:21/ cum zice 
Sfântul Apostol Pâvel, ci prinderea porumbelului alb şi apoi arun- 
carea lui în smoală. Sau după cuvintele Apostolului Pâtru, dar nu 
ale acelui Pâtru proslăvit de Papii Romei ca strămoş al lor, ci ale 
acelui minunat fiu al lui lonă şi frate al lui Andrei care ne-a îndem- 
nat ca libertatea noastră să nu fie acoperemânt răutății, ci un prilej 
de a sluji Domnului ca robii lui Dumnezeu. /l Pet. 2:16/ 

O, Doamne, blândule lisuse, am greşit împreună cu părinţii 
noştri. Am murit pentru Cruce, dar am călcat Crucea. Am pătimit 
pentru libertate, dar am nesocotit libertatea. Miluieşte-ne, că ne-am 
mărturisit şi ne-am pocăit. Dacă e ceva bun la noi, păcătoşii Sârbi, este 
că pentru fiecare nenorocire abătută asupra noastră nu-i învinovăţim 
pe alţii, ci pe noi. Aceasta nu o fac păgânii şi ereticii. Aşa fac numai 
adevărații Creştini ortodocşi. Din această pricină, şi numai din aceas- 


ta, miluieşte-ne şi ne mântuieşte, blândule Domn al nostru. Amin. 


PLÂNSET CĂTRE DUMNEZEU 

Doamne milostiv şi milosârd, către Tine plângem, ia 

aminte la lacrimile noastre din ţărână şi auzi suspinele 
noastre. Nu avem către cine plânge, fără ca lacrimile noastre să 


fie ruşinate, nici către cine suspina, fără ca suspinele noastre să fie 

dispreţuite, nici cui un cuvânt omeneşte a spune, fără să fim covârşiţi 
cu foc sau fier. 

Doamne milostiv şi milosârd, nu-i niciunde în jurul nostru, al 
Sârbilor, vreun om, vreun popor, vreo făptură căreia să ne putem 
plânge şi jeli, care să nu scuipe pe lacrimile noastre şi să nu ia în râs 
suspinele noastre. 

Ne întrebăm mirându-ne în amărăciunea noastră: Ce sa întâm- 
plat cu noi? Cum ne-a fost ieri, şi cum ne este azi! leri eram liberi 
şi bine-dispuşi; aveam mulţi prieteni pretutindeni în jur. Astăzi, o, 
Doamne, astăzi sântem robi, fără cuvinte şi fără sfat, fără rude şi fără 
prieteni. Ca într'un vis în care-am fi fost mutaţi de-o putere vrăjită, 
la un milion de mile depărtare de patria noastră, la un milion de ani 
departe de libertatea noastră de ieri. 

Pretutindeni în jurul nostru e îngheţ, iar noi ardem în cuptor de 
flăcări. Vecinii şi prietenii noştri care până mai ieri ne făgăduiau 
prietenie veşnică, s'au prefăcut astăzi în gheaţă, în sloiuri de gheaţă 
înaintea pragului şi ferestrelor, şi deasupra capetelor noastre. Noi 
ardem în focul aprins de aceia, iar ei se uită la noi cu ochi de gheaţă, 
din suflete îngheţate. Cuvintele noastre nu pot mişca sloiurile de 
gheaţă, nici lacrimile noastre nu pot topi gheaţa din jurul nostru, 
vail!, de pretutindeni în jurul nostru, de pe pământ la ceruri. 

Doamne cel unul milostiv şi milosârd, iartă-ne. Am săvârşit fă- 
rădelege către Tine, Atotputernicul şi Atotblândul Ziditor şi Tată al 
nostru. Te-am uitat pe Tine, singurul nostru prieten, şi-am căutat 
mulţi prieteni printre vecinii noştri, printre cei ce sânt sânge, şi 
carne, şi cenuşă, ca noi. 

Iar când am alcătuit cartea prietenilor noştri, era plină de numele 
stăpânitorilor lumii acesteia, fiii oamenilor. Şi ne-am bucurat şi, bu- 
curându-ne, am zis în suflet: Bucură-te, suflete, căci eşti ferit; din 


toate părţile te sprijină prietenii tăi. Nu-i fie frică, vei avea pace 

întru mulţi ani. Dar, o, Doamne, numai numele Tău nu l-au scris 
Domnii Sârbilor în cartea prietenilor şi sfătuitorilor. Numai numele 
Tău nu se găsea între acele nume. 

Am săvârşit nedreptate înaintea Ia, Cel ce ne-ai croit, ne-ai ţesut, 
ne-ai cusut, ne-ai brodat, ne-ai împodobit şi ne-ai aninat în ceruri ca 
pe-o preafrumoasă velinţă. Nu ne-am amintit de Tine, ci ne-am dus 
la ospăţul cel de noapte împreună cu argaţii şi potrivnicii Tăi, cu 
lepădaţii şi luptătorii de Dumnezeu, şi cu cei fără de suflet. Cu ei am 
şezut la masă, şi-am mâncat şi-am băut, şi ne-am făgăduit veşnică 
prietenie, fără numele şi pecetea Ta. 

Dumnezeule cel blând, vei putea oare să ne ierţi prostia mă- 
gărească şi ticăloşia păgânească? Mărturisim că, în locul Tău 
de-am fi fost, nam fi putut ierta. Nicidecum nu i-am fi putut ierta 
pe zdrenţăroşii pe care i-am primit drept fii şi i-am înveşmântat în 
veşminte domneşti, nici pe cerşetorii flămânzi pe care i-am aşezat 
la masa noastră, nici pe călătorii obosiţi pe care i-am găzduit — pe 
cei ce s'au ridicat împotriva noastră, împrietenindu-se cu vrăjmaşii 
noştri de moarte împotrivă-ne. Cu adevărat, Doamne, nicidecum nu 
am fi în stare să iertăm păcatul pe care l-am săvârşit faţă de Tine 
celor care ar fi păcătuit în acest fel faţă de noi. 

O, Doamne, Tu eşti însă Dumnezeu, iar noi oameni! lartă. Aşa Te 
vom şti şi Te vom recunoaşte ca Dumnezeu, când Te vei arăta mai 
mare şi mai milostiv decât noi. 

Toţi mai-marii oamenilor, toţi fiii oamenilor ne-au înşelat! Au 
încălcat făgăduinţa, au batjocorit prietenia. Şi-au aruncat co suflare 
cuvântul dat şi au strigat din toate trâmbiţele cuvinte de trădare! 

Auzi-ne pe noi, Atotblândule şi Atotadevărate Dumnezeule! 

Ne-am înşelat din pricina numărului mare. Ne-am gândit că cu 
cât vom avea mai mulţi prieteni, cu atât va fi mai bine. Nu am învăţat 


că acesta este o străveche greşeală omenească. Acum ştim ceva 

mai bine. Am plătit acum cu sânge şi cu lacrimi o nouă învăţătură, 
care glăsuieşte: cu cât mai puţini prieteni, cu atât mai bine. lar 
înţelepciunea înţelepciunilor este: un singur prieten preţuieşte mai 
mult decât milioane de alţi prieteni. Dar, o!, singurul prieten trebuie 
şi se cuvine să fie numai Domnul Dumnezeu. 


lartă-ne pe noi, Doamne, şi ne mântuieşte. Amin. 


Fraţii mei, ştiţi oare care sânt cele mai adânci cugetări, 
două la număr? Ele nu pot fi rostite în cuvinte de nici 
un om. Ele se pot arăta numai în drama vieţii, în Dum- 
nezeu şi-n oameni. Şi aceasta, cu adevărat, sa arătat atunci când 
toate s'au arătat, şi s'a descoperit când toate s'au descoperit. Cum aşa 
totul? lată cum: şi dumnezeiesc şi omenesc, şi ceresc şi pământesc, 
şi îngeresc şi diavolesc, toate acestea s'au descoperit, şi cele desco- 
perite s'au arătat aşa cum sânt. De aceea, Noul Legământ se numeşte 
îndeobşte Descoperire a lui Dumnezeu. Căci nu numai Dumnezeu 
s'a arătat, ci şi omul sa arătat şi îngerul şi diavolul. Sa vestit taina 
lui Dumnezeu şi taina omului. Tocmai acestea sânt cele mai adânci 
cugetări: taina despre Dumnezeu şi taina despre om; ele înseamnă, 
de fapt, taina transcendenţei şi-a măreției Dumnezeului Savadth şi 
taina nebănuitei josnicii a omului. Cu adevărat vă spun: înălţimea 
măririi lui Dumnezeu şi micimea josniciei omeneşti sânt două 
măsuri, două dimensiuni, nemărginite şi utopice. Cel ce cugetă la 
acestea două se afundă ori în cerurile cele mai înalte, ori în prăpastia 
adâncă şi strâmtă. 
Dumnezeu sa arătat oamenilor. Din toate cele întâmplate de la 
Zidirea lumii, aceasta e cea mai însemnată întâmplare. În jurul aces- 


tei întâmplări, toată istoria omenirii se învârte ca în jurul unui ax. 

Toate celelalte sânt de mai mică însemnătate. Toate celelalte sânt 
teme secundare. Toate celelalte pe care oamenii, ca nişte călători în 
noapte, le-au bâjbâit, le-au bănuit, le-au ghicit şi le-au aşteptat — toate 
acestea sânt doar nişte umbre ale nopţii înainte de ivirea Soarelui la 
răsărit. lar când Soarele sa arătat, umbrele au pierit, ca nişte vise 
urâte când omul se trezeşte. 

Dumnezeu s'a arătat oamenilor în chip de om. Pentru ce aşa? Pen- 
tru că, de când lumea, oamenii au aşteptat ca Dumnezeu să se arate 
aşa, adică să trăiască ca om în mijlocul oamenilor şi să vorbească 
cu oamenii, să răspundă oamenilor la nenumărate întrebări, să vin- 
dece oamenii de nenumărate suferinţe şi boli, să curețe oamenii de 
nenumărate păcate, patimi şi neputinţe, să chezăşuiască oamenilor 
împlinirea nenumăratelor năzuinţe omeneşti de viaţă, de dreptate, 
de dragoste şi de bucurie. Pe toate făgăduinţele dumnezeieşti spre 
bine pe care Ziditorul le-a aşezat în inima, în sângele şi în duhul 
fiecărui om, pe toate acestea Dumnezeu a socotit de cuviinţă să le 
pecetluiască, să le înnoiască, să le dea viaţă şi să spună înaintea 
tuturor: Aşa, şi amin. 

Un astfel de Dumnezeu, fraţii mei, s'a arătat în lume acum 
aproape două mii de ani, într'un astfel de chip omenesc. Dar 
când Dumnezeu sa arătat în chipul Domnului lisus Hristos, 
născut din Preacurata Fecioară Maria, atunci s'a arătat nebănuita 
măreție a Unuia Dumnezeu, în Treime, dar şi nebănuita nimicnicie 
omenească. Nici o generaţie nu a putut nici măcar visa o aseme- 
nea frumuseţe a lui Dumnezeu, şi nici o aşa josnicie omenească; 
nici o asemenea curăţie a lui Dumnezeu, nici o aşa murdărie 
omenească; nici o asemenea putere a lui Dumnezeu, nici o aşa 
slăbiciune omenească; nici o asemenea milă a lui Dumnezeu, nici 
o aşa răutate omenească; nici o asemenea tămâie dumnezeiască, 


nici o aşa duhoare omenească. 

Şi de atunci până astăzi curg unul lângă celălalt două râuri: unul 
este râul Golgothei, iar celălalt râul Sodomei. Unul este un râu 
limpede şi curat, iar celălalt este un râu de smoală şi necurăţie. 

Oamenii care l-au cunoscut pe Dumnezeu în trup sau scăldat 
în râul Golgothei, şi sau făcut albi precum zăpada şi luminoşi pre- 
cum îngerii. Însă cei ce nu l-au cunoscut pe Dumnezeu în trup se 
scaldă până în ziua de astăzi în râul Sodomei, în smoală şi necurăţie. 
Hristos Dumnezeu a arătat că dintre toate zidirile lumii acesteia, 
dumnezeieşti şi omeneşti, îi iubeşte cel mai mult pe oamenii cei vii. 
Oamenii Golgothei au înţeles aceasta şi au prețuit toate vredniciile, 
iar oamenii Sodomei au prețuit mai mult cele zidite de Dumnezeu, 
adică stelele, munţii, râurile şi şerpii, şi li s'au închinat ca unor dum- 
nezei; au prețuit mai mult cele zidite de om, chipurile de piatră şi de 
lemn, tablourile, clădirile, lucrul mâinilor şi toată aşa-zisa cultură, 
decât pe oamenii cei vii. Pe oamenii Golgothei Dumnezeu i-a bine- 
cuvântat, iar pe oamenii Sodomei Dumnezeu i-a blestemat. 

Precum dintotdeauna şi pentru totdeauna, aşa şi astăzi. Şi astăzi, 
fraţii mei, Dumnezeu îi blagosloveşte pe oamenii Golgothei şi îi 
blesteamă pe cei ai Sodomei. Cine sânt unii, şi cine sânt ceilalţi? 
Ai Golgothei sânt cei ce Îl pun pe Dumnezeu mai presus de om, şi 
toate celelalte le pun sub om; sânt cei ce se închină lui Dumnezeu cel 
arătat în chipul Domnului lisus Hristos şi născut în trup de Preacu- 
rata Maria. Ai Sodomei sânt cei ce păzesc cu o grijă mai mare chipu- 
rile dumnezeilor lor păgâni şi mincinoşi decât vieţile oamenilor vii 
şi botezați; cei ce preţuiesc muzeele mai mult decât bisericile; cei ce 
vorbesc despre cultură mai mult decât despre Dumnezeu cel arătat 
în Hristos. Aceştia sânt oamenii Sodomei. 

Cine are urechi să audă şi cine are minte să înţeleagă, cine aude 
şi înţelege şi primeşte, acela se va mântui. lar cine nu vrea să audă 


şi nu poate să înţeleagă, acela îşi va lua osândă. Viaţa noastră pe 

pământ e scurtă, asemenea alergătorilor la curse: ori câştigăm tot, 
ori pierdem tot. Înţelegeţi acestea, toţi cei ce aveţi minte. Şi proslăviţi 
pe Dumnezeu în Treime. Amin. 


Fraţilor, toate căile lui Dumnezeu sânt drepte; toate căile 
0 4 oamenilor sânt strâmbe. Spunând acestea despre oame- 

ni, mă fac vrednic de-a fi îndată bătut cu pietre, dacă 
no voi dovedi. Căci defăimez întreg neamul omenesc, iar aceasta 
înseamnă miliarde şi miliarde de oameni, care au trăit de la Adam 
încoace sub acelaşi soare ceresc. Dar nu mă tem, căci poziţia mea 
în această împrejurare este îndreptăţită. Nimeni nu tăgăduieşte că 
toate căile lui Dumnezeu sânt drepte. Dar celor ce tăgăduiesc că toate 
căile omeneşti, în afara lui Dumnezeu, sânt greşite, le pot răspunde: 
Nu sânt eu întâiul ce adevereşte acestea, nici nu trebuie să dovedesc 
eu aceasta. Dumnezeu a spus-o cel dintâi, Evreii au dovedit-o, iar 
Europa a adeverit-o în faţa ochilor noştri. 

Cum că toate căile omeneşti sânt greşite, a arătat-o însuşi Dom- 
nul Dumnezeu, Ziditorul oamenilor, cu părintească întristare. În 
străvechiul letopiseţ al vremii, Sfânta Scriptură a lui Dumnezeu, stă 
scris: Şi văzând Domnul Dumnezeu că s'au înmulțit răutățile oamenilor 
pre pământ şi cum că fieştecarele cugetă întru inima lui cu deadinsul spre 
răutăţi în toate zilele, s'a mâhnit Dumnezeu că au făcut pre om pre pământ, 
şi s'a căit. /Fac. 6:5-6/ Din această pricină a adus Dumnezeu potop 
de ape din care sa izbăvit numai Dreptul N6e, pentru a duce mai 
departe neamul omenesc. 

Dar nici după potop, nici după mii de ani, oamenii nau învăţat să 
lase căile lor strâmbe şi să umble pe calea Domnului. 


Nimeni nu poate dovedi aceasta mai bine decât Evreii. Dumnezeu 

a ales poporul Evreu să-i fie sfeşnicul în care va ţine marea lumină 
a adevărului înaintea tuturor celorlalte popoare. Dar acel sfeşnic se 
răsturna adesea în noroi şi se afunda adesea în apă. Nici un neam 
în istoria cosmosului înstelat nu a văzut atâtea minuni ale lui Dum- 
nezeu, mari şi înfricoşate, ca neamul Evreiesc, dar totul a fost în za- 
dar: acel neam a părăsit pentru totdeauna căile Domnului şi-a urmat 
căilor sale omeneşti, întunecoase, ruşinoase şi rău-mirositoare. 

Chiar şi întâia generaţie de Evrei care au văzut cu ochii lor mi- 
nunile lui Dumnezeu lucrate prin Moisi în Egipt, cea care a trecut 
prin mijlocul mării ca pe uscat, cea care a văzut cum curgea apă 
din stâncă şi care a mâncat pâine cerească, manna vărsată de Dum- 
nezeu ca o făină din cer, în fiecare zi — vai!, nici măcar acea primă 
generaţie ce privea cu ochii şi asculta cu urechile nu a vrut să urme- 
ze calea Domnului, ci a luat-o neîncetat pe căile sale ruşinoase şi în- 
tunecoase, ca o femeie ce-şi înşeală bărbatul. 

Aşadar, acea generaţie, martoră tuturor acelor nemaivăzute mi- 
nuni, care la început îi aducea lui Dumnezeu cântare de mulţumire 
pentru slobozirea din robia egipteană, acea generaţie, pe când era în 
pustie, iar marele Moisi se îndepărtase puţin de ei, a turnat un vițel 
de aur şi sa închinat acestui idol în locul lui Dumnezeu, zicând: 
Aceştia sânt dumnezeii tăi, Israile, carii te-au scos din pământul Eghipetu- 
lui! /leş. 32:8/ Deci viţelul de aur i-a scos din Egipt, viţelul de aur 
le-a dăruit atâtea minuni în Egipt şi-n pustie! Oare aveţi minte, voi, 
cei ce faceţi aşa? Da, avem, avem, chiar din cele ale minţii grăim, că 
nici un alt dumnezeu nu ne-a slobozit din robie şi nu ne-a scos din 
Egipt fără numai acest vițel de aur. Dar, întrebăm noi, cum v'a pu- 
tut scoate din Egipt acest vițel de aur care nici pe sine nu se poate 
mişca, nici măcar o şchioapă, fără ajutorul oamenilor. Răspunsul 
fierbe şi şuieră: Nu întreba cum, nu întreba, să ştii doar că nu e 


nimeni altul afară de acest vițel de aur, nu ne-a scos din Egipt un 


192 SFÂNTUL NICOLAE VELIMIROVICI 


alt dumnezeu, ci acest vițel de aur! Pentru aceasta, să aducem jertfe 
viţelului de aur şi să-i jucăm în jur, în cinstea lui. 

Veţi spune, fraţilor: Dar aceasta a fost demult, noi trăim astăzi 
în veacul European. Aveţi dreptate. E adevărat ce spuneţi. Dar să 
ştiţi că tocmai veacul European de după Hristos se aseamănă ca 
închinare la idoli cu veacul al douăzecilea înainte de Hristos. Pre- 
cum atunci Israil, aşa în vremea noastră Europa a proclamat lucru- 
rile cele moarte ca dumnezei. L-a lepădat pe Dumnezeu în numele 
căruia s'a botezat, Cel ce a scos-o din Egiptul cel diavolesc al nebuni- 
ei şi imoralităţii, l-a lepădat cu desăvârşire, şi şi-a făcut sieşi idoli din 
piatră, din lemn, din hârtie, din pământ şi din nenumărate alte lucru- 
ri pământeşti mute şi moarte. Pe toate acestea, pe tot acest Pantheon 
mut şi mort al său, Europa l-a numit cu un singur cuvânt: Cultură. 
Ce a fost pentru Israil viţelul de aur în pustie este pentru noul Israil, 
adică pentru Europa botezată, Cultura. Cultura a fost proclamată 
de către nebunii şi smintiţii Europeni maică a tuturor dumnezeilor 
noştri. Cultura mai presus de toate. Dacă cineva se leapădă de Dum- 
nezeul cel viu, nimeni nu îl va osândi, dar de Cultură nu are voie 
să se lepede, va fi osândit. ÎI poate cineva ocărî pe Hristos cât vrea, 
şi nu va fi socotit învechit şi neînvăţat, dar dacă va defăima cineva 
Cultura, va fi considerat neisprăvit, neînvăţat şi nesocotit. Dar Cul- 
tura nu e altceva decât materie, praf, noroi, cenuşă. 

Fraţii mei, dacă vă veţi putea înălța cu duhul chiar şi-un metru 
deasupra trupului, veţi vedea cum flacăra mâniei lui Dumnezeu 
arde fără cruţare oamenii şi popoarele ce umblă pe căile strâmbe, 
cum înghite toţi închinătorii la idoli, fie pe Evreii ce se închinau 
viţelului de aur, fie pe Europenii ce se închină gângavei Culturi. 
Foc şi pară, vifor şi furtună, întuneric şi bici, război şi boli, foamete 
şi viermi; cun bici de zece ori mai mare loveşte Ziditorul cel batjo- 


corit făpturile neînţelegătoare şi neruşinate. Aceasta se răsfrânge în 

războaielor Europene şi mondiale trecute. lată lămurirea; iată tâl- 
cuirea limpede. 

Conducătorii Sârbi au slujit ca ţârcovnic ai slujbei diavoleşti a Eu- 
ropei; au pregătit cădelniţa cu care Europa... (restul textului este ilizibil 
în manuscrisul original). 

De unde, atunci, mirarea că Europa a căzut şi Serbia s'a prăbuşit? 
Dacă veţi merge pe aceeaşi cale greşită, vi se va întâmpla la fel. 
Dacă vă veţi întoarce pe calea Dumnezeului cel drept, Ziditorul 
şi Mântuitorul vostru, veţi fi poporul Său şi veţi trăi în pace şi 
fericire. Amin. 


Dogmele credinţei şi dogmele bunei-vieţuiri sânt po- 
0 5 runcile lui Dumnezeu. Dogmele credinţei sânt ca iz- 

voarele, iar dogmele bunei-vieţuiri ca râurile ce curg din 
acele izvoare. După cum sânt izvoarele, fraţii mei, aşa sânt şi râurile. 
Dacă izvoarele sânt curate, şi râurile sânt curate; dacă izvoarele sânt 
sfinte, şi râurile sânt sfinte; dacă izvoarele sânt dumnezeieşti, şi râu- 
rile sânt dumnezeieşti. Cum ne este credinţa, aşa ne este şi purtarea; 
cum credem, aşa ne şi purtăm. Întreaga viaţă a omului este alcătuită 
din credinţă şi din purtare. 

Dacă izvoarele credinţei sânt tulburi, şi râurile sânt tulburi. Aşa 
sânt izvoarele şi aşa sânt râurile vieţii multor, a foarte multor oa- 
meni din vremile noastre. Chiar şi cei ce s'au spălat îndată după 
naştere în preacuratul izvor al lui Hristos au tulburat izvorul de 
lacrimi al Botezului cu felurite scurgeri murdare şi otrăvitoare din 
spiţeria filosofiei moderne şi, dintr'un astfel de izvor tulbure a ple- 
cat un râu tulbure. Izvor noroios, râu noroios; aşa sânt dogmele tul- 


buri ale credinţei şi dogmele tulburi ale purtării. Omul a început să 

creadă mai mult în om decât în Dumnezeu, a început să se poarte 
mai mult după poruncile oamenilor decât după poruncile lui Dum- 
nezeu. Copilul s'a îndepărtat de poala părintelui său şi sa dus unde 
a văzut cu ochii - unde, dacă nu în prăpastie? Aceasta s'a întâmplat, 
şi încă se întâmplă. 

Europa iudaizată a repetat amăgirea ucigătoare a vechilor Evrei 
de acum două mii de ani, pe care Domnul Hristos i-a mustrat cu 
următoarele cuvinte: Că lăsând porunca lui Dumnezeu ţineţi predania 
oamenilor. /Mar. 7:8/ Urmarea acestei blestemate amăgiri a fost că 
Evreii l-au răstignit pe fiul lui Dumnezeu, adevăratul Messia, şi 
l-au slobozit de la moarte pe ucigaşul Varavva. lar urmarea acestei 
negrăite fărădelegi a fost şi este până în ziua de astăzi înfricoşata 
pătimire a neamului Evreiesc, răspândit ca pleava de vânt în în- 
treaga lume. 

În aceeaşi amăgire a căzut şi Europa modernă. A lepădat dum- 
nezeieştile dogme ale credinţei şi purtării şi a alergat ca o uşuratică 
de la un bărbat la altul, de la un filosof la altul, de la un învăţător 
la altul, de la o bibliotecă la alta, ca să audă vreo nouă dogmă 
omenească. Doar ca să se slobozească de Dumnezeu, a căutat aju- 
torul oamenilor; doar ca să poată încălca dogmele dumnezeieşti, a 
căutat dogmele omeneşti. Dar oamenii nu sânt ca Dumnezeu. Căci 
Dumnezeu nu mai tăgăduieşte ce a zis odată, şi ce a poruncit odată 
a poruncit-o tuturor, pentru totdeauna. Nu sânt aşa oamenii, nici 
fiii oamenilor, ci mincinoşi ca norii seci. Ce zice un om în tinereţe, 
tăgăduieşte la bătrâneţe. Şi când o sută de oameni vorbesc despre 
acelaşi lucru, se deschid o sută de izvoare tulburi şi se revarsă într'o 
sută de părţi. 

De aici încurcătura şi zăpăceala. Niciodată nu a văzut Soarele pe 
pământ o astfel de încurcătură şi zăpăceală în creierii, în inimile 


şi în sufletele oamenilor precum în Europa cea luptătoare de Hris- 

tos, la douăzeci de veacuri după luda, Varavva şi Caiăfa. Fiecare 
European învăţat şi-a făcut sieşi un dumnezeu-idol din învățătorul 
său. Păgânismul şi închinarea la idoli din India şi China sânt de 
departe mai nevătămătoare şi mai cuviincioase decât închinarea 
la idoli şi păgânismul scolastic din Europa, la douăzeci de veacuri 
după botezarea lui Dionisie Areopaghitul în Athena şi-a celor dintâi 
următori ai lui Hristos în Europa Centrală şi Răsăriteană. Europa 
zilelor noastre este cel mai mare Turn babilonic. Cel dintâi turn 
din Babil6n, zidit de oameni din cărămidă, era doar un semn şi-o 
închipuire a adevăratului şi marelui turn babilonic înfăţişat astăzi 
de Europa. 

De unde vine aceasta? Din faptul că Europenii au părăsit porun- 
cile lui Dumnezeu şi au urmat poruncilor oamenilor. Au lepădat 
izvoarele curate şi limpezi ale lui Hristos, din care curgeau râuri cu- 
rate şi limpezi de apă vie, şi au aflat izvoarele tulburi din care curg 
râuri tulburi, de otravă, boală şi moarte sufletească. 

Pe urmele Europei au mers şi mulţi Sârbi. lar când Dumnezeu, în 
mânia Sa, a doborât fagul cel putred, acela s'a rezemat pe cornul de 
lângă el, şi l-a apăsat cu greutatea trunchiului său. 

De când sânt pe cer Soarele şi stelele, iar pe pământ oamenii şi 
neamurile, cele dumnezeieşti de cele omeneşti întotdeauna se ose- 
besc. Cuvântul lui Dumnezeu a fost prețuit mai mult decât cuvintele 
tuturor oamenilor laolaltă, şi porunca lui Dumnezeu a contat mai 
mult decât poruncile tuturor oamenilor din lume. Dumnezeieştile 
dogme ale credinţei şi-ale vieţuirii au dăinuit cu tărie înaintea ochi- 
lor oamenilor precum stelele neclintite de pe bolta cerească. Până 
ce Europa nu şi-a pierdut minţile, acele dogme i-au luminat ca nişte 
stele cereşti: dogma despre unul Dumnezeu cel Viu, dogma despre 
Dumnezeu cel arătat în trup şi născut de Preacurata Fecioară Ma- 


ria, dogma despre Treimea cea una în dumnezeire, dogma despre 

pătimirea Fiului lui Dumnezeu şi Messia, despre moartea şi în- 
vierea Sa, despre a doua venire a Sa la sfârşitul vremilor, învierea 
de obşte din morţi şi despre înfricoşata judecată — toate acestea, şi 
alte dogme ale credinţei, au fost izvoare curate şi limpezi din care 
curgeau râurile purtării oamenilor, râurile întregii-cugetări şi cins- 
tei, râurile smereniei şi milosteniei, râurile bunătăţii şi dragostei, 
râurile bărbăţiei şi răbdării, râurile jertfei şi morţii de bunăvoie 
pentru Hristos şi pentru aproapele. 

Dar apoi s'au arătat mulţi oameni cu mintea smintită, ce nu erau 
de la Dumnezeu, ci de la potrivnicul lui Dumnezeu, ca să semene 
o altă învăţătură în Europa. Şi a încolţit neghina care, cu aburii ei 
otrăviţi, a înăbuşit tot ce e dumnezeiesc şi omenesc în omul European. 
A rămas numai ce e sălbatic, josnic şi pământesc. 

Poporul Sârb, care în urmă cu o mie de ani respira dumnezeieştile 
dogme ale credinţei şi ale vieţuirii, care pentru aceste cereşti dogme 
sa jertfit în număr de milioane, nu era obligat să-i urmeze pe zida- 
rii turnului Babel European. Dar dacă totuşi a plecat, nu are voie să 
se plângă pentru faptul că acel turn sa surpat peste el şi l-a apăsat 
până la moarte. Amin. 

RUGĂCIUNE 
CĂTRE IERARHIA 
CEREASCĂ 


Preasfântă Născătoare-de-Dumnezeu, 
mântuieşte-ne pe noi. 

Preasfântă Născătoare-de-Dumnezeu, mântuieşte-ne pe noi. 
Preasfântă Născătoare-de-Dumnezeu, mântuieşte-ne pe noi. 
Nebiruită, de nepătruns şi dumnezeiască putere 
a Cinstitei şi de-viaţă-făcătoarei Cruci, nu lăsa pe noi, păcătoşii. 
Sfinţilor Arhangheli şi Îngeri, rugaţi-vă pentru noi, păcătoşii. 
Sfinte Prorocule loânn, Înainte-mergătorul şi Botezătorul 
Domnului nostru lisus Hristos, roagă-te pentru noi, păcătoşii. 

Sfinţilor Slăviţilor Apostoli, rugaţi-vă pentru noi, păcătoşii. 
Preasfântă Născătoare-de-Dumnezeu, mântuieşte-ne pe noi. 
Sfinţilor Slăviţilor Mucenici, rugaţi-vă pentru noi, păcătoşii. 
Sfinte Întâi-mucenic şi Arhidiacon Ştefan, 
roagă-te pentru noi, păcătoşii. 

Sfântă Întâi-muceniţă Thcla, roagă-te pentru noi, păcătoşii. 
Sfinţilor Mari Mucenici Gheorghie şi Dimitrie, 
rugaţi-vă pentru noi, păcătoşii. 

Sfinţilor Mari Mucenici The6dor şi Procâpie, 
rugaţi-vă pentru noi, păcătoşii. 

Sfinte Mucenice Trifon, roagă-te pentru noi. 
Sfinţilor Sfinţiţi Mucenici Haralâmpie şi Vasilie, 
rugaţi-vă pentru noi, păcătoşii. 

Sfinţilor Preacuvioşi Mucenici Savvaiţi, 
rugaţi-vă pentru noi, păcătoşii. 

Sfinţilor Preacuvioşi Mucenici Sinaiţi, 


rugaţi-vă pentru noi, păcătoşii. 

Sfinţilor Preacuvioşi Mucenici Rafţi, 
rugaţi-vă pentru noi, păcătoşii. 
Sfinţilor Preacuvioşi Mucenici Athoniţi, 
rugaţi-vă pentru noi, păcătoşii. 
Sfinţilor Preacuvioşi Mucenici Sârbi, 
rugaţi-vă pentru noi păcătoşii. 
Sfinte Preacuvioase Mucenic luliân, 
roagă-te pentru noi, păcătoşii. 
Sfântă Preacuvioasă Muceniţă Fevronia, 
roagă-te pentru noi, păcătoşii. 
Preasfântă Născătoare-de-Dumnezeu, mântuieşte-ne pe noi. 
Preacuvioşilor şi de-Dumnezeu-purtătorilor părinţilor noştri, 
păstori şi dascăli, rugaţi-vă pentru noi, păcătoşii. 
Preacuvioşilor şi de-Dumnezeu-purtătorilor părinţilor noştri, 
păstori şi dascăli, rugaţi-vă pentru noi, păcătoşii. 
Preacuvioşilor şi de-Dumnezeu-purtătorilor părinţilor noştri, 
păstori şi dascăli, rugaţi-vă pentru noi, păcătoşii. 
Preacuvioaselor noastre Maici, rugaţi-vă pentru noi, păcătoşii. 
Preacuvioaselor noastre Maici, rugaţi-vă pentru noi, păcătoşii. 
Preacuvioaselor noastre Maici, rugaţi-vă pentru noi, păcătoşii. 
Preasfântă Născătoare-de-Dumnezeu, mântuieşte-ne pe noi. 
Preasfântă Născătoare-de-Dumnezeu, mântuieşte-ne pe noi. 
Preacuvioase Părinte Simedn, Izvorâtorule-de-Mir, 
roagă pe Dumnezeu pentru noi. 

Preacuvioase Părinte Săvva, roagă pe Dumnezeu pentru noi. 
Preacuvioase Părinte Arsenie, roagă pe Dumnezeu pentru noi. 
Preacuvioase Părinte loannikie din Devici, 
roagă pe Dumnezeu pentru noi. 

Preacuvioase Părinte Vasilie din Ostrog, 


roagă pe Dumnezeu pentru noi. 

Preacuvioase Părinte Petru din Korişa, 
roagă pe Dumnezeu pentru noi. 
Preacuvioase Părinte Pr6hor din Pcina, 
roagă pe Dumnezeu pentru noi. 
Preacuvioase Părinte Gavriil din Lesnovo, 
roagă pe Dumnezeu pentru noi. 
Preacuvioase Părinte loânn din Rila, 
roagă pe Dumnezeu pentru noi. 

Preasfântă Născătoare-de-Dumnezeu, mântuieşte-ne pe noi. 
Preasfântă Născătoare-de-Dumnezeu, mântuieşte-ne pe noi. 
Preacuvioasă Maică a noastră Paraskevi, 
roagă pe Dumnezeu pentru noi. 

Preacuvioasă Maică a noastră Anastasia, 
roagă pe Dumnezeu pentru noi. 

Preacuvioasă Maică a noastră Evghenia Împărăteasa, 
roagă pe Dumnezeu pentru noi. 

Preacuvioasă Maică a noastră Evfimia, 
roagă pe Dumnezeu pentru noi. 

Preacuvioasă Maică a noastră Anghelina, 
roagă pe Dumnezeu pentru noi. 

Preasfântă Născătoare-de-Dumnezeu, mântuieşte-ne pe noi. 
Preasfântă Născătoare-de-Dumnezeu, mântuieşte-ne pe noi. 
Sfinte Părinte Nicolae, roagă pe Dumnezeu pentru noi. 
Sfinte Părinte Vasilie, roagă pe Dumnezeu pentru noi. 
Sfinte Părinte loânn Gură-de-Aur, 
roagă pe Dumnezeu pentru noi. 

Sfinte Părinte Grigorie de-Dumnezeu-Cuvântătorul, 
roagă pe Dumnezeu pentru noi. 

Preasfântă Născătoare-de-Dumnezeu, mântuieşte-ne pe noi. 


Preasfântă Născătoare-de-Dumnezeu, mântuieşte-ne pe noi. 

Toţi Sfinţii Mucenici Sârbi, rugaţi-vă pentru noi, păcătoşii. 
Sfinţilor între sfinţi Athonfţi, rugaţi-vă pentru noi, păcătoşii. 
Sfinţilor întru tot sfinţi lerusalimiteni, 
rugaţi-vă pentru noi, păcătoşii. 

Preasfântă Născătoare-de-Dumnezeu, mântuieşte-ne pe noi. 
Preasfântă Născătoare-de-Dumnezeu, mântuieşte-ne pe noi. 
Amin. 

Biserica lui Hristos, fraţii mei, nu e nicicum o societa- 
0 ŢI: filosofică în care oamenii se întrec în cele ale minţii, 

încercând a afla răspuns la întrebarea dacă există sau 
nu Dumnezeu. Biserica lui Hristos este familia lui Dumnezeu, care 
păstrează vechea mărturie şi o adaugă pe cea nouă — o mărturie nu 
despre faptul dacă este Dumnezeu, aceasta se înţelege de la sine, ci 
despre faptul că Dumnezeu s'a arătat lumii în trup, în chipul Dom- 
nului lisus Hristos. Acea familie a crescut întratât de-a lungul a 
două mii de ani, încât întrece în număr cele mai mari împărăţii ale 
lumii. Biserica nu e filosofie, Biserica e mărturie: mărturia vie a 
oamenilor vii. Multe milioane de martori au trăit înainte de noi; ei şi 
acum viază în cealaltă lume. Multe milioane trăiesc acum împreună 
cu noi. Şi ei vor vieţui după moarte în lumea cealaltă. Multe milioane 
vor trăi şi după noi. Şi ei vor fi în lumea duhovnicească împreună cu 
noi şi cu toţi ceilalţi martori ai lui Hristos, de la începutul şi până la 
sfârşitul vremii. Dacă Dumnezeu nu s'a arătat şi n'a dat o mărturie 
personală despre Sine, atunci oamenilor nu le rămâne nimic de 
făcut decât să aştepte deznădăjduiţi până ce se va arăta Dumnezeu. 
Căci până ce Dumnezeu nu Se arată în chip neîndoielnic şi nu dă 
mărturie personală despre Sine, tot ce vor cugeta, vor vorbi şi vor 
scrie despre Dumnezeu nu sânt decât bănuieli şi bâjbâieli, scorneli şi 
presupuneri. Dumnezeu poate fi cunoscut numai prin Dumnezeu, 
şi numai prin înrudire cu Dumnezeu poate fi înţeleasă înrudirea în- 
tre oameni. 

Dar dacă Dumnezeu s'a arătat, fraţii mei, nu se poate spune nici: 
aceasta nu-i nimic, nici: aceasta-i ceva; trebuie spus: aceasta-i totul! 
Pentru că Dumnezeu nu sar fi arătat ca fiind cel mai mic dintre 
oameni, nici nu sar fi arătat ca unul dintre ei; nici nu sar fi pu- 
tut pune în rândul multor altor călători, nici pe lista multor altor 


oaspeţi de pe pământ. Dacă Dumnezeu sa arătat, atunci El e totul, 

şi celelalte sânt nimic. Toate celelalte sânt nimic, El nu le-a recunos- 
cut a fi ceva. 

Biserica noastră mărturiseşte că Dumnezeu sa arătat. Biserica 
ştie când s'a arătat Dumnezeu, ştie şi în ce chip s'a arătat; ştie ce a 
zis, ce a săvârşit, ce a descoperit, ce a făgăduit. Ştie cine l-a născut 
şi locul în care s'a născut. Ştie numele, îndeletnicirile şi însuşirile 
primilor săi martori, Apostoli, Evanghelişti şi Mucenici. Ştie marile 
minuni pe care EI le-a lucrat, şi minunile care s'au petrecut cu El. 
Ştie dragostea, înţelepciunea şi puterea Sa. Ştie despre moartea Sa 
şi Învierea Sa. Ştie cum a sporit familia Sa dumnezeiască, din veac 
în veac, de-a lungul a douăzeci de veacuri. Ştie despre minunile 
făcute în numele Său, din an în an, de-a lungul a două mii de ani. 
Îi ştie după nume pe mulţi neputincioşi care, cu ajutorul Său, au 
ajuns eroi. Ştie mulţi păcătoşi care, prin Duhul Său, au fost iertaţi, 
s'au curăţit şi au ajuns drepţi. Ştie mulţi făcători de rele pe care nu- 
mele Lui i-a preschimbat în făcători de bine. Ştie multe desfrânate 
care prin El au ajuns Sfinte şi Muceniţe. Ştie multe triburi şi nea- 
muri întunecate care se închinau idolilor, până ce vestea despre 
Dânsul a ajuns la ei şi i-a luminat cu lumina înţelegerii. Ştie şi cum 
apostolii Săi, cu făclia Evangheliei, au luminat păgânii şi triburile 
sângeroase ale continentului European. Dar, vai fraţilor!, Biserica 
ştie şi cum omenirea Europeană sa clătinat în vremea din urmă în 
credinţa întru Hristos ca Dumnezeu arătat, şi s'a aşezat în rândul 
celor care l-au judecat şi l-au ucis în lerusalim. Aceeaşi frică de lu- 
dei, care în vremile de atunci îi îndepărta pe mulţi de la Hristos, 
iar pe alţii îi făcea ucenici tainici ai Lui, a pus stăpânire pe Euro- 
pa aşa-zis cărturărească, intelectuală şi politică a vremilor noastre. 
Pătrunşi de această frică, unii se leapădă făţiş de Hristos şi îl laudă 
pe Varavva, alţii întorc spatele Bisericii şi se îndepărtează în tăcere, 


cu sufletele goale; şi alţii, încă, rămân următori lui Hristos, dar nu- 

mai pe ascuns, ca nu cumva prigonitorii moderni ai lui Hristos să-i 
îndepărteze din lojile lor, precum înainte Evreii din sinagogi. 

Uşor, uşor, sămânţa necredinţei în arătarea lui Dumnezeu a 
crescut şi a dat roadele sale amare. Hristos i-a mustrat odinioară 
pe ucenicii Săi că nu i-au crezut pe Maria Magdalina şi pe ceilalţi 
doi ucenici care l-au văzut înviat din mormânt şi-au vorbit cu El 
viu: Şi au înfruntat necredința lor şi împietrirea inimii, că nu au crezut 
celor ce au văzut pre el înviat. /Mar. 16:14/ Şi toţi ucenicii au crezut. 
De câte ori Hristos cel viu nu i-a mustrat în felurite chipuri şi prin 
cei mai buni oameni pe Europenii botezați, pentru necredinţa şi 
împietrirea inimii lor, dar în zadar. De aceea, Europa a fost lovită 
cu un bici întreit: necunoaşterea, grija şi deznădejdea. Dar despre 
aceasta se cade să vorbim în altă parte. 

Se poate găsi şi pricina, şi explicaţia faptului că Europa a şovăit 
în credinţa în Dumnezeu cel arătat, deşi nu şi vreo îndreptăţire. 
Dar nu este nici o pricină, nici vreo explicaţie pentru şovăirea 
Sârbilor în credinţa în Dumnezeu cel arătat. Căci neamul Sâr- 
besc, despărţit de Europa, a adunat de-a lungul veacurilor istoriei 
sale nenumărate mărturii despre Dumnezeu cel arătat. Hristos l-a 
călit în focul suferințelor, vreme de mii de ani, pentru ca în aceste 
vremuri, tocmai în aceste vremuri, să stea în Europa luminos ca un 
soare, plin ca o mare, tare ca Apostolii, pentru a fi de ajutor Euro- 
pei slăbănogite. Dar noi, în puţină vreme, am ruginit din nou, încât 
Domnul a trebuit să ne arunce iarăşi în foc ca să ne călească. Dum- 


nezeului nostru, slavă. Amin. 

Necunoaşterea, grija şi deznădejdea stau ca un bici întreit 
0 Q deasupra capului oricui ÎL uită şi-l leapădă pe Dumnezeu, Zi- 

ditorul său. Căci cu cât adună mai multe cunoştinţe mărunte, 
cu atât simte că ştie mai puţin; cu cât grămădeşte mai multă bogăție, cu 
atât se simte mai sărac; cu cât caută mai multă fericire, cu atât se cufundă 
mai adânc în întunericul deznădejdii. 

Ştiţi, oare, cine sânt cei mai mari neştiutori? Sânt oamenii care 
nu-l cunosc pe Dumnezeu, nici puterea lui Dumnezeu. Aceasta a 
mărturisit-o însuşi Domnul lisus, când a spus saducheilor, ispiti- 
torii Săi: Vă rătăciți, neştiind Scripturile, nici puterea lui Dumnezeu. / 
Mat. 22:29/ Iar saducheii erau Evrei atotştiutori, dar fără credinţă 
în Dumnezeu şi înviere. Le ştiau pe toate, numai de Dumnezeu şi 
de puterea lui Dumnezeu nu ştiau. lar cunoaşterea lui Dumnezeu 
este ca o sare ce sărează toată cunoaşterea, îi dă gust şi o fereşte 
de reaua întrebuințare. Saducheii vremurilor noastre sânt Euro- 
penii iudaizaţi, botezați cândva în numele Domnului lisus Hris- 
tos, dar care şi-au disprețuit botezul şi sau ruşinat de numele lui 
lisus. De aceea, toată cunoaşterea lor e mai rea decât neştiinţa 
ţăranului, căci e lipsită de gust şi întrebuințată spre rău. În zadar 
se laudă cu cunoaşterea lor lumească, în zadar au luat cunoştinţele 
fizice mărunte drept măsură a vredniciei şi măririi omului. lar ce 
este înălțat la oameni, urâciune este înaintea lui Dumnezeu, Lc. 16:15/ a 
spus însuşi Domnul Dumnezeu. 

Al doilea rău care apasă asupra oamenilor vremii noastre sânt gri- 
jile. Griji, griji şi numai griji. Priviţi la oameni, şi de-ndată vă va fi 
limpede de unde vin atâtea griji. Oamenii cu credinţă au griji mici, 
însă cei fără credinţă au griji mari; căci oamenii care simt prezenţa lui 
Dumnezeu în viaţa lor au nădejde în Dumnezeu, se roagă lui Dum- 
nezeu şi trec toate greutăţile şi grijile lor Celui Atotputenic. Aruncă 
spre Domnul grija ta, şi el te va hrăni, /Ps. 54:25/ spune psalmistul. 

Dar Domnul Mântuitorul nostru a vrut să-i slobozească pe cei ce 
urmează Lui mai ales de grijile de prisos. De aceea i-a şi învăţat: Nu 
vă grijiți cu sufletul vostru ce veți mânca şi ce veți bea, nici cu trupul vostru 
ce veți îmbrăca. (...) Priviţi la pasările cerului, că nici samănă, nici seceră, 
nici adună în jitnițe, şi Tatăl vostru cel ceresc hrăneşte pre dânsele. (...) 
Socotiţi crinii câmpului cum cresc: nu se ostenesc, nici torc; (...) că ştie 
Tatăl vostru cel ceresc că trebuință aveți de acestea toate; ci căutați mai 
întâiu împărăția lui Dumnezeu şi dreptatea lui, şi toate acestea se vor 
adăuga vouă. Mat. 6:25-33/ 

Priviţi, fraţii mei, şi vedeţi: singurii oameni care se bucură cu 
adevărat de viaţă sânt cei ce au primit această poruncă a lui Hristos 
şi trăiesc potrivit ei. Însă acei oameni care se căznesc să facă toate 
lucrurile, să-şi asigure toate mijloacele, să ajungă pe toate căile, să-şi 
împlinească toate planurile lor şi să-şi împlinească toate dorinţele 
fără ajutorul lui Dumnezeu sânt roşi de griji. Zidesc, dar o mână 
nevăzută năruie. Adună, dar un vânt nevăzut risipeşte. Aleargă, dar 
un făcător de minuni le lungeşte tot mai mult drumul şi înlătură 
ţinta şi țelul lor. Din această pricină se consumă cei fără credinţă; 
îmbătrânesc înainte de vreme, slăbesc, obosesc, îşi pierd nervii, îşi 
tocesc inima, îşi istovesc mintea, îşi slăbesc voia. Dacă-i întrebaţi de 
ce sânt aşa, veţi primi un răspuns cu totul contemporan: „De la griji, 


pr 


grijile m'au distrus!” Şi cum altfel, când sărmanul om sa împovărat 
pe sine cu grijile lui Dumnezeu? Dar grijile lui Dumnezeu nu pot 
fi luate fără puterea lui Dumnezeu, nici lucrările lui Dumnezeu nu 
pot fi făcute fără înţelepciunea lui Dumnezeu. Grijile uriaşului nu 
sânt pentru pitic, nici cele ale lui Dumnezeu pentru om. 

Al treilea rău care apasă asupra oamenilor vremii noastre este 
deznădejdea. Omenirea fără bucurie este omenirea albă de astăzi, 
care a lepădat prietenia cu Hristos şi a găsit alţi prieteni. Deznădejde 
la cei mai învăţaţi şi cei mai bogaţi. Deznădejde la femei, deznădejde 

chiar şi la copii. lar pecetea deznădejdii este sinuciderea. De unde 
atâta deznădejde şi atâţia deznădăjduiţi în veacul nostru? De la 
goliciunea minţii şi de la pustiirea inimii. Mintea nu mai cugetă la 
Dumnezeu şi inima nu-l mai iubeşte pe Dumnezeu. De aici. În- 
treaga lume nu poate umple mintea omenească; numai Dumnezeu 
poate aceasta. Fără Dumnezeu, mintea e întotdeauna goală, iar toată 
cunoaşterea care intră în ea cade în gol, ca nişte pietre aruncate în 
prăpastie. lubirea întregii lumi nu poate umple inima omului, căci ini- 
ma simte nestatornicia iubirii lumeşti, care e când în creştere, când 
în descreştere, când seacă. Fraţii mei, şi mintea şi inima noastră 
sânt afierosite lui Dumnezeu, şi numai Dumnezeu le poate aduce 
împlinire, cu plinătatea Sa, cu plinătatea înţelepciunii bucuroase şi 
cu plinătatea iubirii credincioase. 

Fără Dumnezeu, totul este necunoaştere, numai necunoaştere. 

Fără Dumnezeu, totul e grijă, numai grijă. 

Fără Dumnezeu, totul e deznădejde, numai deznădejde. 

Zis-a Domnul ucenicilor Săi: Cel ce este mai mic întru voi toți, ace- 
la va fi mare. /Le. 9:48/ Cel mai mic în cunoaşterea celor lumeşti e 
cel mai mic şi în mândrie; cel mai mic în grijile de prisos este mare 
întru bucuria vieţii; cel mai mic în deznădejde este mare în toate 
cele plăcute lui Dumnezeu. Cu adevărat, mare este acesta înaintea 
lui Dumnezeu. Aşa era şi poporul Sârb în urmă cu trei sau patru 
generaţii. Poporul Sârb avea atunci cea mai de seamă cunoaştere, 
cunoaşterea cunoaşterilor, sarea tuturor cunoaşterilor, adică cu- 
noaşterea lui Hristos, Mântuitorul cel arătat. Din această pricină, 
Sârbii nu au pătimit din pricina necunoaşterii de care pătimeşte Eu- 
ropa industrializată şi artificială. Nu a pătimit nici de multe griji, 
căci a avut nădejde în Domnul Dumnezeu cel Viu şi în Sfinţii lui 
Dumnezeu. Nu a pătimit de deznădejde, căci a ştiut să cârmuiască 


corabia lui Dumnezeu şi să călătorească, după voia Domului, de la 

o lume a lui Dumnezeu la altă lume a lui Dumnezeu. Mult ne-am 
poticnit. Mult am pierdut din greutatea înaintaşilor noştri. Dar în 
noi încă este o putere uriaşă de a ne ridica, cu binecuvântarea lui 
Dumnezeu. Să ne sculăm astăzi, să ne ridicăm, să ne curăţim şi să ne 
bucurăm, căci Dumnezeu ne priveşte şi ne călăuzeşte. Amin. 


A plâns Domnul cândva pe poporul ales al Evreilor, 

zicând: Îi bat, dar pe ei nu-i doare. A lovit Domnul în 

veacul nostru Europa păcătoasă cu două războaie grele, 
şi nu se ştie dacă a durut-o. În amândouă cazurile a lovit Domnul 
Serbia mai înfricoşat decât orice altă ţară. Oare i-a durut pe Sâr- 
bi? Cum sar putea afla dacă i-a durut? Mai întâi, prin înţelegerea 
faptului că Dumnezeu i-a lovit din pricina păcatelor lor şi, apoi, 
prin îndreptare, adică schimbarea, curățirea şi înnoirea lor - aşa 
nar mai fi fost nişte lepădaţi şi samavolnici, care merită în fiecare 
zi bătaie. Ce înseamnă pentru Sârbi îndreptarea? Se îndreaptă cel 
ce sa strâmbat. Se îndreaptă spre înălţime către Dumnezeu şi către 
sine, către Ziditorul şi către creşterea sa firească. Apusul sa strâm- 
bat cu totul, a gârbovit cu totul, ca acea femeie ce a umblat opt- 
sprezece ani cu capul înaintea genunchilor. /cf. Lc. 13:11/ Sârbii au 
privit mai întâi la Europa ca la o bolnavă, cu groază şi milă. Dar 
apoi sau obişnuit cu ea şi cu lauda ei de sine, aşa că sau gârbovit 
şi chircit şi ei, şi au socotit aceasta ceva frumos, zicând: „Asta-i la 
modă, aşa e modern, nu trebuie să fim proşti, ci să fim în pas cu vre- 
mea, cu moda, cu Europa. Trebuie să ne gârbovim şi să ne chircim.” 
În aceasta stă frumuseţea pe care proştii nu o pot vedea. Până aici 
a ajuns stricăciunea viteazului popor Sârb, care s'a proslăvit tocmai 


prin faptul că stătea drept! Şi nu s'a lăsat încovoiat de Asia, vreme 

de cinci sute de ani împliniţi. lar după ce sa eliberat de Asia, sa în- 
covoiat atât de mult în cincizeci de ani, sub înrâurirea Europei, încât 
copii nu-şi mai recunosc bunicii, iar bunicii nepoţii. Toate acestea le-a 
privit şi le-a văzut ochiul atotvăzător al Domnului. Pentru aceasta 
ne-a lovit greu mâna Domnului, ca să ne întoarcem de la căile noas- 
tre rele şi să ne ţinem de El precum înaintaşii noştri. Dar noi nu ne- 
am întors. Întratât ne-am strâmbat în ultimii 70-80 de ani, încât mai 
curând ne-am rupe decât să ne îndreptăm. 

Însă nu toţi Sârbii sau gârbovit şi sau strâmbat. Sânt încă mulţi 
care au rămas drepţi. lar ei se întreabă cu mirare: Ce este Europa? Cu 
ce ne-a atras atât Europa? Cu ce este mai atrăgător pentru noi Apu- 
sul decât Răsăritul? Ce e, aşadar, Europa? Al doilea Ierihon. Întâiul 
născut al Europei este Papa, iar fiul cel mic al Europei e atheul. S'a 
spus despre vechea cetate a Ierihonului, când a fost blestemată: 
întru cel întâiu al lui născut va pune temelia ei, şi întru cel mai mic al lui 
va pune porțile ei. /Is. Navi 6:26/ 

Ce este Europa? Erezie. Este erezie. Mai întâi arhi-erezia papală, 
apoi erezia lutherană, apoi cea calvină, apoi cea a „sâmbătarilor,” 
şi tot aşa, aproape fără sfârşit. Şirul tuturor acestor erezii se încheie 
cu atheismul, adică cu Europenii cei fără de Dumnezeu, lucru ne- 
maiîntâlnit în istoria omenirii, niciodată, niciunde, nici ca număr, 
nici ca dezlănţuire. Aşadar, întâiul-născut — arhi-eretic, iar mezinul 
- arhi-atheu. Cum poate dăinui o astfel de cetate? Cui poate sluji 
pildă acest nou Ierihon? Nimănui, în afara celor fără de minte. Dar 
cum de s'au numărat şi Sârbii în rândul acestora? Este o întrebare la 
care cu greu se poate da un răspuns, o ghicitoare greu de ghicit. Trei 
sânt răspunsurile apropiate, trei sânt soluţiile apropiate. Primul, fiii 
Sârbilor sau dus să facă avere în Apus şi, învățând să bea din cis- 
terne artificiale, au ajuns să dispreţuiască izvoarele limpezi ale 
patriei lor. Al doilea, fiii şcoliţi ai ţăranilor Sârbi au disprețuit fetele 

Sârbe şi s'au căsătorit cu străine. Al treilea, fiii şcoliţi ai Sârbilor s'au 
lepădat de părinţii lor, şi-au disprețuit părinţii pentru evlavia şi cins- 
tea lor, şi au luat-o pe calea largă. Acestea trei. Aceste trei otrăvuri 
au otrăvit întreaga noastră viaţă, a familiei, a societăţii şi a statu- 
lui. Şi aşa cum gospodarul loveşte copacii ca să scuture omizile cu 
o asemenea tărie încât frunzele şi crengile se rup, aşa şi Stăpânul 
lumii, Preaînţeleptul Domnul nostru, îi loveşte pe Sârbi ca să-i curețe 
de lacomele omizi străine. Pentru ce să ne supărăm, atunci? Şi pe 
cine să ne mâniem pe drept, dacă nu pe noi înşine? 

Europa este erezie. Şi orice erezie Creştină e mai rea decât 
păgânismul, căci experienţa a dovedit că e mai uşor să-i câştigi pe 
păgâni pentru Hristos decât să-i întorci pe ereticii Creştini la dreap- 
ta-slăvire. Câtă vreme ne vom chema ortodocşi, nu-i putem pune 
în nici un chip pe eretici drept pildă pentru noi. Ţelul Creştinilor 
ortodocşi nu este de a alerga după eretici, ci de a-i întoarce pe aceştia 
la calea cea dreaptă. 

În vremea noastră se descompune şi se transformă în putregaiul 
morţii tot ce este eretic, totul, chiar şi acele valori pe care ereticii le 
consideră drept mândria şi fala lor. 

Fie ca popoarele drept-slăvitoare să se ridice şi să trâmbiţeze ere- 
ticilor ca aceştia să se întoarcă la adevăr şi la cinste. Aceasta este în- 
datorirea vremii noastre. Dacă vom face aceasta, ne va binecuvânta 
Hristos Dumnezeu, căruia fie slava şi lauda, acum şi în veci. Amin. 

Şi acum, Stăpâne Doamne, ia sufletul meu de la mine, pen- 

tru că mai bine este a muri eu decât a trăi. /lonă 4:3/ Aşa 

sa tânguit de două ori Prorocul lonă către Dumne- 
zeu. Întâia oară — când Dumnezeu l-a trimis în marea cetate Nins- 
vi ca să vestească pieirea ei din pricina păcatelor. Auzind acestea, 
Ninevitenii s'au pocăit şi s'au îndreptat, iar Dumnezeu şi-a schim- 
bat hotărârea şi a păstrat cetatea Ninviei pentru pocăinţa ei. Căci 
toţi se căiseră cu amar, de la împărat la cerşetor, şi au rânduit post 
pentru ei şi pentru dobitoacele lor, ca nimeni să nu mănânce nimic, 
ci să se pocăiască până ce Dumnezeu se va milostivi şi le va ierta 
păcatele. Şi a văzut Dumnezeu aceasta, şi şi-a schimbat hotărârea, 
şi na mai nimicit cetatea Nin6viei. Dar aceasta n'a fost pe placul lui 
lonă, care i-a strigat lui Dumnezeu: Și acum, Stăpâne Doamne, ia sufle- 
tul meu de la mine, pentru că mai bine este a muri eu decât a trăi. 

Sa întâmplat apoi că lonă a ieşit pe câmp, şi Dumnezeu a făcut să 
crească un vrej deasupra lui lonă, care se odihnea, şi îi ţinea umbră. 
Şi lonă s'a bucurat. Dar îndată, a doua zi, Domnul îi porunci unui 
vierme să mănânce vrejul, care se veşteji şi se uscă degrabă, făcând 
să dispară umbra plăcută de deasupra capului lui lonă. Şi iarăşi a 
strigat lonă: Şi acum, Stăpâne Doamne, ia sufletul meu de la mine, pentru 
că mai bine este a muri eu decât a trăi, căci îi părea rău după vrejul care 
se uscase şi se prăpădise. 

lar Domnul, Cel ce ştie şi cugetele noastre cele mai subţiri ale in- 
imii noastre, a auzit strigătul lui lonă şi l-a înţelese, apoi i-a zis: Tu 
nu te-ai îndurat de un cucurbete, (...) dară eu cum să mă îndur de Nincvi, 
cetatea cea mare, întru carea locuiesc mai mulți decât o sută şi douăzeci de 
mii de oameni? /lonă 4:10-11/ 

O, fraţii mei, ce mare învăţătură este aceasta pentru noi toţi, cei 
din această generaţie! lonă este o pildă de nedreptate, aşa cum I6ma 


este pildă de necredinţă. Prin martori şi pilde vii învaţă Dumnezeu 


212 SFÂNTUL NICOLAE VELIMIROVICI 


neamul omenesc. „Ce zici tu, lonă?” grăi Domnul. „[i-a părut rău 
pentru acest vrej, care a apărut într'o noapte şi întralta a pierit, dar 
nu îţi pare rău de o sută de mii de oameni vii, care nu sânt vrejuri, 
ci oameni ca tine?” 

Ce zici tu, Europa? ar zice astăzi Domnul cel iubitor de oameni. Oare 
îţi pare rău de prăpădirea lucrului mâinilor omeneşti, de tablouri, 
statui, veşminte, felurite unelte, maşinării, case şi curţi, oraşe de 
mortar şi piatră, şi nu îţi pare rău de oamenii vii, fraţii tăi şi copiii 
mei? Cine ţi-a întunecat şi ţi-a stricat mintea, de le preţuieşti pe cele 
ieftine mai mult decât pe cele scumpe? Cine te-a înşelat să preţuieşti 
mai mult lucrările oamenilor decât lucrările lui Dumnezeu, dacă 
nu acel şarpe ce i-a înşelat şi pe Eva şi Adam? Cine te-a înşelat să 
preţuieşti mai mult pe cele moarte decât pe cele vii? Pe cele sortite 
grabnicei pieiri, decât cele sortite veşniciei? 

Negreşit aţi auzit de o ţară veche, numită Europa. Cei dintre voi 
care n'au mai auzit de ea au simţit-o pe spinarea lor ca un samar fere- 
cat, cu cuie ascuţite pe dinlăuntru aşa cum ariciul are pe dinafară. 
Acea povară aţi purtat-o voi, părinţii voştri şi copiii voştri în două 
dăţi, vreme de trei ani. Mulţi dintre cei mai apropiaţi şi mai dragi 
ai voştri au murit din pricina rănilor, în vreme ce voi, toţi care-aţi 
lepădat acea povară, aţi rămas greu răniţi şi însângeraţi. 

Pentru ce oamenii sau purtat aşa cu alţi oameni? Ca treziţi 
dintr'un somn adânc, vă întrebaţi: Pentru ce ne-au muncit, ne-au 
chinuit şi ne-au omorât atâta? Pentru ce, pentru ce? Întrebaţi-l pe 
Prorocul lonă, şi vă va răspunde lămurit: Pentru că aceia au prețuit 
mai mult un vrej decât mii şi mii de oameni. Pentru că au socotit 
oamenii mai ieftini decât iarba. Toţi ştim filosofia lor despre spaţiu 
şi cucerire. Să ne extindem, să cotropim. Ce să cotropim? Grădini, 
vii, ţarini, livezi, păduri, râuri, munţi, şi câte şi mai câte. Dar, veţi 


striga cu mânie voi, Sârbii, împreună cu Dumnezeu, cum să faceţi 

toate acestea, când acolo viețuiesc mii şi mii de fiinţe omeneşti, fraţi 
ai voştri, care recunosc pe unul şi acelaşi Ziditor, Părinte al lor şi al 
vostru? Cum? Simplu, răspund ei. Foarte simplu. Pe oameni îi vom 
arde cu foc, iar pădurile şi viile şi ţarinile lor le vom răpi. Pe oame- 
ni îi vom cosi, iar grădina lor o vom lăsa să crească pentru noi. Pe 
oameni îi vom prinde, iar hainele le vom lua pentru noi, şi pe ei goi 
îi vom îneca. Pe oameni îi vom nimici ca pe omizi, iar bunurile 
şi aurul lor le vom lua pentru noi. Pe oameni îi vom otrăvi cu gaze 
toxice, iar grâul, vinul şi uleiul lor îl vom ţine pentru noi. Pe oame- 
ni îi vom goni în pustiuri, ca să moară de foame, iar noi vom sta la 
masa lor, vom mânca, vom bea şi ne vom veseli. 

O, fraţilor, acestea nu sânt cuvinte goale, nici ameninţări exage- 
rate. Toate au avut loc sub ochii noştri, cu noi ca şi cu mulţi alţii. 
Ce sa întâmplat? S'au întâmplat cele scrise în Sfânta Scriptură a lui 
Dumnezeu. Făţarnicii au ars Nin6vi, cetatea lui Dumnezeu cea cu 
mulţi oameni, şi au ocrotit vrejul — căci vrejul le era de trebuinţă, iar 
oamenii nu. A încuviinţat oare Dumnezeu acestea? Doamne Dum- 
nezeule, oare ai zidit vrejurile pentru oameni, ori oamenii pentru 
vrejuri? Răspunde Hristos: vrejurile sânt pentru oameni. Răspunde 
Islamul: vrejurile sânt pentru oameni. Strigă şi neamurile păgâne: 
vrejurile sânt pentru oameni. Întreg cosmosul mărturiseşte în felul 
lui: nu numai vrejurile, ci şi stelele sânt pentru oameni! Dar Europa 
devoratoare de oameni crede că ştie mai bine decât toţi, şi zice: Nu 
e adevărat, oamenii sânt pentru vrejuri, căci vrejul preţuieşte mai 
mult decât oamenii! De aceea trebuie să purtăm războaie, adică să 
ucidem milioane de oameni, ca să putem avea milioane de vrejuri. 

Auzi tu, Sârbule, acestea? Tu, ţăranule, ştiu că auzi, dar nu ştiu 
dacă aud cârmuitorii tăi, cărturarii şi politicienii tăi, pe care îi îndes- 
tulezi cu hrană şi băutură. Ştiu că ei nu aud, căci dacă ar fi avut 


urechi să audă şi ochi pentru Dumnezeu, nu ar fi trâmbiţat pe 

cheltuiala ta, în urechile copiilor tăi, că vrejul e mai scump decât 
omul; aceasta e experienţa economiei politice. lar tu, Sârbule, dacă 
vrei ce e bine pentru tine şi pentru copiii tăi, astupă-ţi urechile 
când devoratorii de oameni vorbesc despre economie politică şi des- 
chide-le bine când auzi că se vorbeşte despre Evanghelia lui Hristos, 


Dumnezeul tău. Amin. 


De la preoţi a pornit sminteala în Apus, de la preoţi a în- 
7] ceput căderea Apusului, de la acei preoţi care spurcă sfin- 

tele şi fac păgânătate împrotiva legii. /Sot. 3:4/ Oare nu şi 
cel dintâi dintre preoţii Evreilor, Aar6n, a făurit însuşi viţelul de aur 
în pustie şi-a lăsat poporul să se închine viţelului cel mort în locul 
Dumnezeului celui viu? 

Aproape o mie de ani bisericile lui Hristos din Răsărit şi din 
Apus au fost o singură Biserică, având acelaşi cuget, aceeaşi inimă 
şi aceeaşi conştiinţă a îndatoririlor sale. Dar la sfârşitul primei mii 
de ani de la naşterea Mântuitorului lumii, parcă satana cel înlănţuit 
ar fi fost slobozit din iad ca să înşele lumea aceasta. Lucrarea sata- 
nei nu e ca lucrarea lui Hristos. Ca să zidească Împărăţia lui Dum- 
nezeu în rândul oamenilor, Hristos i-a ales pe cei mai simpli şi mai 
neînsemnaţi. În schimb, satana i-a disprețuit întotdeauna pe cei mici 
şi neînsemnaţi, şi a lucrat prin cei mai de seamă, prin cârmuitori, prin 
şefi şi căpetenii, prin arhierei, filosofi, regi, oameni de stat, oameni 
de ştiinţă, artişti şi tot aşa. 

La capătul primei mii de ani, satana a lovit în cel dintâi dintre 
preoţii Bisericii Apusene, în arhipăstorul ei, şi l-a înduplecat să se 
despartă de Biserica Drept-slăvitoare a Răsăritului, apoi, umflându-l 


cu duhul mândriei, l-a îmboldit să se certe cu toţi împărații şi regii 

popoarelor Creştine — fără însă pentru ceva care să merite, ci doar 
pentru tronuri, cinstire, întâietate şi putere. Cel dintâi dintre preoţii 
Bisericii Apusene, adică, a împlinit tocmai toate cele lăsate de Hris- 
tos la urmă, aşezate de EI cel mai jos. 

Rupându-se de Biserica cea Drept-slăvitoare, a început să pângă- 
rească cele sfinte şi să calce legea lui Dumnezeu. A pângărit cele 
sfinte prin lepădarea postului ca nefolositor şi a băgat în casa sa 
viaţa necurată de curte. A încălcat legea lui Dumnezeu, adică legea 
credinţei şi legea bunei-vieţuiri — căci acestea două alcătuiesc legea 
lui Dumnezeu, pentru mântuirea oamenilor. A schimbat Simvolul 
Credinței şi a diminuat nevoinţa spre mântuire a credincioşilor săi, 
schimbând tot ce părea greu cu ce era mai uşor: danii în bani şi un 
număr mai mic de rugăciuni scurte. O dată cu trecerea vremii, parcă 
îi spunea lui Hristos: „Irebuie să ştim cine-i cel dintâi în Împărăţia 
Ta. La întrebarea pusă de fiii lui Zevedâi nu ai dat răspunsul potri- 
vit. Ai zis, pasămite, că cine vrea să fie cel dintâi să fie sluga tuturor 
şi că Fiul Omului a venit nu ca să 1 se slujească, ci ca EI să slujească, 
şi — în cele din urmă, cea mai mare înşelare — ai spălat picioarele 
murdare ale pescarilor. Istoria a arătat că ai greşit. Popoarele sânt 
turme proaste. Aceste turme caută mai presus de toate cârmuitori 
şi căpetenii, îl caută pe cel dintâi dintre toţi, îl caută pe cel fără de 
greşeală. Acesta e lucrul hotărâtor şi fundamental în fiecare socie- 
tate şi în fiecare popor. Tu nu aveai cum să ştii acestea, căci ai trăit 


15. Am folosit această grafie deoarece este fidelă termenului grec 
(to symveolon tis pisteos), şi datorită înţelesului diferit pe care îl are 
astăzi cuvântul „simbol” (cf. DEX, semn care reprezintă sau evocă 
o noţiune). Simvolul Credinței sar putea traduce perifrazând 


„Adunarea prin împreună-sfătuire a articolelor de credinţă,” 


aşadar nimic apropiat de „simbolistica” modernă. (n. ed.) 

puţină vreme în această lume, ai murit de tânăr şi n'ai studiat psiho- 
logia masselor. Însă noi, cei dintâi dintre preoţi, am învăţat la şcoli 
înalte, am călătorit mult în lume şi am trăit de două ori mai mult 
decât tine. De aceea se cuvine să ne laşi nouă să rezolvăm această 
problemă, după marea noastră experienţă. Tu fii în cer tot ce vrei, 
iar nouă lasă-ne pământul. Tu fii Dumnezeu în cer, iar noi dum- 
nezei pe pământ; Tu infailibil în cer, iar noi infailibili pe pământ. 
Vei vedea până la urmă că programul nostru practic e incomparabil 
mai bun decât programul tău idealist şi tineresc. Ascultă-ne pe noi, 
cei bătrâni, care de o mie de ani ne luptăm cu numele Tău, ca şi cu 
această lume întinată. Dacă ai fi ascultat de bătrâni, n'ai mai fi ajuns 
să fii răstignit pe Cruce.” 

Aşa i-a şoptit satana celui dintâi dintre preoţii Apusului, tot aşa 
cel dintâi dintre preoţi i-a şoptit lui Hristos, iar apoi a propovăduit 
întregii lumi şoapta sa, ca o nouă dogmă a infailibilităţii, socoti- 
ndu-se, adică, pe sine drept Hristos cel biruitor pe pământ şi tri- 
misul împuternicit al Domnului Savadth printre oameni, căruia 
Dumnezeu i-a dat două săbii, una cu care să-i înscăuneze şi să-i 
consfinţească pe regii popoarelor lumii, iar alta cu care să-i dea jos 
şi să-i surghiunească. 

Care a fost urmarea acestora? A fost ceea ce vesteşte Prorocul 
lezechiil în numele Domnului: O, păstorii lui Israil, au pască-se păstorii 
pre sine? (...) lată, laptele îl mâncaţi de tot, şi cu lâna vă îmbrăcaţi; şi ce e 
gras junghiaţi, şi oile mele nu paşteţi. Pre cea slabă nu o ați ridicat; şi pre 
cea bolnavă n'aţi vindecat-o, şi cea zdrobită n'aţi legat-o; şi pre cea rătăcită 
"ați întors-o, şi pre cea pierită n'aţi căutat-o, şi pre cea tare o ați asuprit cu 
osteneală. Şi se risipiră oile mele, nefiind păstor. /lez. 34:2-5/ Sub astfel 
de păstori îndoielnici, popoarele Apusene nau mai ştiut ce să facă 
şi încotro să o apuce. Au băgat de seamă acele popoare că cei ce le 


vorbesc despre Împărăţia cerurilor răpesc pentru ei înşişi împărăţia 

pământească, că cei ce îi îndeamnă să nu se îmbogăţească adună 
pentru ei înşişi averi, cu preţul sângelui, că cei ce îi îndepărtează de 
iubirea de putere răpesc şi cumpără ei înşişi putere în toate părţile. 
Popoarele Apusului Creştin n'au mai ştiut ce să facă şi au şovăit în faţa 
acestei sminteli ca o trestie în bătaia vântului aspru. În cele din urmă, 
popoarele Apusene sau lepădat de arhipăstorul lor, iar cei învăţaţi 
şi bogaţi sau lepădat şi de credinţa în Hristos, din pricina purtării 
anticreştine şi de necrezut a arhipăstorilor. Până atunci, conducătorul 
Bisericii era şi conducătorul culturii. Dar după ce sa întâmplat cearta, 
cultura Apuseană a început să fie condusă de omul lumesc. Sata- 
na a jucat un rol dublu: cu arhipăstorul, împotriva regilor, oame- 
nilor de ştiinţă, culturii şi a altor arhipăstori, şi cu regii împotriva 
arhipăstorilor, iar cu purtătorii culturii, ştiinţei, artei şi politicii îm- 
potriva nu doar a arhipăstorului şi-a clerului, ci împotriva a însăşi 
temeliei credinţei. Cruzimea dintr'o parte a pricinuit cruzime din 
cealaltă parte. Josnicia a născut josnicie. Dispreţul a iscat dispreţ. 
O extremă a atras altă extremă. Şi, după cum zice poetul nostru, 
„totul a păşit pe urmele diavolului.”16 Îndărătnicia a pus stăpânire pe 
ambele părţi: îndărătnicia bisericii împotriva statului, a credinţei îm- 
potriva ştiinţei şi invers, a preotului împotriva cetăţeanului şi invers. 
lar această încăpățânare şi-a cules roadele-i amare, cele mai amare, 
în zilele noastre. 

De aceea, Sârbule, să ştii acestea şi să nu le uiţi. Poartă-te cu înţe- 
lepciune, precum părinţii tăi. Nu lăsa pe oricine să-ţi fie păstor. lar 
când ai păstori buni, să ştii că este un dar ceresc, mai mare decât 


16. Petar Petrovici Niegoş — „Cununa munţilor.” Niegoş a fost 
episcop al Sârbilor ortodocşi din Muntenegru, precum şi domni- 
tor. A rămas vestit ca poet, fiind socotit de mulţi drept unul 


dintre cei mai mari poeţi Sârbi. (n.ed.) 

lumea întreagă. Cinsteşte-ţi preoţii cei buni precum un copil pe 
părinţii săi, ca să-ţi fie ţie bine şi să trăieşti ani mulţi pe pământ. 
Cinsteşte-i, şi nu-i ocări, aşa cum fac alţii; îndreptează-i dacă greşesc, 
dar nu te depărta de ei. Căci Biserica e mai însemnată decât toate 
celelalte, pentru că numai Bisericii îi este făgăduită veşnicia, iar nu 


statelor şi culturilor. Amin. 


Voi sânteţi Biserica lui Dumnezeu, fraţii mei. Ştiţi, oare, 

că sânteţi sfințenie a lui Dumnezeu? Ştiţi, oare, că tru- 

purile voastre sânt lăcaşe al Duhului Sfânt? Ştiţi, oare, 
că nu sânteţi ai voştri, ci ai lui Dumnezeu? Ştiţi, oare, că Tatăl vostru 
cel ceresc vă aşteaptă ca să vă aşeze ca pe mici lăcaşe ale Sale în Bi- 
serica Sa cea nemărginită şi veşnică? Dacă ştiţi acestea, se cuvine 
să vă feriţi de toată necurăţia, în fapte, în dorinţe şi în gânduri. Se 
cuvine să trăiţi cu mare frică de judecata lui Dumnezeu şi să vieţuiţi 
ca în altarul Dumnezeului celui Viu şi Înfricoşat. 

Când vă numesc biserică a Duhului Sfânt, nu o fac eu, ci Apos- 
tolul lui Dumnezeu. Eu doar întăresc şi vădesc personalitatea 
fiecăruia dintre voi. lar când vă numesc - iarăşi, nu eu, ci Apos- 
tolul lui Dumnezeu - lăcaş al lui Dumnezeu, atunci vă vădim şi 
vă întărim ca mădulare ale Bisericii lui Hristos, adică ale Fami- 
liei lui Dumnezeu. Aşadar, şi ca persoane, şi ca mădulare ale Bise- 
ricii, sânteţi ai lui Dumnezeu. Şi ca persoane, şi ca mădulare ale 
Bisericii, sânteţi sfinţenii ale lui Dumnezeu. Astfel se lămuresc cel 
mai bine două întrebări pe care lumea păgână nu a reuşit nicide- 
cum să şi le desluşească; două întrebări din pricina cărora Europa 
a vărsat cu adevărat râuri de sânge, şi a rămas cu ele nedesluşite. 


Aceste întrebări privesc persoana şi obştea sau, folosind o termino- 

logie străină, individualismul şi socialismul. În acele râuri de sânge 
sa cufundat când unul, când altul, şi s'a ridicat când unul, când 
celălalt; însă niciodată nu au primit amândouă dreptul la existenţă 
din partea oamenilor. Ci întotdeauna sa strigat dintr'o parte: Să co- 
boare persoana, pentru a exista societatea! Şi strigare din cealaltă 
parte: Să coboare societatea, pentru a exista persoana! Dar niciodată 
nu au putut ajunge amândouă la înţelegere. Dar de ce? Ştiţi de ce? 
Pentru că sa pierdut sfinţenia. Persoana şi societatea sau golit de 
sfinţenie, şi s'a răspândit pretutindeni o purtare vulgară — a început 
să se umble vulgar, pe căi vulgare, spre țeluri vulgare. Omul nu 
mai are compătimire sau cinstire faţă de societate, nici societatea 
faţă de om. Persoana nu mai este socotită lăcaş sfânt al Duhului lui 
Dumnezeu, iar societatea nu mai este socotită biserică sfântă, adică 
sfinţită obşte sau, mai bine zis, familie a lui Dumnezeu. Şi de îndată 
ce Dumnezeu fu îndepărtat, se ivi satana pe câmpul de luptă cu una 
din oştile sale pe de o parte, ca să îi învrăjbească pe individualişti 
împotriva socialiştilor, şi cu o altă oaste de cealaltă parte, ca să-i 
învrăjbească pe socialişti împotriva individualiştilor. Individualis- 
mul şi socialismul sânt numele fioroase ale omenirii îndrăcite, ce au 
înlocuit denumirile de lăcaş şi biserică. 

Noi, Creştinii, numim persoana, ca şi Apostolul, „lăcaş,” iar so- 
cietatea „Biserică.” Fiecare Creştin este lăcaş sfinţit al Sfântului 
Duh, iar comunitatea Creştinilor este Sfânta Biserică a Dumneze- 
ului celui Sfânt. În amândouă cazurile, sfinţenii ale lui Dumnezeu. 
În amândouă cazurile, avere a lui Dumnezeu. Da, în amândouă 
cazurile, cinsteşte-l pe Creştin ca pe însuşi Hristos, iar pe obştea 
Creştinilor ca pe adunarea dumnezeilor. În ambele cazuri, din 
partea lui Dumnezeu -— paternitatea Sa, iar din partea oamenilor — 
filiaţia omenească (în raport cu Tatăl) şi frăţietatea omenească (în ra- 


portul omului cu ceilalţi oameni). 

În lăcaşul Sfântului Duh stăpâneşte Duhul Sfânt. Care va să zică, şi-n 
mine şi-n tine, şi-n rudele mele şi-n rudele tale, în noi, toţi cei botezați, 
ce sântem lăcaşe ale Sfântului Duh, stăpâneşte unul şi acelaşi Duh 
Sfânt. Prin acel Duh respirăm şi trăim. Prin EI ne sfinţim, prin El ne 
unim între noi întrun trup, nu într'unul stricăcios, nici după fire, ci în 
trupul lui Hristos, ce sa zămislit fără poftă omenească în Nazaret, sa 
schimbat la faţă pe Thav6r, a înviat pe Golgotha şi sia înălţat la cer. 

Iar când în noi toţi, ca în nişte sfinte lăcaşe, stăpâneşte Duhul 
Sfânt, atunci şi în adunarea noastră a tuturor, adică în Biserica 
Dumnezeului celui Viu, stăpâneşte acelaşi Duh Sfânt. lar când în 
mulţi oameni stăpâneşte unul şi acelaşi Duh Sfânt al lui Dumne- 
zeu, atunci toţi — mii, sau milioane, sau miliarde -— sânt ca un sin- 
gur om. Urmând chipul unuia şi aceluiaşi Duh al lui Dumnezeu, 
mulţimea ajunge unime. Şi tot aşa, prin grija şi dragostea faţă de 
toţi şi de toate, un om ajunge ca mulţi, iar unimea ajunge mulţime. 
Toate, prin puterea Sfântului Duh şi a sfintei dragoste. 

Aşa a reuşit Dumnezeu cel arătat în chipul lui lisus Hristos să 
rezolve cel mai temeinic şi mai desăvârşit aceste două probleme chi- 
nuitoare pe care niciodată oamenii nau putut şi nici nu le vor putea 
rezolva singuri. Aşa cum fără ploaie nu se poate rezolva problema 
aratului şi-a semănatului nici punând laolaltă minţile tuturor oame- 
nilor, iar când Dumnezeu dă ploaie din înălţimi, totul se încheie cu 
bine, nici problema vredniciei şi libertăţii persoanei, nici problema 
societăţii — de la cea mai mică la cea mai mare — nu se poate rezol- 
va fără ceva de sus. Trebuie să pogoare ceva din cer peste oameni, 
precum ploaia pe pământul uscat. lar acest „ceva” ceresc nu este 
ceva, ci e cineva, nimeni altcineva decât al treilea ipostas al Sfintei 
Treimi, Duhul Sfânt. Când el se pogoară din ceruri şi preschimbă 
trupurile trecătoare şi pământeşti ale oamenilor în lăcaşe ale lui 


Dumnezeu, când uneşte toate aceste lăcaşe întru Sfânta Biserică a 

lui Dumnezeu, atunci nici mintea omenească, nici mâna omenească 
nu pot nici adăuga, nici lua. Mintea omenească şi mâna omenească 
pot doar să nimicească ce a zidit Dumnezeu. Şi tocmai aceasta s'a 
întâmplat în Europa. Din această pricină sa ajuns la ceaţă şi tulbu- 
rare, la revolte şi revoluţii, la război şi nimicire. Căci oamenii cei 
fără de Dumnezeu au iubit mai mult întunericul decât lumina, iar 
calea satanei mai mult decât calea lui Hristos. Căci de îndată ce sau 
lepădat de Hristos, s'au şi prăbuşit. Golindu-se pe sine de toate cele 
sfinte şi îndepărtând de la ei Duhul cel Sfânt, au ajuns bătaia de 
joc a dracilor şi-a animalelor. Dracii ştiu acestea, iar animalele simt. 
De aceea dracii năvălesc din ce în ce mai puternic peste cei ce mai 
înainte erau oameni, iar animalele fug, temându-se din ce în ce mai 
mult de ei. Amin. 


Cine se aseamănă, se adună, e o zisă din popor. Ea se asea- 
mănă unui cuvânt din Scriptură: Cu cel cuvios, cuvios vei 
fi, şi cu omul nevinovat, nevinovat vei fi. | Ps. 17:28/ 
Mare a fost Prorocul Isaia, fiul lui Am6s — binecuvântaţi fie cei ce l-au 
născut! — şi mari întâmplări a prorocit el, în chip desluşit, dintre care 
cea mai mare este Naşterea Mântuitorului din Preacurata Fecioară. 
Acel mare proroc vedea cu Duhul lui Dumnezeu, ca printr'un oche- 
an, în sufletele poporului său şi vedea numai moarte şi iad — ca şi 
cum ai deschide un mormânt şi ai privi la mortul putrezit. Şi striga 
aşa către norodul său, ca să-l înfricoşeze şi să-l trezească: Căci aţi zis: 
Făcut-am legământ cu iadul şi cu moartea tocmeală, (...) pus-am minciuna 
nădejdea noastră şi cu minciuna ne vom acoperi. [Isa. 28:15/ 
Au trecut mii de ani de când sfântul proroc a spus aceste cuvinte, 


care se potriveau acelor vremi şi acelor oameni. Dar astăzi? Dacă 

sar fi milostivit Dumnezeu să ni-l trimită pe marele Isaia astăzi în 
Europa, ce credeţi, ce-ar fi avut să le zică oamenilor născuţi mii de 
ani mai târziu? Eu cred că exact aceleaşi cuvinte. Răsunătorul Isaia 
ar fi mers dintr'o capitală Europeană în alta, dintr'o universitate în 
alta, dintro fabrică în alta, şi-ar fi strigat şi mai cu putere: Aţi făcut 
legământ cu moartea şi cu iadul învoială, minciuna vă este adăpost 
şi viclenia liman! Aşa au făcut Israilitenii păcătoşi în vechime, 
înaintea venirii Mântuitorului lumii; voi însă, Europenilor, pentru 
ce faceţi acestea după venirea Sa, după ce-aţi auzit învăţătura Sa lim- 
pede şi-aţi văzut puterea Sa de-viaţă-dătătoare şi biruitoare? 

Pentru acele cuvinte, vechii Evrei l-au tăiat pe Isaia cu fierăstrăul. 
Poate că Europenii nu l-ar tăia cu fierăstrăul, dar, oricum, l-ar spân- 
zura sau l-ar închide la casa de nebuni. Dar astfel nu l-ar păgubi pe 
Isaia. L-ar face de două ori mai mare, iar ei ar intra în rândul Evreilor 
luptători-de-Dumnezeu şi prigonitori a tot ce este adevăr, aşa cum şi 
sânt. Căci, deşi se leapădă de frăţia cu Evreii pe nişte temeiuri neîn- 
semnate, se înfrăţesc şi se unesc cu ei împotriva Adevărului. Dar 
ce se poate face împotriva Adevărului? Nimic nu putem împotri- 
va adevărului, spune Apostolul, ci doar pentru adevăr. Prost şi de 
tot râsul ar fi cel care sar apuca să arunce cu noroi în Soare, ca să-l 
murdărească sau să-l stingă. Noroiul n'ar ajunge la Soare, ci sar 
întoarce şi ar cădea peste cel ce aruncă către Soare. 

Că omenirea Europeană a făcut legământ cu moartea şi învoială 
cu iadul este cel mai vădit lucru dintre toate cele petrecute în isto- 
ria lumii în ultimele două sute de ani. Europa întreagă duhneşte a 
moarte. Universitățile Europene propovăduiesc moartea. Cărturarii 
Europeni descriu moartea. Oamenii de ştiinţă Europeni fac moartea 
nemuritoare. Politicienii Europeni lucrează pentru moarte. Dascălii 
Europeni sădesc moartea în sufletele tinerilor. Imperialiştii Euro- 


peni răspândesc moartea în întreaga lume. Revoluţionarii Europe- 

ni poartă stindardul morţii. Europa modernă este sinonimă cu 
moartea. Nu vrea să ştie de viaţa de după moarte. 

Cum aşa? veţi întreba. Oare acest lucru e pentru voi o noutate, 
un prilej de uimire? Oare nu aţi auzit de răzvrătirea Europeană îm- 
potriva vieţii şi pentru moarte? Biserica lui Hristos e purtătoarea 
vieţii, Europa modernă e purtătoarea morţii. Biserica spune: Viaţa 
e mai veche decât moartea, căci mai întâi a fost viaţa şi apoi a venit 
moartea. Ştiinţa Europeană răspunde: Nu e adevărat, moartea e mai 
veche decât viaţa, mai întâi a fost moartea, şi din materia moartă a 
răsărit viaţa. Biserica spune: Hristos a înviat, a biruit moartea şi i-a 
chemat pe oameni în împărăţia vieţii veşnice. Universitățile Euro- 
pene răspund în zeflemea, într'un singur cuget: Moartea e nebiruită, 
viaţa e doar o întâmplare pe țarina veşnică a morţii. Biserica spune: 
Popoarele sânt familii ale lui Hristos, Dumnezeul nostru, care tre- 
buie să se înţeleagă şi să se ajute unele pe altele. Acum răspund 
politicienii: Poporul nostru, după obârşia şi după cultura sa, este 
mai presus de multe alte popoare, şi trebuie să stăpânească peste 
aceste alte popoare; pe lângă aceasta, mai contează şi interesul nos- 
tru economic, care-i mai important decât toate, precum şi prestigiul 
nostru naţional. O, fraţilor, întrun cuvânt, moarte şi iad! Biserica le 
mai spune şi dascălilor: Copiii trebuie să-l primească pe Hristos, şi 
copiii trebuie daţi lui Hristos — aceasta-i toată învăţătura! La acestea, 
pedagogii incapabili, otrăvitori ai copiilor altora, căci se străduiesc 
să nu aibă copii ai lor, răspund: Nici vorbă! Copiii trebuie dezvăţaţi 
de amăgirile părinţilor, trebuie învrăjbiţi împotriva părinţilor, să 
scuipe pe ei şi pe toate cele sfinte ale lor — aceasta-i modern, pro- 
gresist, ştiinţific! Biserica învaţă popoarele Europene: Voi aţi fost 
botezați pentru a-i boteza şi pe alţii. Ca imperialişti, cuceriţi ţări 
străine ca să le exploataţi, şi nu ca să vestiți pe Hristos, Evanghelia, 


Viaţa şi frăţietatea. Aceasta nu e o binecuvântare, ci un blestem. Şi 

va fi blestemat imperialismul vostru. Revoluţionarii poartă stindar- 
dul morţii, cu un cap de mort pictat pe el. De ce? Deoarece cred în 
moartea veşnică şi în vremelnicia vieţii, împotriva credinţei Biseri- 
cii în viaţa veşnică şi în vremelnicia morţii. 

Fraţii mei, moartea a crescut şi sa răspândit peste omenirea 
Europeană precum iarba peste leşurile putrede. Tragedia Europei 
stă în aceea că a ales împărăţia morţii, pe care o crede veşnică, şi a 
lepădat împărăţia Vieţii veşnice. A făcut legământ cu moartea. lar 
de îndată ce sa legat cu moartea, sa legat şi cu iadul şi cu cele ale 
iadului, adică cu minciuna, cu viclenia, cu răpirea, cu cotropirea, cu 
uciderea, ura şi mândria, cu toată trufia şi toată duhoarea de mor- 
mânt. Moarte, moarte veşnică — aceasta ar putea scrie, pe drept, dea- 
supra tuturor porţilor prin care se intră în Europa. lar voi, Sârbilor, 
urmaşi ai mucenicilor de la Kosovo care au căzut pentru împărăţia 
cea cerească şi viaţa cea veşnică, să cugetaţi acum: Vreţi cu Europa, 


tovarăşa morţii, sau cu Hristos, împăratul vieţii veşnice? Amin. 


Pace, pace, pace! strigă conducătorii, iar popoarele lor pier 

în războaie, căci vorbesc despre pace fără Dumnezeu. 

Pâine, pâine, pâine! strigă doctorii în economie ai Euro- 
pei, iar popoarele lor pier de foame, căci caută pâine în afara lui 
Dumnezeu. 

Legi, legi, legi! strigă doctorii în drept şi-n dreptate ai Europei, iar 
popoarele lor strâng fărădelegi cât dealurile, până la nori, în fiecare 
zi şi în fiecare ceas, căci scriu legile lor şi nu ale lui Dumnezeu. 

Vai celor ce scriu vicleşug; că scriind, vicleşug scriu! /Isa. 10:1/ a grăit 
Dumnezeu prin Isaia Prorocul. lar prin Prorocul leremia a grăit: în 


deşert s'a făcut condeiul minciunos la scriitori. /ler. 8:8/ 

Pentru vechiul Israil şi pentru noua Europă s'au zis aceste cuvinte, 
căci au trădat numele de popor ales şi nu au fost lumină popoarelor, 
ci întuneric. Noua Europă a spart atât tablele legii date de Moisi, cât 
şi cele ale lui Hristos, a încălcat legea morală a lui Dumnezeu, a scor- 
nit mincinoasele „legi naturale” şi le-a pus ca un jug greu pe gruma- 
zul oamenilor. A proclamat ceea ce este existent ca fiind inexistent, 
iar ce este inexistent ca existent. Pe singura lege existentă, cea numită 
de Dumnezeu lege, legea morală, a lepădat-o ca pe-o nelegiuire, sau 
ca pe-o haină ponosită, iar pe cele ce nu sânt ale lui Dumnezeu, rân- 
duiala vremelnică a lucrurilor şi-a întâmplărilor naturale, a numit-o 
singura şi inevitabila lege — ca şi cum Dumnezeu ar fi putut da lege 
firii neînţelegătoare, iar nu omului înţelegător! Dar şarpele cel vechi, 
care a minţit şi pe Eva, i-a înduplecat prin veşnicul luda pe cărturarii 
Europei să scrie minciună cu condeiul lor mincinos! 

Au scris minciuna sub formă de poezie, pentru a preface nevi- 
novăţia în vinovăţie, curăţia în necurăţie, şi să facă din tineretul 
botezat al Europei un neam câinesc, lacom şi curvar. 

Au scris minciuna sub formă de romane şi nuvele, pentru a orbi 
ochii Europenilor ca să nu mai vadă Cerul şi Duhurile cereşti şi, 
astfel, să îndulcească noroiul, pământul şi tot ce e în stăpânirea 
morţii, a mormântului şi-a viermilor. 

Au scris minciuna ca istorie, o istorie în care au pus mai presus 
de Dumnezeu puterile oarbe ale naturii, simple unelte în mâinile lui 
Dumnezeu, şi cu ajutorul lor au explicat soarta neamurilor, a tribu- 
rilor omeneşti şi a întregii omeniri — cu ajutorul uneltelor lui Dum- 
nezeu, nu cu ajutorul lui Dumnezeu. Şi, prin minciună, au slăvit 
un popor şi l-au ponegrit pe altul, după plata primită, întărâtând o 
generaţie împotriva alteia, învrăjbind un popor împotriva altuia şi 
pe copii împotriva părinţilor. 


Au scris minciuna sub formă de filosofie, când un îngâmfat s'a 

apucat, în pofida puterilor sale mărginite, să încerce să explice cum 
a fost făcută lumea, cum stă lumea între hotarele sale şi ce este omul, 
care este calea lui şi unde-i este sfârşitul — toate acestea i-au ieşit din 
degete, minţind fără încetare şi flecărind fără să pună pază gurii 
sale. Ca şi când Dumnezeu nu ar fi vorbit niciodată înainte de ei! Ca 
şi cum Ziditorul nu ar fi zis şi n'ar fi arătat oamenilor toate acestea 
prin aleşii ce i-au slujit, Drepţi şi Proroci, iar în cele din urmă prin 
Fiul Său cel Unul-născut! 

În cele din urmă, au scris minciună despre aşa-zisele „legi natu- 
rale” şi împotriva legilor nescrise ale lui Dumnezeu. 

Au scris minciună, necunoaştere şi nedreptate. Şi nimeni dintre 
oameni nu i-a judecat, căci neamurile Europene au slăbit de mult, şi 
nu mai ştiu să se împotrivească cruzilor şi îngâmfaţilor lor stăpâni. 
lar după ce aceşti stăpâni îngâmfaţi şi cruzi, întunecaţi ca noaptea şi 
ca mormântul, nesătui de bani şi de slavă deşartă, au aruncat pe foc 
legea morală a lui Dumnezeu, au dat o nouă lege morală, adică: 

Că omul e liber să creadă sau să nu creadă într'un singur Dumne- 
zeu sau în sute de dumnezei. 

Că fiecare e liber să se închine idolilor de argint, de aur, de lemn 
şi de hârtie. 

Că cel ce batjocoreşte numele Domnului nu va fi judecat, dar cel 
ce batjocoreşte un paznic de stradă va fi judecat. 

Că fiii trebuie să lepede credinţa părinţilor ca pe-o înşelare, nu 
trebuie să îi asculte şi să-i cinstească, ci să se despartă cât mai grab- 
nic de ei. 

Că Duminica nu este nicidecum o sărbătoare, ci o zi ca oricare 
alta, şi că în acea zi omul trebuie să-şi odihnească şi să-şi hrănească 
trupul său mai bine ca în celelalte zile. Că e îngăduit a ucide pe 
oricine stă împotriva intereselor tale personale, profesionale sau 


naţionale. 

Că curvia şi preacurvia sânt totuna cu căsătoria. 

Că hoţia e un lucru relativ, care depinde de context. 

Că jurământul strâmb este necesar pentru binele indivizilor şi al 
societăţii. 

Iată, fraţilor, pentru ce a trebuit să vină marele război mondial. 
Ziditorul cel batjocorit a cutremurat pământul cu un război ca să 
scuture noroiul de pe sufletele Europenilor. Vor simţi ei oare dure- 
rea acestui cutremur, vor înţelege oare pentru ce au fost loviți cu 
războiul care tocmai s'a încheiat? Îşi vor veni oare în fire, vor lepăda 
oare prosteştile şi nedreptele lor legi şi se vor întoarce la veşnica 
lege morală a lui Dumnezeu? Îi vor mai lăsa oare pe mincinoşii lor 
cărturari să scrie mai departe minciuni cu condeiul lor mincinos, ca 
să întunece lumina lui Dumnezeu în sufletele oamenilor lui Dum- 
nezeu? Vor face oare acestea, sau nu? De aceasta depinde fericirea 
sau nefericirea, izbăvirea sau nimicirea Europei viitoare. 

Până acum, numai la poporul Sârb se văd semnele pocăinţei şi ale 
venirii în fire. Însă acestea trebuie să ajungă la apogeu, ca Dumne- 


zeu să Se milostivească spre noi şi să ne ierte păcatele. Amin. 


Mărturia apostolească este adevărată şi neîndoielnică, 
fraţilor! Dacă păgânul Pilăt ar fi zis cele mărturisite de 
Apostoli, cine l-ar fi crezut? Căci e păgân, şi nimeni nu se 
încrede în mărturia păgânului. Sau dacă împăratul Ir6d, care pen- 
tru căsătoria cu cumnata lui l-a ucis pe Sfântul loân Botezătorul, 
dacă acel împărat ar fi zis cele mărturisite de Apostoli, cu adevărat 
nimeni nu l-ar fi crezut. Dar când simplii, curaţii şi cinstiţii pesca- 
ri ne-au dat mărturia lor, mărturie pentru care şi-au părăsit mrejele 


pescăreşti, casele lor liniştite, copiii şi neamurile, ba până şi patria 

şi, având totul, s'au dat de bunăvoie morţii pentru mărturia lor — 
atunci această mărturie este adevărată şi neîndoielnică. 

Cum este această mărturie apostolească? Să-l lăsăm pe un pescar, 

pe nume locân, unul din fiii lui Zevedsi, să spună singur: Şi noi am 
văzut şi mărturisim că Tatăl au trimis pre Fiul Mântuitor lumii. Oricarele 
mărturiseşte că lisus este Fiul lui Dumnezeu, Dumnezeu întru el rămâne 
şi el întru Dumnezeu. Şi noi am cunoscut şi am crezut... /1 10. 4:14-16/ 
Şi vechea Europă de acum o mie de ani cunoştea şi credea. Şi era 
pregătită să fie martoră a Domnului lisus Hristos înaintea tuturor 
popoarelor nebotezate ale pământului. Dar satana a pătruns în 
soarta Europei prin căpeteniile ei bisericeşti. Satana le-a înduplecat 
pe trufaşele căpetenii ale preoţiei Europene să-şi lepede simplitatea 
pescărească şi să se deprindă cu luxul Cezarilor Romani, să ajungă 
împărați şi mai presus decât împărații, conducători de oşti, diplomaţi, 
cneji şi bancheri. De aici a venit răzvrătirea şi tulburarea neamurilor 
Creştine ale Apusului. Şi de atunci, până în ziua de astăzi, acele nea- 
muri au urmat calea potrivnică lui Hristos şi mărturiei apostoleşti. 
Mai curând i-au citit pe filosofii păgâni, decât epistolele Aposto- 
lilor. Mai dragi le-au fost preoţii păgâni ai Olimpului şi-ai Persiei, 
decât preoţii Creştini. Mai mult s'au bucurat de amăgirile colorate 
ale poeziei păgâne, decât de vieţile sfinţilor postnici şi mucenici ai lui 
Hristos. Neruşinatele bacanale ale vechii Ellade şi Rome s'au lipit mai 
mult de inimile lor decât mântuitoarea şi preacurata Liturghie a lui 
Hristos. Toate acestea nu sau întâmplat dintr'o dată, ci s'a ajuns trep- 
tat la cele înşirate mai sus. Într'un cuvânt, lumea botezată s'a întors 
la păgânismul de dinaintea primirii Creştinismului. Sfântul Apos- 
tol Pâtru, de care s'au legat în chip anume întâi-stătătorii Apusului, 
spune acestea în cuvinte limpezi şi aspre: Câinele s'a întors la borâtura 
sa; şi: Scroafa scăldată, la tăvălitura mocirlei. [Il Pet. 2:22/ 


Ar fi fost mai bine pentru acele noroade eretice Apusene să nu fi 

auzit niciodată de Hristos şi de Evanghelia Sa, să nu se fi botezat în 
numele Său. Aceasta o spune şi Apostolul P&tru, pe care ei îl au la 
mare cinste, cel ce ţine cheile Raiului. Aşa zice: Mai bine era lor a nu 
fi cunoscut calea dreptăţii, decât, cunoscând-o, să se întoarcă înapoi dela 
sfânta poruncă ce li s'a dat. /1 Pet. 2:21/ Mai mic este păcatul neprimi- 
rii lui Hristos decât a-l lepăda după ce a fost primit. 

Dacă ar fi rămas nebotezată şi necreştină, Europa ar fi fost astăzi 
înaintea lui Dumnezeu Ziditorul ceea ce este şi India cea nebotezată. 
Datoria ei ar fi fost mai mică şi biciul mai blând. /Le. 12:48/ Dar 
ea s'a botezat în numele Preasfintei şi De-viaţă-făcătoarei Treimi, în 
numele Tatălui, şi-al Fiului, şi-al Sfântului Duh, a primit mărturia 
apostolească şi a ţinut această mărturie, ca pe-o comoară de mare 
preţ, vreme de o mie de ani. Apoi a început să se lepede de această 
mărturie şi pecete a Duhului Sfânt, şi să se întoarcă la străvechea 
vărsătură a străbunilor ei păgâni şi mâncători de oameni de dinainte 
de Hristos. Ce numeşte apostolul „borâtură”? Închinarea la idoli, la 
vechile şi închipuitele zeități cu felurite nume, la mulţimea pestriță 
de patimi şi pofte omeneşti, care-i însă doar părelnică; întoarcerea 
de la duh către trup, de la viaţa duhovnicească la viaţa trupească 
- aşa cum li s'a întâmplat şi nechibzuiţilor Galateni, cărora Apos- 
tolul Pâvel, părintele lor duhovnicesc, le-a adresat aceste dojeni: 
O, fără de minte Galateni, cine pre voi a zavistuit ca adevărului să nu vă 
plecați? (...) Aşa fără de minte sânteți? Dupre ce în Duh ați început, acum 
în trup săvârşiți. Gal. 3:1-3/ Ce făcuseră Galatenii? Se botezaseră şi 
ÎI cunoscuseră pe Hristos, apoi l-au lepădat şi s'au întors la vechii lor 
dumnezei închipuiţi; după cum se întâmplă întotdeauna, s'au întors 
sub tirania stihiilor, şi au început să se închine înspăimântătoarelor 
puteri ale naturii ca nişte copii neştiutori, ce trăiesc numai după 
trup şi văd doar cât îi duc ochii. 


Europa Creştină, îndărătnicindu-se împotriva căpeteniilor bise- 

riceşti, sa întors la vărsătura ei, ca oarecând păgânii Galateni. La 
ce S'au întors? La stihii, la natură, ca la cel mai de seamă dumne- 
zeu. Lepădându-l pe Hristosul cel viu, Europa sa închinat la na- 
tura moartă şi aproape moartă, la lucrul mâinilor lui Hristos, 
asemănându-se cuiva lăsat să intre la curtea împăratului, care, în 
loc să se închine împăratului, începe să se închine câinilor, pisicilor 
şi cailor acestuia. La această întunecare, la această nebunie a ajuns 
Europa în veacul al nouăsprezecelea şi al douăzecilea. Uşor îi va fi 
Indiei la Înfricoşata Judecată, uşor şi Chinei şi Japoniei, dar foarte 
greu Europei. Căci ea a fost mai întâi credincioasă, şi apoi a trădat. 

Iar tu, Serbie, cum de-ai urmat Europei? Tu nai urmat niciodată 
calea ei, tu niciodată nai mers pe urmele ei. Ai avut cugetul tău, 
credinţa ta, Domnul tău şi calea ta. Întoarce-te la ale tale, dacă vrei 
să te mântuieşti şi să trăieşti. Întoarce-te de la vărsătura străină la 
Hristosul tău, iar El te va lumina şi te va mântui. Amin. 


Turnul Babilonului! Aţi citit în Sfânta Scriptură a lui 

Dumnezeu despre turnul Babilonului. Un buboi pe faţa 

pământului! A fost un buboi pe omenirea de după po- 
top, noul şi adevăratul buboi! Oamenii de dinaintea potopului erau 
imorali, însă cei de după potop erau fără Dumnezeu. Dar cum, atât 
de repede? Cum au uitat aşa iute de Dumnezeu urmaşii acelui N6e, 
singurul pe care Dumnezeu l-a izbăvit de la potop pentru credinţa 
şi dreptatea lui? Oare pedeapsa lui Dumnezeu prin potop nu le-a fo- 
losit cu nimic urmaşilor lui N6e? Unora le-a folosit — nicicând lumea 
nu a fost lipsită de oameni drepţi — dar multora nu le-a folosit cu 
nimic, şi tocmai aceşti mulţi au hotărât să zidească un turn până la 


cer, ca să se proslăvească pe sine. Aşa stă scris: Veniţi să ne zidim ce- 

tate şi turn, al cărui vârf va fi până în cer, şi ne vom face nume mai 
nainte de a ne risipi pre faţa a tot pământul /Fac. 11:4/ 

Iată ce înseamnă acestea: când au zis că vor să zidească o cetate, 
înseamnă că au vrut ca întreaga lor viaţă personală şi socială să o 
rânduiască fără Dumnezeu şi fără binecuvântarea lui Dumnezeu. 
Când au zis că vor să zidească un turn al cărui vârf să ajungă până 
la cer, înseamnă o îndărătnicie faţă de Dumnezeul cel ceresc, despre 
care negreşit auziseră, dar în a cărui putere au crezut mai puţin 
decât într'a lor. Când au zis că vor să îşi facă nume, înseamnă că au 
vrut să dobândească slavă deşartă, ca oamenii să fie încântați de ei 
şi să li se închine ca unor dumnezei, în pofida Dumnezeului ceresc. 
Când au zis că vor să facă acestea mai înainte de a se risipi pe faţa 
a tot pământul, înseamnă că au vrut să-şi rânduiască viaţa numai 
după voia şi după planul lor, fără să ia în seamă voia şi pronia lui 
Dumnezeu. Într'un cuvânt, toate întru slava lor, toate în pofida lui 
Dumnezeu. 

Dacă vreţi să ştiţi cum arătau acei urmaşi ai Dreptului N6e, care 
au ajuns aşa iute uitători de Dumnezeu şi lăudători de sine, întoar- 
ceţi-vă dinspre Răsărit spre Apus, şi uitaţi-vă la Turnul Babel al zilelor 
noastre, nu departe de voi. În privinţa imboldului şi dorinţei de a 
zidi, vom vedea că asemănarea merge până la identitate. Aceleaşi 
porniri şi acelaşi dorinţă stau şi astăzi, ca şi atunci, la temelia şi la 
plănuirea acelui Turn Asiatic al Babilonului. Răzvrătirea împotriva 
lui Dumnezeu e pricina bolii şi a constructorilor din vechime, şi a 
celor noi. În amândouă cazuri, imboldurile sânt slava personală sau 
naţională, în pofida lui Dumnezeu şi a celor ce cred în Dumnezeu, 
iar dorinţele sânt de a se face pe sine dumnezei şi de a-şi rândui în- 
treaga viaţă după socoteala şi voia omenească, fără să bage de seamă 
la Ziditorul cerului şi-al pământului, fără nici o cercetare a voii şi-a 


proniei lui Dumnezeu. Patru sânt zidurile acestui nou Turn al Ba- 

bilonului: unul e ştiinţa, al doilea industria, al treilea politica, iar al 
patrulea individualismul. Toate patru, nesfinţite şi nebinecuvântate. 
Toate, potrivnice lui Dumnezeu, toate împotriva lui Dumnezeu şi în 
ciuda lui Dumnezeu. De aici îşi trag toate cele patru ziduri întune- 
cimea ca noaptea fără stele şi Lună. Ca şi cum în acel turn ar trăi 
nişte întunecaţi, cărora le e mai dragă bezna decât lumina. În drep- 
tul oricărui zid aţi sta, vor ajunge la voi prostia şi cearta. În rândul 
oamenilor de ştiinţă veţi auzi atâtea basme despre lume şi despre 
om născocite de mintea lor, atâtea certuri şi polemici între ei, încât 
veţi vrea să plecaţi grabnic de acolo, către alt zid. Când vă veţi afla 
înaintea zidului industriei, vă vor aştepta şi acolo prostia şi cearta, 
prostie în producţia fără măsură şi ceartă în jurul muncii şi a plăţii 
muncii, încât vă vor asurzi urechile. Dacă vă veţi afla înaintea zidu- 
lui politicii — iarăşi prostie şi ceartă; prostie, pentru că fiecare politi- 
cian se străduieşte să îşi întărească partidul nedreptăţind partidele 
potrivnice şi să-şi umple de slavă poporul nedreptăţind popoarele 
vecine. Fiecare îşi caută învierea în mormântul altuia, şi fericirea în 
nefericirea altora. lar despre cearta dintre politicieni, nici să nu mai 
vorbim. Despre ea vorbesc în fiecare zi sute de vagoane de hârtie de 
ziar, plină de lăudăroşeniile, făţărniciile şi certurile politicienilor. În 
cele din urmă, dacă vă veţi apropia de al patrulea zid, veţi întâlni 
iarăşi acelaşi lucru: prostie şi ceartă. Căci individualismul este cea 
mai întunecată prostie, pricină a nenumărate certuri între oameni şi 
popoare. Aici se găseşte individualismul de tot felul, purtând felu- 
rite nume: individualismul personal, individualismul de grup, indi- 
vidualismul industrial, politic, partinic şi naţional — întuneric fără 
nici o rază de soare, ceartă fără de sfârşit! De aici şi vieţuirea în acest 
nou Turn al Babilonului — o viaţă fără luminare, fără bucurie, fără 
rost, fără dragoste, încât omului îi vine să strige: Fugiţi din acest 


pământ, pe care Dumnezeu l-a lepădat şi l-a blestemat! 

Constructorii nau izbutit să isprăvească vechiul turn al Babilonu- 
lui. Nu i-a lăsat Dumnezeu. Le-a amestecat graiurile, încât nu s'a 
mai înţeles prieten cu prieten. Din această pricină, şi-au părăsit lu- 
crul şi sau răspândit în întreaga lume, după cum a vrut Dumne- 
zeu. Şi aşa sa împlinit voia lui Dumnezeu, iar nu voia mărginiţilor 
şi întunecaţilor oameni, urmaşi ai Dreptului N6e. Oare nu vedeţi, 
fraţilor, cum a amestecat Dumnezeu şi limbile noilor constructori ai 
Turnului Babel? Nimeni nu se înţelege cu nimeni. Toţi se îndreptăţesc 
numai pe sine, iar pe ceilalţi îi judecă. Fiecare e războinic împotri- 
va lui Hristos şi a aproapelui său. Oare poate dăinui un asemenea 
oraş? Oare poate ajunge un asemenea turn până la ceruri? Nicide- 
cum. Şi turnul se va prăbuşi, iar cetatea se va pustii. Se va săvârşi 
voia lui Dumnezeu, nu a oamenilor. lar când Dumnezeu ameninţă, 
se vor ridica toate neamurile pământului împotriva acestui nou 
Turn al Babilonului, vor veni şi îl vor nimici până la temelie. Şi aşa 
cum toată lumea râde citind istoria zidirii acelui prim Turn al Ba- 
bilonului, zicând: „L-au avut pildă pe strămoşul lor, Dreptul N6e, 
dar nu au urmat calea lui,” aşa vor râde şi generaţiile viitoare de 
popoarele Turnului nostru Babil6n, zicând: „L-au avut pe Hristos, 
Evanghelia şi Biserica, i-au avut pe cei sfinţi şi plăcuţi lui Dumne- 
zeu, pe strămoşii lor, dar nu au urmat lor, ci le-au întors spatele şi 
au urmat pilda constructorilor fără de Dumnezeu ai primului 
Turn Babel. lar Dumnezeu i-a lovit şi i-a amestecat.” Lui Dumne- 


zeu, slavă şi laudă în veci. Amin. 

„Tatăl meu e şi Tatăl vostru!” a zis Domnul Hristos câtă 

vreme a umblat printre oameni purtând trup omenesc. 

Tatăl ceresc este Părinte al luminii şi a tot binele. Tatăl 
lui Hristos este Părintele tuturor Creştinilor, al tuturor copiilor lui 
Hristos. De un milion de ori, Hristos l-a numit pe Tatăl Său Părinte 
al Apostolilor şi al tuturor urmaşilor Săi. Pentru aceasta, toţi oamenii 
şi toate neamurile care s'au botezat în numele lui Hristos l-au recu- 
noscut pe veşnicul Dumnezeu-latăl ca Părinte al lor, prin descoperi- 
rea Fiului lui Dumnezeu, lisus Hristos, şi prin insuflarea Sfântului 
Duh. lar Domnul a mai zis şi acestea: Şi tată să nu chemaţi vouă pre 
pământ, că unul este Tatăl vostru cel din ceruri. /Mat. 23:9/ 
Aşa a vorbit Domnul celor ce au auzit cuvintele sale şi l-au urmat 
despre Tatăl, Iată din care sa născut EI şi din care purcede Sfântul 
Duh. Pe lângă acest Părinte al sfinţeniei, există şi un părinte al bez- 
nei şi al vicleniei; acestui părinte îi slujesc toţi potrivnicii lui Hris- 
tos, toţi potrivnicii luminii, toţi potrivnicii dragostei. Acel părinte al 
beznei, al vicleniei şi al urii este diavolul. Lui i-au slujit căpeteniile 
poporului ludeu din vremea întrupării lui Dumnezeu. Deşi ei nu au 
ştiut, nici nu au recunoscut acestea, atotvăzătorul Hristos a văzut, şi 
le-a mărturisit: Voi din tatăl diavolul sânteți, şi poftele tatălui vostru vreți 
să faceți, /lo. 8:44/ căci, zice EI iarăşi, de ar fi Dumnezeu Tatăl vostru, 
ați iubi pre mine, căci eu dela Dumnezeu am ieşit şi am venit. /lo. 8:44/ 
Dar mulţi Evrei nu au primit acele cuvinte, ci sau ridicat împotri- 
va lui Hristos, l-au călcat şi l-au omorât, spre moartea lor veşnică. 
Orbiţi de satana, precum Iuda, ei nu l-au văzut în Hristos pe Dum- 
nezeu. Însufleţiţi de duhul rău-mirositor al satanei, ei l-au judecat şi 
l-au ucis pe Hristos. Şi, culmea!, s'au arătat mai mari potrivnici lui 
Dumnezeu decât păgânul Pilăt, căci, în mânia răutăţii lor, au rostit 
acel cuvânt înspăimântător: Sângele lui asupra noastră şi asupra copii- 


lor noştri. /Mat. 27:25/ Astfel, acel sânge nevinovat a ajuns un bici ce 

îi goneşte ca pe vite de-a lungul veacurilor, din ţară în ţară, un foc ce 
arde toată urzeala împotriva lui Hristos. Căci aşa îi învaţă diavolul, 
tatăl lor. Diavolul i-a învăţat să se ridice împotriva Fiului lui Dum- 
nezeu, lisus Hristos. Diavolul i-a învăţat, de-a lungul veacurilor şi 
până acum, să lupte împotriva fiilor lui Hristos, împotriva fiilor 
luminii, împotriva următorilor Evangheliei şi-ai vieţii veşnice. 

De-a lungul veacurilor, cei ce l-au răstignit pe Messia, Domnul 
lisus, Fiul lui Dumnezeu, au făcut din Europa cel mai mare câmp 
de luptă al diavolului împotriva lui Dumnezeu. Aici este astăzi cel 
mai mare câmp de luptă al Jidovilor şi al tatălui Jidovilor, diavolul, 
împotriva Tatălui ceresc, împotriva Fiului Său cel Unul-născut, 
întrupat din Fecioară, şi împotriva sfinţeniei Duhului Sfânt. 

Toate acestea Europa nu le ştie, şi în aceasta constă toată trista sa 
soartă, toată tragedia întunecată a popoarelor sale. Ea, mai presus 
de toate, nu ştie a cui este. Nu ştie cine îi este prieten, şi cine îi este 
duşman. Nu ştie pe cine să numească Tată şi pe cine Fiu, pentru că 
este scuipat în ea strămoşescul şi fiiescul, părintescul şi copilărescul. 
Ea nu ştie nimic în afară de ceea ce Jidovii îi arată drept ştiinţă. Ea 
nu crede nimic în afară de ceea ce Jidovii îi poruncesc să creadă. 
Ea nu ştie să preţuiască nimic după vrednicie, până ce Jidovii îi 
dau cântarul lor ca să măsoare ce-i vrednic. Cei mai învăţaţi fii ai 
ei sânt cei fără de Dumnezeu, atheii, după reţeta Jidovilor. Cei mai 
mari oameni de ştiinţă ai ei învaţă că natura este principalul dum- 
nezeu, şi nu este vreun alt Dumnezeu în afară de natură, iar Euro- 
pa primeşte. Politicienii ei vorbesc ca nişte lunatici despre egalitatea 
tuturor credințelor şi necredinţelor, ceea ce Jidovii vor şi îşi doresc, 
căci le este de trebuinţă ca mai întâi să se facă egali în faţa legii cu 
Creştinii, pentru ca apoi să prigonească Creştinismul, să-i facă pe 
Creştini necredincioşi şi să le stea cu călcâiul pe grumaz. Toate devi- 


zele Europene moderne au fost alcătuite de Jidovii care l-au răstignit 

pe Hristos. Democraţia, grevele, socialismul, atheismul, toleranța tu- 
turor credințelor, pacifismul, revoluţia universală, capitalismul, 
comunismul — toate acestea sânt creaţiile Jidovilor sau, mai bine zis, 
ale tatălui lor, diavolul; toate acestea, pentru a-l defăima pe Hristos, 
pentru a-l nimici pe Hristos, pentru a aşeza pe scaunul lui Hristos pe 
Messia lor Evreiesc, neştiind nici până astăzi că acela e însuşi satana, 
tatăl lor, cel ce i-a ţinut în frâul său şi i-a lovit cu biciu-i. 

Fraţii mei, nu este deloc de mirare că Jidovii fac toate acestea îm- 
potriva lui Dumnezeu Tatăl şi a Fiului lui Dumnezeu, Domnul 
lisus Hristos, pentru că însuşi Domnul Hristos cel înainte-văzător 
şi fără de greşeală a zis că tatăl lor este diavolul şi poftele tatălui 
lor vor să facă. E de mirare însă că Europenii, botezați şi mirunşi, 
sau dat în întregime Jidovilor, încât cugetă cu minte Jidovească, 
primesc programele Jidovilor, îşi însuşesc lupta Jidovilor împotriva 
lui Hristos, primesc minciunile Jidovilor drept adevăruri, primesc 
lozincile Jidovilor ca pe ale lor, umblă pe calea Jidovilor şi slujesc 
ţelurilor Jidoveşti. Acest lucru este de mirare în vremurile noastre, 
şi nimic altceva. Toate celelalte sânt mai puţin importante, sau fără 
vreo importanţă. Dar cel mai important este cum a ajuns Europa 
Creştină slujitoare a Jidovilor, cum a căzut de la Părintele Luminii şi 
l-a primit pe diavol ca tată, în toate cugetele, dorinţele şi faptele ei. 

La aceasta se cuvine să cugetaţi, fraţi Sârbi, şi în legătură cu 
aceasta să vă îndreptaţi calea pe care să meargă cugetele, dorinţele 
şi faptele voastre. Să nu fiţi aflaţi ca fii ai satanei! Hristos să vă fie în 
ajutor. Amin. 

RUGĂCIUNE 
CĂTRE SFINŢII 
LUI DUMNEZEU 


Doamne lisuse Hristoase, Fiul lui Dumnezeu, 
miluieşte-ne pe noi, păcătoşii Sârbi. 
Preasfântă Născătoare-de-Dumnezeu, mântuieşte-ne pe noi. 
Sfinte Arhanghel Mihail, mântuieşte pe toţi Sârbii vii 
şi adormiţi, care pe tine prăznuiesc. Amin. 
Sfinte loanne Botezătorule, mântuieşte pe toţi Sârbii vii 
şi adormiţi, care pe tine prăznuiesc. Amin. 
Sfinte Părinte Nicolae, mântuieşte pe toţi Sârbii vii şi adormiţi, 
care pe tine prăznuiesc. Amin. 
Sfinte Întâi-mucenic şi Arhidiacon Ştefan, mântuieşte pe toţi 
Sârbii vii şi adormiţi, care pe tine prăznuiesc. Amin. 
Preasfântă Născătoare-de-Dumnezeu, Maică dragă, mântuieşte 
pe toţi Sârbii vii şi adormiţi, care pe tine prăznuiesc. Amin. 
Sfinte Părinte Sâvva, mântuieşte pe toţi Sârbii vii şi adormiţi, 
care pe tine prăznuiesc. Amin. 
Sfinte Părinte Athanâsie, mântuieşte pe toţi Sârbii vii 
şi adormiţi, care pe tine prăznuiesc. Amin. 
Cuvioase Părinte Ant6nie, mântuieşte pe toţi Sârbii vii şi 
adormiţi, care pe tine prăznuiesc. Amin. 
Sfinte Mucenic Trifon, mântuieşte pe toţi Sârbii vii şi adormiţi, 
care pe tine prăznuiesc. Amin. 
Sfinte Simebn de-Dumnezeu-primitorule, mântuieşte pe toţi 
Sârbii vii şi adormiţi, care pe tine prăznuiesc. Amin. 
Sfinte Sfinţit-mucenic Haralămpie, mântuieşte pe toţi Sârbii vii 


şi adormiţi, care pe tine prăznuiesc. Amin. 

Sfinte Sfinţit-mucenic Vasilie, mântuieşte pe toţi Sârbii vii 
şi adormiţi, care pe tine prăznuiesc. Amin. 
Sfinte Mare Mucenic Gheorghe, mântuieşte pe toţi Sârbii vii şi 
adormiţi, care pe tine prăznuiesc. Amin. 
Sfinte Apostol şi Evanghelist Mărcu, mântuieşte pe toţi Sârbii 
vii şi adormiţi, care pe tine prăznuiesc. Amin. 

Sfinţilor întocmai cu apostolii Kirill şi Meth6die, mântuiţi 
pe toţi Sârbii, vii şi adormiţi, care pe voi prăznuiesc. Amin. 
Sfinţilor Împărați Constantin şi Elena, mântuiţi pe toţi Sârbii, 

vii şi adormiţi, care pe voi prăznuiesc. Amin. 

Sfinte Mucenic şi Cneaz loânn Vladimir, mântuieşte pe toţi 
Sârbii vii şi adormiţi, care pe tine prăznuiesc. Amin. 
Sfinte Mare Mucenic Erasm, mântuieşte pe toţi Sârbii vii şi 

adormiţi, care pe tine prăznuiesc. Amin. 
Toţi Sfinţii, mântuiţi pe toţi Sârbii vii şi adormiţi, 
care pe voi prăznuiesc. Amin. 
Sfinte Proroc Am6s, mântuieşte pe toţi Sârbii vii şi adormiţi, 
care pe tine prăznuiesc. Amin. 
Sfinte Proroc Elis6i, mântuieşte pe toţi Sârbii vii şi adormiţi, 
care pe tine prăznuiesc. Amin. 

Sfinte Mucenic şi Cneaz Lăzăr, mântuieşte pe toţi Sârbii vii 
şi adormiţi, care pe tine prăznuiesc. Amin. 
Cuvioase Părinte Naim, mântuieşte pe toţi Sârbii vii 
şi adormiţi, care pe tine prăznuiesc. Amin. 

Sfinţilor Apostoli Petru şi Pâvel, mântuiţi pe toţi Sârbii, 
vii şi adormiţi, care vă prăznuiesc. Amin. 

Sfinţilor Doctori fără de arginţi C6sma şi Damiân, mântuiţi pe 

toţi Sârbii vii şi adormiţi, care pe voi prăznuiesc. Amin. 
Cuvioase Părinte Siss6e, mântuieşte pe toţi Sârbii vii 
şi adormiţi, care pe tine prăznuiesc. Amin. 

Sfinţilor mucenici Kiric şi lulita, mântuiţi pe toţi Sârbii vii 
şi adormiţi, care pe voi prăznuiesc. Amin. 
Sfântă Muceniţă Marina, mântuieşte pe toţi Sârbii vii şi 
adormiţi, care pe tine prăznuiesc. Amin. 
Sfinte Mare Proroc Ilie, mântuieşte pe toţi Sârbii vii 
şi adormiţi, care pe tine prăznuiesc. Amin. 
Sfântă Maria Magdalina, blândă Marie, mântuieşte 
pe toţi Sârbii vii şi adormiţi, care pe tine prăznuiesc. Amin. 
Sfinte Mare Mucenic Panteleimon, mântuieşte pe toţi 
Sârbii vii şi adormiţi, care pe tine prăznuiesc. Amin. 
Preasfântă Născătoare-de-Dumnezeu, mântuieşte pe toţi 
Sârbii vii şi adormiţi, care pe tine prăznuiesc. Amin. 
Cuvioase Părinte Râman, mântuieşte pe toţi Sârbii vii 
şi adormiţi, care pe tine prăznuiesc. Amin. 
Sfinte Simedn Stâlpnicul, mântuieşte pe toţi Sârbii vii 
şi adormiţi, care pe tine prăznuiesc. Amin. 
Cuvioase Părinte Chiriac, mântuieşte pe toţi Sârbii vii şi 
adormiţi, care pe tine prăznuiesc. Amin. 
Sfinte Apostol Thâma, mântuieşte pe toţi Sârbii vii şi adormiţi, 
care pe tine prăznuiesc. Amin. 
Cuvioasă Maică Paraskevi, mântuieşte pe toţi Sârbii vii 
şi adormiţi, care pe tine prăznuiesc. Amin. 
Sfinte Mucenice Dimitrie, mântuieşte pe toţi Sârbii vii 
şi adormiţi, care pe tine prăznuiesc. Amin. 
Sfinte Părinte Arsânie, mântuieşte pe toţi Sârbii vii şi adormiţi, 
care pe tine prăznuiesc. Amin. 
Sfinte Arhanghel Mihail, mântuieşte pe toţi Sârbii vii 
şi adormiţi, care pe tine prăznuiesc. Amin. 
Sfinte loânn cel Milostiv, mântuieşte pe toţi Sârbii vii 


şi adormiţi, care pe tine prăznuiesc. Amin. 

Sfinte Apostol Filipp, mântuieşte pe toţi Sârbii vii şi adormiţi, 
care pe tine prăznuiesc. Amin. 
Sfinte Apostol Andrâi, mântuieşte pe toţi Sârbii vii şi adormiţi, 
care pe tine prăznuiesc. Amin. 
Preasfântă Născătoare-de-Dumnezeu, mântuieşte pe toţi Sârbii 


vii şi adormiţi, care pe tine prăznuiesc. Amin. 

7 SCRISORILE 


79-81 


Omul gârbovit nu priveşte la cer, ci la pământ. Aşa era 

în vremea aceea o femeie gârbovă. De optsprezece ani 

împliniţi, capul ei era împreunat cu genunchii, încât pu- 
tea privi doar praful pământului şi viermii din praf, şi respira praf 
şi toate duhorile pământului. Dar Hristos s'a milostivit de ea, şi i-a 
strigat: Femeie, slobozitu-te-ai de boala ta. Şi şi-au pus pre dânsa mâinile; 
şi îndată s'a îndreptat, şi slăvea pre Dumnezeu. [Le. 13:2/ 

Tâlcuirea modernă: din toate continentele acestei lumi, Europa o 
reprezintă pe femeia gârbovă. De când întâi-stătătorii duhovniceşti 
ai Europei, fără ştiinţa şi voia popoarelor Europene, sau rupt de 
adevărata Biserică a lui Hristos, din Răsărit, de atunci omenirea 
Europeană a început din ce în ce mai mult să se gârbovească şi să-şi 
aplece capul spre pământ. Veacul al XX-lea este veacul cel mai bol- 
nav din viaţa omenirii Europene, căci în acest veac capul omenirii 
s'a aplecat atât de jos, încât s'a împreunat cu genunchii, iar de aici nu 
mai poate vedea decât pământul şi viermii pământului, şi nu mai 
poate respira decât duhorile pământului. Să-i vorbeşti despre cer 
înseamnă să-i vorbeşte despre ceea ce nu poate vedea, căci întrea- 
ga ei fiinţă e atât de gârbovită încât, cu simţurile ei, nu poate per- 
cepe decât ceea ce e jos, ce e din pământ, ce e mai prejos de om. Din 
această perspectivă a femeii gârbove trebuie privită şi preţuită în- 
treaga viaţă a Europei din veacurile trecute. Din această perspectivă 
a luminii, cea a unei femei gârbove ce priveşte în pământ, sa dez- 
voltat ştiinţa, arta, economia, politica şi întreaga viaţă omenească, 
individuală şi socială — îndeosebi viaţa omenească. Privind numai la 
pământ, s'a explicat totul prin pământ. Văzând numai pământul, sa 
luptat doar pentru pământ. Auzind numai pământul, toată ştiinţa 
omenească s'a lăsat purtată de freamătul pământului umed. Simţind 


numai miasma putreziciunii pământeşti, acel miros a covârşit toate 

bine-plăcutele miresme cereşti. Mintea omenească sa preocupat 
doar cu cercetarea celor pe care le poate vedea cu ochiul, auzi cu 
urechea şi mirosi cu nasul, s'a încredinţat adică pământului şi nu- 
mai pământului — aceasta era înţelegerea femeii gârbove. Sute de 
aparate a născocit mintea femeii gârbove, ca să cerceteze pământul 
şi cele din pământ. A cercetat toate plantele şi rădăcinile, viermii 
mari şi mici, şi pe cei foarte mici, pe cei văzuţi şi pe cei nevăzulţi. 
Femeia gârbovă şi-a înarmat ochii cu microscoape şi cu ochelari fini, 
ca să vadă cu de-amăruntul tot muşuroiul de viermi. Pe toate le-a 
văzut, pe toate le-a aflat, şi a vestit cerului şi pământului că nu există 
nimic afară de viermi, mari şi mici, văzuţi şi nevăzuţi, gânditori şi 
negânditori, că omul este numai un vierme între viermi, iar deasupra 
viermilor, un supra-vierme.” Atât a putut vedea femeia gârbovă, şi 
nimic mai mult. Ca să vadă mai mult, ar fi trebuit să fie dreaptă, cu 
capul ridicat spre cer şi cu mintea deschisă către lumea de sus. lar 
acea lume de sus nu este un muşuroi de viermi, ci lerusalimul cel 
de sus, oastea Domnului cea luminată şi strălucitoare, alcătuită din 
minunata ierarhie cerească a Serafimilor, Heruvimilor, a Scaunelor, 
Domniilor, Puterilor, Stăpâniilor şi Începătoriilor, a Arhanghelilor şi 
Îngerilor, şi din mulţime nenumărată de Drepţi şi Plăcuţi ai lui Dum- 
nezeu. Femeia gârbovă nu poate vedea întregul lerusalim de sus, 
întreaga lume duhovnicească de deasupra omului. Ea vede doar ce-i 
mai jos de ea, nicidecum ce-i mai presus. De aceea, tot ce-a cugetat şi 
a făurit de-a lungul ultimelor câtorva veacuri a cugetat şi a făurit pe 
nisip, pe praf, pe pământ şi pe noroi, pe cele pe care le putea vedea 
şi simţi sub ea. Cine va înţelege privind în această lumină evoluţia 
omenirii Europene de la ruperea de Biserică, acela va înţelege tot. 


Aşa cum pescarul de pe râul mâlos miroase a mâl, aşa şi întreaga 


| 17. Referire la Supraomul lui Nietzsche (n.tr.) 

cultură Europeană, cu ştiinţa şi filosofia ei, cu arta şi religia, şi cu în- 
treaga ei cultură, miroase toată a mâl, a pământ, a praf — singurele 
lucruri pe care o femeie gârbovă le poate vedea. Hristos este singu- 
rul tămăduitor al gârbovirii. 

Pricina gârbovirii Europei stă în călcarea legii lui Dumnezeu, 
şi mai cu seamă în necinstirea părinţilor săi. Nimic nu pedepseşte 
Dumnezeu cu mai multă asprime decât păcatul copiilor împotriva 
părinţilor, căci este un păcat împotriva Părintelui ceresc. De aceea Dom- 
nul i-a binecuvântat dintru început pe cei ce îşi cinstesc părinţii, pe 
tatăl şi pe mama lor, ca pe un simbol al lui Dumnezeu însuşi; de aceea 
i-a blestemat pe cei ce îşi batjocoresc părintele, aşa cum sa întâm- 
plat cu Ham, fiul lui N6e, care l-a batjocorit pe tatăl său. Cinsteşte pre 
tatăl tău şi pe muma ta, /Mat. 15:4/ aceasta este esenţa, inima tuturor 
poruncilor lui Dumnezeu. Cine îşi cinsteşte părintele pământesc, 
acela îşi cinsteşte şi Părintele ceresc. Pe această învăţătură de jos este 
întemeiată învăţătura de sus. Cine nu-şi cinsteşte tatăl şi mama, pe 
care îi vede, cum ÎI va cinsti pe Dumnezeu Tatăl, pe care nu Îl vede? 

Începutul întregii gârboviri a Europei a fost necinstirea părinţilor, 
a celor trupeşti şi a celor duhovniceşti. De atunci a început să-i 
crească cocoaşa din spate, precum cea a cămilei, de atunci a început 
să i se împreuneze capul cu genunchii. De aceea nu vede nimic din 
cele cereşti şi nu înţelege nimic din cele duhovniceşti. Ea vede şi 
înţelege numai ce e vierme sau muşuroi de viermi. 

Fiţi cu luare aminte, fraţilor, şi învăţaţi să vă cinstiţi părinţii. 
Aceasta este toată porunca lui Dumnezeu, temelia tuturor celorlalte 
porunci ale lui Dumnezeu. Cinsteşte pre tatăl tău şi pre muma ta, ca să 
fie ție bine şi să trăieşti mult pre pământul cel bun, carele Domnul Dum- 
nezeul tău dă ție. /leş. 20:12/ Iar noi adăugăm, în duhul Evanghe- 
liei: şi să moşteneşti împărăţia Tatălui tău ceresc, cea fără de sfârşit. 
Amin. 

Totul are sfârşit, afară de mila lui Dumnezeu. Aceasta 
Q () s'a descoperit în istoria îndărătnicului neam al lui Isra- 

il. Şi adâncul mării se poate măsura, dar durerea lui 
Dumnezeu pentru oameni nu se poate măsura. Aceasta s'a arătat 
în sudoarea însângerată ce a picurat de pe fruntea lui Hristos în 
grădina Ghethsimani. 

Dumnezeu aşteaptă şi aşteaptă. Ce aşteaptă Dumnezeu? Dum- 
nezeu nu aşteaptă un om care să arate calea neamurilor şi să le dea 
legi de purtare mântuitoare. Nu aceasta aşteaptă Dumnezeu, căci 
deja s'a petrecut. Messia s'a arătat o dată, a arătat calea şi a dat Le- 
gea. Pe un al doilea nu-l pot aştepta neamurile. Dumnezeu, aşadar, 
nu aşteaptă vreun alt Messia, nici vreun cârmuitor, comandant de 
oaste sau înţelept genial. Toate acestea au fost, şi toate sânt nefolosi- 
toare pentru viitorul omenirii, pentru fericirea neamului omenesc. 

Dumnezeu aşteaptă în vremea noastră un popor. Nu un om, ci un 
popor întreg, care să se dăruiască Domnului din toată inima şi să-i 
slujească doar Lui. Dumnezeu nu aşteaptă un om înalt cât Himalaia 
ca să „călăuzească” şi să „salveze” omenirea. Pe acesta îl aşteaptă 
necreştinii şi nebunii. Dumnezeu aşteaptă un popor care să se plece 
în faţa Lui asemenea furnicarului înaintea omului, un popor care să 
slujească tuturor popoarelor cu dragoste, prin lumina adevărului şi 
pilda curăţiei. 

În vremea noastră, toate tind spre întreg, spre adunare, spre col- 
ectivitate. Popoarele iau ca pildă alte popoare. Europa l-a trădat 
pe Dumnezeu şi, astfel, a trădat şi toate popoarele. Scârba tuturor 
popoarelor de pe faţa pământului pentru ea nu se poate povesti, 
nici înfăţişa. Nici cei mai lipsiţi de minte nu i-ar urma de bunăvoie. 

Oare poporul Sârb este dornic să împlinească aşteptarea lui Dum- 
nezeu? Sfântul Proroc Isaia a scris cum l-a văzut pe Dumnezeul din 


ceruri şezând pre scaun înalt şi preaînălțat, de la care a auzit un glas: 

Pre cine voiu trimite? Şi cine va merge către norodul acesta? Atunci Isaia 
a zis: Iată eu sânt, trimite-mă. /1sa. 6:1,8/ 

Lui Dumnezeu îi trebuie astăzi nu un om, ci un popor. Şi Dum- 
nezeu pune iarăşi aceeaşi întrebare: Pre cine voiu trimite? Şi cine va 
merge către norodul acesta? 

Ai tu oare, popor Sârb, îndrăzneală să răspunzi şi să zici precum 
marele Isaia: lată eu sânt, trimite-mă, Doamne? 

Ai putea s'o faci, singur între toate popoarele, numai să vrei. 
Steagul tău purtând semnul crucii te călăuzeşte spre aceasta. 
Voievozii tăi purtători de cruce te călăuzesc spre aceasta. Trecutul 
tău de Golgothă te călăuzeşte spre aceasta. Toate adâncurile pătimirii 
tale şi toate înălțimile viziunilor tale te călăuzesc spre această me- 
nire. Toţi sfinţii şi eroii tăi, neobişnuiţi şi deosebiți de toţi ceilalţi, 
binecuvântează această cale. Câmpurile tale de luptă şi nenumăratele 
jertfe de tineri şi copii te îndeamnă spre această datorie. Ai putea, 
dar, oare îndrăzni, tu, cel mai îndrăzneţ dintre toate popoarele, să 
răspunzi şi să zici Domnului: lată eu sânt, trimite-mă? 

Ferice de tine, dacă te îmbărbătezi să rosteşti şi să urmezi aceste 
cuvinte. Ar fi în duhul trecutului tău, al întregului tău trecut ce stă 
sub semnul lui Hristos şi al libertăţii. lar popoarele pământului au 
trebuinţă de Hristos şi de libertate ca de pâine, de apă şi de aer. Eun 
lucru greu, vei zice. Dar este oare vreun neam între neamurile lui 
Iafeth care să fi fost mai încercat în nevoi decât tine? 

Acea menire e pentru un popor mare, nu pentru unul mic, vei 
zice. Nu vorbi astfel. Căci tocmai popoarele mari au stricat totul, au 
încurcat totul, au căzut de la Hristos şi le-au stricat şi pe toate cele- 
lalte popoare ale lumii. Cei slăbănogi nu pot fi pildă de sănătate 
pentru nimeni. Avem nevoie, mai mult decât orice, de un model 
de sănătate, de suflare de viaţă adevărată, de lumină a adevărului 


veşnic, căci aceste popoare mari sânt doar nişte chipuri înceţoşate, 

fără sănătate, fără viaţă adevărată, fără lumină, fără adevăr, fără 
vederea cerului şi fără dragoste, dar le au din belşug; pe toate cele- 
lalte. Şi toată bogăţia lor este ... (text ilizibil în manuscrisul original). 
Însă şi noi sântem atinşi de aceeaşi boală; cum vom fi, aşadar, 
pildă de sănătate şi de tărie duhovnicească? La aceasta se poate 
răspunde uşor: e adevărat, şi voi, Sârbii, sânteţi atinşi; dar ei sânt 
bolnavi cu plămânii, cu inima şi cu creierul, iar voi aveţi doar o 
boală de piele. Întoarceţi-vă la scăldătorile voastre duhovniceşti, şi 
vă veţi lecui. Una din scăldători şi cea mai sfântă este mănăstirea 
Hilandăr, alta Studeniţa, apoi Jicea, S6pociani, Graciâniţa, Dâciani 
şi Sveti Naum, şi aşa pe rând, zeci după zeci şi sute după sute. Dar şi 
poporul Creştin cel simplu, ţăranii şi muncitorii, îţi este scăldătoare 
duhovnicească vie, în locul căreia cu greu sar găsi alta mai bună. 
Apoi Biserica neamului tău. Spală-te de trei ori, şi te vei însănătoşi: 
mai întâi în istoria ta eroică şi mucenicească, din care au mai rămas 
în picioare, ca mărturie, ctitoriile marilor tăi moşi şi strămoşi; a doua 
oară în poporul tău simplu, dar curajos şi binecredincios; iar a treia 
oară în minunata ta Biserică. Şi vei fi pe deplin sănătos. Atunci vei 
putea, cu frică şi cu cutremur, să te închini Domnului Dumnezeului 
cel Preaînalt şi, cu smerenie de rob, să spui: lată eu sânt, trimite-mă. Să 
te ajute în înţelepciune, putere şi înţelegere Preasfânta Născătoare- 


de-Dumnezeu şi toţi sfinţii pe care-i prăznuieşti. Amin. 


Îndrăzniți, eu am biruit lumea /lo. 16:33/ a zis Domnul 
Q Iisus Hristos, Biruitorul satanei, al păcatului şi-al morţii. 
Aşa le-a zis iubiţilor Săi Apostoli. lar după Înviere, le-a 


mai zis: lată eu cu voi sânt în toate zilele, până la sfârşenia veacului. / 
Mat. 28:20/ Ţineţi minte, fraţilor, aceste două cuvinte ale lui Hristos: 

„Eu am biruit” şi „Eu sânt cu voi până la sfârşit.” În istoria tuturor 
neamurilor şi seminţiilor pământului nu se aminteşte să fi îndrăznit 
cineva vreodată să rostească aşa cuvinte. Căci aceste cuvinte nu sânt 
nişte cuvinte obişnuite, ci nişte stâlpi în jurul cărora se învârte viaţa 
întregii omeniri. 


pr 


„Eu am biruit, Eu sânt cu voi!” Auziţi acest cuvânt, Sârbilor, 
repetaţi-l în fiecare zi vouă şi copiilor voştri, încrustaţi-l în inimile 
voastre, scrieţi-l pe casele voastre. Toate dorinţele voastre cele mai 
bune, cele mai înalte şi cele mai trainice sânt cuprinse în aceste 
cuvinte. Pe cine aţi iubi mai mult decât pe Cel ce a biruit moartea, sa- 
tana şi păcatul? Cine aţi vrea să fie cu voi, nedespărţit, în acest veac, 
în moarte şi după moarte, decât EI, Cel ce a biruit toată răutatea, 
toată spaima şi toată neputinţa? 

Să fii Creştin înseamnă să primeşti în inimă aceste două cuvinte 
ale Mântuitorului Hristos şi să te conduci după ele. Să fii Creştin 
înseamnă să birui toate răutăţile prin Hristos Biruitorul. Şi, mai 
ales, să fii Creştin înseamnă să ştii şi să simţi prezenţa lui Hristos 
celui viu şi biruitor în fiecare zi şi în fiecare ceas. Aceasta înseamnă 
să fii Creştin. „Eu am biruit, Eu sânt cu voi!” 

Dacă Hristos este biruitor cu noi, atunci El este cu noi şi în bu- 
curii şi în suferinţe, ca să nu slăbim şi să cădem pradă întristării şi 
deznădejdii, după cum spune şi înțeleptul popor Sârb: „La bine să 
nu te înalți, iar la rău să nu deznădăjduieşti.” Căci Hristos cel biruitor 
este Stăpânul nostru în toate bucuriile şi Voievodul nostru în toate 
suferinţele, ca să nu biruiască nici patimile, nici oamenii. Să fim 
ostaşi ai nebiruitului Voievod, asemenea Lui în lumină, dreptate, 
curăţie, smerenie şi dragoste, în aceasta stă rostul vieţii Creştine. 

Aceste lucruri le-ar fi putut şti şi poporul ales al lui Dumne- 
zeu din Vechiul Legământ, şi mai mult poporul botezat al Nou- 


lui Legământ. Dar aşa cum Evreii l-au trădat pe Iahve, Domnul 

Atotţiitorul, şi au umblat după idoli păgâni, după vrăji şi ghicituri, 
aşa şi multe popoare botezate l-au trădat pe Hristos, Dumnezeu 
întrupat şi născut din Fecioară, şi au umblat după umbre, nimicuri, 
năluci şi închipuiri. 

E nevoie, aşadar, de un nou început, cu un popor care să ascul- 
te de Dumnezeu. Să fie oare Sârbii acel popor? Tot trecutul lor 
mărturiseşte şi întăreşte aceasta. Cu adevărat, după prima sa răs- 
tignire, poporul Sârb trăieşte când înviere, când răstignire, răstignire 
şi iar răstignire, şi din nou răstignire. De ce? Pentru că atunci când 
Dumnezeu îl învie nu trăieşte precum un fiu, ci ca un rob; nu se 
poartă Creştineşte, ci păgâneşte; nu se poartă ca un fiu al luminii, ci 
ca un fiu al întunericului. 

Fierarul câteodată aruncă de prima dată fierul care nu i se pare 
potrivit. la alt fier şi îl lucrează, de două, de trei ori, îl bagă în foc şi 
iarăşi îl bate, ca să scoată din el ceva bun. Sârbii nu ţin de primul fel, 
ci de al doilea. Dumnezeu nu i-a aruncat după prima călire, ci i-a 
băgat în foc de mai multe ori, ca scoată din ei ceva folositor şi măreț. 

Ce aşteptaţi, Sârbilor? Vreţi să fiţi aruncaţi împreună cu fierul cel 
vechi şi ruginit, precum deja multe alte popoare, sau vă veţi veni în 
fire după o trecere prin focul chinurilor şi veţi străluci ca neam al 
Dumnezeului celui Viu? Vreţi aceasta sau aceea? Dumnezeu va face 
cu voi după cum va vrea, urmând dorinţa marilor înaintaşi ai voştri 
iubitori de Hristos. Vă va arunca în cuptorul de foc, sub potop şi 
sabie străină, în peştera întunericului şi-n prăpăstiile răzvrătirii şi 
fărădelegii, până ce vă veţi veni în fire şi vă veţi întoarce către Dum- 
nezeu şi către sine. Oare nu vă ruşinaţi, oare v'aţi pierdut cu totul 
ruşinea? Vreme de cinci sute de ani Dumnezeu v'a aruncat în foc şi 
v'a pus pe nicovala Lui, ca scânteile ieşite din voi să se răspândească 
în lumea întreagă; însă, în cele din urmă, când Domnul ţi-a dat 


libertatea, ai înţeles-o ca pe-un dezmăţ şi te-ai arătat ca fierul necăLlit, 

nu ca oţelul. Oare nu te ruşinezi? Dacă Dumnezeu ar fi îmblânzit 
cinci sute de ani fiare sălbatice, oare acestea nu sar fi arătat mai 
bune decât tine? 

De aceea îţi zic: Pocăieşte-te, vino-ţi în fire, trezeşte-te, adună- 
te, micşorează-te, opinteşte-te, închină-te, tămâiază-te, îngrijeşte-te, 
ca să fii popor al lui Dumnezeu şi Dumnezeu să îţi fie părinte şi 
călăuză. Amin. 

RUGĂCIUNE 


Împărăteasă, Maică a Împăratului Hristos, 
care prin tine s'a arătat să ne facă fii şi fiice împărăteşti, 
ţie aducem mulţămită pentru prea-multele bunătăţi, 
şi acoperemântul şi ocrotirea de văzuţii 
şi nevăzuţii noştri vrăjmaşi, din veac şi până în acest ceas. 

Maică cea bună a lui Dumnezeu, înalţă rugăciunile şi cererile 

noastre la Înălţimea Sa cea vecinică, 

Cel fără de moarte Dumnezeul şi Împăratul Hristos, pe care ai 

născut şi la feciorelnicii-ţi sâni ai hrănit. 
Frica de Dânsul, Dreptul Judecător, a istovit toate puterile 
noastre, şi nu mai îndrăznim să chemăm pe El 
şi să-i aducem rugăciune. 

Călcat-am legea dragostei Sale, dispreţuit-am chinurile Sale 
până la sânge pentru noi, rătăcit-am în ţară străină, unde oamenii 
nu se osebesc de porci, nici hrana oamenilor de-a porcilor; 
l-am ocărât, l-am amărât, ne temem şi ne ascundem de Dânsul 
precum Adam când a greşit în Rai. 

Şi vedem acum că fără de minte am cugetat 
şi fără de minte am umblat. 

Dar precum vinovatul nu îndrăzneşte a se ruga Judecătorului, 
ci caută pe cei apropiaţi Lui şi-i roagă să mijlocească la Judecător, 
şi noi, ca nişte vinovaţi dintre cei mari, ca nişte păcătoşi dintre cei 

negri de păcate; ca nişte nelegiuiţi, şi încă preacurvari, ca nişte 
nebuni fără de minte, şi încă nemaiîntâlniţi, nu avem îndrăzneală 
înaintea Sa, a Dreptului Judecător, ci venim la tine, 
Maica cea bună a Dreptului Judecător Hristos. 
Soleşte pocăinţa noastră şi ale noastre rugăciuni, 


ca să preaslăvim pe tine, precum părinţii noştri Sârbi care ţie 

sau rugat şi de la tine bucurie au primit, şi-au mărturisit şi-au 
întărit aceasta cu pecetea multor biserici ridicate în cinstea ta. 
Ţie ne rugăm, Împărăteasă, Maică a Împăratului Hristos, 
du înaintea fiului tău, Dumnezeului şi Mântuitorului nostru, 
aceste rugăciuni: 
lată-ne pe noi, Doamne, toţi păcătoşii Tăi Sârbi, 
în duh şi adevăr, închinându-ne celor sfinte ale Tale. 
lată-ne în cetatea cea sfântă a lerusalimului, întru care proro- 
ceau David şi Prorocii întruparea Ta. Închinămu-ne Si6nului Tău 
cel sfânt şi ne rugăm ie, iartă-ne pe noi şi ne mântuieşte. Amin. 
Iată-ne în Nazarâtul cel sfânt, întru care Preasfânta Maica Ta 
a primit Bunavestire a măritului Arhanghel Gavriil, cum că pe 
Tine va zămisli de la Duhul Sfânt şi Împărat Te vei naşte, a căruia 
Împărăţie nu va avea sfârşit. Închinămu-ne şi ne rugăm Ţie: 
iartă-ne pe noi, păcătoşii, şi ne mântuieşte. 
Iată-ne în peştera Vithleemului, unde oareşcând închidea David 
oile neînţelegătoare şi mieii săi, întru care Te-ai născut, 
Cuvinte al lui Dumnezeu, căruia s'au închinat păstorii 
şi Măghii; acolo unde steaua a strălucit şi a călăuzit către Tine, 
acolo unde îngerii cântau slavoslovie: 
Slavă întru cei de sus lui Dumnezeu şi pe pământ pace, 
între oameni bunăvoire, iată-ne şi pe noi, păcătoşii Sârbi, 
închinându-ne ie şi rugându-te: greşit-am, Doamne lisuse, 
iartă-ne pe noi şi ne mântuieşte. 
lată-ne pe urmele Tale, întru toate cetăţile şi satele prin care ai 
umblat, şi ai propoveduit bunavestire a vieţii vecinice, 
şi ai lucrat minuni; sărutăm fiecare urmă a Ia, 
îţi slăvim dumnezeirea şi ne rugăm ie: 
iartă-ne pe noi, păcătoşii Sârbi, şi ne mântuieşte. 


Iată-ne la râul cel sfânt al lordânului, întru care 

Te-ai botezat, şi la iezerul unde ai ales pescarii a fi Apostoli, 
şi pe Thav6r, unde Te-ai schimbat la faţă, şi în Si6n unde, 
la Cina cea de Taină, Împărtăşirea cu Trupul şi Sângele Tău 
o ai rânduit spre mântuire, şi în Vithania unde pe Lăzăr 
ai înviat, şi în Biserica lui Solomân unde 
te-ai împotrivit făcătorilor de rele. 
Întru toate aceste locuri, ne închinăm ie şi pe Tine rugăm: 
iartă-ne pe noi, lisuse, Fiul lui Dumnezeu, 
iartă, iartă şi ne mântuieşte. 
lată-ne la înfricoşata Golgothă, pe care ai fost răstignit 
şi cu patimi ai mărturisit arătarea Ia, 
şi la mormântul dintru care ai înviat, 
şi în Eleon, de unde Te-ai înălţat. 
Pretutindenea ne pocăim de păcatele noastre, 
pretutindenea cu pocăință plângem. 
Pe Tine slavoslovim şi Ţie ne rugăm: Doamne, iartă, miluieşte 
şi mântuieşte pe noi, păcătoşii Tăi Sârbi. 
Nimenea nu ne poate ierta de nu ne ierţi Tu, căci am greşit Ţie. 
Nimenea în cer şi pe pământ nu ne poate mântui de văzutul şi 
nevăzutul rău, fără de Tine, Doamne, căruia sa dat 
toată puterea în cer şi pe pământ. 
Greşit-am, iartă-ne, pentru rugăciunile preacuratei 
Maicii Tale şi pururea Fecioarei Maria. 
Ţie se cuvine slavă şi slavoslovie, şi puterea şi stăpânia 
şi închinăciunea, de la toate neamurile şi noroadele cereşti 
şi pământeşti, în tot veacul şi în veci, 
împreună cu Tatăl şi cu Sfântul Duh. 


Amin. 

